
ELŐSZÓ. 



Bosznia és a Herczegovina, melyekben egykor római, majd olasz • 
és magyar befolyás alatt nyugati élet és nyugati műveltség uralkodott, 
a török hódítás által elszakadt Európától nemcsak, de el minden 
európai érintkezéstől is. Nem gyakorolván oly vonzerőt, mint 
Konstantinápoly, Szyria, Egyptom, a hol az európai vállalkozási 
szellem békében és hadban folyvást újra s újra behatolt és többé- 
kevésbé az izlam uralma is érvényre emelkedett, Olaszország és 
Magyarország szomszédságában Bosznia és Herczegovina idegenebbé, 
ismeretlenebbé vált Európában, akár a muhammedán-világ legtávo- 
libb tartományainál. A bosnyák barátok növendékei kijöttek Magyar- 
országba és elmentek Rámába tanulni; a bosnyák szilvát elvitték 
Amerikáig; de ezenkívül századokon át nem volt az , országnak más 
érintkezése Európával, mint a szakadatlan határháború a keresztény 
szomszédok ellen, melyet a bégek és agák béke idején is folytattak 
a maguk szakállára. Az izlam ilyen viszonyok közt, mondhatni, tisz- 
tábban, töretlenebb szigorban tartotta fenn magát itten a maga 
sajátos szellemével és erkölcseivel mint akár a muhammedán-világ 
központjában és .emporiumaiban ; de másfelől gondosan elzárva az 
országot minden nyugati áramlattól, a maga egész elevenségében 
conserválta a középkort intézményeivel, társadalmával, viszonyaival, 



úgy, hogy itten egymás mellett és egymást áthatva élt napjainkig a 
tiszta, megtöretlen muhammedánismus egyfelől, az európai középkor 
másfelől. 

De Európában ezalatt mély feledésbe merült az ország és népe. 
Feledésbe merült mozgalmas történelmi múltja, mely egykor oly 
közelről érinté saját hazánk történetét és az európai reformátió fejlő- 
dését. Ismeretlenné vált jelene, melyről csak nagy ritkán adott egy- 
egy oda tévedt utas homályos, töredékes hírt. * 

Csak napjainkban fordult az európai érdeklődés és az irodalmi 
és tudományos világ figyelme is megint az ország felé. Érdemes írók 
mint Roskievic, Thömel, Strauss, törekedtek átalános ismertetésére. 
De a mély feledés, melybe e tartományok estek, életük és fejlődésük 
meglepő sajátszerűsége, az előmunkálatok elégtelensége, maga az 
utazás és kutatás természetes nehézségei érthetőkké teszik, hogy még 
mindig sok maradt a felderítendő, úgyszólván felfedezendő, és minél 
mélyebben hatolunk be az országba és viszonyaiba, annál bővebben 
és dúsabban kínálkozik az eddig teljesen ismeretlen, meglepő, neve- 
zetes, történelmi, ethnographiai, mívelődési, politikai és gazdasági 
szempontból egyaránt becses anyag. 

Azon kedvező viszonyok, melyek közt az országot és népét 
tanulmányozni alkalmam nyilt midőn négy éven át kisérhettem az 
ország minden részeire kiterjedő utazásain Kdllay Benjámin közös 
pénzügyminiszter urat, a tájékozás, melyet magából a kormányzati 
igazgatás adataiból meríthettem, bátorított a jelen kísérletre, mely 
talán némileg előbbre viszi az ország ismeretét és egyik-másik tekin- 
tetben hozzájárulhat egyes, eddig homályban maradt kérdések fel- 
derítéséhez. 

A múltnak emlékein és a jelennek viszonyain kivül képét igye- 
keztem adni azon gazdag természetnek is, mely szembeszökő ellen- 
tétet képezve Bosznia és a Herczegovina közt, mégis mindenütt egy- 
aránt megkapó, elragadó és dús kincsekkel bővelkedő. 

A dinári havasok főgerincze, vízválasztója az Adriának és a 
Pontusnak, választja el a két területet. A gerincztől éjszaknak terjedő 
Bosznia sűrű erdőkkel borított, gazdag érczeket rejtő, hosszan nyúló 
vízdús völgyek által barázdázott ágas-bogas hegyvidék, mely az 
Unna és a Száva lapályai felé esik le és átalános képében élénken 
emlékeztet Styria hol vadregényes, hol bájos vidékeire. A Herczegovina 
délnyugatnak esik le ama főgerincztől, éjszak-nyugattól délkeletnek 
messze elhúzódó széles terraszokban, melyek végre nehéz tömegek- 
ben, meredeken szállnak le a tengerbe. A karsztnak kopár sziklái és 
fantasztikus alakzatai siváran és merészen lépnek elénk. De a karszt- 
ból zuhatagok, patakok, sőt kész folyók törnek ki és a merre foly- 
nak, ottan buja növényzet támad, gazdag dohányföldek zöldéinek, 
a füge mellett a gránátfa bólingatja piros virágát, megterem a rizs 
és az oliva. Aztán hirtelen elnyeli megint a föld az egész folyót, 
mely a hegyek üregeiben folyik tovább, és újra jelentkezik a sziklák 
pusztasága. 

A mértföldekre terjedő vadonok mély magányát, szűz természe- 
tét keleti városok, középkori várak és kastélyok, messze szétszórt 
festői falvak váltják fel, melyekben egy büszke, délczeg, kemény faj 
lakik, harczra és dalra mindig kész. Nem is szűnt meg itten a csata- 
zaj soha egész az occupatióig, az izlam a kereszt ellen, az urak az 
uralkodó ellen, a jobbágyok az urak ellen, bégek, kapetánok, vajdák 
szeredárok, glavárok harczoltak szakadatlanul ; az ősök dicsőségét és 
a szerelem édességét dalló énekektől pedig ma is visszhangzik az 
e^rész ország. 

Mielőtt átadnám a nyilvánosságnak művemet, őszinte köszöne- 
temet kívánom még mondani mindazoknak, a kik benne támogatni 
szíveskedtek. Mindenekelőtt Bosznia és a Herczegovina országos főnö- 
kének, báró Appel lovassági tábornok úrnak és a megszálló seregbeli 
azon tiszt uraknak, a kik az ő felszólítására rajzokkal járultak mun- 
kámhoz, kiválóképen pedig Mienzil Károly hadnagy úrnak, a kinek 

finom érzékkel felvett számos vázlatai után készült a mű képeinek 
és ábráinak túlnyomó legnagyobb része. Szava Koszanovics volt sze- 
rajevói metropolita úrnak, a kitől az ország régiségeire nézve becses 
adatokat nyertem. Miklosics udvari tanácsos úrnak, a ki az eléje 
terjesztett szláv feliratok iránt nézeteit velem közölni szíveskedett. 
Hórmami szerajevói kormánybiztos, Kvassay consul és báró Mollindry 
járási főnök uraknak, a kik az etnographiai adatok és a népdalok 
gyűjtésében támogattak. Dr. Károtyi Árpád titkos levéltári fogalmazó 
úrnak, a ki a történelmi adatok gyűjtésében istápolt szakismeretével 
és segédkezésével, végre gróf Khevenhiiller belgrádi cs. és kir. követ 
úrnak és a belgrádi tudós társaságnak, mely a gróf úr szives köz- 
benjárására a valódi tudósok liberalitásával engedte át használatra 
Ninoslav bánnak XIII. századbeli eredeti pecsétes okmányát. 

Budapest, 1886. nov. 10. 

A szerző. 

1882 június havában. 
K ~ w 7pt mint közeledtünk a Szávához, mindinkább érezhető volt az érdek- 
li lődés az ujon kinevezett közös pénzügyminister iránt, a ki hivatva 
volt az occupált tartományok igazgatását átvenni; ez érdeklődés csak- 
hamar növekedett mint a hullámverés, valóságos izgatottságig. Pécsett 
még csak véletlenül találkoztunk egy pár ismerőssel, Eszéken már 
élénk csoport, Vinkovczén nagy tömeg a város kitűnőségeivel várta a 
vonatot és akarta látni Kállayt. Magyar-Bródban már nem használt 
semmi vonakodás. Ki kellett szállni és fogadni kellett a fogadtatást. 
A Száván túl már bosnyák földön voltunk és itten Sztranszky altábornagy 
állott mint a kormányfőnök helyettese a tisztelgők élén. De itt is, 
a csak 2,000 lélekből álló Boszna-Bródban, a hol egyébiránt alig van 
látni való, csupán néhány perczet időztünk és mindjárt átültünk a 
bosnyák vasútra. Az eddig forgalomban levők helyett már az új 
kocsikban utaztunk, melyek csak akkor fognak a forgalomnak át- 
adatni, ha Szerajevóig megy a vonat, a mi szeptember végére várható. 
A Bród-Zenicze vonalrészen is még sziklarepesztések szükségesek, 
mielőtt e kocsik rendesen közlekedhetnének, mert különben veszé- 
lyeztetve volna a járódeszkán a vezetnök. E kocsik, daczára az alig 
egy rőfnyi széles vágánynak, már egészen kényelmesek. 

Bosznia I 

Bródból Szerajevóig azelőtt három és fél napig utaztak, ugyan- 
azon az úton, csaknem mindig a Boszna mentén, melyen most a 
vasút halad. E vonal mint kőút is csak 1863 — 64-ben épült ki. Az 
occupatio után megkezdett vasút, mely Szerajevóig 269 kilométernyi 
lesz, kilencz hónap alatt épült ki a zeniczei állomásig. Bródtól 
az Ivanszko-Polje nevű Száva-sikságon, majd az Ukrina völgyében 
halad a vonat a csaknem egészen mohammedán, és Bródnál alig 
nagyobb Derventig, a hol először látunk bosnyák várromokat. Innen 

a Vucsija-Brdo és a Krnin-Planina közép-hegységei között kanya- 
rodik délkeletnek a Boszna folyójáig, melyet a jelentéktelen Bukovácz- 
nál ér el és aztán csaknem forrásáig követ. A Szprecsa torkolatával 
szemben fekvő Doboj történelmi várát is csak az éjnek homályában 
láttuk ezúttal. Csak Maglajnál, a véres emlékezetűnél kezdett ránk 
virradni, és Vrandnknál már egész pompájában láttuk a bosnyák vad- 
regényességet ; a zúgó Boszna fölött sziklákon felkúszó sötétfekete 
faházakat, az istállónak használt földszinttel és a kiugró erkélyes eme- 

lettel, a régi török kővárnak romjaiban is daczos bástyáit és tornyait, 
a szirtekbe repesztett és hatalmas sziklakapukon átvezető egérfogó 
utat, valóságos coupe-gorge. Az 1503-iki budai béke után itt volt a 
határ magyar és török Bosznia közt. — Majd tágul a szoros és szikla 
és erdő alatt hosszú kukoricza-földeket látunk. De ezeknél is hosz- 
szabb térségek várják még a culturát. Kipusztított, lelegelt erdőnek 
alacsony cserjése borítja a földet. így haladunk el röptében néha 
egy-egy percznyi szünettel apróbb-nagyobb helységek, vadregényesen 
váltakozó tájképek mentén, melyekben zúgó malmok, egyszerűek, a 
minőket már a római telepesek építettek, képviselik az ipart, gyéren 
előforduló más gabonanemüek közt leginkább a kukoricza és a 
devastált erdő mutatja a földmivelés állapotát. Magasabban hatal- 
masan állanak már az erdők, és némely állomáson donga-tömegek 
mutatják, hogy új ipar keletkezik. De lent már csak a házak és 
gunyhók közt áll a fa, és a kipusztított fák helyén még alig-alig kez- 
dődött más cultura. 

Annál kellemesebb és nagyobb volt meglepetésünk mire el- 
hagytuk a vasút szűk völgyét. Zeniczénél a fogadtatási szónoklatok és 
rövid reggeli után azonnal szekerekre ültünk, némi csodálkozására a 
rendezőknek, kik hosszabb tartózkodásra, legalább egy kis pihenőre 
készültek volt. És innen fogva gazdag, színpompás, virágzó, élénk és 
zajos képek és jelenetek kisértek bennünket a sebes kocsikázás közt 
mind egész az «aranyos» Szerajevóig, mely hatalmas bérczeinek ölében, 
száz minaretjével, vár- és bástyakoronájával, kertjeinek buja növény- 
zetével, már messziről úgy intett volt felénk, mint valami mese. 

Zenicze alatt mind regényesebb lesz a csodálatos sziklaképző- 
dések közt zúgó Boszna. Majd jobbra-balra, a mint tágult a határ, 
tágultak a mivelt földek is és számos mezei munkás birkózott itt a 
gazdag terméssel, melyben már nem csupán a kukoricza uralkodott. 
Jó föld van itten elég, és sok ember fog itt még meggazdagodni, 
mint a Csekonicsok, Karácsonyiak, Kissek és mindazok, a kik a 
Bánságban szereztek birtokot a visszafoglalás után. Majd előttünk, 
majd mellettünk, majd mögöttünk nyargalnak a községről községre 
kiálló bandériumok, néha eltűnve, hogy a szokottabb, és ha rosszabb, 
meredekebb bár, de rövidebb úton, vagy épen csak bosnyák 
lovaknak járható szikla- s erdő-ösvényeken megelőzve a menetet, 

magasan fenn, messze előttünk tűnjenek fel ismét: jó barátságban 
összevegyülve pópák hosszú fekete szakállal és talárral, csákószerü 
süveggel, vakmerően lovagolva, akár a mi régi harczias püspökeink; 
őszbecsavarodott bégek, hatalmas, össze-vissza csavart hófehér vagy 
vérvörös turbánban; könnyű fezben a keresztények; csupa élesen met- 
szett marczona, merész tekintetű, szőrös ábrázatok, tele férfias büszke 
szépséggel és erélylyel. Mindez apró, de az arab vért meg nem tagadó 
lovakon, a bő ujjakban libegő karokkal magasra a levegőbe húzva 
a prüszkölő állat orrát, könnyen ülve a lábak erős mozgása mel- 
lett is a nyerget. A lakosság itten aránylag sűrű. A nagy posta- 
állomások közt, — a vasbányáiról nevezetes Buzovacza, a borvizes 
Kiszeljak, Blazsuj, — melyekben primitív állapotok közt bizonyos 
jóllét is észlelhető, csaknem szakadatlanul terjednek kisebb községek, 
egyes szétszórt házcsoportok, melyek felhúzódnak az erdőig s a bér- 
czig, hánok és tanyák. Banderialistákban nem volt tehát hiány. 

A fogadtatások és beszédek hivatalos apparátusáról nem szólok. 
E helyett inkább egy pár egészen váratlan, egyátalán nem programm- 
szerü intermezzót említek. 

Útközben több folyamodványt adtak át Kállaynak, némelyt 
igen eredeti módon. Az első kocsit, melyben Kállay és b. Nikolics 
ültek, és mely előtt csak három huszár lovagolt, az egyik jól elől, a 
másik kettő is meglehetős távolban, egyszerre csak körülveszi egy 
egész raja azoknak a marczona bosnyák lovasoknak. Nem volt benne 
semmi feltűnő, mert a banderialisták, azzal a szabadsággal, mely a 
keletnek és ~a keleti életnek egyik legfőbb bája, de melyet a nyugati 
ember rendetlenségnek nevez, majd itt, majd ott tűntek el és tűntek 
föl, a második kocsi pedig, melyben Sztranszky altábornagy ült, a 
nagy por miatt szintén meglehetős távolban maradt. A lovasok azon- 
ban, kik tán nem is tartoztak a bandériumokhoz, mire egészen sűrűn 
körülvették a kocsit, a szokott zsivió helyett igy kiáltottak, hogy: 
((Igazságot kérünk, különben tönkre kell mennünk!)) Ez is egy neme, 
a maga bosnyák módjára a bizalomnyilvánításnak, mely semmiesetre 
sem volt hatóságilag rendezve. Kállay nevüket kérdezte, a mit néhányan 
minden tartózkodás nélkül megmondták; miután a miniszter felirta 
nevüket és megmondta, hogy panaszaikat meg fogja vizsgáltatni, 
egész tisztességgel távoztak. A kerületi főnök utasítást is kapott, 

hogy ez embereket hallgassa ki és panaszaikat azonnal terjeszsze fel, 
de nehogy valamiképen éreztesse velők, hogy a programmba a maguk 
szakállára beleimprovizáltak egy váratlan pontot. 

Kevésbé zajosan, de nem kevésbé keletiesen jelentkezett egy 
másik panaszos. Blazsuj előtt, elhagyatott magános háznál, mely még 
sűrű golyózápor nyomait mutatja az occupatio idejéből, mert itten 

12 török védelmezte magát mindhalálig, állt egy bosnyák mozdulat- 
lanul. Egyedül áll és csak nézi az érkező menetet, a vágtató lovaso- 
kat, a miniszter kocsiját, nem is köszönt. Hiszen nagyobb urat előre 
köszönteni nem illik. De Kállay látja, hogy a közönséges keleti kö- 
zönynél és kíváncsiságnál több a mi emberünkben az éber figyelem, 
látja, hogy irás van a kezében, ha nem is lobogtatja, látja, hogy ez 
az ember akar valamit. Megállíttatja a kocsit és odainti az embert, 
a ki most már köszönt és átadja panaszos levelét. 

Ugyané vidéken a katonai őrjáratok, melyekkel épen mint a 
háborúban, az egész úton át találkoztunk, sokkal sűrűbbek. Az út 
melletti magaslatokon tisztelegve várják be elvonulásunkat. Itt néhány 
nap előtt «banda» mutatkozott és rablási kísérlet történt. 

Blazsujnál bosnyák ujonczot kaptunk kocsisnak, Igen jól néznek 
ki, látszik, hogy harczra termett faj. 

ORTHODOX HITŰ NO 



MUHAMMEDAN IFJÚ 



De még nem igen ismerte ki magát. Mikor a blazsuji fogadta- 
tás után megindultunk, nem csatlakozott elég gyorsan, és egyszerre 
mintha csak a föld alul bújnának ki, végtelen kocsisor tolult elénk 
minden mellék-utczából, azok, a kik már Szerajevóból jöttek a 
miniszter elé. 

Mire aztán egy szekerésztiszt megparancsolta neki, hogy hajtson 
előre, úgy neki vágtatott, hogy azt mondtam társamnak, ((meglássa, 
mindjárt mi leszünk az elsők, az excellentiások előtt)). És alig, hogy 

mondom, már elhagytuk az altábornagy kocsiját, úgy, hogy csak nagy 
nehezen tudunk a nekünk dukáló helyre jutni. 

Majd messze kitágul a vidék, gazdag, viruló síkság, tele cultu- 
rákkal, a Szerajevszko-Polje terül el előttünk magas bérczektől kör- 
nyezve, a Bosznának már itten, kezdetén, jelentékeny vizétől öntözve. 
A háttérben, a hol azok a bérezek mint óriás amphitheatrum ismét ölel- 
keznek, már látszik az ((aranyos)) Szerajevo, a legszebb fekvésű 
városok egyike. Sűrűbbek lesznek a falvak és házcsoportozatok, és 
Ilidzse meleg gyógyfürdőjétől fogva mind sűrűbb a menet elé kíván- 
csian kitóduló tömeg. Messze elnyúló katonai barakkok előtt a 
legénység áll. Súlyosan megterhelt öszvércsoportok, nagy társzekerek 
lengyel zsidók által hajtva, egy-egy katonatisztnek könnyű sétakocsija, 
egy-egy zsidó üzér lóháton, nagy sarkantyúkkal, revolverrel, élénkítik, 
az országútat, mutatják, hogy nagy városhoz közeledünk. Az út szélén 
emberek minden képzelhető és képzelhetlen öltözékben. Most már 
asszonyokat is látunk. Egy-egy dáma divatja-múlt vagy soha divatban 
nem volt czifra ruhában. 

Apró kidőlt-bedőlt korcsmák előtt a lengyel zsidó felesége, 
lánya. Nem mindig sokkal tisztábbak, de sokkal czifrábbak a benn- 
szülött spanyol zsidónők; de akad ezek közt előkelő, vagyonos is, 
a ki kiöltözködött egész díszben, köztük nem egy valóságos szépség. 
A kaczér fez, a czifra dolmány, a virágos bugyogó, a mint száz rán- 
czával bőven és rejtélyesen csavarodik a lábak körül, érdekessé teszi 
a bennszülött szépek kevésbé szépjeit is. A muhammedán nők mind 
ennek fölébe formátlan fekete csuhát és nagy fehér kendőt boríta- 
nak, és el vannak fátyolozva olyan sűrűn, mint nem láttam a Keleten 
sehol. Az itteni muhammedánok talán a délszláv fajok rajongó 
vallásosságánál fogva, s épen azért is, mivel nem törökök, szigorúb- 
bak, mint bármelyek. Hiszen egyszer a Korán védelmére lázadtak 
fel a szultán ellen. Az asszony szorosan tartja a Korán rendeletét; 
le van fátyolozva, épen csakhogy lélegzeni s a lába elé látni tudjon, 
még szemét, de még szempillát sem látni; kötény alá rejtik még a 
kezüket is; igy csoszognak, formátlan tömegek, a magas sarkú fa- 
papucsban, melyet az utczán használnak. 

Elhaladunk a ((boszniai dohánygyár)), majd az ((első bosnyák 
bőrgyár)) előtt, melyet egy temesvári magyar zsidó állított. — Sok 

magyar szó üti meg fülünket; a katonákon kivűl leginkább magyar 
zsidóktól ered, a kik itten is mindig csak magyarul beszélnek egy- 
más közt, és a kereskedelemben és iparban az európai elemet első 
sorban képviselik. 

Végre benn vagyunk a városban, benn a Kelet kellő közepén. 
A sok épült és épülő új ház nem vetkőztetheti még ki Szerajevót 
nagy török város jelleméből. A hosszú, jól macadamirozott Ferencz- 
József-utczán hajtunk végig és aztán fel a miniszter lakásához szűk, 
kacskaringós, meredek utczákon, apró, hegyes kövezeten, a keleti 
utczai és vásár-élet egész tarka, zajos élénksége közt. 




SZERAJEVO 



ESTI SÉTÁK. 



A VÁROS KÉPE. 



"TTsténként ; végzett munka után, ha nem teszünk erős sétát a he- 
r-*-^ gyekbe, a Boszna hatvan forrásához, a kecskehíd sziklavadonához, 
vagy ha ettől már visszatértünk, kitekinteni az ablakon és Szerajevo- 
ban gyönyörködni újra és mindig újra, ez az itteni tartózkodásnak 
legfőbb, kimeríthetlen élvezete, valóságos költészete. Bármely pontról, 
a napnak bármely szakában, akár ragyogó napvilágban, akár felhős, 
párázatos homályban tekintsen ki az ember, mindig mindenünnen egy- 
egy megragadó képet lát. Ha keletnek nézünk, a bérezek magas 
koszorúja zárja el hirtelen a szűk völgyet, melyben a város fekszik. 
E kopár tetőket koronázzák az erődítések, citadellák és kisebb- 
nagyobb védmüvek négy külön magaslaton, melyek hosszas-hosszán 
fel- és lekúszó falakkal vannak összekapcsolva. Látszik, hogy inkább 
a város és nyugtalan lakossága ellen, mint a város védelmére építették, 
hol a különböző török kormányzók, hol a kormányzók ellen fellázadt 
hatalmas bégek, majd itt, majd ott, toldva hozzá valamit, amúgy 
keletiesen, rendszer nélkül, emelve újat, omladozni hagyva a régit. 
Az avatag, már-már romszerű bástyák közül kirí az egyik tetőn egy 
óriás kaszárnya, melyet már mi építettünk. A tájképben az architectura 
csak akkor szép, ha a természet már rátette a kezét; ez pedig ujdonat új. 

E tetők vad szakadásai közül ugrándozik le nagy kanyarulatban 
a Miljacska — a ((kedveske)) — patakja, mely végig átszeli a várost, 
lent már csendesebben haladva kilencz hidja alatt, pilótákon lebegő 
épületek közt. A házak, persze inkább csak az apraja, felkúsznak 
néhol egész az erődítésekig, mindig lombos kertek s a város minden 
pontján, mert minden mecset mellett található kisebb-nagyobb török 
temetők közt; másutt, a hol nagyon is meredek a talaj, jóval lejebb 
maradnak, meztelenül hagyva az össze-visszatépett, vizkimosta, sivár 
lejtőket és meredélyeket, melyeken csak itt-ott mutatja még sötétzöld 
bozót és cserjés a néhai erdő helyét. 

E háttérhez csatlakozva vele együtt valóságos amphitheatrumot 
képez a déli és az északi gerincz. Mint amott a háttéren, ezeken is 
messze előreküldi ház- és kunyhó-előőrseit a város, rendetlen csapa- 
tokban, hol magasan előrehatolva, hol hátramaradva, szétszórt csata- 
rendben, en debandade, mint rohamban az ostromlók, majd támo- 
gatva, majd visszaszorítva maga a változó talaj által. — Messziről 
lefehérlik egy-egy nagyobb ház, vezénylő tiszt a többiek között. 
Amott a déli gerincz oldalán, magasan az alsó város fölött már 
valóságos tábornok tart egy fontos állást elfoglalva: a gerincz töme- 
geitől különváló csúcson egy mecsetnek fehér minaretje emelkedik 
ki az egész dombot sűrűn borító fáknak sötétzöld lombjaiból. 

De a legszebb kitekintés mégis csak az ideiglenes miniszteri 
lakásból, Rhagib-effendi házából esik. Fenn fekszik az északi gerincz 
oldalán. Igaz, hogy csak délnek s nyugatnak néznek ablakai; a várból 
tehát mitsem látunk. De délnek előttünk fekszik egész szélességében 
a város, még pedig a legszebb része, az, melyben legkevesebb még 
a modern ház, legtöbb a kert s a magas jegenyefa. Lágy hajlásban 
ereszkedik le az épületek zűrzavara egész a Miljacskáig, hogy azontúl 
felfelé igyekezzék megint a túlsó hegyoldalon, míg meg nem állítja 
a sűrű erdő zöldje, mely fölött zordonan lebegnek sok ezer lábnyi 
sziklafalak. A házak tömegei fölött nem uralkodik, mint nálunk a 
czirkalom, a vonalzó, nem a nyugati dresszura s mindenbe avatkozás, 
hanem uralkodik a keleti szabadság, mely kizár minden egyhangú- 
ságot, élénkséget és ezerszeres változatosságot ád. Az innenső oldalon 
a görög kathedrále, túlról a konak nehéz tömegei emelkednek ki. 
De igazi varázsa a képnek a fehéren és karcsún magasra nyúló szám-: 

talán minaretben van. A nap lementét jelző ágyúszóra megjelenik 
szédítő magasságban mindeniknek galériáján a muezzin és hívja esti 
imára a hívőket, hirdetve hosszú, szinte jajveszéklő hangokban hívők- 
nek és hitetleneknek, hogy: ((La illah il allaha, Mohammed razul Allah !» 
Sajátságos karénekké vegyülnek a panaszos hangok, melyekbe mind 
újabbak szólnak bele. Végre elnémult az utolsó is, de minden 
minaretnek galériája, — épen Ramazan van, — egyszerre csak 
kiviláglik és kettős-hármas fénykoszorúban tündökölnek ki a csön- 
des éjbe. 

Mert mély csönd uralkodik; kocsirobaj nincs a keleti városban. 
Az a határozatlan zsibongó nyüzsgés pedig, mely élő, mozgó, be- 
szélő tömegekből a távolba hatol, nem zavarja, inkább érezteti a 
csöndet. 

A házak mécsei kigyúlnak ezrivel; színes lámpák idestova mo- 
zognak a kacskaringós utczákban; a mohammedánok egész nap böj- 
töltek, és mostan sietnek a lakomára. 

Az alkonyat még nem rabolja meg színeitől a képet, csak mélyeb- 
bíti. A tiszta, portalan levegőben élesen emelkednek ki a fáknak sötét 
zöldjéből a fehér házak és mecsetek, az ég sötétkék, a túlparti bér- 
ezek magas sziklafalai pedig lassan-lassan sajogni kezdenek a hold- 
nak világában. 

Ha nyugatnak tekintünk, a házfedeleken át, melyek mindenike 
színben és alakban más, messze-messze mint megannyi coulissák* 
tolulnak egymás közé és egymás elé a Szerajevszko-Polje kövér sík- 
ságát elzáró hegységek és e phantastikus alakzatok fölött, melyek a 
távolsághoz képest a legkülönbözőbb szín-áfriyalatokban derengnek, 
magányosan és csöndesen, de fényesen ragyog az esti csillag. 




nM 



RÓMAI EMLÉKEK 



A MAI ÉS A RÉGI VÁROS. A BOSZNA FORRÁSAI. «AD MATRICEM». AZ ILLYR ÖS 

LAKÓK. DELMINIUM. P. CORNELIUS SCIPIO NASICA. — A RÓMAI HÓDÍTÁS. 

TIBERIUS ÉS GERMANICUS. RÓMAI IGAZGATÁS. RÓMAI UTAK. — A LIVNÓI TORONY. 

FÜRDŐK, SÍREMLÉKEK, FELIRATOK, BÁNYÁK. A RÓMAI VÁROS. AZ ILIDZSEI, BLAZSUJI, 

FATNICZAI ÉS GOSZTILJI KÖVEK. RÓMAI MŰVÉSZET ÉS BARBÁR BEFOLYÁS. 



Q<"zerajevo, az aranyos «Boszna-Szeraj», a török kornak teremt- 
N-J menye, a mint mutatja már neve is. A törökök előtt, a bosnyák 
középkorban csak egy vár állott a mai citadella helyén. Nem mintha 
nem létezett volna már a törökök előtt is nagyobb telep itt, az 
ország természetes központjában, a hol a tengerhez, a Száva-síkság- 
hoz és a Byzanczba vezető természetes utak találkoznak. Hanem azt 
találjuk itt is, a mi ismétlődik az ország csaknem minden nagy váro- 
sánál, hogy a régi város lent terült el a nyílt síkságban, de a török 
hódítással járt véres harczok és általános felforgatás alatt elpusztult 
annyira, hogy nyomát ma már csak hitvány helység, néha csak gyér 
romok mutatják. A keresztény lakosság elveszett a harczokban, rab- 
ságba került, elhagyta tömegesen az országot, a csekély maradék 
járhatlan hegyek és erdők közt keresett menedéket és alapította a 
raj ah rejtett, nyomorult, messze szétszórt falvait, a mint ma is talál- 
hatók, távol minden közlekedési vonaltól. A török hódítók nem a 
régi város nyílt helyén, hanem a várakban fészkelték meg magukat, 
melyeket már nagyrészt elétaláltak, részben maguk építettek, a fon- 
tos katonai positiókon, a síkságba kilépő útszorosokat őrző magasla- 
tokon. E várak védelme alatt alakúit aztán a mai város, az erődített 



RÓMAI EMLÉKEK 



17 



falakon belül a muhammedán úri város, azokon kivül szétszórt cso- 
portokban a keresztény-, paraszt-, és czigány-kül város, így jön le a 
citadellától a Miljacska két partján még a hegyszorosban magában 
Szerajevo is, a török kor teremtménye. A szoroson túl terjedő Szera- 
jevszko-Poljének épen ellenkező, nyugati szélén, a sötét Igman erdős 
fala alatt, Ilidzse és Blazsuj között állott a régi város, fővárosa az 
országnak a középkorban is, de jelentékeny már a rómaiak alatt, 
kiknek alapítását kétségkívül köszöni. Itt szivárog ki hatvan forrás- 




A ROMAI TORONY LIVNÓBAN 

ból az Igman alatt a Boszna, egyszerre nagy folyó. A vizek játéka 
a lombos fák alatt, a gyönyörű tekintet a villákkal behintett virágzó 
síkságra és a festői városra azon túl, e pontot a szerajevói lakosság 
kedvencz kirándulási helyévé teszi, a hol forró napok után mi is nem 
egyszer hűseltünk. Apró gunyhó-csoportok állnak a környéken ; semmi 
nyoma egy régi nagy városnak. De elég nyoma maradt az országban 
és különösen e pontnak környékén is a rómaiaknak, hogy biztosan 
meg lehessen állapítani, hogy itt állott a rómaiak egyik legfontosabb 

városa, góczpontjukban a római utaknak. Valószínű, hogy a Peutinger- 
tábla ((Ad Matricem)) nevezett állomása volt ez a város. A Boszna 
eredetére vall már e név is. 

Bosznia őslakói a mai albánokkal azonos illyr törzsek voltak. 
400 évvel Kr. e. kezdődött a kelták betörése. 170 körül, miután a 
rómaiak már elfoglalták a Narentától délre eső partokat, az e folyótól 
északnak lakó törzsek, illyrek és kelták, nagy szövetségre léptek a 
rómaiak ellen, és a szövetség központja, Delminium után neveztettek 
delmatáknak vagy dalmatáknak. Delminium valószínűleg a mai Duvno, 
mely még a középkorban mint Dumno és Dlmno fordul elé. Lehet- 
séges azonban, a hogy Mommsen is hiszi, hogy az eredeti város köze- 
lebb a tengerparthoz feküdt és csak utóbb vándorolt a név befelé, 
a mint arra több példa van. 155-ben P. Cornelius Scipio Nasica 
ostrommal bevette Delminium városát. 78-ig tartottak a harczok, 
melyek az egész mai Bosznia és Herczegovina elfoglalásával vég- 
ződtek. De a lakosság még gyakran felkelt a hódítók ellen, és a 
fölkelők harczmodorának leírása sokszor meglepően emlékeztet a leg- 
újabb felkelésekre. Úgy látszik, hogy a fegyverek változásától elte- 
kintve, a népies harczmodor e vad hegyekben, természeti és talajviszo- 
nyok által indicálva, változatlanul ugyanaz maradt ezredéveken át. 
Különösen nevezetes volt a felkelés 6-ban Kr. u. úgy, hogy maga a 
harczban edzett Augustus is rémületbe esett. Négy éven át harczolt 
15 római légió Tiberius és Germanicus alatt, de ezentúl a népnek 
ereje meg volt törve. Bosznia innenfogva a római Dalmatiához tarto- 
zott egész a Poszavina síkságáig, ez az utóbbi azonban már Pannoniához 
számíttatott. A természetes határt tehát nem a Száva, hanem a síkság 
képezte. Strabo ismeri a Narentát és a Szávát, Plinius a Vaclusus (Unna 
vagy Ukrina?) és az Urpanus (Vrbász) folyóit is. A Peutinger-tábla ((Ad 
Bassante» állomásából, a Boszna torkolata mellett, azt következtetik, 
hogy Bassante volt e folyó neve a rómaiak alatt. A nevet a sanszkrit 
((bhaszura», tiszta szóval hozzák összefüggésbe. A mai Bosznia Saloná- 
nak, a Herczegovina területe Naronának igazgatási területéhez tartozott. 
Az illyr törzsek nemzetségekre, ezek pedig centuriókra és decuriókra 
osztattak. A római uralom nyomait máig fentartották a római katona- 
utak maradványai, épületek romjai, a livnói torony, a banjalukai és 
visegrádi fürdők, síremlékek, pénzek és egyéb régiségek, főkép azonban 

a római bányák, és a feliratok. Ez utóbbiak, Mommsen által nagyrészt 
összegyűjtve és kiadva, főleg Bihács, Brocsno, Ljubuski, Szerajevo, 
Rogaticza, Szrebernica, Gorazda, Travnik, Livno, Glamócs és Kupres 
körül találtattak. Közel a bosnvák határhoz, de már Novibazárban, 
Plevlje és Prepolje körül különösen sűrűn fordultak elé. E maradvá- 
nyokból, a reánk maradt Itinerarium Antonini és a Peutinger-tábla 
segítségével meglehetős biztossággal ki lehetett mutatni a római 
útvonalokat. * 





A BLAZSUJI EMLÉK 



AZ ILIDZSEI EMLÉK 



Habár a rómaiak az ország igazgatását a tengerparti nagy római 
városokból vezették, nem szenvedhet kétséget, hogy a forgalom és a 
telepítés kifejlődésével keletkeznie kellett fontos központnak az ország 
szívében is. Hogy ez akkor is a mai főváros közelében, de a síknak 

* Lásd a mell. tört. térképet. — A feliratok Mommsen nagy művében : Corp. Insriptio- 
num. Tom. III. — A római topographiára nézve Tomaschek a bécsi földrajzi társ. közi. 
XXIII. k. 11. és 12. füzet 1880. Az útmaradványok vizsgálata alapján kiegészítette Hoernes, 
Arch. Epigr. Mith. Wien, IV. évf. 1. és 2. füzet. — Római régiségeket először publikált: 
Nedics a délszláv Arkhiv-ban, IV. 1857. 142—162 és Blau a berlini Akad. havi jelentéseiben, 
1866. decz. 1867. nov. és 1870 jul. 

nyugati végén, a Boszna-források alatt kelet- 
kezett, arra nézve összetalálkozik minden jel. 
A Peutinger-tábla távolsági adatai, az egyes 
állomások fekvése természetesen nagyon 
pontatlan a mai kartographiához képest. De 
az ország szívében találjuk Ad Matricem 
állomását, tornyok által fontosnak jelezve. 
Az elnevezés maga egy jelentékeny folyó 
eredetére vall, és ennyiben azonos ér- 
telmű a középkori Vrchboszna várának 
nevével. A tábla a várostól délnek 
hegységet mutat és ennek délnyugati 
alján a Narenta-forrásait. Ez, mint 
Hoernes helyesen mondja, csakugyan 
megfelel a szerajevói síkság, a Tresz- 
kavicza-hegység és a Narenta helyrajzi 
viszonyainak. Az egyenes út Naronaból 
Sirmiumba az Adria és a Pontus közti 
vízválasztó legmélyebb bevágásán, az 
Iván-nyergen át a szerajevói síkságon 
vezet keresztül, és Naronától Szerajevóig, ha nincs is a táblán, de végig 
meg van jelölve római maradványokkal : Mosztár fölött romok, Pasza- 
ricsnál faragott sírkő. De a szerajevói síkságtól, mint természetes köz- 
pontból, nyílnak ezenkívül is minden irányba a természetes útszorosok. 
A Boszna forrása az a pont, mely legközelebb esik a Drina, a Vrbász, 
aTíarenta vizeihez. Itten találkozott a Pannoniába vezető út a Moesiába 

vezetővel, és Szerajevótól Rogaticzán s 
Visegrádon át a római emlékekben oly 
gazdag Plevljéig szintén mindenütt római 
maradványok jelölik a régi forgalmi utat. 
Szerajevo körül eddig ugyan nagyon gyéren 
találkozott római maradvány. A Begova- 
Dzsámia udvarán látható hatalmas oszlopfej 
az építés alkalmával kerülhetett ide eredeti 
helyéről, mikor romok anyagát hordták 
össze újabb építésre. De két római farag- 
ványban ma is láthatók mintegy határkövei 
a római városnak. Az egyiket az angol 
Evans találta Blazsujnál egy régi cisternába 
falazva. Fáklyára támaszkodó genius, durva 
kivitelben, de nemes conceptióval. A másikat 
Fra Grga Martics, az ismert bosnyák költő 
emeltette ki, mint akkori szerajevoi plébá- 
nos, Ilidzse mellett a Boszna vizéből és 
falaztatta a hídba. (Közölte Hoernes). Ha- 
sonló, de sokkal jobban fentartott geniust 

mutat. Mind a kettő nyilván sírkő. Közel ezekhez találtatott a Miljacskán 
egy ismeretes votivara, mely szintén Szerajevóba a franczia konzulhoz 
került. Római genius a későbbi császárok korából átalán az országban, 
de kivált Szerajevo körül és a tengermelléken elég gyakran találtatik. 
Mindezek után tehát alig maradhat kétség az iránt, hogy a római központi 
város, ad Matricem, a Boszna forrásai alatt Blazsuj és Ilidzse közt terjedt. 

Ilyen római faragványok különben sokkal ritkábban fordulnak 
elő bosnyák földön, mint az elég gyakori faliratok, melyeket Mommsen 
legnagyobb részt publikált. Visegrád közelében, Gosztilj helységénél 
azonban az egész terület be van hintve római kövekkel. Nemes 
faragású párkányzatok mellett emberi alakokat is találunk, a szera- 

jevóiaknál még sokkal durvábbakat, nyilván az utolsó császárok 
korából, erős barbár befolyás alatt. Némelyik már a valóságos 
átmenetet képezi a középkori bosnyák kőfaragáshoz, a mint az oly 
sűrűn található országszerte a nemzeti korszak sírkövein. Közlöm az 
érdekesebbeket, minthogy tudtomra még ismeretlenek* 



* Hoernes, ki az osztrák közoktatási minisztérium által ki volt küldve Bosznia római 
régiségeinek kutatására és egyebek közt megfordult Visegrádon is, e köveket nem említi, 
és úgy látszik elkerülték figyelmét. A törökkori híd és szeraj és a régibb, bizonyára római 

Egyszerű összehasonlítás szembetűnővé teszi, mennyire hanyatlott 
a római művészet és emelkedett a barbár befolyás, minél inkább jutott 
a tengerparttól az ország belsejébe. Mennyivel közelebb áll az antik 
művészethez a brocsnói síkon Cserin mellett, Mosztár és Ljubuski közt 
álló római sírkő, a holtnak arczképével, lovasalakjával, Andromeda és 
Perseus ábrájával. (Közölte Hoernes.) 

Közel rokon ezzel «Anda- 
mionius)) a (ducenses))-ek I. co- 
hortájából való lovasnak sír- 
köve, melyen a halott lóháton, 
paizszsal látható, Ljubuski mel- 
lett a humaczi temetőben.** 
Sűrűbben még Travnik kör- 
nyékén fordulnak elő római 
emlékek, melyekre még vissza 
térünk. A szerajevóiakhoz ha- 
sonló genius fordul elő egy 
összezúzott koczkaalakú kőnek 
egyik oldalán, mely Fatniczától 
délre Orachovicze mellett fek- 
szik. Az itt először közölt kőnek 
többi oldalai is ékítve voltak 
most már ki nem vehető ala- 
kokkal. Közlöm még egy hamvas cserép rajzát, a mint a boszniabeli 
római sírok alatt találhatók, gyakran apró kék üvegekkel együtt. 

fürdőn kivűl csak a Zsljeb melletti «feliratot» említi (A bécsi akad. közi. XCIX. K. II. t. 
Alterth. d. Herz. und d. südl. Bosn.) ezt is a nélkül, hogy látta volna. Az állítólagos ék-irat 
nyilván csak kőművesek jeleinek csoportja egy régi kőbányában. A középkori emlékeknél 
lesz szó róla. 

** Feliratát közli Hoernes : Arch. Epigr. Mitth. VIII. 108. 

A SZLÁV BETÖRÉS. — AZ ÁLLAMFEJLŐDÉS KEZDETEI. — A ZSUPÁNOK. — A ZSLJEBI JELEK. A DERVENTI 
FELÍRÁS. — A BOGUMIL-SIROK. — A BOGUMILOK ÉS A REFORMATIÓ. — AZ APOKRYPH ÉS A HAZUG 
KÖNYVEK. — JEREMIÁS PÓPA. — AZ ALBIGENZEK BOGUMIL IRATAI. — SÁTÁN, ISTENNEK ELSŐ SZÜLÖTT 

FIA, A VILÁG TEREMTŐJE. — A BOGUMILEK ÉS A BOSNYÁK ÁLLAMFEJLŐDÉS. A MAGYAR VÉDURASÁG. — 

BORICS BÁN. — HALOMFÖLDE, COMITATUS BERECZ, RÁMA, SÓFÖLDE, OZORA. — BÉLA HERCZEG ÉS RÁMÁI 
PÉNZE. — KULIN BÁN. — A BOSNYÁK ERETNEK-PÁPA. — KERESZTES HADJÁRATOK A BOGUMILEK ELLEN. — 
NINOSLAV. — MAGYAR BÁNOK. — KOTROMÁN. — BOSNYÁK PÉNZEK. — KOTROMANICS ISTVÁN. — AZ 
ANJOUK POLITIKÁJA. — A HORVÁT LÁZADÁSOK. — A DUSÁN CZÁR ELLENI HARCZOK. — TVRTKO. — 
A KIRÁLYSÁG. — TVRTKO DÉLSZLÁV TERVEI. — A RIGÓMEZEI ÜTKÖZET. — BOSZNIA JELENTŐSÉGE A 
MAGYAR BIRODALOMBAN. — DABISSA. OSZTÓJA. — HRVOJA. — A BOGUMILEK ELŐSZÖR FOLYAMODNAK 
A TÖRÖKHÖZ. — SZERAJEVO ALAPÍTÁSA. — A TÖRÖK BOSZNIÁBÓL HATOL LEGELŐSZÖR MAGYARORSZÁGBA. — 
II. TVRTKO TVRTKOVICS. — BRANKOVICS GYÖRGY ÉS A HALOMFÖLDI SZANDALJ MEGVÁSÁROLJÁK BOSZNIÁT 

A SZULTÁNTÓL. — A BÁZELI ZSINAT ÉS A BOGUMILEK. HUNYADI GYŐZELMEI. — TAMÁS KIRÁLY. — 

ISTVÁN SZENT-SZÁVAI HERCZEG. — AZ ÜLDÖZÖTT BOGUMILEK ÚJRA A TÖRÖKHÖZ FOLYAMODNAK. — 

HUNYADI ÚJABB GYŐZELMEI. — MÁTYÁS BOSZNIÁHOZ CSATOLJA SZERBIÁT. — ISTVÁN TOMASEVICS. — 

A BOSNYÁK KIRÁLYSÁG BUKÁSA. — A BOGUMILEK AZ IZLAMRA TÉRNEK. — UTOLSÓ NYOMAIK. 

^V^AGÁT a római életet elnyelte a szláv betörés, miután a VI. szá- 
JX£ za d közepén a góthok, kiknek uralma alatt 493 óta Pannónia 
és Dalmatia is állott, a byzanczi császárok ellen behívták az első 
szláv törzseket* és a byzanczi császárok a góthok elűzése után foly- 
tatták e behívásokat az avarok ellen. Csak a tengermelléknek, a mai 
Daltnatiának néhány városa őrizte meg római jellemét és lett később 
a többi rómaival együtt olaszszá. Különben mindenütt gyorsan el- 
tűnnek a római városok és utak, eltűnnek még az illyr őslakók is, a 
nem romanizáltak ép úgy, mint a romanizáltak, a kik másutt a kuczo- 
oláhokban, czinczárokban mind a mai napig fenmaradtak, de Bosznia 
és a Herczegovina területén annyira és oly gyorsan kipusztultak, hogy 
még szláv nevük is, (cvlach)), «blach», az az oláh, itten elveszíté 
eredeti értelmét és már a régi bosnyákkori iratokban is csak ((pásztort)), 
később, a török korban, néha egyszerűen csak keresztény vallású 
parasztembert jelent, mutatva, hogy minő állapotban találták a betörő 
szlávok a római urak mellett a meghódolt és romanizált illyr ős- 
lakókat. 



* Procopius. De bello Gothico, lib. III. c. 40. 

A szláv letelepedés első századainak azonban nem maradt fenn 
e területen semmi emléke. A VI. századtól fogva, midőn a szlávok 
már az egész Balkán félszigetet elözönlötték és nevezetesen a mai 
bosnyák-herczegócz területet is állandóan elfoglalták volt, egész a bosnyák 
államfejlődés kezdetéig a Xl-ik században, csak a byzanczi irók és 
nevezetesen Konstantin Porphyrogennetos sovány adataiból ismerjük leg- 
alább az egyes zsupánságok és városok, — tán inkább csak várak — 
neveit. Mindebből alig maradt reánk egy pár kőhalom. A hol a cul- 
tura kezdetei, a hol államszervezet és irás sem léteztek, ott a föld 
gyomrának sem volt mit elnyelni és megőrizni. 

A kereszténységgel együtt csak a IX. században hozták meg Cyril 
és Methód hosszú térítési útjaikon az összes szlávoknak az addig használt 
rovás helyett az irást is, és az ő irott nyelvük, az az «ó-szláv)) nyelv, mely 
az egyházakban máig is használatos, lesz közös anyjává az összes szlávok 
különböző irodalmi nyelveinek, a külön törzsek és fajok irói által lassan- 
ként átidomítva saját tájszólásuk szerint. De az irás behozatalánál is 
későbbre esik, legalább a mi területünkön, az államfejlődés első kez- 
dete. A Balkán félsziget keleti részén ujabb betörők, a turáni bolgárok, 
meghódítják a VII. században az ottani törzsöket és államot alapíta- 
nak a IX. században. Ez az állam a népvándorlásokban gyakran 
ismétlődő fejlődésben az által, hogy a hódítók veszik fel a leigázot- 
tak nemzetiségét, szláv álammá lesz; a hódító elveszíti külön nemze- 
tiségét, de megmarad külön osztálynak. Neve, csekély változással, urat 
jelent. Bolgár az egész nép, az úr: bojár. így keletkezik az első szláv 
állam, az első szláv császárság. De csak akkor, mikor ez az első dél- 
szláv állam a még egyszer fellendülő byzanczi hatalom alatt a X-ik 
században összedől, csak akkor domborodik ki az addig byzanczi fenn- 
hatóság alatt élő többi délszlávok törzsfőnökeinek, a zsupának és knézek 
személyes hatalmi szakadatlan versenygéseiből, most már az egyházi nagy 
szakadás idejében vallásos tényezők által is befolyásolva, egyfelől az 
ó-hitű szerb, másfelől a római katholikus horvát állam. Első fellendü- 
lésében és versengésében mindkettő megkísérti hatalmának kiterjesz- 
tését a mi területünkre is. De egy harmadik hatalmas tényező támasza 
mellett a reactio e kísérletek ellen létrehozza a bosnyák államot. 

A Boszna-íóiyó forrásainál székelő bosznai zsupánok megalapít- 
ják a bosnyák bánságot, mely lassanként maga körül tömörítve a 

mai Bosznia és Herczegovina egész területét, később külön király- 
sággá emelkedik, a szomszéd szerb állammal szemben ennek legha- 
talmasabb korában is megóva mindig külön nemzeti fejlődését, de 
követve Horvátországot a magyar korona kötelékébe, noha külön 
nemzeti királyok alatt. Ebből a korszakból aztán már az okmányok 
ezrei és ezrei maradtak ránk, első sorban a raguzai és a velenczei, 
aztán a vaticani és a magyarországi stb. levéltárakban, s ki tudja 
mi rejtőzik még a Boszna-bégek féltékenyen őrzött leveles ládáiban? 

A ZSLJEBI KŐMŰVES JELEK 

Ámde egyéb történelmi emlék e korból is vajmi kevés maradt fenn. 
A földből kiásnak néha egy-egy középkori vért- vagy fegyverdarabot, 
nagy ritkaságkép a bosnyák királyok egy-egy pénzét. Visegrád mel- 
lett «Zsljeb»-nél, a sziklába vájva a meglepő jelek egy csoportja 
látható, mely előtt bámulva áll meg az utas. Tartották ékiratnak, 
tartották megfej thetlen rejtélynek. A középkori kőmíves jelek isme- 
rője azonban nem kételkedhetik, hogy ama jelek is ezek közé tartoz- 
nak. Közelebbi vizsgálat mutatja, hogy a szigorúan mértani alakok 
teljesen beleillenek azon négyes körű kulcsokba, melyeket a kőmíves 

jelek készítői főkép a román és a gót építési modor közti átmenet 
alatt kiválóan használtak. Visegrádnál jelentékeny építkezések folytak 
a római s később a török korban. E középkori kőmíves jelek mutat- 
ják, hogy a középkorban sem szüneteltek. Dervent-wé\ a régi erődí- 
tések lebontása közben a toronyban egy követ találtak, melynek fel- 
irata csakugyan megfej thetlennek látszik. Nem messze Visegrádtól 



^3^ 




A DERVENTI FELÍRÁS 



Dobrunjnál állott romjaiban egy középkori kápolna, freskók nyomaival. 
Most egész díszében emelkedik ismét, báró Nicolics Fedorné költségén 
restaurálva. Jajczában áll még a román-stylü gyönyörű torony. Régi 
várromok és zárdák vannak mindenfelé, de ezek alig szállítanak ránk 
valamit is műbecsűt ama korból, sőt meglátszik rajtuk a török-korbeli 
átmódosulás. 

Csak sírkövek maradtak fenn ezeken kivül a nemzeti állam e 
több százados korából; sírkövek, melyek eredetileg kétségkívül az 
antik művészet hagyományaihoz csatlakoznak, de annyival inkább lesz- 
nek barbárokká és igyekeznek a mérvek szertelensége által pótolni a 
művészi nagyságot, minél távolabb állnak egyfelől a tengerparttól, 
másfelől a római kortól. 

De mentől gyérebb az egyéb emlék, annál hatalmasabban lép 
az előtérbe e sírkövek ama sajátságos, a képzeletet különben is meg- 
kapó faja, melylyel az egész ország sűrűn be van hintve. Járhatlan 
erdő, hozzáférhetlen szikla tetején egyaránt megleljük. Óriások sír- 
kövei lehetnének, megdöbbentők ép úgy colossalitásuk, mint egysze- 
rűségük által. Kivételesen és főkép közelebb a tengerparthoz ezek 
is mutatnak néha művészi kísérleteket. De többnyire csak öles- 
hosszú félember-magasságú és hasonló szélességű simára faragott kő- 
koczkák, néha nagyobb kőlapon, gyakrabban a puszta földön állva, 
néha ékítve egy-egy primitív domborművei, — kard, valami állat, 
csillag vagy félhold, — de többnyire egészen simák, minden jel és 
minden irás nélkül, néha egyesegyedül, de többnyire csoportosan, 
mindig a legszebb kilátási pontokon, olykor a legmagasabb bérezek 
tetején. 

A lakott helységekhez közel s távol, úton-útfelén és az erdők 
áthatlan magányában, az ország minden részében láthatók e sírok, 
melyek némaságukban is oly élénken szólnak a képzelethez. 

A nép ezeket mindenütt (tboguniil-síroknaky) nevezi. 

És hogy mind valamennyien csakugyan valamely külön feleke- 
zetbeliek sírjai, azon alig lehet kételkedni, látva hogy nincs rajtuk 
sem kereszt, sem turbán, a mostan létező vallás-felekezetek jelvényei, 
melyeket ezeknek hívei soha sem hagytak volna el, a milyen erős 
a vallásos élet e földön minden időben volt. A félhold magára nem 
mond semmit. Mert hisz az török-előtti jelvény, melyet a törökök is 
Byzancz-X.ó\ vettek, és mely Byzancz-hó\ elterjedt volt a törökök előtt 
az egész Balkán-félszigeten és messze azon túl. A most létező fele- 
kezetek jelvényeinek e szembeszökő hiánya annyival feltűnőbb, mivel 
ez impozáns sírkövek csoportjai néha fel vannak tarkázva közbe szórt 
turbános oszlopokkal, helylyel-közzel kő-keresztekkel is, igaz, hogy 
nagyon ritkán keresztekkel, tehát katholikus vagy óhitű sírokkal, 

sokkal gyakrabban turbános török sírokkal, jeléül annak, hogy a 
muhammedánok valamikép közelebb állottak azokhoz, a kik e nagy 
kövek alatt nyugosznak. 

Kik és mik voltak tehát e bogumilok? 

Érdekes kérdés. Mert látni fogjuk, hogy a bogumil-principium 
úgy szólván a bosnyák történelem princípiuma. Ez a tengely, mely 
körül minden forog. Annyira, hogy mindaz, a mi ezen kivül történik, 
egyszerű személyes hatalmi versengésekre szorítkozik. Annyira, hogy 




BüGUMIL SÍROK TRAVNIK ALATT 



el lehet mondani, hogy a bogumilok alapítják a bosnyák államot és 
általuk megy tönkre. Boszniára nézve oly fontos e kérdés, hogy 
a bogumilok tettleg és joggal bosnyák vallásnak nevezték vallásukat. 
Magyarországra nézve oly fontos, hogy a óogtimi/-korszak azonos a 
magyar fennhatóság korával és hogy az Árpádok, Anjouk és Hunyadiak 
minden boszniai vállalatában fő szerepet játszik. — Végre a római 
egyház és Magyarország elveszítik Boszniát, mert nem akarják tűrni 
a bogumilokat. 



3° BOSZNIA 

De fontos európai tágabb szempontból is. Mert ha túlzásnak is 
tekintjük egy angol izgatónak, Mr. Evans-nak* állítását, hogy a bogu- 
milok protestánsok, hogy Bosznia protestáns állam volt messze a 
reformatió előtt; túlzásnak nyilván azzal az irányzattal, hogy érdeket 
keltsen a protestáns Angliában; és ha kivált azon modern protes- 
tantismus, mely a szabad kutatást és a kritikát hirdeti fő elvének és e 
részben a hollandi nagy írókra, rotterdami Erasrnusi'a és Melanchtonra 
hivatkozhatik, maga tiltakoznék legélénkebben az ellen, hogy azonosít- 
tassék a bogumil vakhiszékenységgel, melylyel szemben ellenkezőleg 
a régi egyház gyakorolta és képviselte a kritika szellemét: annyi 
bizonyos, hogy valamint az első eretnekségek és nevezetesen a keresz- 
ténység gyermekkorában keletkezett manichaeismus és a bogumilok 
közt, úgy ezek közt és a nyugat-európai reformatió közt is szerves 
kapcsolat létezik, és a bosnyák bogumilismus kétségkívül életre keltő 
hatást gyakorolt a nyugati protestantizmusra. Ha nem volt ugyanaz, 
legalább bizonyos értelemben apja volt. — A történelemben, vala- 
mint a természetben semmi sem támad egyszerre, a látszólag leg- 
újabbnak is hosszú múltja van, csak nyomozni és követni kell. 
A legújabban is vajmi kevés újat, vajmi sok régit talál a múltnak 
ismerője; sőt bizonyára valamint a természetben, úgy a történetben 
sincs voltaképen új ; legfölebb régi dolgok újabb vegyüléke az, a mit 
újnak nevezünk. Sok tényező szülte Nyugat-Európában a reformá- 
tióra való dispositiót. De e dispositióba kétségtelenül a bogumilis- 
musból hullott a termékenyítő, a fogamzási processust megindító mag. 

Erasmustól és Melanchtontól, még Calvintól és Luthertől is, szóval 
attól, a mi a reformatióban kritika és szabad kutatás, igen távol 
állanak a bogumilok; de igen-igen közel állanak Leydeni Jánoshoz, 
az albigenzekhez vagy waldenzekhez, a huszitákhoz, szóval ahhoz, a mi 
a reformatióban az uralkodó egyház elleni reactió volt, és az ős- 
kereszténységre, annak buzgó hitére és egyszerűségére való vissza- 
térésnek hirdette magát. Az albigenzeket és waldenzeket catharenusok- 
nak is nevezték, mivel Cattaroból (a középkorban «Catharo»), bogumilok 
által kapták legfőbb egyházi irataikat, és az anabaptisták, az albigen- 
zek, Savonarola és Húsz, mindezek ugyanazon reformatió homályos, 

* Evans, Through Bosnia and the Herzegovina on Foot during the insurrection. Sec. 
Edit. London, 1877. 

tapogató ösztönei, melyet később Calvin és Luther hite és erélye, a 
hollandi írók tudománya, a svédek kardja tett nagygyá. A távol álló 
inkább látja a különbséget, a közel álló inkább az összefüggést. És a 
pápák a bogumilekben és albigenzekben, Hunyadi Mátyás a bogumi- 
lekben és huszitákban egy ugyanazon vallási és politikai ellenséget láttak. 

A bogumilek felekezetének keletkezése a délszlávoknál egyidejű 
a kereszténység behozatalával és három tényezőre vezethető vissza. 
A pogány hagyományok és az apokryph könyvek adták meg a 
dispositiót, örmény manichaeusok indították meg a mozgalmat. Ter- 
jedését aztán maga a byzanczi egyház mozdította elő kinövéseivel 
és üldözésével. 

Az ó-testamentom szent könyvei mellett már a zsidók közt is 
keringtek vallásos mesék és iratok, és hasonlók gyorsan keletkeztek 
az evangéliumok mellett az első keresztények közt is. Az egyház 
ezeket el nem ismerte és míg egy részüket legalább mint jámbor 
hagyományokat, legendákat eltűrte, a legtöbbet annyival inkább 
elvetette, apokryphnak nyilvánította, kárhoztatta, mivel hiszen épen 
az ilyen iratok fölötti vitákból támadtak az első eltérések és eretnek- 
ségek. Ily apokryph, nem canoni könyvek mindjárt eleintén zsidó, 
arab, később görög nyelven is keletkeztek, sok babonás hit mellett 
sok költészettel, egészen népies szellemben és nyelven, és mindezek 
görög és latin fordításban elterjedtek a kereszténységgel együtt 
részben még mielőtt a szervezett egyház tekintélye felléphetett volna 
ellenük. A többi népek közt is, a mint a kereszténységet felvették, 
ezek mellett termettek újabb ilyen iratok, felszíva, visszatükrözve a 
nép régibb, pogány hagyományait, gondolkodásmódját és örvendve 
épen ez által kapós népszerűségnek. így volt a délszlávoknál, főkép 
a bolgároknál is, a kik az első bolgár birodalom által elsők jutottak 
magasabb szellemi életre a szlávok közt. Ezeket a ((hazug könyveket)) 
(lozsnyja knigi) a szláv irodalmak története legelőször régi orosz kéz- 
iratokból ismeri, valamint hogy ezeken alapul az orosz egyház számos 
felekezete. Ezen orosz kéziratok délszláv eredete kétségen kivűl áll, 
amint hogy az oroszok átalán Bulgáriából kapták első egyházi irataikat, 
magát az ó-szláv egyházi nyelvet is. Ez ismert orosz kéziratok vissza 
mennek a XII. századig és minél régiebbek, annál inkább viselik 
magukon az ó-bolgár irodalom formáit. De az újabb kutatás elosz- 

látott minden kételyt, mivel részben legalább feltalálta ugyanezen 
elveszett iratokat a bolgárok és szerbek közt is, és talál úgyszólván 
minden nap újabbakat* De az orosz néptudatban is megmaradt e 
könyvek eredete, mivel ((bolgár meséknek)) nevezi a hihetetlen dol- 
gokat. Az orosz egyházban ismert legrégibb index a XIV. századból 
egyenesen Jeremiás nevezetű bolgár pópának tulajdonítja e kárhoz- 
tatott iratok nagy részét. 

Történelmi tény, hogy a VIII. században a byzanczi császárok 
a birodalom északi határainak védelmére örményeket telepítettek le 
Thraciábanj a kik egy manichaeus felekezethez, a Pauliciánusok-\\oz 
tartoztak. Ezen örmények sűrűn érintkezhettek a bolgárokkal, és már 
Borús czár alig hogy felvette a keresztségét, panaszolja a pápának, 
hogy örmények prédikálnak az országban. Annyival inkább találhattak 
visszhangra a hazug könyvekkel együtt, mivel hízelegtek a régi pogány 
hagyományoknak is, de különben is sokkal közelebb állottak a nép 
szelleméhez, mint a byzanczi egyház rideg pompájával, meddő scho- 
lasztikájával. Válaszolni tudtak minden részletre, melyről az egyház 
és canonai hallgattak, orvoslást tudtak minden bajra, meghódították 
a népnek képzeletét, és leereszkedtek csillagjóslásokhoz, varázsmon- 
dásokhoz és szerekhez betegség és az élet minden baja ellen. Minél 
inkább lépett fel ellenük az egyház tekintélye és az állami hatalom, 
annál inkább támaszkodtak a nép ösztöneire és használták fel a 
népnek panaszait és elégületlenségét a hatalmasokkal szemben. 

így mind nagyobb bajokat okoz az orthodox egyháznak a bolgár 
eretnekség. Végre Péter czár alatt fellép egy Bogumil nevű pap, 
valószínűleg azonos ((Jeremiás, bolgár pappal », és szervezetet és nevet 
ad az egész eretnek mozgalomnak. Apostolokat állít, nagy sikerrel 
prédikál és már Sámuel czár fia és menye hívei közé tartoznak. 

A byzanczi egyházi irók, de nevezetesen Kosmas, a bolgár pre- 
sbyter és egyházi iró mindig ezen Bogumilt említik, az indexek Jere- 
miást. Csak egy index-másolat a XVI. századból említi mind a kettőt. 
De e kettő aligha nem egy. Mert az egyházi irók nem feledkeztek 
volna meg Jeremiás-ró\ ha nem tekintették volna már Bogumilban említve. 
Egyik index pedig 1608-ból egyenesen czéloz ez egységre, mondván 

* Lásd : Pypin és Spaszovics orosz művét a szláv irodalmakról. I. 2. fej. 

Jeremiásról, hogy «Bogu ne mita, — Istennek nem kedves. Legvalóbb- 
szinü is, hogy Jeremiás maga idegen hangzású neve mellé felvette 
a jellemző szláv jelzőt, Bogumil, és e néven lett népszerűvé a szláv 
nép közt. Végre megemlítjük, hogy 1873-ban Jagic felfedezett egy 
régi bolgár kéziratot, melyet Jeremiás által « hazudott)) műnek tartott. 
E vélemény teljes megerősítést nyert 1875-ben, midőn Andrej Popov 
egy novgorodi pergamencodexben felfedezte ugyanezen iratot, más 
czímmel, de Jeremiásnak, mint szerzőnek világos megnevezésével. Az 
orosz indexek nagy boszorkány-mesternek is mondják ezen Jeremiást, 
a ki az alvilágban járt «na Verzíulove Kolu)). Az orosz tudósok előtt 
rejtélyes volt ez az alvilági Verzíul-kör. Jagic elegendőképen ki- 
magyarázta a szerb mondából, mely szerint a varázslók és boszor- 
kányok, «grabanciás))-ok, 12 iskolát végeznek és csak a 13-ikban: 
ccVrzíno kolo)), lesznek felavatva. A délszláv «grabonciás», melyből 
a magyar garaboncziás is ered, corruptiója a necromantiá-nzk, a 
((Verzíul-kolo)) pedig Vergil köre. A középkor sokkal inkább ismerte 
Vergilt nagy varázslónak, mintsem nagy költőnek ; hisz erre a hagyo- 
mányra támaszkodott Dante is. 

De ezen Jeremiás Bogumil iratai ismeretesek még egy másik, 
nyugat-európai forrásból is, mely egyúttal kézzelfogható tanúsága an- 
nak, hogy a nyugati vallásújításra mily hatással voltak a bogumilek. 

Az orosz indexekben előfordul egyebek közt egy hazug könyv, 
ql János theologus kérdései Krisztushoz a Táborhegyén^ Egyik kézirata 
létezik a XIV. századból. János apostol kiváló tiszteletnek örvendett 
a bogumilek közt. Ugyanezen apokryph könyv pedig egyik legtekin- 
télyesebb irata volt az albigenzeknek. Parisban 1691-ben adta ki 
először a teljes latin szöveget Benoist dominicanus, ccHistoire des 
Albigeois)) czímű művében. A latin kézirat e felírást viseli: «Hoc 
est secretum Haereticorum de concoresio portatum de Bulgária a 
Nazario, suo episcopo, plénum erroribus)). 

Ez a latin szöveg szókkal tökéletesebb a szláv kéziratnál, és 
igy sajátságos módon a nyugati reformatió emlékei közül maradt 
reánk a legtökéletesebb bogumil-emlék. Az egész irat a jó és rossz 
elve közti dualismust tanítja, melyet a bogumilek a manichaeusoktól 
vettek. A földet nem Isten, hanem Sátán teremtette, kinek bukása 
előtt neve Satanael volt, és a kinek Isten hatalmat adott hét napra. 

Bosznia 5 

A látható világ megteremtése után Sátán emberi alakot formál és 
beleparancsolja a harmadik égnek angyalát; aztán női alakot formál 
és beleparancsolja a második égnek angyalát, ecet praecepit opus 
carnale facere in corporibus luteis» etc. Itt van alapja annak, hogy 
a szigorúbb bogumilek a házas életet egyenesen bűnnek tartották 
és hasonló tanok uralkodnak az orosz szkopezok közt ma is. De 
az egész ó-testamentom is az ördög műve, a ki rászedte a patri- 
arkhákat, kiadva magát istennek, míg Krisztus meg nem jött, hogy 
felszabadítsa az embert a gonosz uralma alól. 

A bogumil hitelvekről meglehetős tájékozást nyújtottak saját 
irataik maradványai, összevetve azzal, a mit a bogumilekről ellen- 
feleik irtak, főkép a már említett Kosmas, ez egyetlen ó-bolgár iró, 
kinek iratai Sámuel czár idejéből maradtak ránk, s kiből bő kivona- 
tokat publikált az orosz történész Hilferding a szerbekről és bolgá- 
rokról irt művében. 

Minden gonosz tehát és átalán az egész látható világ Sátántól 
eredt, mert Istentől csak a tiszta jó, a tökély eredhet. De van e 
láthatón túl egy láthatatlan tökéletes világ és szakadatlanul küzd 
az Isten az ördöggel, hogy ennek számára mentse meg az emberisé- 
get. Némelyek véleménye szerint, — mert a bogumilok közt is létez- 
tek különböző, ridegebb és mérsékeltebb felfogások, — Satanacl maga 
Istennek első szülött fia, Krisztus pedig csak az ő ifjabb testvére 
volt. Krisztus nem is emberi testben, hanem csak mint phantom járt 
a földön, szűz Mária pedig angyal volt. A Mária-cultuszban, az ó-tes- 
tamentomi könyvekben és a keresztelésben eltértek a felfogások, 
de azok is, a kik nem vetették el egészen, nagy súlyt nem fektettek 
rájuk. A keresztelésre már azért sem, mivel hiszen a víz is a gonosz- 
tól ered. Az ünnepélyes felvételben a megnőttek János evangéliumá- 
nak érintése által részesülnek. A keresztet elvetették mindnyájan, 
minek tiszteljék azt, a mivel Istent meg akarták gyalázni ? Elvetették 
a szent képeket és szobrokat is, s innen ered kétségkívül sírköveik 
rideg egyszerűsége. Hogy a byzanczi egyház sivár pompája és forma- 
lismusa elleni e reactio elvetette az egyházi szertartásokat és a hyer- 
archiát is, önként érthető. Az egyház papjait «vak phariseusok»-nak 
nevezték. Az úr vacsoráját legfelebb mint emléket ismerték el, és 
nem az úr testét, hanem egyszerűen csak a kenyeret látták benne. 

Az anyag gonoszságáról való hit, mint mindenütt, náluk is messze menő 
ascesist szült. Eletük szigorú tisztaságát elismerik, bár csak képmuta- 
tásnak mondják, az ellenfelek is, és ebben feküdt egyik hódító erejük 
szemben az egyházzal és a hyet"archiával, melynek dús életét rósz szem- 
mel nézte a szegény nép. A ridegebb felfogás egyenesen az ördög 
parancsának mondta és e szerint egészen elvetette a házasságot, a 
borivást, a húsevést. Ezen tökéletesek a többieknél is nagy tisztelet- 
ben részesültek. Boszniábaji ((dobri Bosnianb), (cszvrziteli)) választot- 
taknak nevezték magukat és úgylátszik, a papi rendet pótolták a 
bogumilek közt. Ok a fegyver- és a hadviselés ellen is prédikáltak, a 
mi azonban soha sem gátolta a bogumileket, hogy hitüket ne védel- 
mezzék fegyveres kézzel is, valamint a házasság elleni tanok sem 
akadályozták a házasságot, csakhogy a bogumil csupán feltételesen 
vette magához a feleségét, és elküldhette, ha Istenfélőnek és erényes- 
nek nem találta. Házasságuk tehát, — a mint a pápák is panaszol- 
ják, — nem volt felbonthatlan szentség. Legalább halálos ágyán 
azonban mindenik igyekezett külön felavatás által a tökéletesek közé 
felvétetni, hogy mint ilyen egyenesen a mennyországba jusson. A 
tökéletesek sorából választattak a vallási elöljárók, a «vének» és a 
((mesterek)), kiket nem bogumil iratok néhol bogumil püspököknek, 
papoknak is neveznek. Imaházukon nem volt sem torony, sem harang, 
— ezt az ördög trombitájának nevezték, — mellőztek minden díszt, 
csak egy fehér lepellel borított asztalt és az evangéliumot tűrték 
benne. Végre Kosmas arról is vádolja a bogumileket, hogy a fel- 
sőbbség iránti engedetlenséget tanítják, gúnyolják a gazdagokat, gyű- 
lölik az atyákat, gyalázzák a véneket, szidják a bojárokat, véteknek 
tartják a czárnak való engedelmességet, és megtiltják a szolgának, 
hogy urát szolgálja. Kosmas nyilván azért mondja mindezeket, hogy 
kimutassa ez eretnekek veszélyességét. Könnyen meglelhette azonban e 
vádak alapjait is a bogumileknek az egyházi és állami hatalom elleni 
kénytelen küzdelmében, de bizonyára az első kereszténységnek és maguk- 
nak a szláv népek kezdetleges korának testvériségi, egyenlőségi, commu- 
nisticus és democraticus hagyományaiban is. A vallási doctrinák azon- 
ban mindig és mindenütt toleránsak a gyakorlati élet követelményei- 
vel szemben. Es hogy a bogumilek is, bár mik lettek légyen tanaik, 
képesek voltak elfogadni a gyakorlati élet egyéb követelményeivel 

együtt az állami rendet és a hyerarchiát is, a hol az állani reájuk akart 
támaszkodni és őket akarta támogatni, azt kétségtelenné teszi épen a 
bosnyák államélet alakulása és egész története. 

Említettük már, hogy midőn a délszlávok ama nagy területen, 
melyet akkor és később is a velenczei és raguzai iratok csak Scla- 
voniának ismernek, és melyen a szlávok letelepedése óta minden 
állami szervezet nélkül Byzancznak inkább csak névleges fensősége 
mellett, főnökeik, a zsupánok alatt éltek az egyes független törzsek, 
a X. században a horvátok és a szerbek első múlékony államalakí- 
tásai kísérleteiket tették, mind e két hatalom a mai Bosznia és Her- 
czegovina területén is terjeszkedni iparkodott. A szerb állam orthodox, 
a horvát római katholikus volt. És természetes, hogy minél inkább 
érezték magukat korlátozva, sőt üldözve a bogumilek, úgy a régibb 
bolgár császárságban, mint az újonalakuló szerb és horvát államokban, 
annál inkább húzódtak a még függetlenül megmaradt törzsek közé, 
a hol, a társadalmi élet primitív szervezeténél fogva is, jobban érez- 
hették magukat és a hol, ugyanez oknál, valamint az itten még erő- 
sebb pogány maradványok és hagyományok folytán is könnyebben 
terjeszkedhettek és hódíthattak. 

Nem lehet tehát meglepő, hogy a szomszédos hódító hatalmak 
itt kettős ellentállásra találtak: a politikai ellentállás, a törzsek és 
zsupánok függetlenségi törekvései, szövetkezett a bogumilizmus ellent- 
állásával. Ez a kettős szorosan szövetkezett ellentállás szüli a bos- 
nyák államot, melynek tömörülési pontjául már centralis fekvésénél 
fogva is e terület kellő közepe, a felső Boszna völgye szolgál. 

Ez állapotokhoz képest alig vannak e területről híreink a X. századig. 
Konstantin Porphyrogenitus említi ((De Administrando Imperio)) 
czímű művében először e zsupánságokat. A kis ((Bosona)) szerinte 
Szerbiától függő, de külön országocska, a felső Bosznán fekszik, mely- 
nek római-kori neve ((Basante», adta nyilván szláv kiejtéssel az ott 
megtelepült törzsnek és földjének nevét. Csak két várat ismer, melyeket 
Racki és Saffarik a mai Kotor és Teszanj falvak körül keres; az 
elébbinél csakugyan találhatók még régi romok nyomai. 

Mindjárt ekkor, a mikor először történik Boszniáról említés, 
jelennek meg ottan a magyarok is, és pedig aligha nem barátsá- 
gos viszonyban a bosznai törzshöz, mert ennek főnöke később hoz- 

zajuk menekül. Egy különben kevéssé megbízható krónika, melyet a 
ccdiocleai presbyten) ((Regnum Sclavorum»* czímen, Racki, a horvát 
történész szerint Antivariban a XII. század elején szerkesztett, fel- 
jegyzi, hogy egy magyar «princeps» Kiis gyors lovasaival Bosznán 
át egész a Drináig hatolt. A magyar vezér itt ugyan elesett, de a 
szerb fejedelem Cseszláv, a ki a magyarokat a Szerémségig üldözte, 
itten szintén életével lakolt és halála után országa is elpusztult, úgy, 
hogy Bosznia ismét egészen függetlenné lett. De ugyanezen krónika 
szerint Kresimir horvát király elűzi a bosznai fejedelmet, a kit e 
krónika már bánnak nevez, és a ki a magyar királyhoz menekül. 

Az újon alakult horvát állam azonban ép oly kevéssé képes 
magát fentartani, mint az első szerb fejedelemség. A X. század 
végén a byzanczi császár IL Bazil «Bulgaroktonos» még egyszer 
megkísérli a byzanczi hatalom helyreállítását az egész Balkán-félszi- 
geten. Utódai követik. Hasonló veszély fenyegeti a horvátokat a 
velencziek részéről. Mind Byzancz, mely mindig csak saját konzul- 
jainak tekintette a horvát fejedelmeket, mind Velencze magának 
tulajdonítja Damácziát és Horvátországot, és győzelmes fegyverrel 
érvényesítik ismételve is követeléseiket. — A horvátok, képtelenek 
maguk fentartani új királyságukat, a magyar szent korona alatt keres- 
nek és találnak védelmet és Tenger-Fehérvár, — ccBiograd primorszki)), 
a mai Zára Vecchia — várában 1102-ben megkoronázzák Kálmán 
királyt. Egy 1135-diki okmány az első, melyben magyar király, 
IL Béla ((dei grácia Hungarie, Dalmatie, Croatie Rameque rex» írja 
magát. A magyar diplomatika Rámát 2lZÓXj& mindig azonosította 
Boszniával. Hogy azonban a Ráma-folyó mente már azelőtt a Boszna- 
bánok hatósága alatt állott volna, mint a hogyan később csak- 
ugyan úgy volt, annak semmi nyoma nincs. A byzancziaktól foglal- 
hatták el a magyarok. Valószínű továbbá, hogy a bosznai zsupánok is 
ez alkalommal a magyar korona alatt kerestek védelmet, a minek 
példáját már különben is láttuk, és hogy a magyar királyok e véd- 
uraságra igényt is tartottak. Mert később IL Béla király egyenesen 
boszniai herczegnek nevezi László fiát, de azért Boszniát magát az 
ottani bánok kormányozzák tovább. 

* Először kiadta : Lucius, De Regno Dalmatiae et Croatiae, lib. sex. Amst. 1676. 

Borús bán, kit, mint az orosz Vasziljevszki újabban kimutatta* 
helytelenül tévesztettek össze némely történetírók Kálmán király 
törvénytelen fiával, ezen bánok között az első, kit egykorú történelmi 
források névről említenek** — Már 1150-ben magyar sereg indul 
Bosznián át a byzancziak ellen. Az 1154-iki újabb hadjáratban 
Borús bán seregével követi a magyar királyt Emánuel császár ellen. 
A II Béla halálát (1161) követő trónviszályban Borús bánt eleintén 
II. László a volt boszniai herczeg, és ennek halála után ( 1 1 63) 
IV. István hívei közt találjuk, és pedig 1163-ban Esztergomban, az 
ország zászlósai közt.*** De még ugyanez évben IV. István vereséget 
szenved és menekülni kénytelen, III István pedig Gotfrid nevű 
vezérét küldi Borús bán ellen, a ki, mint Kézai Simon krónikája írja, 
le is győzetett. Nevével nem találkozunk többé. 

Ezen Borús, mint hihetőleg elődei is, bogu-mil volt. Raguzai 
írók legalább azt beszélik, hogy a bosnyák katholikusok üldözése 
miatt támadt volna viszálya Raguzával. f 

Borús tetterős férfiú volt és alatta éri el Bosznia körülbelül mai 
határait. Kynamos, Manuel császár historiographja és a diocleai 
presbyter egyaránt a Drinat és a mai Livno melletti Borovaglava 
hegységét mondják Bosznia határának Keleten és Nyugaton. A raguzai 
írók szerint a városukkal támadt viszály alatt és szintén vallásos 

* «Byzancz történetéből)). Petersburgi «Szláv Gyűjtemények)). II. 1877. p. 265 — 77. 

** Klaic, Bosznia horvát történetirója, kinek a legújabb kutatásokat először felölelő 
fontos munkájában átalán feltűnő árnyoldalt képez a horvát nemzeti irányzatosság, azt hiszi, 
hogy a horvátoktól vették a boszniai zsupánok a báni czímet és azt következteti ebből, hogy 
Bosznia Horvátország része volt, mert úgymond, az összes délszlávok közt csak a horvátok 
ismertek bánokat. De miért? A bán szó a «pán»-nal semmi összefüggésben nincs, és maguk szláv 
philologok azt tartják, hogy nem is szláv kifejezés, hanem avar. Ezektől maradhatott fenn a 
magyar birodalom déli részein és mehetett át a magyar közigazgatási nyelvbe. Bánokat találunk 
Magyarország összes déli, de csakis déli határain ; a bán volt itt a magyar «marchio». A széke- 
lyeknél a rhabon-bánok, aztán a szörényi, lugosi és krassói, a macsói, a sziavon, a horvát, a 
boszniai stb. bán. Valószínű, hogy a magyar közigazgatásból került a horvátokhoz és a bosnyá- 
kokhoz is a báni méltóság. A diocleai presbyter későbbi keltű meséi nem nyomnak sokat. Az egy- 
idejű görögök még exarch-nak nevezik Boricst és nagyon kétes, hogy előtte viselték volna 
a vrhbosznai zsupánok a báni czímet, noha Bosznia összes történetírói a legújabb időkig a 
bánok egész sorát említik és történetüket adják. Ugy de Zselimir, Kreiimir, Legeth és Vukmir 
históriái kizárólag a diocleai presbyter meséin alapúinak, melyeket a ragusai Orbini s mások 
bővítettek ki saját phantasiájuk szerint. Mindennek semmi történelmi becse nincs és mind 
e mesés bánokról egyetlenegy történelmi adat sem létezik. 

*** Tkalcic y Mon. hist. episc. Zagrabiensis. I. pag. 3. 
f Ljubic, Opis jugoslavenskih novaca, pag. 181. 

okokból hadat viselt a rasciai nagy-zsupán ellen is, és elhódította 
ettől «Hum» tartományát. Ez a tartomány a mai Herczegovina, mely 
innenfogva állandó kapcsolatban marad Boszniával. Már Konstantin 
Porphyrogenitus ismeri mint független zsupánságot, melynek feje- 
delme ccdux Chulmorum»* nevezi magát, és melynek területe Ragu- 
zától a Narenta-torkolatig, az ország belsejében pedig a felső Naren- 
táig terjed. Lakosait <aZachlumojy> nevezi Konstantin, a mit helyesen 
hegymögieknek értelmez. Az ország maga utóbb előfordul mint 
Zachliimije, Chlum, chlumszka zemlja, a későbbi nyelvfejlődés szerint 
Chum, Hum, a latin okmányokban Chelmo, a magyarokban aNalom- 
fo/dey). mert a latin collis, a franczia colline, a német Kulm, a szláv 
chlum, a magyar halom egy ugyanaz. 

Az egykori szerb területtől szakította el Borics a boraci zsupát^ 
a mi által jutott a Drina partjaihoz. Borac vára a mai Vlasenica 
helyén állott, melyet a törökök mostanig Béresének neveznek, míg az 
ottani síkság neve ma is Bircse. Magyar neve Berecz, a magyar 
okmányokban mcomitatus Berez.v. Ráma vidékét a magyaroktól kap- 
hatta hű hadi szolgálatai jutalmául. De valószínű, hogy többet is 
kapott tőlük: Ozora- és Só-földjét. Ozora a mai Poszavina egy része, 
az alsó Boszna vidéke, Zepcsétől a Száváig. Nevét az Uzora vizétől 
veszi, Usora, Usnra, Vxora, Woscora és a magyar okmányokban 
comitatus Wozora nevek alatt fordul elő. Só-földje a Szprccsa mente 
a Boszna és Drina közt. Konstantin Salenes név alatt Szerbiához 
tartozónak említi, hasonnevű nagy várossal együtt. Itt áll ma Tíizla 
városa, és «Tuz» törökül szintén só. Kétely annál kevésbé lehet- 
séges, mivel ez az egyetlen hely az Adriától a Pontusig, a hol kősó 
előfordul. A latin okmányok úgy írják, hogy nSaley), a magyarok 
(tSouy), aSowi). Klaic azt hiszi, hogy a magyar királyok adomá- 
nyozták mind Ozorát* mind Sót Boi'ics bánnak. — Tény, hogy a 



* A zsupán majd dux, majd princeps, majd comes a középkori latin okmányokban, 
ép úgy mint a knéz. Mind a kettőnek eredeti értelme főnök, és igen különböző hatalmú 
urak éltek mind a két czímmel. Ma is egyaránt «knéz» az orosz herczeg és a bosnyák 
kisbíró, és az oláh falusi biró is «kinyéz». Ugy van ezekkel is mint a török és arab 
czímekkel ; a bey, bég, az emir hol fejedelem, hol csak egyszerűen előkelő születésű ember. 
A zsupán, a knéz, főnök volt ; kedvező viszonyok közt herczeg fejlődött belőle, kedvezői- 
ének közt kisbíró. De a zsupánból lett a magyar ispán. A «veliki zsupán» — nagy 
zsupánból a főispán. Az ispán is comes volt, és hol igen nagy, hol igen kis úr lehetett. 




4<> BOSZNIA 

magyarok a Szerémséggel együtt Szávántúli részeket is elfoglaltak 
a XI. században a byzancziaktól, hogy Ozara és Só mindjárt Borús 
bán utódai alatt a bosnyák bánok birtokában van, hogy Borics bánnak 
ily adományozásra érdemei voltak, és hogy végre a magyar királyok 
e megyékről később mindig a bosnyák bánságtól függetlenül intéz- 
kednek. Nem sokára Borics bán letűnése után, Emánuel császárral 
1 1 66-ban kötött békekötés folytán az összes Szávántúli részek a Szerém- 
séggel együtt HL István öcscsére, Béla herczegre szállnak, a ki mint 
Emánuel védencze Konstantinápolyban él. Emánuel császár ekkor 
nevezi magát: ccManuel in Christo Deo fidelis rex Porphyrogenitus, 

Romanorum imperátor, piissimus, semper Sebas- 
tus, Augustus .... Dalmaticus, Ungaricus, Bosth- 
nicus, Servzcusy), .... de megengedi, hogy Béla 
herczeg Konstantinápolyban mint várnai király 

MONETA BELE REGIS R. , t * t- /11 1 / /1 1 / 

pénzeket veressen.* hzen állapotnak es általán 
a byzantin császárság hatalmának csak a nagy császár halála vet 
1 1 80-ban véget. 

* Kynamos említi, hogy Emánuel császár 1162-ben, III. Béla Stambulban tartózkodása 
alatt átengedte ennek örökjogon Boszniát és hogy Béla ez időben Stambulban pénzt vert, 
mint Ráma királya. Csakugyan létezik egy fölötte ritka pénz c fölírassál : «Moneta Bele Regh 
R.» Rupp, (Num. Hung. p. 79.) következőleg írja le : Moneta Bele Regis R. (literis styli 
orient.) inter perifériám tenuioris granulaturae, et similem circulum, in medio crux c binis ac 
binis aequilateris in fine nodosis, et totam numi aream occupantibus perticis composita, 
in cuius centro inter nodosa aeque perticarum segmenta globulus, in angulis verő crucis 
quatuor literae T continentur. — In aversa in circulo fasciato versus médium numi sito exhibetur 
species crucis aequilaterae, cuius stipes extremitates habét oblique bifariatas nodosasque, 
brachia verő in fólia gemina semicirculis similia producuntur ; sparsis in area sex globulis». 

Közlöm e pénzt a nemzeti museum egyetlen példánya után, minthogy Érdi, Rupp, 
Ljubic a III. Béla által Stambulban vert rámái pénznek hajlandók tekinteni. Maga a pénz- 
nek nagy ritkasága, a keleti jellegű irás, az R betű egyeznek e véleménynyel. A pénznek 
typusa inkább IV. Bélára vall ugyan, de az, hogy Stambulban készült, magyarázhatja, hogy 
typusa megelőzi a Magyarországban készült pénzeket. A Regis utáni R jelenthetne egyebet 
is péld. a pénznek királyi jellegét, de ez legalább is távolabb fekvő magyarázat, mint az, 
hogy az R Rámát jelenti. Az ország nevét csak kezdőbetűvel jelölni általános szokás volt, annak 
megjelölésére pedig, hogy az illető érem pénz, «Moneta», az ország nevének kiírásánál is 
gyakran nagyobb súlyt fektettek a középkorban, midőn aránylag ritka volt a pénz, szokatlan 
használata, kivált azonban, ha a pénzverési jog akár contestálva, akár becses concessio volt, 
inkább szánta az illető a helyet az «M», vagy akár a « Moneta >--nak, mint az ország kiírá- 
sának. Ilyen példákkal fogunk még találkozni. Mind e pusztán numismatikai kérdéseknél 
egyébaránt, melyeknek eldöntését a specialistákra hagyhatjuk, természetesen messze sokkal 
fontosabb, mert közjogi és történelmi fontosságú a tény, hogy ITI. Béla herczegkorá- 
ban Stambulban a rámái királyi czímmel élt és rámái pénzt vert. 

Az ismert történeti tények azt bizonyítják, hogy II. Bélától fogva 
megszilárdult Bosznia viszonya a magyar koronához, mely viszonyban 
Bosznia a magyar korona alatt keresett és talált védelmet a byzan- 
cziak, szerbek és raguzaiak törekvései ellen, követte a magyar királyok 
hadait, bánjának személyében megjelent az országgyűlésen, feltalálta 
nemzeti autonómiájának és szabad vallásgyakorlatának biztosítékait, 
és területben nagyobbodott, míg a magyar királyok a rámái királyi 
czímet viselték, a boszniai herczegi czímet fiaiknak adományozták, de 
az országot nemzeti bánok által kormányozták. A források hallgatása 
azt is tanúsítja, hogy a trónörökösi viszályokon kivül semmi sem 
kavarta meg e békés viszonyt. De mostan új korszak következik. A 
magyar királyok eddig a bosnyákok vallásgyakorlatába nem avatkoztak. 
Most azonban vallásbuzgó királyok következnek, a kik komolyan 
veszik apostoli hivatásukat és politikailag is a római pápák benső 
szövetségesei. Szent-Péter székén pedig a nagy pápák hosszú sora 
következik, tele világuralmi nagy tervekkel. Üldözni kezdik a bogu- 
mileket és aránylag rövid megszakítással a vallásos viszályok hosszú 
kora kezdődik, melynek csak a muhammedanismus győzelme vet véget, 
segélyével az üldözött bogumileknek. Most már mind bővebben foly- 
nak a bosnyák történeti források is, első sorban a pápák és a magyar 
királyok levelezései. * 

Rmanuel császár halála után Kulin bánt találjuk Bosznia kor- 
mányzatában. Nyilván Béla, a ((rámái király)) és a császár erősítette 
meg benne. Talán Boricsnak fia volt. ((Fiduciarius Regni Hungáriáé)) 
irja magát. Jele, hogy mennyire megszilárdult már ekkor, minden 
külzavar mellett is a viszony a magyar koronához. 

Emánuel császár halála után Stepan Nemanja újra feltámasztja 
a szerb államot, és ifjabb fiára hagyja a régi Dioclea-t, a hol először 
keletkezett volt szerb fejedelemség, a Zetán partjain, a római Doclea 
körül, a mai Montenegró területén. Ezen ((diocleai király)) Vuk, 

* Katona, «Hist. Crit.», Fejér, (cCodex dipl.», Themér, magyar és délszláv monumentái, 
Schwandtner, «Script. rer. Hung.», Endlicher, «Mon. Árpad. », A magy. Akad. «Mon. Hung. 
Hist.», Kukulievic, «Cod. diplom.», «Jura Regni Croat.», Wenzel, «Cod. dipl. Árpád». «Tört. 
Tár.», Miklosics, szerb monum. Ljubic délszláv monum. «Monumenta Ragusina», Fraknói, 
<(Országgy. Emlék.» Racki, «Mon. Hist. Croat», «Bogomili i Patareni» (Rad. jugost. Akad. 
VII. VIII.) A zágrábi akad. kiadványai. A belgrádi «Glasnik». Pucic, «Spomenici srbski», 
Tkalcic, <(Mon. epise. Zagrab», Jirecek, «Handelsstrassen» közlik e kor föforrásait. 

Bosznia 6 



4 2 BOSZNIA 

magára a szerb trónra vágyik, mely bátyjának Stepan Nemanjus-nak 
jutott, és ezt a pápa és a magyar király segítségével akarja elérni. 
Katholikus lesz és el akarja ismerni a magyar király felsőbbségét. 
1199-ben bevádolja Kulin bánt, hogy egész családjával és 10,000 
alattvalójával III Béla tilalma daczára a bogumil hitre tért. Ili Incze 
1200 okt. 11. kelt levelével felszólítja Imre királyt, mint Bosznia 
főurát, hogy térítse vissza Kulin bánt szép szóval ha lehet, fegyverrel, 
ha kell. Ha Kulin bán nem űzi ki az eretnekeket és nem veszi el 
birtokaikat, akkor Imre űzze el őt és vegye el birtokait, bárhol legye- 
nek a király területén. Kulin bán ravaszul, de alattvalói engedelmes- 
séggel azzal védi magát, hogy ő igazhitű jámbor férfiaknak nézte a 
bogumileket. El is fogja küldeni főbbjeiket a pápához, a ki vagy 
megerősíti őket az igazban, vagy eltéríti a gonosztól, mert ők készek 
az apostoli szék tanításaihoz szigorúan ragaszkodni. 1202-ben Kídin 
bán csakugyan elküldi a raguzai püspököt és több bogumilt a pápá- 
hoz,- a kit egyúttal arra kér, hogy küldjön neki egy megbízható embert, 
a ki nála az egyházi viszonyokat rendezze. A pápa a spalatói érseket 
és Johannes de Casamaris udvari káplánját küldi. 1203 april 8-án 
ezek összegyűjtik Bjelopoljén (Bolinopoili apud Bosnam juxta flumen) 
Kulin bán udvarát és a bogumil elöljárókat és ez utóbbiak kiállítanak 
egy okmányt, mely szerint: «Mi, élőijárói (priores) azon embereknek, 
a kiket eddig egyedül neveztek Boszniában keresztényeknek)) — fogadják, 
hogy engedelmeskednek a római egyház rendeleteinek és parancsai- 
nak, és összes vagyonukkal kezesek, hogy az eretnekségre többé sem 
ők, sem híveik vissza nem térnek. Minden templomukban lesz oltár 
és kereszt. Olvasni fogják nem csak az új-, de az ó-testamentom 
könyveit is. Lesznek papjaik, a kik misét mondjanak, gyóntassanak 
és legalább kétszer évenként áldoztassanak. A böjtöket, a szentek 
ünnepeit megtartják. A mennyiben a laikusoktól megkülönböztetik 
magukat, csuhát fognak viselni, fratreseknek fogják magukat nevezni 
és a pápától fogják a választott prior megerősítését kérni. A mit a 
pápa hozzá akar tenni, vagy el akar venni, alázattal elfogadják. «Es 
hogy mindennek örök ereje legyen, aláirtuk kezünk saját írásával.)) 
April 30-án megjelennek Budán, «in insula regia)) (Margitszigete) 
és «ad christianissimum regem)), a kalocsai érsek, a pécsi püspök 
és sok más főméltóság előtt Kulin fia, és Ljubics és Dragota bogu- 

mii elöljárók, hogy fogadalmukat esküvel erősítsék. Imre királyi pecsét- 
jével látja el okmányukat és Kulin bánnak, a ki már elébb megjelent 
volt előtte, azt üzeni fiával, hogy szorosan tartsa magát a tett foga- 
dalmakhoz. Kulin bán nevében fia iooo márka bánatpénzre kötelezi 
magát, ha eretnekeket Boszniában megtűrne. 

A dolgok ezen hihetetlenül sima lefolyása feltétlen királyi tekin- 
télyre mutat. Nem is hallunk újabb zavarokról Kulin bán alatt. Országa 
békében fejlődik. A raguzai Orbini irja, hogy még az ő idejében, a 
XVII. században is azt mondták a bosnyákok, ha valami jó érte őket : 
((Vissza jön Kulin bán ideje». Kulin bánt a tündérek barátjának 
mondta a népmese és ideje ma is ((a régi jó időt» jelenti. A fentneve- 
zett pápai legátus királyságnak mondja Boszniát, melynek terjedelme 
((tíz napi járás.)) A szent szék Kulin bánt ((nemes és hatalmas férfiú- 
nak)) és ((Bosznia nagy bánjának)) nevezi. Az ő idejében emelkedik 
Viszoki (a raguzai iratokban Subuisochi) és Fojnicza (Chojnica) Ragu- 
zával élénken kereskedő várossá. Vrhbosna (Forrás-Boszna) zsupán- 
ságban van a bánnak vára Brdo, a mai Ban-Brdo s, boszna-források 
közelében. Az Igmán alatt Vrucsiban áll Szent-István temploma. Végre 
Magyarországból hozott ((szász)) bányászok újra mívelni kezdik a 
rómaiak óta parlagon maradt bányákat. 

Hogy a pápák épen Kulin bán idején kezdtek oly nagy figyel- 
met fordítani Boszniára, az érthető, ha tekintetbe vesszük, hogy ekkor 
már az eretnekség elterjedt Lombardiában, a honnan a Milano mel- 
letti Pataria után eredt ((patarenus)) neve is; elterjedt a Provenceban, 
a hol már kereszteshadat indítottak ellene, elterjedt az alsó Rajnán, 
a hol a ((cathari))-ból támadt a «ketzer« szó, és elterjedt Flandriából 
Angliába, a hol II. Henrik tüzes vassal bélyegezte a «publicani))-kat, 
a hogy Angliában a ((pauliciani)) név után nevezték az eretnekeket- 
Reniero Sacconi, a ki eretnekből inquisitor lett és Kulin bán kortársa 
volt, tizenhárom catharen püspökséget sorol fel, ezek közt a legfőbbek 
egyike a boszniai. A pápák panaszolják, hogy a boszniaiak csábították 
el az albigenzeket és általán elterjedt a hit, hogy Boszniából vezeti 
egy eretnek pápa az egész mozgalmat. 

Kulin bán megtérése valóban csak rövid időre létesített nyu- 
galmat és a viszály nem sokára újra kitör egész nagyságában és 
tart századokon át. A nagyokat és főbbeket meglehetett téríteni 

6* 

királyi parancscsal, a tömeget nem. 1221 decz. 3. Honorius pápa azt 
panaszolja, hogy az eretnekek Boszniában összejönnek, mint egy bar- 
langban, mint boszorkányok táplálják keblükön tanítványaikat és 
keresztes háborúra hívja fel II. Endrét. Az aranybullát megelőző zava- 
rok tehetetlenné teszik Magyarországot. II. Endre a kalocsai érsek- 
nek ajándékozta örök időkre Boszniát, Ozorát és Só-földjét azon fel- 
tétellel, hogy keresztes hadat indítson az eretnekek ellen. János 
herczeg, a ki Margittal, a király nővérével, a byzanczi császár özve- 
gyével a Szerémséget kormányozta, 200 márkát vesz fel Ugolin érsek- 
től e keresztes hadjáratra. De minden kísérlet meghiúsul. A királynak 
tehetetlenül kell nézni, hogy a bosnyákok elkergetik István bánt, 
Kulin bánnak az egyházhoz és adott szavához hű fiát, és 1232-ben Matej 
Ninoslav nevű bogumilt emelnek a báni székre, István-nsk és utána 
Zibislav fiának csak Ozora marad meg II. Endre védelme alatt. 

Ezt a magyar király nem tűrhette. Es miután ugyanez évben 
rendezésüket találták a magyar belviszályok is, a király 1233-ban 
Kálmán fiát, a ki már Horvát-Dalmátországot is kormányozta, fegy- 
veres erővel Boszniába küldi. Kálmán egymásután elfoglalja a zsupá- 
kat és Ninoslav most a pápai legátushoz fordul. Gergely pápának 
legátusa Magyarországon Jakab prenestei püspök volt, aki 1233-ban 
személyesen megjelent Boszniában. Nemcsak a népnek nagyrészét 
találta a bogumilizmusban, hanem a kath. püspököt is, a ki különben 
azzal menti magát, hogy csak «ex simplicitate)) vétkezett. Es miután 
a raguzai érsek is békén tűrte az eretnekség terjedését, a legátus 
kiszakította hatóságából a boszniai püspökséget és a kalocsai érsek 
alá helyezte. A pápa örömmel értesül a legátus által, hogy Ninoslav 
megtért, sőt adományt tett a dominikánusok kezeihez egy székesegy- 
ház építésére, — romjainak nyomai ma is láthatók Blazsujban — és 
tetemes birtokokat ajándékozott a kath. püspökségnek. A pápa ((Szent- 
Péter védelmébe fogadja)) Ninoslav bánt és országát és a bán siet 
is igénybe venni e védelmet, visszakéri nemcsak az elfoglalt zsupá- 
kat, hanem Ozorát is, mely a mindig hű Zibislav kezén maradt volt. 
De alig hogy Kálmán herczeg kivonul, 1234-ben Bosznia ismét bogu- 
mil. A pápa és a magyar király most már keresztes hadat indítanak, 
csaknem egyidejűleg azzal, mely Dél-Francziaországban az albingenzek 
ellen indult meg. A király újra Kálmán herczegnek adományozza 

Boszniát és a pápa azt írja neki, hogy: ccConcessionem de terra Bosne 
a prefato rege patre tuo liberaliter tibi factam, sicut legitimé ac pro- 
vide facta esse dinoscitur, auctoritate apostolica confirmamus ...» és 
most már Kálmánt és birtokait veszi Szent-Péter védelme alá. A 
keresztes hadjárathoz ozorai Zibislav is csatlakozik, a kiről azt írja a 
pápa, hogy olyan, mint «a liliom a tövisek közt)). 1237-ben minden 
ellentállás teljesen le volt verve, sőt Kálmán megszállva tartotta nem- 
csak Boszniát, hanem a szintén bogumil Halomföldét is. Most Kálmán 
építteti fel a Ninoslav által adott pénzből Szent-Péter székesegyházát 
a mai Blazsujban, és újra tetemesen megszaporítja a boszniai püspök- 
ség birtokait, egyebek közt a djakovári uradalommal is. A kalocsai 
érsek pedig erődöket épít szerte az országban «a római egyház és 
vallás védelmére)). Mindez azonban mit sem használ. Alig teszi ki 
Kálmán herczeg lábát, az ország ismét visszaesik az újra felmerülő 
Ninoslav kezeibe. Ninoslav most 1 2 40-ben Raguzával köt véd- és dacz- 
szövetséget. Miklosics közli szerb monumentáiban az érdekes okmányt, 
mely így kezdődik: ((Akarata lévén felséges Urunknak Jézus Krisz- 
tus Istennek és nekem jó szándékom, én Bosznia nagy bánja Matej 
Ninoslav eljöttem Raguzába régi barátaimhoz a patríciusokhoz és a 
közönséghez, és jöttem nagyjaimmal Jtiris vajdával, Tepcsija Radoné- 
val és Simon öcscsével, Mirhona pohárnokkal, stb ... és megtalálván 
Raguza herczegét Tonist Miklóst, fentnevezett nagyjaimmal a herczeg- 
nek és a közönségnek örök békét és örök szeretetet esküdtünk)). 

Mindennek a tatárjárás adja meg magyarázatát. A magyar had- 
sereg 1241-ben megsemmisül a Sajónál. Kálmán herczeg sebeiben 
meghal, IV. Béla menekül. A tatárok elportyáznak ugyan Boszniába 
is, de Ninoslav ura marad a helyzetnek, sőt szövetséget köt a király 
ellen a tatárjárás alatt hűtlenné lett Spalatóval és András halomföldi 
gróffal. Ezen szövetség ellen Dénes bán alatt küldi IV. Béla seregét. 
Spalato 1244. jul. 12-én meghódol és béke létesül, melyből azonban 
ki vannak véve Ninoslav, a halomföldi gróf és több bosnyák urak, 
«qui sünt infideles regi)). Ninoslav ellen maga Béla király vezet hadat. 
Egy adománylevélből, melyben a boszniai püspökség birtokai megerő- 
síttetnek, kitűnik, hogy Ninoslav meghódolt. De Béla viszálya alatt 
// Frigyes osztrák herczeggel 1246-ban a boszniai püspök ismét a 
bogumilizmus terjedését panaszolja. A pápa a kalocsai érseket, és 

1247-ben a királyt is újabb keresztes hadjáratra szólítja. Ninoslav 
azonban siet megnyugtatni a pápát, hogy ő hű maradt a római egy- 
házhoz és a pápa eláll követelésétől, sőt 1248. márcz. 29-én azon 
reményben, hogy ez által eltéríti a bosnyákokat a bogumilizmustól, a 
glagolit írást és a szláv nyelvet engedélyezi istenitiszteletükben. Legalább 
Ninoslav maga csakugyan híve marad a római egyháznak. 1249-ben 
kiállított okmányában, melyben megújítja szövetségét Raguzával, ezúttal 
a szerb király Stepan Uros ellen, ((Istennek szentséges anyjára, szűz 
Máriára és az életadó tiszteletreméltó keresztre)) esküszik. 

Ninoslav után új korszak nyílik meg Boszniában, melyet a magyar 
bánok korának lehet nevezni. A magyar királyok okulván a múltakon, 
megbízható férfiakra, házuk rokonaira és magyar főurakra bizzák az 
országot, és felhagynak a bogiimilek erőszakos üldözésével. A pápák egy 
századon át hiába sürgetik az addig szokásos keresztes hadjáratokat. 
E százados korszak, mely abban culminál, hogy Nagy Lajos mellett 
a bosnyák bán leánya ül a magyar trónon, méltán nevezhető Bosznia 
fénykorának* Belső béke és gazdagodás, megszilárdulás és területi 
nagyobbodás Bosznia legszélsőbb határáig, fényes fegyvertények ered- 
nek belőle az országra nézve, míg viszont Bosznia, ez a természet- 
adta védvár, Magyarország legfőbb erőssége lesz, úgy külellenség, a 
szerb czárok és a velenczei hatalmas köztársaság, mint a horvát fő- 
urak folytonos lázadásai ellen. Az Anjouk összes Balkán-félszigeti 
vállalatainak legfőbb támpontját Bosznia képezi. 

1263-ban Boszniát, Ozorát és Sót, valamint a Drina, Száva, Duna 
és Morava közt újon alakított macsói bánságot, melynek neve a mai 
Szerbiában is ((Macsva)), Ágnes leányára, Ratislav halicsi herczeg özve- 
gyére bizta Béla király. Ágnest fia Béla követi, mint «dux de Machow 
et de Bosna» ; e czímen szerepel az V. István és II. Ottokár közt 
kötött békében. 

Ninoslav kormányzásának végéről biztos híreink nincsenek; meg- 
halt, elűzetett-e, nem tudjuk ; de bizonyos, hogy kormányzásának végén 
villongások törtek ki, melyeknek fékezésére IV. Béla Kotromán Istvánt 
küldi Boszniába. Mellette említik az okmányok Prezde (Brizda, Prijesda) 
bánt, kinek IV. Béla 1255-ben hű szolgálatai jutalmául az egész nováki 

♦Noha horvát írók, Klaic, Racki, a « legszomorúbb »-nak nevezik, a nyilvánvaló tények 
mellőzésével, merő magyar-ellenes elfogultságból. 

zsupát ajándékozza (a mai Szlavóniában). Egy pápai levél még 1290-ben 
együtt említi Istvánt és Prezdét mint Bosznia bánjait. Lehet, hogy 
Prezde Ozorát és Sót birta. István alatt állott a halomföldi zsupán is, 
Radoszláv, a ki egy (Miklosics által közlött) 1254-iki okmányban «a 
magyar király uram hű jobbágyának)) mondja magát r «'a ja zsupán 
Radoszlav jeszm vern Klet venik gospodinu kralju ugrskomu)). 

1273-ban Egyed macsói és boszniai bán. Kún László, miután 
gyönge kormányzata alatt, mint másutt, Boszniában is zavarok támad- 
tak, 1279-ben Ugrin szörényi bánra bízta a macsói és boszniai bán- 
ságot is, 1280-ban pedig anyját, Erzsébetet nevezi ki macsói és bosz- 
niai herczeggé, később pedig sógorát Stepan Dragutint, a volt szerb 




KOTROMÁN ISTVÁN PÉNZKI 



királyt, kit öcscse II Stepan Uros Mihitin letaszított a trónról. Stepan 
Dragutin miután a byzanczi egyháztól áttért volna a rómaira, hittérí- 
tőket kér a pápától, panaszkodva az eretnekek sokasága miatt. De erő- 
szakos üldözésekről nem hallunk. 

Úgylátszik, hogy ezen egész idő alatt legalább a tulajdonképi 
Boszniá-ban és Dolnji-Kraj-ha.n (magyar okmányokban Olföld, Alföld, 
a Jajcza és Kljucs körüli vidék, melyért a horvátok és bosnyákok 
közt hosszas harcz folyt a horvát királyság idején) a már említett 
Kotromán István állandóan megmaradt bánnak. Ez esetben Egyed és 
Ugrin csak a felsőbbséget gyakorolták volna, úgy mint a macsói és 
boszniai herczegek. Kotrománt német történetírók (Schimeck) német 
lovagnak állítják, tán mivel neve «mán))-ra végződik, mintha péld. 
((Kálmán)) is német név volna, és mivel egy pápai dispensatióból 

kitűnik, hogy a karánthiabeli ortenburgi grófokkal közel rokonságban 
volt. Neve délszláv jellegű, Szlavóniában ma is áll egy Kostroman 
nevű várrom, valószínűleg előkelő délmagyarországi úr volt: Stepan 
Dragutin neki adja Erzsébet leányát, kitől három fia származik. A 
legidősebb, Stepan Kotromanics nemsokára nagy szerepre jut. 

III. Bélának, mint rámái királynak, már említett stambuli bos- 
nyák pénzén kivül e Kotromán István bán pénzei a legelső bosnyák 
pénzek, melyekről tudomásunk van. Tőle fogva aztán valamennyi 
utódjától birunk pénzeket. Mind e pénzek ezüstpénzek: dinárok, fél- 
dinárok és negyed-dinárok, kivévén I. Tvrtko cattarói rézpénzeit. A 
bánok pénzeinek egyik oldalán Krisztusnak, a másikon a bánnak 
alakja látható. Az első királytól fogva az uralkodó alakja rendsze- 
rint elmarad, és a czímerül felvett korona jelenik meg a czímer-paizs- 
ban, a korona alatt gyakran az uralkodó nevének kezdőbetűjével, név- 
jegyével. Krisztus alakja helyébe védszentnek arczképe lép: «St. Gregor 
Naziazenus, Gregor pápa, St. Trifonius Chatharensi.)) Csak Újlaki Miklós 
pénzein jelenik meg a magyar szűz Mária-kép és az Ujlaki-czímer. 
Az írás mindig latin betű, többnyire latin, ritkán szláv a szöveg is : 
Cyril betűvel csak e jegy fordul elő: IC — XC = (Jesus Christos) 
némely pénzen. * 

A IV. László halálát követő trónviszályban Kotromán István hű 
marad az utolsó Árpádhoz, III Endréhez, míg a horvát bán, Subics 
Pál, brebiri gróf, nápolyi Károlylyal tart. A kitört villongásokban a brebiri 
gróf elfoglalja fegyveres kézzel Bosznia egy részét, és 1299-től fogva 
((Bosznia urának)) is írja magát. Fia Mladen 1314-ben elfoglalja Ozorát 
és Sót is és innenfogva « Horvátország és egész Bosznia)) bánjának 
nevezi magát. Mind világosabb lesz azonban, hogy a brebiri grófok 
csak azért támogatták a trónviszályban az Anjoukat, hogy saját hatal- 
mukat emeljék és ha lehet, függetlenné tegyék. Róbert Károly csak- 
ugyan kénytelen egykori hívének fékezésére gondolni. Még 1314-ben 
vissza helyezi Kotromanics Istvánt időközben meghalt atyjának örö- 
kébe, 1322-ben pedig hadat vezet Mladen ellen, támogatva Kotrom a 
nics István és Babonics Iván szlavóniai bán által. Mladen elfogatása 
után, hű szolgálatai jutalmául Babonics Iván lesz horvát bán, Kotró- 

* A délszláv, s köztük a bosnyák pénzekről kimerítően : Ljubic, Opis jugoslavens- 
kih Novaca» Zágráb. 1875. 

manics István pedig visszahelyeztetik Bosznia, Ozora, Só és Dolnji 
Kraj teljes birtokába. 

Láttuk, hogy Róbert Károly, mint király, sújtani tudta egykori 
hívét, a ki csak mint lázadó önző czélokkal csatlakozott hozzá és 
jutalmazni tudta egykori ellenfelét, a ki csak azért volt az, mivel 
mindenkor hű maradt a szent koronához. De a király még közelebb 
hozta magához Kotromanics Istvánt 




KOTROMANICS II. ISTVÁN BAN PÉNZEI 



A bosnyák bán, anyja által már rokonságban volt az Árpád 
házzal, tehát az Anjoukkal is. E rokonságot a király megújította és 
nejének egyik rokonát, Kázmér lengyel vajda Erzsébet leányát adta 
neki 1323-ban feleségül. 

A trónviszályok alatt a szerbeknek sikerült elfoglalni HalomfóI 
f/ét. István bán visszafoglalja 1325-ben. De országának területét nem 
csak helyreállítja, hanem ki is terjeszti. Halomföldétől és a Narenta 
vizétől éjszaknak a Cetináig a tengermelléken a velenczeiek birtak 

egy területet, az akkori Krajnát* Régentén a Konstantin által emlí- 
tett pogány narentánusok lakták, szintén szláv törzs, mely zsupánjai 
alatt a tizenharmadik század második feléig függetlenül élt.^Hires 
tengeri rablók és a kereszténység behozatala óta bogumilek voltak, 
kettős ok, hogy úgy Velencze, mint a magyar királyok ismételve 
igyekeztek megfékezésükre. Ez végre a velenczeiek 1276 — 1279-iki 
keresztes hadjárata által sikerült. De míg a velenczeiek a horvát 
lázadást felhasználták egyes tengerparti városok elfoglalására, István 
bán itten támadta meg őket és egyesítette bánságával a Krajnát 
Makarska fővárosával együtt. De még tovább is nagyobbodik István 
bán országa. 1326-ban Róbert Károly újra kénytelen hadat küldeni a 
lázadó horvátok ellen. István bán az Unna völgyében egyesíti sere- 
gét a magyar haddal, melyet Mikics sziavon bán vezet a Nelipics és 
Kurjakovics családok, Babonics knéz, Mihovilics vajda, Spalato és Trau 
városai, stb. ellen. Az egyesűit hadak előnyomulnak Záráig, elfoglalva 
a lázadók várait, melyekben valamint az akkor horvát Bihács váro- 
sában is helyőrséget hagynak. István bán elfoglalja a horvát lázadók- 
tól a dumnói (ma Duvno), hlivnoi (ma Livno) és dlamóczi (ma Gla- 
mócz) zsupákat, és Róbert Károly ezeket végkép Boszniához csatolja, 
így most már az egész tengermellék Raguzától csaknem Spalatóig, 
és mindaz, a mi mögötte fekszik, a bosnyák bánsághoz tartozik. 

Ezen egész időszak alatt, a múlt század közepétől fogva, a bo- 
gumilek ellen alig történt valami. A pápák követeltek ugyan több 
izben keresztes háborúkat, de eredménytelenül. Térítési kísérletekről 
hallunk, de üldözésről nem. Ezt a türelmetességet felhasználták a 
bogumilek és Bosznia csaknem egészen elveszett az egyházra nézve. 
Bogumil volt még István bán is. A boszniai püspök maga Djako- 
várra tette át állandó székhelyét. Hozzájárult ehhez a dominikánusok 
és francziskánusok közt mindenütt kitört viszály, mely Boszniában 
szintén megbénította a hittérítést és annyira ment, hogy XXII. János 

* Érdekes, hogy hogyan nyomult a délszláv országok egy része a török hódítás nyo- 
mása alatt éjszaknak. A mai Szlavónia magyar megyék egykori területe. A régi Szlavónia 
ott volt, hol ma Horvátország van. A régi Horvátország- egyik része a mai bos?iyák Krajna 
és északi Dalmáczia ; a régi Krajna ma Dalmáczia és a Herczegovina közt oszlik el. így 
Szerbia súlypontja is valamikor a mai novibazári szandsákban volt Rasz fővárosával ; 
innen «Rascia» és a «rácz» név. Belgrád és az egész Macsva a macsói bánságot képezte, 
mint Kis-Oláhország egy része a szörényi bánságot. 

mind a két rendnek elöljáróit Boszniából Avignonba hívja itélő széke 
elé. A pápa panaszolja, hogy a bán és mágnásai maguk is az eretne- 
keket pártolják. De a pápa kétségbeesését leginkább az mutatja, 
hogy 1337 máj. 22-ki levelével Nelipics knéz ajánlatára a lázadó 
horvát urakhoz fordul, hogy támadják meg az eretnek Boszniát. Ist- 
ván bán és a teljesen még mindig el nem nyomott horvát lázadás 
vezérei közt a villongások ez egész idő alatt szakadatlanul tartottak, 
de különösen most, a pápa felhívására újult erővel törtek ki. 1338-ban 
Osztója zsupán alatt egy csaknem csupa bogumilekből álló bosnyák 
sereg újra Horvátországba nyomul. A háború egész 1340-ig húzódik, 
midőn István bán, de Róbert Károly is személyesen készülnek a lá- 
zadó horvát bárók ellen hadat vezetni. Velencze most dalmata 
városait félti, követeket küld István bánhoz, de egyúttal titokban 
fegyverrel és tanácscsal támogatja a horvát urakat, hogy álljanak 
ellent a királynak. Róbert Károlynak azonban, a ki bár nem üldözte 
a bogumileket, hű fia volt az egyháznak, és ezenfelül mint valameny- 
nyi akkori uralkodó a pápával való viszálytól irtózott leginkább, Ró- 
bert Károlynak természetesen fölötte kellemetlen volt, hogy a pápa 
szövetkezik a horvátokkal. Oda igyekezett tehát, hogy a szövetséget 
megbontsa a pápa kielégítése által. Saját királyi és rokoni tekinté- 
lyével kezdett István bánra hatni, hogy a katholikus hitvallásra térjen. 
István bán a király kívánságára szívesen fogadta Gerhardus pápai 
legátust, de oly választ adott, melyből kitűnik egész államférfiúi 
belátása és felsőbbsége. Azt mondta, hogy a bogmuilek a schisma- 
tikusokat fogják segítségül hivni, ha ellenük fordul. A pápa e vá- 
laszra maga ir István bánnak, ígérve nem csak a magyar király, hanem 
az összes keresztény fejedelmek támogatását. István bán válaszában 
az aggasztóan emelkedő szerb hatalomra gondol. De daczára aggo- 
dalmának a király és a pápa biztatására a katholikus vallásra tér, 
visszahelyezi birtokaiba a bosnyák püspököt, a püspök és a franczis- 
kánusok közt a tized miatt kitört viszályban a szent-székkel egyet- 
értve a püspök javára dönt, visszahívja a bosnyákok által elűzött 
makarszkai püspököt és harmadik püspökséget alapít Duninoban. 

Ezzel vége volt ugyan a pápa és a horvát urak közti szövet- 
ségnek, de nem a horvát lázadásnak. Róbert Károlynak 1342. jul. 
16-án bekövetkezett halála után / Lajos király újra a lázadók kézé- 

ben találja Horvátország nagy részét, Knin, Brebir, Ostrovica, Scar- 
dona, Clissa és Almissa várait. 1344-ben Miklós sziavon bánt küldi 
megfékezésükre a király. A horvát urak alávetik magukat, de alig, hogy 
a magyar sereg kivonul, Velencze bátorításával és fegyveres támogatá- 
sával újra kitör a lázadás. 1345-ben Lajos maga indul 20,000 em- 
berrel Horvátországba. Bihácsnál egyesül a magyar király seregével 
István bán 1 0,000 . bosnyákkal. De kardcsapásra nem kerül a dolog. 
A Kurjakovicsok és Nelipicsek megijedve az ellenük kivonult hatalomtól 
önként alávetik magukat. Mostan a király István bánt Zára felszaba- 
dítására küldi, melyet a velenczeiek kemény ostrom alá fogtak. 

István bán megjelenvén Zára előtt, a velenczések kérelmére 
egyelőre fegyverszünetet köt velük. De már a következő évben a 
fegyverszünet lejártával ismét Lajos király oldalán Zára előtt áll. Az 
1346 jul. i-ei ütközet azonban a velenczeiek előnyére dől el, mert 
a csaknem kizárólag lovas magyar had tehetetlen a velenczei gyalog- 
sággal és még tehetetlenebb a hadi gályákkal szemben. Ez idő alatt 
István bán folyton közvetíteni igyekszik Lajos király és a velenczeiek 
közt, a kik 100,000 aranyat ajánlanak a királynak és 20,000-et 
a magyar vezéreknek a béke fejében, de Záráról lemondani nem 
akarnak. * Velencze és a bán ismételve küldenek egymáshoz követe- 
ket és a bán folyton felajánlja a közvetítést.** 1 346 szeptemberében 
a bán követei egyenesen szövetséget terveznek Velencze és a bán 
közt, kérik, hogy Velencze hasson a horvát lázadókra is és ajánlja a 
bánt a szerb császár barátságába, maguk pedig felajánlják a közve- 
títést Lajos királynál és a záraiaknái*** István bán végre 1348 aug. 8. 

*Klaic, a ki a lehető legrosszabb véleményben van mindég nemcsak átalán a magya- 
rokról, hanem mindazokról is, a kik a szent korona hívei, egy egykorú zárai névtelen kró- 
nikás nyomán István bán közvetítésében árulást lát és őt a velenczeiek által megvesztegetettnek 
mondja. Tudjuk, hogy a bukott pártok egykorú írói mi hamar készek az árulás vádjával. 
Igaz, hogy István bán elfogadta a velenczei követségek által hozott ajándékokat, a mi akkor 
s még századokon át átalános szokás volt. De garasos politikát nem csinált. Délkeletről 
újabb fergeteg közeledését látta és ezért kivánta a békét Velenczével. A következmények 
teljesen igazolták államférfiúi superioris belátását és azt is bizonyítják, hogy igy szolgálta a 
leghívebben királyát, a kit, daczára közvetítő kisérleteinek, a hadban mindig követett. De 
maga is panaszolja egyenesen a velenczeieknek, hogy «a záraiak őt a király előtt rágalmazzák)), 
a min a velenczeiek sajnálkozásukat fejezik ki. (Ljubu, Mon. Slav. merid. II. 406.) Nem igy 
beszélnének egymással, ha a bán csakugyan a király ellen fondorkodik. 
** Z/ubic, Mon. Slav. merid. II. 318 — 339. 

*** Ljubic, op. cit. 376 — 429. 

csakugyan létre is hoz egy nyolcz éves fegyverszünetet Magyarország 
és Velencze közt. 

A bán ezen politikájához megadja a kulcsot kérelme, hogy Ve- 
lencze ajánlja őt a szerb császár barátságába. Láttuk, hogy már évek- 
kel ezelőtt kifejezte aggodalmát, hogy a bogumilek a schismatikusokhoz 
fognak fordulni. Stepan Dusán, miután atyját III Urost megölette, 
csakugyan félelmes hatalommá emelte Szerbiát. Már atyja megszegte 
a hűbéri viszonyt, melybe Róbert Károlyhoz lépett volt, megtámadta 
Bulgáriát és fellázította a magyar korona más hűbéreseit, nevezetesen 
az oláh fejedelmet is. Stepan Dusán újra elfoglalja Bulgáriát, 1340-ben 
pedig Macedónia és Albánia egy részét is, és 1346-ban a szerbek, 
görögök és albánok császárjává koronáztatja magát. Az elégedetlen 
bogumilek csakugyan hozzá fordulnak és behívják az országba. Már 
1346-ban, alig hogy Dusán megszilárdította hatalmát a Keleten, a 
velenczei követek István bán kérésére, hogy ajánlják a szerb császár 
barátságába, azt a választ hozták, hogy Dusán kész Velencze kedveért 
békét tartani István bánnal, de csak azon feltétel alatt, ha vissza- 
adja Halomföldét, melyre a szerb császár igényt tart. De ha a bán eziránt 
most még nem akarna határozni, a császár egyelőre 2 — 3 éves fegyver- 
szünetet ajánl.* István bánban azonban a politikai óvatosságai, mely 
a veszélyt elhárítani igyekszik, egyesült a bátor erély, mely a veszély 
elől meg nem hátrál. Nem volt az az ember, a ki a veszedelmet tét- 
lenül várja be. A szerb császárnak azzal felel, hogy erődítéseket 
emeltet Halomföldén, fegyvert vásárol Velenczében, és miután Lajos 
király is elérkezettnek találta az időt, hogy az újon keletkezett szerb 
hatalom mértéktelen ambitiójának útját állja, István bán ismét mint 
első lép a tettek terére. 1349 második felében, épen a Dusán által 
ajánlott fegyverszünet lejártával 50,000 lovassal és 30,000 gyalogos- 
sal betör a szerb császár területére és pusztító kézzel elfoglalja Tra- 
vuuje fejedelemségét (a mai Trebinye vidéke). Lajos király azonban, 
Nápoly ly a l lévén elfoglalva, kénytelen volt magára hagyni bánját, a ki 
ez által egyedül maradva a roppant szerb hatalommal szemben, a leg- 
válságosabb helyzetbe jutott. De ezt is megállja keményen. 1350-ben, 
midőn a király hadaival útban van Nápoly felé, Dusán nemcsak vissza- 

* Lfubíc, op. cit. II. 408. 

veti Istvánt, de benyomul Boszniába. A bogumilek nagy számmal 
csatlakoznak hozzá. A bán az erdők és sziklák közt védi magát, de 
kétségbeesett helyzete mellett sem akar hallani a velenczeiek béke- 
közvetítéseiről, melyek csak Halomföldjének feladására vezethetnének. * 
Pedig Dusán kemény ostrom alá veszi már Bobovácz várát is, ** mely 
drága kincset, a bánnak bájos leányát rejti ölében. Dusán a velenczeiek 
és Raguza által ismét békét ajánl, azon feltétellel, hogy István bán 
adja neki Erzsébet leányát feleségül és Halomfölde ennek maradjon 
meg, mint hozománya. De sem István bán, sem a hű Bobovácz nem 
adja ki a szép baniczát. Még 1350-ben Halomföldére szorul a szerb 
császár, 1351-ben pedig a törhetetlen bán és hősies serege innen is 
kiverik és a hadjárat azzal végződik, hogy Dusán, a kinek különben 
is újra keleten gyűl meg a baja, végkép lemond halomföldi vállala- 
táról. Halomföldét hozományul kapta ugyan Erzsébet, de a szép báni- 
cz át, — ccelegantis formae feminam)), a hogy Longtnus lengyel törté- 
netíró mondja, — nem Dusán, hanem a magyar király kapja feleségül. 
A bogumilek elnyomásának következményeit Kotromanics erős 
és hű keze le tudta szorítani, de halála után gyorsan mutatkoztak, 
visszahatva súlyosan Bosznia határán túl a magyar birodalom egyéb 
déli részeire is. 

A nagy bánt öcscsének, Vladislavnak és Subics Ilonának fia 
Tvrtko követte, a ki anyjával és Vnk öcscsével Magyarországból jőve 
1354-ben tartott országgyűlést. Már ez alkalommal tetemes nehézsé- 
gek mutatkoztak egyes főuraknál.*** Lajos király azon utasítással adta 
át a bánságot Tvrtl'o-nzk és öcscsének, hogy a bogumileket üldözze 
és űzze el. Az ifjú Tvrtko tekintélye erre nem volt elég erős. Egyes 
bogumil főurak Dusánnál kerestek védelmet, mások egyszerűen meg- 
tagadták az engedelmességet. Nem elég, hogy Lajos maga közvetlen 
kormányozta Halomföldét, mint nejének hozományát, hanem kénytelen 
volt egyes boszniai urakat is közvetlen tekintélye alá helyezni, hogy 
rendben tarthassa őket. Daczára ennek, kitört a bogumilek felkelése 
úgy, hogy a király, miután a pápa is keresztes hadjáratot sürget, 

* Ljubic, op. cit. III. 190—99. 

** Romjai máig is állnak egy órányira Szutiszka fölött magas hegy ormán, a Bukovicza 
és Boravicza patakjainak összefolyásánál. 
*** Wenzel, Tört. Tár, I, 14—16. 

1363-ban két sereget indít Boszniába. Az egyiket Miklós esztergomi 
érsek és Kont Miklós nádor vezeti Ozorába, a másikat a király maga 
Dolnji-Krajba. Az elébbi nem ért eredményt, sőt ez alkalommal az 
esztergomi érsek elveszítette a birodalom nagy pecsétjét is.* De a király 
helyreállítja Tvrtko tekintélyét annyira, hogy 1364-ben Velenczea ((méltó- 
ságos és nagyságos Tvrtko urat, Isten kegyelméből egész Bosznia bánját, 
valamint testvérét Vuk grófot és anyját Heléna grófnét» nemeseinek 
arany könyvébe veszi fel. De a királyi fegyverek által levert bogu- 
milek már 1365-ben újra felkelnek, élükön maga Vuk áll és Tvrtko 
kénytelen Magyarországba menekülni. 1366-ban vissza veszi ugyan a 
bánság egyik részét a királytól kapott haddal és ekkor ((Isten és Lajos 
király kegyelméből Bosznia bánjának)) írja magát. De maga azt pana- 
szolja a velenczeieknek, hogy ((országunk bárói, a kik már elébb hűt- 
lenek lettek Istenhez, hűtlenek lettek hozzánk is, letettek és gyaláza- 

tosan elűztek bennünket bánságunkból anyánkkal együtt. Az Úr 
Istennek könyörületességéből, és a dicső uralkodónak, Lajos úrnak, 
Magyarország királyának kegyelméből igazságot nyertünk ugyan hűsé- 
günkért, és visszahelyeztettünk bánságunk egyik részébe. De még nem 
bírjuk az egészet és nem vagyunk képesek a hűtlen bárókat azonnal 
megfenyíteni és börtönbe vetni)). A krónikák ez időről nagy ((mennyei 
tüzet)) jegyeznek fel, melyben az erdők és hegyek elégtek, és mely- 
ben a bogumilek Isten kezét látták. Erdő- vagy tán kőszéntelep-égés 
volt, a minő az országban ma is előfordul. Végre sikerült a felkelés 
leverése. Vuk Raguzába menekült. De 1367-ben Tvrtko is utána ment, 
hogy kiadatását követelje. Raguza, mely ekkor a többi dalmát várossal 



* E hadjáratot Katona nyomán Klaicsig a történetírók rendesen 1360-ra teszik. Úgyde 
63-ig fordulnak elő okmányok a régi pecséttel, az ennek elveszítése miatt megújítottak pedig 
1364-re esnek, még pedig ez év februárjától fogva. Lásd: Huber % Ludwig I. und die ung. 
Vasallenlánder. Archiv für Österr. Geschichte. LXVI. K. I. rész. 

együtt magyar felsőbbség alatt állott, elhatározta, hogy mindazon tisz- 
tességgel fogadja, melyekkel a bánokat fogadni szokta, ccazonban 
urunknak, a magyar királynak tartozó tisztelet megóvásával)). Szövet- 
séget is kötöttek vele ((örökidőkre)), ((de kivéve mindazt, a mi a 
magyar király úrnak kisebbségére szolgálhatna)). Vakot azonban, hivat- 
kozva a menedékjogra, nem adták ki. 

Tvrtko, miután a bogumileket a király segélyével megfékezte, 
igyekezett őket megnyerni. Vuk egyenesen a bogumilismussal vádolja 
be bátyját a pápánál. Annyi bizonyos, hogy okulva az üldözések követ- 
kezményein, annál is inkább igyekezett minden belviszályt elhárítani, 
mivel nagy terveket kezdett érlelni, melyekben a hatalmas bogumil 
elem támogatását nem nélkülözhette. Látni fogjuk, hogy nemsokára 
egyenesen a magyar korona . ellen használja fel a bogumileket, a kik 
ebben örömest követik, mert hiszen hozzá szoktak már, hogy legfőbb 
üldözőjüket a magyar királyokban lássák. 

De idáig Tvrtko csak lassanként, főkép a Lajos halálával bekövet- 
kezett trónviszályok hatása alatt és saját hatalmának emelkedése után 
jutott. Hatalmának ez emelkedésén egyelőre még Lajos király politi- 
kájának követésében dolgozott. 

Lajos már 1358-ban győzelmes haddal elfoglalta a szerb császár- 
ság egy részét. Újabb veszély fenyegette a szerb birodalmat, miután 
a győzelmes I Murád szultán 1361-ben Európába, Drinápolyba tette 
át birodalmának főhelyét. Végre miután Dusán fia, IV. Uros, a 
Nemanják utolsó sarja 1367. decz. 2 ,án meghalt, — tán megöletett, — 
az egyes hatalmas knézek számos apróbb fejedelemségre tépték szét 
Dusán császárságát. 

Tvrtko mindezen körülményeket, de főkép Lajos törekvéseit a 
a szerb császárság megdöntésére felhasználta arra, hogy fellépjen, mint 
a Neman-]ák örököse, a kiktől, Stepan Dragutin dédunokája lévén, női 
ágon csakugyan származott. Mindenekelőtt szövetkezett Lazar Greblja- 
novics szerb knézzel, a ki szintén a magyar koronának volt hűbérese * 
és uralma alatt egész Szerbiát ismét egyesíteni igyekezett. Közösen 
támadták meg Altamanovics Miklós zsupánt, a ki Ráczország, — Rascia, — 
egyrésze és Travunje fölött uralkodott egész a tengerig, és Balsics 

* Huber idézett értekezése, 28. 1. 

Györgyöt, a ki a zétai fejedelemséget bírta. A sikeres vállalat után 
1375-ben osztozkodtak a meghódított területen, úgy hogy Ráczország 
egész Szjeniczáig és a travunjai fejedelemség a tengermellékkel Tvrtko 
kezében maradt. Erre már most 1376-ban úgy Lajos király, mint Lázár 
knéz hire és tudta nélkül Milesevoban, a hol Kotromanics Istvánén kivül 
Szent-Szabbas sirja is állott, Tvrtko két koronával ünnepélyesen meg- 
koronáztatta magát : a bosnyákkal, «mely régtől megillette)) és a szerbbel, 
melyet (cőseitőb) öröklött. Ezentúl úgy írja magát, hogy: «Stepan 
Tvtrko v Hrista boga kralj Srbljem i Bosne i Primorju)) — István 
Tvrtko, Krisztus Istenben királya a szerbeknek, Boszniának és a Ten- 
germelléknek. Egyik okmányában pedig így szól : ((És ő (Krisztus) kettős 

koronát adott nekem, hogy kormányozzam mind a két országot, elő- 
ször az Isten által nekem régtől fogva adott országot, Bosznát, és 
azután tetszett Uramnak Istennek megengedni, hogy őseimet, a szerb 
urakat kövessem trónjukon, mert ők voltak őseim, a kik a szerb 
császárság országaiban uralkodtak, és mostan kiköltözködtek a menyei 
császárságba. És midőn láttam őseimnek országát elhagyatva és pász- 
tor nélkül, elmentem a szerb országba és megerősíteni kívántam és 
akartam őseim trónját, és midőn odajöttem, megkoronáztattam őseim 
királyságában az Istentől nekem adott koronával, hogy legyek a 
Krisztus Istenben igazhívő, és Istentől rendelt István király Szerbiá- 
ban, Boszniában, a Tengermelléken és a nyugati országban. És erre 
kezdtem Istennel mint király uralkodni és a szerb ország trónját meg- 

8 

erősíteni, azon kívánsággal, hogy felemeljem azt, a mi elbukott, és fel- 
építsem azt, a mi összedőlte * 

Tvrtko ezen tényével kétségkívül jóval túl ment Lajos király poli- 
tikáján A király az egykori szerb császárság gyengítésére törekedett. 
Tvrtko arra az útra lépett, hogy újra helyreállítsa azt. Később, Lajos 
halála után Horvátországot és Dalmácziát is el akarta foglalni, hogy 
egy nagy délszláv birodalmat alapítson. De egyelőre elég kétértel- 
műén viselte magát, hogy Lajos előtt is igazolhassa tetteit, és elhárítsa 
a nyilt lázadás gyanúját. Mindenekelőtt mint bosnyák bán megmaradt 
a magyar korona hűségében, és midőn mint a korona hűbérese 
birtokba vette Szerbia egy részét, úgy tüntethette fel a dolgot, hogy 
ez által is csak a magyar korona hatalmát és fényét növeli. A czím 
is, melyet ezentúl használt, kétértelmű volt, de kifelé a királyi czímet 
mindég csak mint Ráczország királya igényelte, és például a velenczeiek, 
kivált midőn jó viszonyban voltak a magyar királyokkal, mindég csak 
Ráczország, soha sem Bosznia királyának czímezik. Voltaképen egyelőre 
tehát nem is lehet szó bosnyák királyságról, mert Boszniát Tvrtko 
tovább is mint bosnyák bán kormányozta és csak lassanként az idők 
erejénél fogva ragad később Boszniához a királyi czím, — oly körül- 
mény, melyet a történetírók eddig nem vettek eléggé figyelembe. Es 
ez magyarázhatja, hogy Lajos, a ki ez időben különben is Lengyel- 
országban volt elfoglalva, békén nézte a dolgok ily fejlődését. 

Hogy Tvrtko előtt már ekkor egy nagy délszláv birodalom meg- 
alapítása lebegett, az világos. De a macska óvatosságával közeledett 
czéljához, nehogy csiráiban tönkre tegye terveit a magyar korona 
hatalma. Megkoronázása után nem sokára nőül vette az utolsó bol- 
gár czár Iván Sismán öcscsének Strasimir Alexandrovicsnak leányát 
Dorotheát, újabb czímet szerezve ez által is a délszlávok vezetésére. 
Azután Cattaróra és Raguzára vetette szemét. Az engedékenyebb 
Cattaro javára eltiltotta az élelmi czikkek szállítását Raguzáóa. Lajos 
királynak a raguzaiak panaszára történt közbelépése azonban csak- 
hamar véget vetett e kísérleteknek. Csak a király halála után vehette 
fel azokat több sikerrel. Raguza versenytársául uj várat épített Cattaro 
közelében, a mai Castelnuovot, és itten vásárt nyitott a fennálló szer- 

* Miklosics, Mon. serb. p. 187. 

ződések ellenére. Evvel is felhagyott azonban Mária királynő köz- 
belépésére. De mostan Velenczéhez fordult, belátva, hogy tengeri ha- 
talom nélkül soha sem valósíthatja meg Raguza elleni terveit. Kapott 
is három gályát és Nicola Baseio személyében admirálist. A velen- 
czeiek azonban siettek biztosítani Mária királynőt, hogy e Baseio 
a velenczeiekkel egyformáknak fogja tekinteni a magyar alattvalókat. 
Legalább Cattarot nemsokára megkerítette Tvrtko. Mária királynő 
Gara Miklós nádort küldte Boszniába, hogy megnyerje Tvrtkot a hor- 
vát elégületlenek ellen, a kik Durazzói Károlyt kiáltották ki királynak. 
Tvrtko 1385. márcz. 28-án ki is állít Szutiszka várában egy okmányt, 
melyben örök hűséget fogad a méltóságos asszonyoknak, szeretett nővé- 
reinek, magyarországi Erzsébetnek és Máriának és lengyelországi Hedvig- 

nek és ezért megkapta jutalmul Cattaro városát, a hol rézpénzeket is 
veret a város védszentjével, cattarói Szt. Trifonnal. De alig, hogy 
megkapta Cattarot, meg is szegte igéretét, és midőn a horvátok 
1386-ban elfogták Erzsébetet és Máriát, nyíltan hozzálátott a magyar 
korona ellen irányuló terveinek megvalósításához, nagy délszláv biro- 
dalmának megalapításához. Rendkívül jellemző az óvatosság, melylyel 
most is minden eshetőség ellen fedezni igyekezik magát. Mindenek- 
előtt kérdést intézett Raguzához, hogy szükség esetén számíthat-e az 
ottan szokásos menedékjogra? A hű raguzaiak különben kedvező vá- 
laszukat azzal szorították meg, hogy ha Mária királynő találná őt 
üldözni, akkor nem jöhet városukba, ha pedig már ott volna, bizo- 
nyos méltányos határidő alatt távoznia kell. Másfelől midőn szövetke- 
zett a horvát elégületlenekkel, hogy majdan Boszniához csatolhassa 

Horvátországot és Dalmátiát is, a szerencsétlen Durazzói Károly fia, 
László pártján és nevében lépett fel, hogy így megóvja a magyar ko- 
rona iránti hűség látszatát. 

Miután Mária királynő 1387 jun. 4. a velenczeiek segélyével 
kiszabadult a novigradi börtönből és férje Zsigmond király haddal fe- 
nyegette a lázadókat, Tvrtko segédcsapatokat küldött Horvát János- 
nak Macsóba, maga pedig a vranai perjel Paliznai János segítségére 
Horvátországba indult. Seregei most és ezentúl csaknem kizárólag 
bognmilekből állottak, a kiket maga üldözni megszűnt és a kik bizo- 
nyára lelkesen követték a magyar korona ellen, mely őket mindég 
újra s'újra üldözte. Most súlyosan boszúlta meg magát Lajos király 
bogumilüldözése. Clissa elfoglalása után Spalatot fenyegette Tvrtko. 
Megható e városnak hű ragaszkodása a magyar koronához. Először 
megkínálják az ostromlót, hogy alávetik magukat, de kikötve, hogy 
legfőbb uruk azért a magyar király maradjon. Azonban mialatt Tvrtko 
mind több várat és várost foglal el, 1388 elején követeket küldenek 
Zsigmondhoz > hogy ne hagyja veszni városukat, melynek területét 
pusztítják, polgárait leölik, asszonyait gyalázzák a bosnyák eretne- 
kek. Ekkor már Clissán kivül Vrana, Ostrovicza alighanem Knin 
is Tvrtko kezében volt, a ki most már horvát bánjának is nevezte 
Paliznai Jánost. Miután Spalatoval nem tudott boldogulni, elrendelte, 
hogy ostromára Cattaróban hajóhadat is építsenek. Spalato 1388 
jun. 10-én újabb követséget küld Zsigmondhoz, azzal az utasítással, 
hogy panaszolja el, hogy a bosnyákok felpörzsöltek már mindent egész 
a várfalakig, hogy a foglyokat, kikkel a bosnyák bánság és Clissa 
megtelt, nem csak éhen-szomjan hagyják veszni, hanem elvágják egyes 
tagjaikat is, úgy, hogy ebbe belehalnak; kérjenek alázatosan, de fér- 
fiasan gyors segedelmet, ha pedig a király súlyos okoknál fogva meg 
nem adhatná, kérjenek szabadságlevelet, hogy a felségárulás foltja 
nélkül segíthessenek magukon úgy a hogy tudnak ; ha pedig ezt sem 
kapják meg, akkor tiltakozzanak nyilvánosan a főurak előtt, hogy ne 
rójják bűnül, ha valami kellemetlent fog Spalato elkövetni, mert ezt csak 
végső kénytelenségből és kétségbeesve teszi; ha pedig segélyt ígérnek, 
mondják meg, hogy Spalato július végénél tovább segélyre nem várhat. 

Jóllehet semmi sikere nem volt e lépésnek sem, Spalato tartja 
magát rendületlenül, sőt szövetségre szólítja a hű horvát bárókat és 

városokat is a magyar szent korona ellen lázadó jobbágyokkal szem- 
ben. E szövetség ünnepélyesen meg is köttetik : okt. 6-án Nelipics knéz, 
skardonai kapitány, a brebiri grófok, Vid, Gergely és Miklós özvegye, 
Spalato és Sebenico városai szövetkeznek, hogy ((fentartsák egymást 
a magyar szent korona hűségében)). 

1388 végén Tvrtko kezében volt egész Horvátország és Dal- 
in áczia nagy része. Zsigmond király végre megindította ellene Losonczi 
László tótországi bánt, de ekkor is elégtelen erővel. 1389 márcziusán 
Vlatko Hranics bosnyák vajda újabb sereggel ostrom alá veszi Spa- 
latót és felhívja, hogy követeket küldjön Tvrtko/wz. A szorongatott 
város megfelel a felhívásnak, de követeit a következő utasítással küldi : 
((Mi készek vagyunk Méltóságod szolgái lenni, de úgy, hogy a mi, 
valamint a Felséged becsülete ment maradjon az árulás foltjától. Kö- 
veteket akarunk azért a magyar királyhoz küldeni, hogy segítségét 
kérjük, mert nem várhatunk tovább. Ha segítséget küld, hívek mara- 
dunk hozzá. Különben tieid leszünk. Ha tehát a kitűzött időig a ma- 
gyar király bennünket meg nem segít, és ha a többi dalmát városok 
is hatalmad és védelmed alá állnak, akkor mi is megadjuk magunkat)). 
Tvrtko elfogadta az ajánlatot, három határnapot adott a városoknak, 
az utolsót Spalatónak jun. 1 5-ére. De Spalato ennek letelte után sem 
adta meg magát, hanem újra kérte Tvrtkot, hogy várhasson addig, 
míg a többi város mind megadta magát, hadd maradjon Spalato 
utolsónak. 

Tvrtko békén is hagyta mostan a kitartó községet, mert nagy 
dologgal volt elfoglalva más felé. Épen jun. 1 5. folyt a rigómezei 
ütközet. A szövetség Tvrtko és a szerb Lázár fejedelem közt fenn- 
állott rendületlenül, mert mind a kettő érezte, hogy egymásra van 
utalva. Bosnyák segélylyel vert meg Lázár knéz 1387-ben 20,000 
törököt Plocsniknál. Murát szultán elhatározta, hogy ezért rettentő 
bosszút áll. És a betörő török had ellen rendelte mostan a bosnyák 
király Vlatko Hranics vajdát dalmácziai seregével. Éhez csatlakozott az 
általa kinevezett horvát bán Horvát János is, ki Losonczi László elől 
Boszniában keresett menedéket. 1389. jun. 15-én kezdődött és három 
napig tartott a rigómezei ütközet, melyben először szólalhatott meg a 
Balkán-félszigeten az ágyú dörgése. Tvrtko már 1383-ban kapott egy 
afalconus))-t Velenczéből. Török írók azt mondják, hogy az angyalok 

megfeledkeztek énekükről rémültökben. Murai és Lázár elestek. A 
bosnyák vajda húsz basát vágott le és erősen szorongatta a törökök 
balszárnyát, melyet a szultán egyik fia Jakub vezetett. De Bajazit, a 
szultán másik fia visszaszorította a szerbeket és Vuk Brankovics ezek- 
nek egyik részével elhagyta a csatatért. Az ő árulásának tulajdonítja 
a szerb monda a szerbek vesztét. Mert a rigómezei ütközet végleg 
megsemmisítette a szerb államot, bár az ütközet után visszavonult 
mind a két sereg és Tvrtko győzelmet ünnepelt, mivel a szultán el- 
esett és a törökök az ő területébe nem hatoltak. Hirdette is győzel- 
mét az egész keresztény világban, úgy hogy még a franczia király is 
Te Deumot mondatott a Notre Dame templomában a hitetlenek 
állítólagos veresége fölött, Firenze városa pedig üdvözölte a boldog 
bosnyák királyt, hogy mint Krisztus vitéze megszerezte az örök üd- 
vösséget. Tvrtko most újabb tekintélyivel és annál merészebben és nyo- 
matékosabban lépett fel Horvát- és Dalmátországokban. A Losonczi 
által időközben elfoglalt Clissát visszavette, és 1390 áprilisében újra 
megadásra szólítja fel Spalatót, mely nem volt képes tovább ellent- 
állani. Spalato után az egy Zára kivételével egész Dalmáczia a szige- 
tekkel együtt meghódolt Tvrtkónak, a ki mostan felvette a ((Horvát- 
Dalmátországok királya)) czimét is, végleg levetve az álarczot, mely 
alatt eddig állítólag csak nápolyi László jogáért harczolt. Tvrtko 
mostan Ráczország nagy része, az egész mai Bosznia és Herczegovina. 
Horvátország és Dalmáczia fölött uralkodván, egyenlőnek érezte magát 
a legnagyobb fejedelmekkel és ez önérzetének kifejezést is adott, mi- 
dőn nejének halála után a Habsburg házból keresett magának fele- 
séget és meg akarta kérni III Albert ausztriai herczeg leányát. Azon- 
ban ennek és minden egyéb terveinek véget vetett 1391. márcz. 23-án 
bekövetkezett halála. 

Tvrtko merész nagyravágyás, lelkiismeretlen álnokság és árulás 
által megközelítette álmát egy nagy délszláv birodalom alapításáról. 
Szerbia bomlása török csapások alatt, Magyarország tehetetlensége a 
királyválasztási válságokban kedveztek terveinek. Maga majd katho- 
likus, majd ó-hitü, felkarolta és kiaknázta a bogumil mozgalmat. Ügyes 
játékos volt, de inkább a viszonyokon, mint erején alapúit müve, 
mely nélkülözött minden szilárd alapot és csakhamar pünkösdi király- 
ságnak bizonyult, egyúttal pedig óriási erőfeszítései által a bel- 

zavarok és a végkimerülés azon fokáig juttatá Boszniát, mely csak 
a bukásnak lehetett előzője. 

Tvrtko politikájának következményei gyorsan mutatkoztak és 
Bosznia rohamosan sülyedt, egész a megsemmisülésig a törökvész 
örvényében. Zsigmond király s majdan utódai felismerték ugyan, hogy 
valamiként a magyar korona kötelékében pacifikált Bosznia a biro- 
dalomnak mintegy előretolt hatalmas fellegvára, — hasonló becsében 
a délkeleti Erdélyhez, — mely domináló állást és megvehetetlen tám- 
pontot nyújt a Balkán-félszigeten védelemre s támadásra egyiránt, 
ép úgy azonnal megváltozik a helyzet a birodalom hátrányára és 
veszélyeztetve vannak összes déli részei akár a délszláv aspiratiók, 
akár az idegen hódító által, mihelyt Bosznia más kézre kerül. De 
más vállalatok által folyton megszakítva a Bosznia pacificatiójára 
irányuló törekvések egyfelől soha sem bírtak többé a kellő követke- 
zetességgel és nyomatékkal, másfelől minduntalan egyenesen meg- 
zavartattak az egyház s a kereszténység egysége érdekében újból s 
újból felvett bogumil-üldözések által. 

Viszont a bosnyák királyok többet markoltak, mint a mennyit 
birtak, az erőszakkal egyesített délszláv törzsek nem tűrték egymás 
felsőbbségét, a viszály a magyar koronával pedig nemcsak a török 
elleni hatályos védelemtől fosztotta meg Boszniát, hanem közvetlenül 
is emésztette erejét, a fejedelmek tekintélyét pedig annyira meg- 
ingatta, hogy a külső tehetetlenséghez csakhamar a legirtóztatóbb bel- 
viszályok is járultak, melyekben a pártok folytonosan maguk hívták 
be egymás ellen az ország elnyelésére áhítozó külső ellenséget. 

Az ó-szláv jogfogalmakhoz képest Tvrtkót nem fia Tvrtko Tvrt- 
kovics, hanem a család legidősebb tagja, Dabissa követte. A történet- 
írók fel teszik, hogy Tvrtko fiatalabb testvéröcscse lett volna. Minthogy 
azonban az idézett okmány, Tvrtko első országgyűléséről, Tvrtko mellett 
csak a szerencsétlen Vukot említi, valóbbszinü, hogy Dabissa tán Kotroma- 
nics István második öcscsének Inoszavnak volt fia. Mindenekelőtt a horvát 
urak mozogtak ellene, a kik nem azért lázadtak fel a szent korona ellen, 
hogy a bosnyák korona alá kerüljenek. Nápolyi László is, látva, hogy 
Tvrtko nem neki, hanem sajátmagának igyekezett meghódítani Hor- 
vátországot és Damácziát, elérkezettnek látta az időt, hogy királyi 
jogait gyakorolja. A horvát urakban természetes támaszra talált. 

1391-ben egyelőre megerősíti Hrvoja Vukcsics bosnyák vajdát, mint 
horvát- és tótországi bánt. De nem sokára Horvát Iván volt macsói 
bánt nevezi ki távolléte alatt összes királyságai kormányzójává, és 
számos adományok által párthíveket szerez úgy Zsigmond, mint 
Dabissa ellen. így Dabissa kénytelen volt például a Paliznaiak várait 
ostrommal bevenni. De elegendő haderőt nem fejthete ki, mivel Bajazit 
1392-ben Zsigmonddal folyó háborújában Bosznia ellen is küldött 
csapatokat. 

Ily körülmények közt Dabissa legjobbnak tartotta Zsigmonddal 
kibékülni, Horvát- és Tótországról lemondani, és a magyar korona 
felsőbbségét részéről is ismét elismerni. 1393 júliusában Djakovárt 
találkozott a két király, ottani megállapodásuk szerint Dabissa 
halála után egyenesen Zsigmondra szállt volna a bosnyák korona, a 
magyar király pedig nem csak megerősítette rácz-bosnyák birtokaiban 
új hívét, hanem kinevezte még sümegi főispánná is. Ugyan e találkozás 
alkalmával a hatalmas Hrvoja Vtikcsics «a bosnyák Alföld vajdája)) 
is hűségi levelet állít ki, melyben ((Zsigmond magyar királynak és 
Mária királynénak)) fogadja, hogy engedelmeskedik nekik mindenki 
ellen, ((kivévén az egyetlen dicsőséges Dabissa bosnyák király ellen)), 
a kit híven akar szolgálni, ((kivévén, ha ugyanezen király úr a magyar 
király úr és királyné asszony ellen kelne fel)), a mikor is a magyar 
király ellen mire sem vállalkoznék. Dabissa halála után pedig senki 
másnak, mint a magyar királynak szolgálni nem fog. Hasonló okmá- 
nyokat állítottak ki más bosnyák bárók is.* De midőn a Zsigmond 
elől menekülő László-pártiak újra Horvátország megnyerésével biz- 
tatják Dabissát, ez hamar feledi ígéreteit, és megengedi Horvát Ivánnak 
hogy Dobor várában sereget gyűjtsön, és Szlavóniába törjön. E helyett 
azonban 1394. augusztusában Zsigmond tört be Ozorába, és ostrom 
alá vette Dobort, a vár bevétele után pedig üldözőbe vette Horvát 
Ivánt, a kit el is fogtak. Doborból Gara Miklós horvát bánt Vuk 
Vukcsics ellen küldte Zsigmond, a ki bosnyák sereggel Knin-né\ állt. 
Ez is megveretvén, Dabissa újra alávetette magát a djakovári meg- 
állapodásoknak. Megtörve ennyi balsiker által, már a következő év 
őszén meg is halt. Fia nevében a királyné, Heléna Gruba kormányzott 

* Fejér, Cod. dipl. X. 2. 

még három esztendeig, de miután 1398-ban, a nikápolyi szerencsétlen 
ütközet után, a törökök Boszniába is betörtek és rettentő pusztítást 
vittek végbe, a bosnyák főurak, kik már ekkor minden hatalmat 
magukhoz ragadtak volt, Osztója Istvánt kiáltották ki királyukká. 

A leghatalmasabb főurak ekkor Hrvoja Vukcsics és sógora 
Szandalj Hranics voltak. Az utóbbi ép oly korlátlanul uralkodott Halom- 
földén, mint az északnyugati Boszniában Hrvoja. Mind a kettő buzgó 
bogumiL Osztója Istvánt, a ki valószínűleg Tvrtko törvénytelen fia* és 
maga is bogumil volt, nyilván azért kiáltották ki, hogy az ország a 
djakovári szerződés értelmében Zsigmond kezére ne kerüljön. 

Az igazi uralkodó azonban Hrvoja volt, a ki mostan «a bosnyák 
királyság fővajdája, és László király és Osztója király legkegyelmesebb 




OSZTÓJA KIRÁLY l'ENZEl 



urak fő -helytartója)). Zsigmond ellen Hrvoja újra kitűzte nápolyi 
László zászlaját, és Horvát-Tótországokat is újra el akarta foglalni. 
Zsigmond helyre akarja ugyan állítani uralmát, de miután 1398-ban 
seregével Vrbász váráig jut, a hasonnevű folyón, a mai Banjaluka 
felett, visszavonulni kénytelen; 1401-ben pedig Hrvoja felhívására az 
addig hű Zára is eláll Zsigmondtól és László pártjának központjává 
válik. A törökök elől ez időben Bosznia biztonságban volt. Ugy 
látszik ez időre esik a bogumilek első összeköttetése a törökökkel, s 
ez esetben Hrvoja volna ez összeköttetésnek is első szerzője, a mi 
különben is hasonlít hozzá. Annyi tény, hogy Hrvoja 1400-ban 

* II. Tvrtkót Osztója törvénytelen fia, a későbbi király, Tamás Osztojics, «patruus 
noster carissimus» nevezi. 

Bosznia 9 

Raguzdnál elfogott török követek érdekében közben jár, és Zsigmond is 
vádolja őt a törökkel való czimborálással* Hogy a törökök felhasz- 
nálták Boszniát Zsigmond ellen, az is érthető. 1402-ben Hrvoja előtt 
hódol Sebenico és Trati, és kísérlet történik Raguza megnyerésére is. 
Végre Hrvoja annyira viszi, hogy meghívhatja nápolyi Lászlót. 1403 
júliusában összegyűlnek Zárában Hrvoja mint László király főhely- 
tartója, apósa Nelipics Iván és számos bosnyák nemes, ((rendkívüli 
termetű férfiak)), magyar urak Bubek Detre nádor, Kanizsai János 
esztergomi érsek, János kalocsai érsek s mások és augustus hó 5-én 
ünnepélyesen megkoronázzák Lászlót, de nem a Szent-István, hanem 
állítólag Zvonimir koronájával. 

Osztója ezt a fordulatot felhasználta, hogy megvalósítsa a bos- 
nyák uralkodók régi vágyát és kemény ostrom alá vette Raguzát. 
Ezen vállalatában azonban rossz hírek érték. Először is, hogy 
Zsigmond verni kezdi magyarországi ellenségeit és nyomul dél felé. 
Aztán hogy Hrvoja kész volna elhagyni a bogumil hitet, ha László meg- 
teszi bosnyák királylyá. 

Ily viszonyok közt Osztója legjobbnak találja mielőbb visszatérni 
a szent korona hűségére. Zsigmond kapva kapott e megtérésen és 
szeptemberben már Osztójánál járt követe,' Maróthi János macsói bán, 
a ki létre is hozta a teljes kibékülést. 

Ennek híre is elég volt, hogy véget vessen László pünkösdi 
királyságának. De míg László vissza sietett hazájába, Hrvoja nem 
adta fel ilyen könnyen a játékot, és Raguzával igyekezett Osztója ellen 
szövetkezni. A bogumil Radisics Pál knézet akarták Osztója helyébe 
királylyá emelni. A szövetségi okmány így szól: ((Mi Hrvoja úr, 
Isten kedvező kegyelméből Spalato dicső fejedelme, és hatalmas 
vajdája a bosnyák királyságnak stb. és Mi az Istentől kedvelt Raguza 
városának dozséja, patríciusai és közönsége, ígérjük egyik a másiknak 
és egyesülünk, hogy mindközönségesen esküdt ellenségei leszünk 
Osztója királynak, az ő veszedelmére, megsemmisülésére és elűzésére 
a királyságból. És ugyanazért fogadjuk Mi, Hrvoja, hogy felemeljük 
hadainkat és a Neretván át Halomföldére vezéreljük, és itten Christus 
nevében Radisics Pált Bosznia királyának nyilvánítjuk és kikiáltjuk és 

* Pucic által közlött raguzai okmány. — Lucius, De Regno Dalm. p. 258. 

minden hatalmunkkal fentartjuk és támogatjuk. És nemkülönben Mi, 
Raguza városa is ígérjük, hogy közösen Hrvoja úrral mindent elkö- 
vetünk Osztója király ellen és a nevezett Radisics Pál úr mellett a 
mire csak képesek vagyunk szárazon és vizén, minden bennünket 
környező helyen, saját embereinkkel és másokkal, a kiket erre bír- 
hatunk. Végre pedig megkövetjük a legmagasabb Zsigmond királyt és 
mindent elkövetünk, hogy Hrvoját a nevezett király úr kegyelmébe 
vissza helyezzük, minthogy Osztója király nevezett urunknak becses és 
hasznos úgy sem lehet többé. »* 

Annyira helyreállott tehát Zsigmond tekintélye, hogy hozzá for- 
dult minden fél. Osztója egyenesen Budára menekült a Hrvoja által 




OSZTÓJA PECSÉTJE 
(az orsz. levéltár 1400-iki okmányán) 

ostrom alá vett Bobováczból, a hol vissza hagyta nejét, Kujevát, gyer- 
mekeit és koronáját. Ez időből maradt fenn egy régi sírkő felirata, 
mely szerint ccekkor történt, hogy Osztója király a herczeggel és 
az országgal pörölt és Magyarországba ment)).** 

* Miklósi cs, Mon. serb. p. 252. 

** E bogumil sírkő, mely jelenleg a Sirokibrig melletti kocserini római katholikus 
plébániába van befalazva és a privljei mezőn találtatott, 25 sorban a következő feliratot 
tartalmazza : 

«Va ime otca i sina i sv. Duha. Ovdi lezi Viganj Milosevics koji je sluzio Bana 
Stjepana i Kralja Tvrtka i Kralja Dabisu i Kraljicu Grubu i Kralja Ostoja. U to se vreme 

Maróthi yános mentette fel Bobovácz várát, a hol több éven át 
magyar helyőrség maradt. A Zsigmond által így támogatott Osztó- 
jának Hrvoja sem állott tovább ellent. 

((Megértettük, — így ír Raguza 1404 márczius 14-éről, — a 
mit becsületes kedvességed nekünk ír, hogy Osztója király kibékült 
veled, és hogy elfogadtad őt uradnak és ő befogadott szolgájának. 
És a mit kedvességed ír, hogy mi is béküljünk meg vele, és hogy 
te oda fogsz hatni és igyekezni, a mit felette köszönünk.)) — De a 
kibékülés nem létesült, mert Osztója vonakodott visszaadni az elfoglalt 
tengermelléket, sőt Raguzának sikerült nem csak Hrvoját, de számos 
más főurat is újra megnyerni Osztója ellen. Május 28-án gyűltek 
össze a szövetségesek valószínűleg Viszokoban, köztük a raguzai kö- 
vetek azon utasítással, hogy üdvözöljék Hrvoját, mivel Isten meg- 
boszulta öt Osztóján, és hogy kövessék Hrvoja tanácsát; ha valaki 
királylyá választatnék, kérjék tőle a privilégiumok megerősítését, ha 
pedig király nem választatik, kérjék a megerősítést a gyűléstől a 
bogiimilek beleegyezésével: titokban pedig így szóljanak Hrvojához: Ki 
volna király alkalmasabb náladnál? Ha pedig nem akarna, akkor fogják 
egyik Kotromanics pártját, kik már régóta urak az országban, vagy 
ama Pálét (Radisics), a ki Raguzában él* Június elején csakugyan 
kikiáltatott királylyá Tvrtko fia, IL István Tvrtko Tvrtkovics. Osztója 
a bobováczi magyar helyőrség védelme alá menekült. A valóságos úr 
most is Hrvoja volt, a ki nápolyi Lászlóval 'is újabb összekötetésbe lépett, 
saját pénzeit verette (a spalatói Sz.-Doimus képével), és így czímezte 
magát, hogy: ((Excellens dominus Heruoya, dux Spalati,** Dalmatiae, 
Croatiaeque regius vicemgerens, ac Bosnae summus voyvQda, nec non 
partium inferiorum comes.)) Zsigmond pedig így nevezi: ((Capitalem 
nostrae maiestatis emulum Hervoyam»,*** a raguzaiak pedig azt írják 

Ostoja svadi s Hercegom i Vidosim podje na Ugre. Ostoja u to vremje uzme menc Viganja 
dok dospjeh i legoh na svojü zemlju.» 

(Az atyának, fiúnak és Szent-Léleknek nevében. Itt nyugszik Milosevics Vigánj, a ki 
István bánnak, Trvtko királynak, Dabissa királynak, Gruba királynénak és Osztója királynak 
szolgált. Ebben az időben pörölt Osztója király a herczeggel és az országgal és Magyar- 
országba ment. Osztója magához vett ez időben engem Vigánjt, mig vissza nem tértem és 
földembe feküdtem.) 

* Pucic által közölve, Spom. I. 
** László adománya. 

*** Fejér, Cod. dipl. X. 4. p. 397. 

neki : ((Tudjuk, hogy mindaz, a mit Boszniában parancsolni fogsz, 
megtörténik.))* 

A vihar azonban nem késett. Három sereggel indult Zsigmond 
Boszniába. Az egyiket a macsói, a másikat a horvát bán, a harma- 
dikat Perényi Péter vezette. Velencze megtagadta Hrvojától a kért 
gályákat, de László küldött hajóhadat Lusignani János alatt. És 
Hrvoja megállotta a vihart. Pál horvát bán elfoglalta ugyan 
Bihács várát, de nem tudta tartani. Maróthi János pedig kivonult 
Ozorából, miután Garázdái Miklós és Szilágyi László alatt helyőrséget 






HRVOJA ALFÖLDI GRÓF, SPALATOI HKRCZEG PÉNZEI 



hagyott Srebemik városában. Perényi túl sem lépte a határt. 1405-nek 
végén a hadjárat be volt végezve és //. Tvrtko mostan Lászlóhoz mint 
magyar királyhoz hódoló küldöttséget menesztett, mire ez 1406-ban 
augusztus 26-án megerősíti ((kedves atyafiát)) Bosznia minden régi 
jogaiban és határaiban,** a bosnyák főuraknak pedig bőven osztja az 
adományokat, Hrvojának egyebek közt Zerin várát is. 

Hosszú szünet után végre a pápa is ismét beavatkozik a bosnyák 
ügyekbe, nem nézhetvén tovább a bogumilek ily diadalát. Biztatja 



* Pucic, Spom. I. 59. 
** Lucius, De regno Dalm. p. 261. 

Zsigmondot és segélyt igér neki a törökök és bosnyák «mani- 
chaeusok s arianusok)) ellen, a kiknek kiirtására még egyszer keresztes 
háborút hirdet «az egész keresztény világban.)) — Zsigmond most 
1408-ban személyesen 60,000 embernyi roppant sereget vezet Bosz- 
niába, lengyel csapatok által is erősítve. Véres ütközetek után neve- 
zetesen Srebernik és Branics alatt végre D óbornál (a mai Doboj) meg- 
semmisül a bosnyák had, Tvrtko Tvrtkovics számos bárójával a király 
kezébe esik. Rettentő itélőszéket ül Zsigmond király. 126 bosnyák 
főtirat lenyakaztat és a dobori szikláról a Boszna-folyóba dobat. — 
Tvrtko Tvrtkovicsot pedig mint foglyot magával viszi Budára. — 
Windeck egykorú német krónikás ezeket írja: 

«Du solst wissen in dem Jare als man zalte von gotes gepurt 
tausent vier hundert und funfif Jare, do zog Konig Sigmund in das 
Konigreich zu Wossen mit grossem volck Sechzig tausent manne zog 
er in das Konigreich, wenn sich der Konig wider In gestalt hatte, 
darumb log er in dem lande drey ganze Jare winter und Summer, 
und betwang das Konigreich und ving den Konig von Wossen und 
fürt in gein Offen und Hess hundert sechz und zweinzig lantherrn 
die haupter abslan und uber einen hohen Fels zu Tobra von dem 
slosse ab hin werffen in das Wasser.)) 

A legfőbbek azonban nem voltak a kivégzett főurak közt. A 
hatalmas két bogumil vezér, Hrvoja és sógora, a halomföldi Szán- 
dalj Hranics vagy már elébb odahagyta a veszni indult Tvrtkót, vagy 
legalább az ütközetből menekült meg idejekorán és kiegyezett a győz- 
tessel. A német krónikás, miután még megemlítette volna, hogy Zsig- 
mond király Szerb- és Ráczországban is járt, a hol a török ellen 
véduraságába fogadta a despotát («Tischbot», Stepan Lazarevics,) igy 
folytatja: «Also betwang er das Konigreich und pracht darzu, das 
Korby und Zendel (Hrvoja és Szandalj), die grossten landherren und 
fursten in demselben Konigreich zu Ihm gein Offen riten und gaben 
sich in genade, da nam er sie gar gnedigliche auff.» Sőt Zsigmond 
Hrvojának régi birtokain felül még Pozsegát és az újon alapított sár- 
kány-rendet is adományozta. * E kegynek oka kétségkívül az volt, 
hogy Hrvoja meghódolásával László elveszítette minden támaszát. 

* Lucius, de regno p. 268. 

Csakugyan egész Horvát- és Dalmátország meghódolt Zsigmondnak 
az egy Zára kivételével, melyet László reménytelenségében Dalmatiára 
való összes jogaival együtt 1 00,000 aranyért eladott Velenczének. De 
további szolgálatokat is tett Hrvoja. Az eddig Bobováczon magyar 
őrség alatt élt Osztója azt. hitte, hogy most megint rajta a sor és egye- 
bek közt megnyerte Szandaljt is. Zsigmond ez igénynek 14 10 — 11-iki 
újabb hadjáratával vetett véget, Lazarevics despota és Hrvoja által 
híven támogatva. E hadjárat eredménye az volt, hogy Bosznia telje- 
sen feldaraboltatott : az Alföld Hrvojának, Ozora Gara Jánosnak, Só 
a macsói bánnak, Szrebernik a szerb despotának jutott és csak a felső 
Boszna-völgy maradt meg Osztójának, mert Halomföldén, Trvanujá- 
ban és Podrinjében Szandalj maradt az úr. 141 2-ben a béke teljesnek 
látszik. Ez év jun. 2. és 3. fényes lovagjátékok vannak Budán, a hol 
a bosnyák lovagok mint termetes, erős és vitéz emberek kitűnnek. 
Hogy mily fényt fejtenek ki, látható abból, hogy Hrvoja, — kit a német 
krónikás most bosnyák királynak mond, — ez ünnepélyekre 6000 
aranyat vesz fel. De a hamu alatt ég a parázs. Hrvoja nem tudja 
Szandaljnak megbocsátani, hogy rokona és régi szövetségese lévén, 
Osztója mellé állt volt. A két bogumil-vezér halálos ellenséggé vált, 
és midőn a következő évben Szandalj Szerbiában jár, hogy Zsigmond 
parancsából a török ellen segítse a despotát, Hrvoja pusztító kézzel 
tör birtokaiba és foglalja várait. Míg Zsigmond útban volt Róma 
felé, hogy magát császárrá koronáztassa, Barbara királyné Szandalj, 
Gara János és Csnpor Pál sziavon bán vádjaira árulónak nyilvánította 
Hrvoját. Hrvoja, kire most a királyné felhívására ellenségei minden 
oldalról rátörnek, ügyesen védelmezi magát mentséggel, ígérettel és 
fenyegetéssel oly okmányban, mely azért is nevezetes, mivel itten 
történik bogumil részről az első nyilt fenyegetés y hogy a törökkel fognak 
szövetkezni. Az még nem árulás, úgymond, ha ellenségein áll boszút. Aztán 
igéri, hogy katholikussá lesz. «Ne engedjed óh királyné, hogy vénsé- 
gemre hitetlen pogányságban haljak el, miután alig vártam az időt, 
hogy a pogányságból a katholikus egyházba térjek, királyomat híven 
szolgálva)). ((Emlékezzél meg, hogy a király és mágnásai megesküdtek 
nekem és hogy királyi írásom van róla, a királynak és mágnásainak 
pecsétjeivel. Tudod továbbá, hogy vitéze vagyok a sárkányrendnek, 
s hogy csak tagjai ítélhetnek el. Emlékezzél szent János kedvéért, 

hogy komád vagyok. Emlékezzél Isten szerelméért a nekem adott 
ígéretekről és eskükről)). «Ha pedig a király úr minden ígéretének, 
esküjének és kötelezettségének és igaz kéréseimnek sem felelne meg, 
akkor bűnömül ne rójja, ha minden, keresztény fejedelmekkel közlöm 
a nekem adott ígéreteket és esküket)). ((Eddigelé más védelmet nem 
kerestem, egyedüli menedékem a király lévén ; de ha igy maradnak a 
dolgok, ott keresem a védelmet, a hol meglelem, és akár elpusztulok, 
akár megmaradok. — A bosnyákok a törökkel akarnak kezet fogni, és 
e részben már meg is tették a lépéseket. A törökök pedig mindenesetre 
készülnek Magyarország ellene * 

Pulsanóból 1 4 1 3 aug. 1 -érői kelt levelével azonban a király is 
árulónak jelenti ki Hrvojat, a kitől ellenségei most minden birtokot 
elfoglalnak a bosnyák Alföldön és Almissa várán kivül. És minthogy 
Hrvoja most Osztójával szövetkezik, Zsigmond visszaküldi Boszniába 
az eddig fogva tartott 77. Tvrtkót. Hrvoja Velenczéhez, nápolyi Johan- 
nához, s ezektől elhagyva, végre csakugyan a törökhöz folyamodik, 
kivel tudjuk, már régebben is összeköttetésben állott. És most har- 
czolnak először a bogumil bosnyákok a törökkel együtt a magyarok 
ellen. Ozorában folytadöntő ütközet 141 5. augusztus havában. Thu- 
róczi és egy lengyel krónikás is leírják részletesen. A magyarok vere- 
sége teljes, a törökök zsákmánya roppant volt. Czilliig nyomultak 
portyázó csapatjaík. Maróthy János török fogságba esett, melyből csak 
4 év múlva szabadult ki 40,000 arany forintért. Gara János és Csupor 
Pál Hrvoja kezébe esett, a ki az utóbbit ökörbőrbe varrva vízbe 
dobatta, mivel Csupor egyszer a magyar udvaron Hrvoja vaskos ter- 
metét és mély hangját gúnyolva, őt ökörbőgéssel fogadta. Gara évek 
múlva szökés által szabadult. A törökök azonban nem mentek ki 
többé az országból, hanem beleavatkozva az egyes knézek szakadat- 
lan villongásaiba, itt is, ott is zsákmányoltak és végre 1416-ban elfog- 
lalták Vrhboszna várát és avval együct az egész Zsupát, tehát Bosznia 
szivét. Izsák basa parancsolt itt mint szandsák-bég, és ez képezi a 
török Szerajevo keletkezésének kezdetét. Most már a halomföldi Szán- 
dalj is ((Istennek és Muhammed nagy császárnak és Izsák vezérnek 
kegyelméből)) kormányzott. 

* Lucius, Mem. p. 392. 
Bosznia IO 

Ugyanez évben érte utol a halál mindennek közvetlen okozóját 
Hrvoját. A mélyebb okok régóta működtek, és visszavezethetők az 
első bogumil-üldözésekig. Sokáig tartott, mig a bogumilek rászánták 
magukat, hogy a törökhöz folyamodjanak. Ezentúl gyorsabban fognak 
fejlődni az események mindodáig, mig nem sokára törökké lesz az 
egész ország. 

A földönfutó Osztója, kit végső birtokából a törökök dobtak ki, 
azt hitte, hogy újra hatalomra tehet szert, ha elveszi Hrvoja özve- 
gyét. A maga nejét már azelőtt elbocsájtotta bogumil módra, a miért 
már ellene fordult volt saját édes fia is. A Muhammed által ország- 
gyűlésiig egybehívott rendek azonban elhatározták, hogy Osztója bör- 
tönre vetendő, mert ő az oka minden bajnak. Osztója még két évig 
tartotta magát néhány párthívével az ország nyugati részében míg 
1418-ban meghalt. A rendek egy része fiát, Osztojics Istvánt válasz- 
totta királylyá. De míg Szandalj soha sem akarta őt elismerni, a 
főurak egy másik része már 1420-ban //. Tvrtko Tvrtkovics mellett 
ránt kardot és a következő éven túl Osztojics Istvánnak nem leljük 
többé semmi nyomát. 

// Tvrtko Tvrtkovics oda jutott végre, hogy háborítlanul birta 
királyságát. Izsák basa, kit Thuróczy krónikája akkor bosnyák király- 
nak is nevez, szandzsákjából a temesi bánságba tört, úgy hogy az 
első török betörés Magyarországba Boszniából eredt. 

Azonban Péterffy (Petrovics) Miklós által megveretvén, seregével 
együtt odaveszett, úgy hogy Bosznia egyidőre a töröktől szintén meg- 
szabadult. 

Azonban már 1426-ban újra 4000 török tör be, vezetve Radivoj 
knéz, Osztójának törvénytelen fia által. Az így keletkezett harczok 
sokáig húzódtak, illetőleg újra s újra kitörtek. Mert mikor a bázeli 
egyházi zsinat, melyet IV. Jenő pápa a végből hívott egybe, hogy 
az eretnekségnek véget vessen és a kereszténységet egyesítse a 
török vészszel szemben, Raguzához folyamodik, hogy ez irányban köz- 
vetítsen Boszniánál, tekintettel főkép a bogumilekre, Raguza 1433-ban 
azt feleli a zsinat megbízottjának hogy mostan mit sem tehet, mivel 
Tvrtko király háborúban van a törökök ellen, a kik Radivoj nevű 
fűurat akarnak királylyá tenni. — Radivoj ugyan nem lesz király, de 
Tvrtko mégis elűzetik. Mert ugyanez évben a halomföldi Szandalj 

Brankovics György szerb despotával együtt pénzen megvásárolják Bősz- 
ni át a szultántól és elűzve Tvrtkót meg is osztozkodnak az országon. 

A Bázelben tanácskozó egyetemes zsinat most csak annyival 
élénkebben foglalkozik a boszniai «manichaeusokkab). 

Az 1434. szept. 3-án tartott synodusi ülésen a görög egyházzal 
való egyesülés fölött folyván az alkudozás, a trevizói püspök* a zsi- 
nat figyelmét a boszniai manichaeus eretnekek megtérítésére hívja fel, 
annál inkább, mert — úgymond, — megtérésük ép úgy remélhető, 
mint a görögöké; mikor ő személyesen köztük járt volna infulával 
és teljes főpásztori ornátusban, oly nagy alázattal fogadták, hogy alig 
volt képes őket lábai csókolásától visszatartani. És illik is, hogy a 
zsinat könyörüljön rajtuk, miután a töröktől a múlt évben is rémítőt 
szenvedtek. A szónok ezen indítványa folytán a pápai legátus felhívja 
őt, hogy nevezné meg, kire volna ezen missió bízandó és az indítvá- 

nyozó püspök kijelenti, hogy örömest megy maga is, sőt kész az 
ügyért vértanúságot is szenvedni** 1435. februárjában a római császár 
(Zsigmond magyar király) jelenti a conciliumnak, hogy a bosnyák király 
neki meghódolt s mivel megtérni is óhajtana, felkéri a zsinatot, hogy 
legyen gondja a bosnyák királynak és népnek megtérítésére. Június- 
ban raguzai János sürgetésére a zsinat végzést is hoz, melylyel meg- 
hagyja a pápai legátusnak és az arelati bibornoknak, mint pápai elnö- 
köknek, továbbá a (bécsi) (cskócziai apátnak)) és a freisingeni püspöknek, 
hogy a Boszniába küldendő követek s az ez ügyben szükséges egyéb 
intézkedések iránt gondoskodjanak.*** 

* «Terbipolensis» bizonyára inkább tervipolensis, trevizóinak, mint herbipolensis, 
würzburginak olvasandó. Mert pápai küldetésben olasz püspökök sűrűn jártak Boszniában, 
de alig járt ott würzburgi. 

** Joannis de Segovia, História gestorum generális synodi Basiliensis I. Lib. IX. c. V. 
p. 750. (Monumenta concil. gen. seculi decimi quinti. Conc. Bas. Scriptorum. Tom. Sec.) 

*** Ugyanott. 

10* 

1435. jul. 18-án Briínnben a császár és Albert osztrák herczeg 
színe előtt foly az alkudozás a zsinat követei és a cseh Walnar, 
Kostka, Dinicius és Rokssanna közt a hussziták kibékítése fölött. Ez 
utóbbiak engedni készek, ha az egyezség záradékából kihagyatik: «et 
sanctorum patrum instituta». A zsinati küldöttek erre nem állhatnak 
rá, de készek hozzátenni, ha a cseheket megnyugtatja, hogy: «ad 
quam quilibet bonus et fidelis ecclesiasticus tenetur» («a melyre minden 
jó és hű egyházi ember köteles))). És midőn a csehek a törléshez 
ragaszkodnak, a követek ezt azért mondják lehetetlennek, mert a 
görögök, bosnyákok, ariánusok és mindazok, a kik a keresztény névvel 
dicsekesznek, ígérnek engedelmességet az isten törvénye, de nem a 
szent atyák intézményei szerint, pedig ebben különböznek a jó keresz- 
tények a többiektől * 

1435. decz. 21-én a bosnyák király megtérítésére kiküldött zsinati 
követek, nevezetesen a konstanczi püspök, Polomari János, Martinus 
decanus Turonensis és Haselbachi Tamás wolkensteini plébános Szé- 
kesfehérvárott vannak és elébe mennek Zsigmondnak, a ki nejével, 
Albert osztrák herczeggel és ennek feleségével, több mágnással és a 
bosnyák király lyal vadászatról tér vissza.** Ugyanakkor egy Boszniá- 
ban járt olasz szerzetes «de ordine minorum de observancia)) napon- 
ként prédikál Székesfehérvárott latinul, míg egy magyar pap tolmácsolja, 
és épen decz. 21-én, mikor a bosnyák király is odaérkezik, sokat 
beszél róla, mondván, hogy csak ccerat fictus christianus)), tettetett 
keresztény, nem igazán keresztelkedett meg, sőt megakadályozta, hogy 
az övéit a «fratres minores)), kik országában laknak, megkereszteljék.*** 
Ugyanez alkalommal Zsigmond komolyan felszólítja a zsinati követek 
előtt a bosnyák királyt, legyen rajta, hogy hat hónap alatt népe meg- 
keresztelkedjék és felkéri a követeket, hogy a keresztelkedés mód- 
járól nyilatkozzanak neki. f A zsinat harmadik követségét Pozsony- 
ban fogadja Zsigmond 1436. márcz. 19-én ugyancsak a bosnyák király 
jelenlétében, ff Ez évben az időközben folyton Magyarországon tartóz- 



* Joannes de Turonis, Regestrum. Mon. . . . Scriptorum. Tom. I. 803. 
** Ebendorfer Tamás diariuma, Monum . . . Script. I. 757. 
*** Aegidius Carlerius «Liber de Legationibus» Mon. . . . Script. I. 676. 1. 

t Ugyanott 677. 1. 
ff Joannis de Turonis, « Regestrum. » Mon. . . . Script. I. 791. 1. 

kodott Tvrtkót Zsigmond végre visszahelyezi országába. De ez szo- 
morú állapotban volt. Ozora és Só földje a despota kezén maradt. 
Vrhboszna magas várában ismét török basa, ham szandsák-bég ült, a 
kinek az 1435-ben elhalt Szandaljnak unokaöcscse és a halomföldi 
részekben utódja, Vnkcsics István is engedelmeskedett. Tvrtko csak egy 
módját találta annak, hogy fenntartsa magát királyságában : azt, hogy 
ő is hódolt II. Murát szultánnak, főuraságát elismerte és 25,000 arany 
évi hűbéres adóra kötelezte magát. 1442-ben már Raguza is a szul- 
tántól kéri és kapja boszniai privilégiumainak megerősítését. 

Ily körülmények közt természetesen szó sem lehetett arról, hogy 
a zsinat valamire menjen Boszniával. Odáig jutott ugyan a dolog, 
hogy egy bogumil küldöttség tényleg megjelent Baselben. De az alku- 
dozásnak ép oly kevéssé volt eredménye, mint a görögökkel, a husszi- 
tákkal, stb. 

De Tvrtko legalább mindent megpróbált, hogy az ország szo- 
morú helyzetén segítsen. Midőn II. Albert halála után 1440-ben a 
lengyel Ulászló választatott magyar királylyá, Tvrtko követsége járt 
nála, mely hangoztatva a lengyelek és bosnyákok őseinek és nyelvé- 
nek közösségét, a Magyarország és Bosznia közti ccrégi megszentelt)) 
viszonyt, segítséget kért a török ellen. Tvrtko érezte e lépésének 
veszélyét. 1441-ben kéri Velenczét, engedné meg, hogy kincseit oda- 
vitesse és szükség esetén maga is oda meneküljön. Sőt arra kéri, 
hogy titokban vagy akár nyilvánosan is vegye át országának kor- 
mányzását, ha pedig ezt nem tehetné, küldjön fegyvert és munitiót. 
1442-ben Raguzába küld nagyobb pénzösszegeket megőrzésre. Végre 
ugyanez évben érkeznek Hunyadi János első diadalainak hírei. Azóta 
maradt halhatatlan a nagy hadvezér a délszlávok közt, kik őt mint 
Szebeni Jankót, ((Jankó Szibinján», ismerik. A szerajevói hegyek egyike 
ma is viseli nevét: «Hunyadi-Brdo». Mostan bosnyák csapatok is 
siettek Hunyadi seregéhez. 1443-bán a kunoviczai szorosban Bulgá- 
riában Hunyadi teljesen megverte II. Murát seregét és az 1444-ben 
kötött béke folytán újra kitakarodtak a törökök Boszniából is. De 
Tvrtko már nem érhette meg e diadalt. Meghalt 1443-ban. Egy 
horvát krónika feljegyzéséből azt lehet következtetni, hogy a bogu- 
milek szívesebben látták a török, mint a magyar felsőbbséget, és 
hogy Víikcsics István ez időben egyfelől a törökökre, másfelől a bogu- 

miiekre támaszkodva, egészen függetlenné tette Halomföldét Bosz- 
niától. 

És bogumil király választatott II. Tvrtko Tvrtkovics utódjává is. 
A Kotroman-ház kihalt. Csak Osztójának maradt életben két 
törvénytelen fia egy bogumil asszonytól, Radivoj- és István Tamás. 
A bosnyák urak nem az idősb Radivojt választották, a ki egészen 
török kézre adta magát, hanem Tamást, a ki mindeddig a legszeré- 
nyebb visszavonultságban élt egy alacsony sorsú bogumil családnál, 
melyből feleséget is vett, bogumil módra, azzal a föltétellel, hogy 
((hű és jó maradjon hozzá ». 

Tamás bogumil létére is felismerte, hogy a bosnyák királyság 

csak Magyarországra támaszkodhatik 
szemben az elhatalmasodott olygarchák 
és a török hódítók kettős veszedelmével. 
1444. jun. 3-áról kelt okmánya létezik, 
melyben a már világhírre emelkedett 
magyar vezérnek Hunyadi Jánosnak 
barátságát és hajlandóságát megköszöni, 
hálája fejében évenként 3000 aranyat 
és minden telhető támogatást igér, és 
meghívja Boszniába, a hol mindenkor 
szívesen fogja látni* Sőt Tamás tovább 
is ment. IV. Jenő nem adta fel terveit 
a kereszténység egyesítése iránt, és első sorban Boszniára is gondolt, 
a hol a bogumilismus már-már uralkodó vallássá lőn, úgy hogy nem- 
csak a nép, a legnagyobb főurak, hanem a királyok is követték, kivévén 
az egészen Zsigmond befolyása alatt állott II. Tvrtkót. A pápa tehát 
Tamás lesinai püspököt küldte Boszniába. Ez már 1439-ben kísérletet 
tett, hogy megtérítse a bogumilismus főtámaszát, Vukcsics Istvánt. 
Ettől elutasítva, Tamás királyhoz fordult. A király, eddig maga is 
buzgó bogumil, attól is tartott, hogy ha elhagyja a nemzeti hitet, a 
bogumilek ellene és a törökhöz fordulnak. De viszont azt is érezte, 
hogy a török-veszedelemmel szemben csak az európai Nyugatban 




II. TVRTKONAK TAMÁS OKMÁNYÁN 
HASZNÁLT PECSÉTJE 



* Az okmány, melyen Tamás még II. Tvrtko pecsétjét használja (lásd a rajzot,) a 
Rákóczy levéltárral Anspachba , onnan 1785-ben a bécsi titkos levéltárba került, mely 
1787-ben kiadta a magyar kamarai levéltárnak. 

találhat hatályos támaszt, melylyel a pápai legátus váltig is biztatta. 
A hosszú vajúdásnak az volt az eredménye, hogy a király a pápa 
által kínált koronát elutasította és a kért püspökségek felállítását 
megtagadta, mentve magát, hogy nem teheti a bogumilek és ortho- 
doxok miatt, mely utóbbiak ekkor már szintén felülmúlták a nagyon 
• megfogyott katholikusok számát. Ellenben maga, kivált Hunyadi 
János biztatására katholikussá lett. Egyúttal arra kérte a pápát, 





TAMÁS PÉNZEI 

(Részben szláv Írással : Gospodin Tomas Kral Bosne) 



hogy oldja fel a törvénytelen születés gyalázata és alacsony rendű 
nővel kötött házassága alól, minthogy mind a kettő miatt gúnyolják 
a vajdák. A pápa 1445 május 29-éről kelt iratával fel is oldja mind 
a törvénytelen születés gyalázata, mind különben is csak bogumil 
módra kötött házassága alól. A király most a hatalmas bogumilok meg- 
békítésére is gondolva, Vnkcsics István Katalin leányát kérte és vette 
feleségül. A halomföldi nagy-vajda, örömest látva leányát a királyi 
trónon, abba is beleegyezett, hogy Katalin a római egyház kebelébe 

térjen, és e példán bátorodva most már Radivoj knéz és több más 
főúr szintén katholikussá lesz. Mindamellett a király még tovább ment 
a bogumilek megnyugtatásában s például biztosította a bogumil mág- 
násokat, hogy még hűtlenség vádja esetén is ügyük «a dzséd úr (a 
bogumil egyház-főnök), a bosnyák egyház és jó bosnyákok)) (bogu- 
milek) ítélete alá fog bocsájtatni. A barátok ezért be is vádolják 
a pápánál és a király kénytelen magát védeni, hogy csak látszólag 
és ideig-óráig kedvez az eretnekeknek, a meddig félelmesek és hatal- 
masak; a tisztelet, melyben egyházi elöljáróikat részesíti, csak közön 
séges udvariasság, nem pedig oly vallásos tisztelet, mely Istent sérthetné ; 
a mikor pedig teheti, kényszeríteni fogja az eretnekeket, hogy az igaz 
útra térjenek, a makacsokat pedig majd számkiveti és kivégezteti. 

A bogumilek elleni nyomás kezdetét egyébiránt mutatják már 
az 1446-iki országgyűlés czikkei. Fennmaradt erről egy érdekes és 
sok tekintetben jellemző okmány, mely így szól: 

((Mi István Tamás, Isten kegyelméből Bosznia, Szerbia, Illyria és 
Primőrje, nemkülönben dalmátiai és coraviai részeknek királya, adjuk 
tudtára és hírére mindeneknek, a kiket illet, hogy Konjicza városunk- 
ban (in pago nostro de Cogniz) tartott közönséges gyűlésünkön (in 
generáli congregatione) hű jobbágyaink, az egyházi főrendek, bárók, 
vajdák és elöljárók (proceribus) és királyságunk összes megyéinek 
választott nemesei királyságunk békéje és üdve fölött tanácskozván, 
egyéb hasznos rendelkezések között a következő czikkeket terjesz- 
tették elénk alázattal kérve, hogy azokat jóváhagyni méltóztassunk: 

I. A manichaeusok ne építsenek új templomokat, sem a régieket 
ne javítsák. 

II. A római egyháznak adományozott birtokok soha el ne vétessenek. 

III. A gyilkosok királyi parancsra fogassanak el, vagyonuk fele 
pedig a kincstárt, a másik íele a meggyilkolt örököseit illesse. 

IV. A tanácsosok, titoknokok, vajdák és királyi székünk (sedis 
regiae) grófjai hivataluk megkezedése előtt a király kezébe kötelesek 
hűségi esküt tenni. 

V. Szent Száva herczege (Herzegh Sancti Sabbae) csak akkor 
törvényes, hogy ha Bosznia, Ráczország és Illyria királya nevezte ki 
és ha mindjárt kinevezése után a hűségi esküt a királyi Felség kezé- 
hez leteszi. Ellenben pedig a király által megbüntetendő. 

VI. Vérfertőzők és rokonok csábítói mindenkor halállal lakoljanak. 

VII. Erősített városok (castrae) és várak árulói halállal lakol- 
janak, azonképen a pénzhamisítók. 

Minek örök emlékezetéül és megerősítéséül szentesítettük az itten 
irott czikkeket, reájuk ütvén nagy pecsétünket egész királyságunk egy- 
házi főrendéinek, nagyjainak, vajdáinak és elöljáróinak tanácsára és 
hozzájárulásával. Adva Konjiczán és irva kedvelt hívünk a Christusban 
tisztelendő atya Vladimír Vladimirovics úr, kresevói és narentai görög 
szert, püspök, udvari (aulae) titoknokunk, a görög irodalom és jognak 
tudóra által a Megváltónak 1446-ik, koronánk harmadik évében Szent- 
Iván napján, jelen lévén: főtisztelendő Tamás lesinai püspök, az 
apostoli szent széknek követe; Theophanus diocleai és ipeki püspök, 
rácz királyságunk görög patriarkhája; Maximus szerb metropolita; 
János marnai metropolita; a Jézus Chrisztus urunkban tisztelendő 
atyák Szent-Ferencznek minorita rendjéből, Eugenius Summo, rácz 
királyságunkban apostoli nuntius és biztos, Zárai Mihály boszniai 
főinquisitor és püspöki helynök; továbbá tekintetes és nagyságos 
Stepan, Szent-Száva herczege és fiai; kedvelt testvérünk Radivoj, jaj- 
czai bán, Radivoj Vladimirovics gróf országbírónk; Vlatkovics István 
tanácsosunk ozorai bán; Kovacsics János, a dalmát részek vajdája; 
Pavlovics Péter glasináczi vajda, főasztalnokunk; Grubjetics Páva 
zworniki vajda, főpohárnokunk; Altomanovics Nikola valeríai vajda, 
szerb királyságunk praefectusa; Jamorectovics Vladimír vajda, rácz 
királyságunk praefectusa és királyságunk más vajdái.))* 



* Far lati jezsuita, ki ez okmányt közli, állítólag a Vladimirovics családtól kapta azt. 
Adom az okmányt, mert hihető, hogy valódi tények, sőt meglehet, hogy valódi okmány is 
szolgált alapjául. De úgy legalább, a mint Farlati által ismerjük, hamisítottnak tartom azt, a 
mint annyi más bosnyák okmány felekezeti és magán-érdekben többé-kevésbé hamisítva 
van. Hamisítottnak tartom pedig mások közt a következő okoknál fogva : 

A királyi czímben előforduló «IHyria» Boszniában ismeretlen, általán a középkorban 
csak mint római-korbeli geographiai fogalom volt ismeretes, hitelt érdemlő okmányon sehol 
sem fordul elé, és találmánya azon horvát-katholikus propagandának, mely a jezsuita Farlati 
idejéig visszavezethető és a horvátok vezetése alatt nemzetileg és vallásilag egyesíteni akarta 
az ó-kori illyr területet. Hogy Vukcsics István ez okmány tartalmát már akkor elfogadta 
volna, nem hihető. Herczeggé is csak utóbb lett. A Radivojnak tulajdonított jajczai báni 
czím csak később, az Újlaki-féle királyságban válik szokásossá. Altomanovics előfordul, mint 
«szerb királyságunk praefectusa* ; de a szerb despotátust csak a szegedi országgyűlésen 
1458-ban adományozta Hunyadi Mátyás Tamás király fiának, addig pedig a Ráczországtól 
megkülönböztetendő Szerbiát a bosnyák királyok sem nem birták, sem nem igényelték. 

Ha Tamás király nem fogott már mostan erélyesebben a bogu- 
milek üldözéséhez, oka az volt, hogy időközben újra megnövekedett 
a török veszély. Ulászló elesett a szerencsétlen várnai ütközetben. 
Brankovics György, kivel Tamás a törökvészszel szemben oly baráti 
viszonyba lépett volt, hogy közös pénzt is vertek, most újra a tö- 
röknek hódolt és visszafoglalta Szreöernicát, mely Hunyadi nagy győ- 
zelme óta ismét Boszniához tartozott. Brankovics 1448-ban Hunyadi 
Jánost is elfogja, a mint a rigómezei szerencsétlen ütközetből Szer- 
bián át menekül, és ugyanez évben egyenesen Brankovics ellen kér 
Tamás segítséget a pápánál. Végre az 1449-ki szendrői békében, 
melyben Brankovics a fényes portát, Gara László pedig Magyar- 
országot képviseli, Bosznia újra arra köteleztetik, hogy hűbért fizessen 
a portának. 

A hét évre szóló békekötés után azonban most már mind a 
pápa, mind Hunyadi követeli az eretnekek kiirtása iránt tett ígéretek 
beváltását. 1450-ben a tényleg megkezdett üldözés folytán a bogumil 
elöljárók, számos főúr és nagy néptömegek, összesen negyvenezren* 
Vukcsics Istvánhoz, a torokhoz és Brankovicshoz menekülnek, és hív- 
ják ezeket segítségükre a király ellen. Az első, a ki e felhívásnak 
enged, Brankovics György, a ki újra foglalni kezd Boszniában. De 
Vukcsics Istvánnal is meggyül Tamás baja. A halomföldi nagy vajda 
régóta vágyva az önálló fejedelem szerepére, «még 1448-ban elismeri 
főurának III Frigyes császárt, a ki a magyar koronára igényt tartott. 
Tőle a Szent-Szávai herczegi czímet kapta, Szent-Száva sírja után, 
mely István birtokain a milesevói zárdában volt. Azóta kezdték or- 
szágát ((Herczegovina)) néven nevezni. Ugyanaz időtáj t, mikor a bos- 
nyák bogumilek hozzá kezdtek menekülni, az új herczeg eltaszította 
nejét egy olasz kalandornő kedvéért, a ki fiorenczi kereskedőkkel jött 
országába. Az asszony és fia Vladiszlav knéz Raguzában kerestek 
menedéket. Es mikor a herczeg eredménytelenül kérte kiadatásukat, 
fegyverrel támadta meg Raguzát. A köztársaság valamennyi európai 
hatalomhoz,, első sorban természetesen a bosnyák királyhoz is folya- 
modott segítségért. Tamásnak három nagy oka volt, hogy síkra száll- 
jon István herczeg ellen, a ki először is végleg megszakította az alatt- 

* Farlati «Illyricum Sacrum»>, Tom. IV. Venetia 1769, és «Spicilegium Observationum 
Historico-Geographicum de Bosniae Regno» Lugd. Bat. 1737. 

valói köteléket, másodszor tárt karokkal fogadta a hozzá menekült 
bogumileket, harmadszor meggyalázta nejét, a ki a királyné anyja 
volt. Midőn azonban Tamás, á ki már le is kötelezte volt magát 
Raguzának, hogy «fel fog kelni egész dicső hatalmával)) Vukcsics 
István ellen hadra hívná vajdáit és knézeit, ezek közül a legtöbben 
vonakodnak a herczeg ellen indulni, és a király kénytelen a rendel- 
kezésére levő csapatokat saját fellázadt főurai ellen vezetni. Ezalatt 
István herczeg segítségül hívta a velenczeieket, a kik fel is használják 
az alkalmat, hogy elfoglalják az egész tengerpartot a Cetinától a 
Narentáig, és segítségül hívta a törököket, a kik akkor fészkelték be 
magukat Fócsába, a hova szandsák-béget is tettek, még pedig a 
herczegovinai szandsák-bég czímével. Midőn István herczeg 1454-ben 
békét köt Raguzával, ' már a szultán hűbéresének vallja magát, hozzá- 
adván ígéretéhez, hogy soha sem fogja 
többé bántani Raguzát: ((kivévén paran- 
csára a hatalmas uralkodónak, Mehemed 
bég török szultán urnák)). Egy 1459-iki 
okmányban így irja magát: ((Istennek 
és a nagy parancsolónak, uramnak, Emir 
(brankovics györgy) közös pénze szultán Mehemet-bég császárnak kegyel- 
méből, én István Szent-Száva herczege.»* 
Alig hogy István herczeg kibékült Raguzával, fiával és az ehhez 
csatlakozott főurakkal, már a következő évben roppant sereggel készült 
a bosnyák király megtámadására, eleget téve haragjának, nagyravá- 
gyásának és a bogumilek sürgetésének. Mellékesen közrejátszott még 
egy körülmény. Talovácz Péter horvát bán, a legnagyobb birtokos a 
bosnyák határon 1453-ban meghalálozván, Tamás abban is támaszt 
akart keresni, hogy megszerzi István fia számára a bán özvegyének 
kezét és azzal együtt birtokait. De István herczeg, a ki ez idő tájt 
szintén özvegygyé lett, magának szemelte ki Hedvig baniczát és bir- 
tokait. Ehhez képest a horvát határon is folyt az összeütközés, melybe 
csakhamar Czilley Ulrik az új horvát bán is beleavatkozott, a ki 
legalább a birtokokat magának akarta tartani. E harczok még foly- 
tak, midőn 1456 elején a szultán, a ki különben is István herczeget 

* Miklosics, Mon. serb. p. 460. 

pártolta, és most Magyarország ellen is újabb hadjáratra készült 
az eddigi hűbéren kivül négy várnak és 20,000 mérő gabonának 
átadását követelte, fenyegetve, hogy különben megsemmisíti Boszniát. 

Az utolsó bogumil-üldözés következményei tehát gyorsan és ret- 
tentően tömörültek oly förgeteggé, mely már-már a megsemmisítő 
villámcsapással fenyegette Boszniát. A fellázadt bogumil főurakkal, és 
ezek által híva, a szerb despotával, Vukcsics Istvánnal és a törökkel 
egyszerre gyűlt meg Tamás királynak a baja. És mind e mellett 
a bosnyák királyság még egyszer — utoljára — fényre derül. Mert 
a politikai hibáknak az a természetük, hogy a következmények eleintén 
csak mintegy figyelmeztetve, majd fenyegetve, és csak hosszas ismét- 
lés és újabb s újabb visszaesés után lépnek fel megtorolva. De még 
ekkor is, mikor voltaképen már minden el van veszve, alá van ásva, 
a történelem úgy, mint a nagy tragédiá-irók, még egyszer fel szereti 
kelteni a megrázó végbukás előtt azt az iliisiót, mintha még beáll- 
hatna egy kedvező fordulat, mintha még mindent meglehetne menteni. 
De csak azért kelti fel, hogy megmutassa, hogy a nagy bűnök és 
hosszan összehalmozott hibák után a katasztrófa végitéletét a leg- 
kedvezőbb szerencse, a legnagyobb erély és bölcsesség sem képes 
elhárítani. A balsorsnak sincs ereje a fölött a mi ép. Az aláásott 
szervezetet semmi szerencse sem mentheti meg. 

IL Muhammed 1453 május 29-én megvívta Konstantinápolyt, 
rettegésére az összes keresztény világnak. Diadalról-diadalra szállván, 
egy esztendő alatt megdönti az összes görög, albán és szerb orszá- 
gokat és 1454-ben felszólítja Brankovics Györgyöt, hogy adja ki neki 
egész országát. A despota nem tud mást mit tenni, minthogy kard- 
csapás nélkül átengedve Szerbiát, Magyarországba menekül, Hunyadi 
Jánostól kérni segedelmet. És Muhammed ellentállhatatlan seregei 
1455-ben kénytelenek a Hunyadi által vezetett magyar hadak elől 
kivonulni Szerbiából. Midőn pedig a felbőszült Muhammed a következő 
1456-ik esztendőben 150,000 embert 300 ágyúval vezet Magyar- 
ország ellen, Nándor-Fejérvár alatt jul. 21 — 22-én Htmyadi és Cafiis- 
trán által újra és teljesen megveretik. 

Felvillanyozva a lelkesedés által, melyet e magyar győzelem az 
egész kereszténységben szült, Tamás Osztojics most már nem csak, 
hogy várait át nem engedi, hanem felmondja a tributumot is és 

keresztes háborút hirdet a török ellen. A pápa meghagyja legátusai- 
nak, hogy a keresztes háborúra gyűjtött pénzek egyharmadát a bos- 
nyák királynak, (a másik kettőt a magyar királynak és az albán 
Castriota Györgynek) küldjék, Velenczét, sőt Vtikcsics Istvánt is fel- 
hívja, hogy támogassák Tamást 1457 jul. 29-én pedig, miután meg- 
értette volna a király követeitől, hogy most már táborba vonul, így 
ír neki: ((Támadj fel tehát Krisztus vitéze, rohand meg férfiasan a 
barbárokat, és meg fogod látni, hogy Istennek kegyelméből dicső 
győzelmet fogsz aratni.)) Tamás 1458 elején el is foglalt néhány hely- 
séget a bosnyák-szerb határon. Minthogy azonban Magyarország 
actiója is megbénult Hunyadi Jánosnak és László királynak időközben 
bekövetkezett halála folytán, és Tamás király követe, a kit sorra 
küldött Velenczébe, Milanóba, Burgundba és Nápolyba, szintén nem 
hozott segélyt, a bosnyák király békét kötött Muhammeddel, sőt az 
elébbi tributum fizetésére is újra kötelezte magát. 

Bizonyos azonban, hogy Tamás helyzete tetemesen megjavult. 
A bogumil főurakat megfékezte. A törökkel békéje volt. A horvát 
viszály megszűnt, a mennyiben a horvát házassági tervet feladta. 
István herczegre, ha nem a pápa fehivása, de minden esetre Hunyadi 
győzelme volt annyi hatással, hogy veszteg maradt. Legtöbbet nyert azon- 
ban Szerbiában. Brankovicscsal ugyan még 1 45 5-ig villongott : a következő 
évben meghalt despota fiával azonban már a közös törökveszedelemnél 
fogva is oly benső viszonyba lépett, hogy fia István Tomasevics elje- 
gyezte Lázár despota Jelacsa leányát, a kivel nemcsak a Boszniától 
elfoglalt részeket, hanem a szerb despotátust is öröklendő volt. Lázár 
halála után az 1458-iki szegedi országgyűlésen, melyben Tamás és 
fia is részt vettek, Mátyás király meg is erősítette Istvá?i Tomasevicst 
a szerb despotatusban és a despoták összes magyarországi birtokai- 
ban, ámbár menyasszonyát csak ezután, 1459 april i-én vette nőül. 
De ezzel aztán el is érte az új fellendülés tetőpontját. Még az év 
június 20-án a gyönge István Tomasevics átadja a szerb-magyar határ 
legfőbb erősségét Szendrőt, II. Muhammednek úgy szólván kardcsapás 
nélkül, mire egész Szerbia török kézre kerül. Az összes kereszténység 
és maga Mátyás király is árulással vádolja úgy Tamást, mint fiát. 
A bosnyák király a pápához küldött követségre bizta védelmét, ez 
azonban újra csak ingerli Mátyást, a ki azt hiszi, hogy a bosnyák 

követség koronát kér Rómában. ((Kedves fiam», irja neki a pápa, 
«nem vagyunk olyan járatlanok ilyen dologban és nem osztogatjuk 
kegyeinket oly könnyen, hogy ne tudjuk, mi következhetnék ilyen 
adományozásból. Azt is tudjuk, hogy mit vétett ellened és az összes 
kereszténység ellen Tamás király. Tudjuk, hogy azt a koronát sok- 
szor kérték, de soh' sem kapták. És mi is, ha valamely alkalommal 
adományoznék, nem tennők híred nélkül, tudván, hogy igényed van rá.» 
A törökök ez alatt mindjobban szorongatják a bosnyák királyt. Míg 
Mátyás a pápával levelez és III. Frigyes német császárral háborút 








TUMASEVICS ISTVÁN PÉNZEI 

(Részben szláv írással : «Stefan Kral*) 



visel, Hasszán basa a török sereg élén arra kényszeríti Tamást, hogy 
engedje meg neki az átvonulást Magyarországba. A király újra 
Velenczének kínálja egész királyságát, vagy pedig segélyt kér tőle. 
De Velencze beéri azon reményének kifejezésével, hogy Tamás képes 
lesz őseinek példájára saját bölcsessége és Isten segedelme által maga 
fenntartani országát. Ugyanez időben már Vukcsics István is érezni 
kezdi a veszedelmet és legalább személyének és kincseinek igyekszik 
Velenczében menedéket biztosítani minden eshetőségre. 

Végre 1460-ban Sperancsics Pá/, az új horvát bán is megtámadja 

a hűtlenséggel vádoít bosnyák királyt, és e harczban találja Tamás 
1461 jul 10-én végét, a horvát krónikás állítása szerint megöletvén 
saját fia és Radivoj knéz által. 

És most jön az utolsó király és a végső catastropha. 

István Tomasevics egyik első uralkodói tette a kétségbeesés való- 
ságos jajkiáltása, melyet a pápához intéz. A követek által 1463-ban 
ünnepélyes conclavéban felolvasott e beszéd így szól: 

((Szentséges atyánk ! Mi István Tomasevics boszniai király küldjük 
hozzád ezt a követséget, mivel Muhammed a török császár rám akar 
ütni a jövő évben és serege már készen áll. En ilyen hatalomnak 
nem tudok ellent állani és meg is kértem már a velenczeieket, a 
magyarokat és az albán Györgyöt, hogy segítsenek. És ezt kérem 
tőled is.» ((Elődöd koronával kínálta atyámat .... Atyám vona- 
kodott, félve a töröktől és mivel még ki nem űzte volt a manichaeu- 
sokat .... Én nem félek, mint atyám, és azért kérem a koronát és 
szent püspököket jeléül, hogy el nem hagysz.)) 

Kéri a pápát, hagyná meg Velenczének, hogy küldjön fegyvert 
és járjon közbe Mátyás királynál is, mert különben Bosznia elvész. 
((A törökök már várakat építenek királyságomban, nyájasak a pa- 
rasztokhoz és szabadságot ígérnek nekik.)) «A parasztoktól elhagyott 
mágnások sem tarthatják magukat váraikban.)) 

«Ha Muhammed beérné az én királyságommal és nem menne to- 
vább, akkor azt sorsára lehetne hagyni és nem kellene miatta a 
többi kereszténységet háborgatni. De telhetetlen uralma nem ismer 
határt. Utánam Magyarországot és Velencze dalmata birtokait fogja 
megtámadni, Krajnán és Istrián át Olaszországba fog menni, mert 
ezt meg akarja hódítani és sokszor beszél Rómáról, vágyódva utána. 
Ha a kereszténység közönye folytán megvívja országomat, módjában 
lesz, hogy innen megvalósítsa kívánságait. Reám vár először a bal- 
sors. Utánam azonban a magyarok, a velenczeiek és más népek ugyan- 
azon sorsra jutnak. így gondolkodik ellenségünk. Közlöm veled, a mit 
tudok, nehogy valamikor azt mondják, hogy nem jelentettem neked és 
könnyelműséggel vádoljanak. Atyám megjövendölte elődöd Miklósnak 
és a velenczeieknek Konstantinápoly sorsát. És a kereszténység nagy 
kárára a császárok városa, a patriarkhák széke, Görögország oszlopa 
odaveszett. Mostan pedig én jövendölöm neked, hogy ha hisztek ne- 

kem és segíteni fogtok, meg leszek mentve. Különben el fogok veszni, 
utánam pedig a többiek. Ezt üzeni neked István. Atyja a keresz- 
ténységnek te, tanácsolj és istápolj !» * 

Tisztán látta sorsát a bosnyák király. 

1461. november havában megkoronázta ugyan maga a pápai 
legátus, — a mi azelőtt soha sem történt, — Jajcza várában, a 
hova István áttette székhelyét, mivel Bobovácz már nem volt bizton- 
ságban a török előtt. Jelen voltak a koronázáson Vladislav és Vlatko, 
a szent-szávai herczeg fiai is. Vukcsics István, maga is folyton szo- 
rongatva a törökök által, csak az imént volt kénytelen 40,000 ara- 
nyat fizetni a szerbiai basának, s ez arra birta, hogy végleg kibékül- 
jön a bosnyák király lyal, sőt elismerje felsőbbségét. Mátyás királylyal 
is eligazította a pápa a viszályt. Mátyás keserűen fakadt ki ugyan ki- 
vált a koronázás miatt: ((Arra kérjük Szentségedet, hogy ne növelje 
engedékenysége által ez ember elbizakodottságát. És ha legátusai va- 
lamit tettek parancsai ellen, tagadja meg. Kivált azokat, a mik a mi 
jogainkhoz tartoznak, engedjed át nekünk . . . Különben, bármi is tör- 
tént eddig, hallgatni fogunk Szentséged tanácsára, és kegyünkbe fo- 
gadjuk a királyt, kinek követei épen mostan kérik bocsánatunkat. 
De csakis azon feltétel alatt, hogy jövőre teljesítse kötelességét, és a 
történteket engedelmesség által jóvá tegye.» Egyúttal utasítja köve- 
teit, hogy figyelmeztessék a pápát Magyarország jogaira, nehogy a 
bosnyák király felbátorittassék teljes függetlenségről álmodni.** 1462-ben 
a bosnyák király már jelentékeny összeggel járul a III. Frigyes bir- 
tokában maradt magyar szent korona kiváltásához, több várába 
magyar helyőrséget fogad, kötelezi magát a török tributum felmon- 
dására. 

De Mátyás király, a ki ekkor már a bogumilekkel kétségtelen 
összeköttetésben álló cseh hussziták ellen is fellépett és a husszita 
Podjebrád Györgygyei a cseh koronáért harczolt, az eretnekség szi- 
gorú üldözését is követelte. A katholikus világ akkor át volt hatva 
a meggyőződéstől, hogy a kereszténység egysége szükségesebb 
mint valaha a török veszedelemmel szemben ; a bogumilek tettíeg is 
czimboráltak már a törökkel. Megbékülésről a kölcsönös türelem 

* Katona, Hist. crit. XIV. p. 491 — 494. 
** Ugyanott p. 494 — 501, 
Bosznia I 2 

és a XIX. század eszméinek alapján természetesen szó sem lehetett a 
XV. században, midőn az európaszerte kezdődő vallás-újítás az erős 
meggyőződések összeütközésével a fanatismusig emelte a gyűlöletet 
és kárhoztatást, mind két részről. 

Mindez azonban csak sietteté a katasztrófát. 

Számos bosnyák bogumil tartózkodott már a törökök közt és 
azon főurak, a kik csak kényszerből fogadták el a katholicizmust, 
de titokban bogumilek maradtak, maguk siettek értesíteni Mtihammedet, 
hogy mi készül a bosnyák udvaron. Muhammed, hogy maga győződjék 
meg a dolgokról, sietett is azonnal külön követet küldeni a tributumért, 
és midőn követe csakugyan ridegen elutasittatott, haddal készült 
Boszniára. E hadjáratot több egykorú krónikából ismerjük. A legfon- 
tosabb köztük a Mikael Konstantinovics osztroviczai renegáté, aki 
maga is részt vett benne. * E krónikák kalandos meséi közt, melyek 
legkalandosabbikka az, hogy IL Muhammed maga álruhában Boszniában 
járt és Bobováczban a király által felismertetett, de tisztelettel elbo- 
csáttatott volna, — annyi bizonyosnak látszik, hogy István király 
megrémülve a szultán készülődésein, és látva, hogy idegen támaszra 
nem igen számithat, hosszabb, a krónikák szerint 15 éves fegyver- 
szünetet kért. Az osztroviczai renegát azt mondja, hogy ő maga 
figyelmeztette volna a bosnyák követeket Drinápolyban, ahol a szultán 
serege már indulóra készen állt, hogy a kért fegyverszünetet meg 
fogják adni, de nem fogják megtartani. Alig távoztak a bosnyák 
követek, megindult a szultán is 150,000 lovassal, számtalan gyalo- 
gossal és segédhadakkal. A sereg egy része egyenesen Magyar- 
országnak fordult Ali bég szerbiai basa alatt és ez is félrevezette és 
némileg megnyugtatta a bosnyák királyt. De Mahomed basa 20,000 
könnyű lovassal a bosnyák Drina-vidékre tört és őt követte a főse- 
reggel a szultán. Miután Podrinjét elfoglalta és a vajdát lefejeztette 
volna, Bobovácz elé ment és azt kezdte május 19-én ostrom alá 
venni. Az annyi ostromot kiállott Bobovácz most is hosszasan ellent- 
állhatott volna. De a parancsnok Radák knéz, titkos bogumil, aki 
csak kényszerből vette fel a katholicismust, már harmadnap feladta 
a várat. Szutiszka és Borovicza közt ma is mutogatja a nép a 

* Közölte Safarik J. Glasnik srbsk. XVIII. 

«Radakovicza» nevű sziklát, melyen Muhammed az árulót árulása 
daczára lefejeztette volna. 

István király, bizva Bobovácz ellentállásában, Jajczában akarta 
saját hadainak s a kérve kért idegen segélynek összegyülekezését 
bevárni. Bobovácz elestének rémhírére, és miután látta, hogy főurainak 
nagy része nem is akar a szultánnak ellent állani, sietve hagyta el 
csekély kísérettel Jajczát, hogy Magyarországba meneküljön. Mene- 
külése közben, midőn Kljucs várában rövid pihenést tartana, utói- 
érték Mahomed basa gyors lovasai, és körülkerítek a várost, úgy 
hogy nem menekülhetett tovább. Negyednapra István Tontasevics meg- 
adja magát, miután írást kapott Mahomed basától, melyben ez a 
szultán nevében esküszik, hogy semmi bántódása sem lesz. Ezzel 
aztán megszűnt egyátalán minden ellentállás. II Muhammed egy hét 
alatt hetven várost és várat foglalt el; a görög Kritabulos szerint 
épen 300- at. Jajcza kapitányává Mikael Konstantinovicsot, az osztrovi- 
czai renegátot tette. 

Június közepén egész Bosznia elfoglalása után Herczegovina 
ellen fordult a szultán. Itt azonban kemény ellentállásra talált és 
az ellentállás különbsége mutatja leginkább, hogy Bosznia bukásának 
indoka csakugyan a bogumil-üldözés volt. 

A bogumil nép elkeseredetten védelmezte bogumil fejedelmét 
és országát. A szultán hasztalanul ostromolva Blagajt, I&tván herczeg 
fővárosát, belátta, hogy itt nem boldogulhat oly könnyen, mint Bosz- 
niában, ahol senki sem védelmezte magát, és hátat fordítva Herczego- 
vinának, visszament Konstantinápolyba. 100,000 foglyot yitt magá- 
val rabszolgaságba, 30,000 ifjút a jancsárok közé sorozott. István 
Tomasevics királyt pedig, Radivojt és ennek fiát lefejeztette daczára 
szabadságlevelüknek. Mások szerint a király elevenen megnyúzatott 
volna.* Mária királyné, számos mágnás és tömérdek nép, — utó- 
daikat ma is dalmatáknak nevezik — Magyarországba menekük. 

A főurak legnagyobb része azonban, miután már elhagyte volt 
a bogumil hitet kényszerből, most elhagyta a katholikus vallást, kész- 
séggel és muhammedánná lett, annyival könnyebben, mivel a keresztnek, 
keresztelésnek, Mária-cultusnak, a templomi dísznek és szertartások- 

* Osztroviczai Mihály, Johannes Leonclavius, Laonicos, Gobelinus, Istvánfy és fíonfini 
eltérnek e részletekben. 

nak, az egyházi hyerarchiának és a házasság szentségének elvetésében 
saját vallásos meggyőződéseivel egészen hasonlókat talált az izlamban. 
Katalin özvegy királyné, mostoha-anyja a királynak, Rómába menekült. 
A bosnyák királyságot a pápának hagyományozta, ha gyermekei 
Zsigmond és Katalin vissza nem térnek az egyház kebelébe. Mert 
ezek is Muhammed kezébe estek, és felvették az izlamot. Az özvegy 
királyné síremléke az «Ara Coelb templomában áll, a következő 
latin felirattal: ((Catharinae Regináé Bosnensi, Stephani Ducis Santi 
Sabbae Sorori, ex genere Helene et domo Principis Stephani natae, 
Thomae Regis Bosnae uxori, quantum vixit annorum LIIII et obdormivit 
Romae Anno domini MCCCCLXXVIII. die XXV. Octobris. Monu- 
mentum ipsius scriptis positu.» 

Mátyás király visszafoglalja a bosnyák Alföld és Ozora egy 
részét, melyből a jajczai és a szreberniki bánságokat alakítja, rá- 

bizva ezeket is Ujlaky Miklós erdélyi vajdára és macsói bánra, a 
kit a bosnyák királyi czimmel is felruház. így tartják fenn magyar 
fegyverek még legalább árnyékát a régi bosnyák királyságnak. Ez is 
oda veszett Mohácsnál. Még hamarább veszett el a Herczegovina. 
Vukcsics István 1466 május 23-án meghalt. Fiai nem voltak képe- 
sek fenntartani uralmukat Bajazid szultán ellen. 1483-ban meghódítja 
Herczegovinát a boszniai beglerbég. Vladislav és Vlatko Raguzába 
menekült. István, a legifjabb testvér Ahmed bég Herczegovics név alatt 
muhammedán s fia majd ugyan e néven a török birodalom nagy vezére 
lesz. — Vannak-e még bogumilek? 

Montalbano, kinek «Rerum Turcarum Commentarius)) czímü irata 
megjelent az 1630-ban kiadott Elzevir-féle «Turci Imperii Status»-ban, és 
ki maga is járt Boszniában a 1 6-ik század vége felé, azt mondja még, hogy 
«Est aliud eo in regno hominum genus Potur apellatum, qul neque Chris- 
tiani sünt, neque Turcae, circumcíduntur tamen, pessimique habentur.» 

Más helyen pe- 
dig mondja a lakos- 
ságról: «Eos inter 
Calvinistae Aria- 
nique multi.)) Farlati 
ellenben 1769-ben 
már azt a választ 
kapja a bosnyák 
minoritáktól, hogy a 
bogumileknektöbbé 
nyoma sincs. 

Nem szenved két- 
séget, hogy a bogu- 
milek mindjárt ele- 
intén tömegesen tér- 
tek át az izlamra, a 
többiek pedig ugy 
látszik lassankint 
követték őket. Egy 
nagy rész — kivált 
eleintén kétségkívül 
azon fentartással, 
hogy kedvező idő- 
ben visszatér ismét 
a maga hitére, me- 
lyet ideig - óráig- 
megtagadni eltanul- 
hatták annyi üldözés 
alatt. A kedvező idő 
nem következvén 
be, ez a szándék az- 
tán feledésbe ment 
és mehetett annyi- 
val inkább a késő 
utódoknál. Mind- 
össze csak annyi 

nyoma maradt fenn, hogy a bosnyák mohammedánok közt máig is 
sok olyan szokás, szertartás és babona létezik még, mely keresz- 
tény és részben tán épen bogumil reminiscentiákra vezethető vissza. 

És minthogy a lakosság túlnyomó része bogumil volt, ez elem 
teljes eltűnéséből azt lehet következtetni, hogy az eredeti lakosság a 
menynyiben ki nem költözködött, legnagyobb részében áttért az 
izlamra. A katholikusok ezrenkint emigráltak Dalmácziába, Horvát- 
országba, Szlavóniába és Bácsmegyébe, s valahányszor osztrák-magyar 
csapatok nyomultak Boszniába, a mi a múlt század végéig gyakran 
megtörtént, mindannyiszor tömegesen telepittettek át e tartomá- 
nyokba. 

Az orthodox lakosság pedig nagyrészt ujabb lesz, mert Bosznia 
történelmében az orthodox elem csak akkor kezd szerepelni, mikor 
I. Tvrtko az országhoz csatolja Ráczország egy részét. Jellemző e tekin- 
tetben, hogy a bosnyák pénzek szláv felírása is latin betűt mutat. De 
gyorsan szaporodott menekülőkkel, a mint a török elfoglalja Szerbiát 
és Ráczországot, és ez a bevándorlás tarthat tovább is, úgy, hogy 
a katholikusok után pusztán maradt telkeket rendre ez az elem 
foglalja el. 

Azt lehet tehát mondani, hogy a bogumilek muhammedánok lettek, 
a katholikusok nagy részt az osztrák-magyar monarchiába költöztek, 
az orthodoxok pedig, kik ép úgy idegenkedtek a katholicismustól, 
mint az izlamtól, tehát sem hitüket elhagyni, sem katholikus államba 
kivándorolni nem akartak, a katholikusok által elhagyott tereket 
folytonos beszivárgás és természetes szaporodás által lassanként 
elfoglalták. 

A ((Times» raguzai levelezője 1875 °kt. 19-ről azt irja ugyan, 
hogy a popovoi menekültek, összesen 2125-en, a mint neki egy pap 
beszélé, nagyrészt bogumilek, aremains of an ancient sect, once widely 
spread in Bosnia and identical with the Albigenses)). Ezt azonban 
alighanem csak az angol-protestáns rokonszenvek megnyerésére hitet^ 
ték el a levelezővel, valamint például Evans* is, a ki egyszerűen 
protestánsoknak mondja a bogümileket, erősen állítja, hogy még ma 
is léteznek, még pedig ezrivel. 

* „Thruogh Bosnia and the Herczegovina." London, 1871. 

Én megvallom, hogy négy év alatt ismételve beutazván az 
ország csaknem minden vidékét, érintkezve minden rendű emberrel, 
soha senkit sem találtam, a kinek ily tudomása közvetlenül lett 
volna. 

Minthogy azonban oly kiváló tudós, mint Jirecek* is azt állítja, 
hogy bogumilek még vannak Boszniában és e részben Koszanovicsra, 
a tudós szerajevói volt metropolitára hivatkozik, ki őket egyik czikkében** 
említi, az utóbbihoz is fordultam és tőle a következő választ kaptam, 
mely a tényállásnak nyilván megfelel, és melyet lehetőleg szórói-szóra 
fordítok: 

((Hallottam, hogy Kressevo fölött van néhány háznép, mely 
ugyan keresztet vet és templomba jár, de titokban az atya a fiúnak 
amanet*** gyanánt átadja a bogumil felekezetet azon reményben, hogy 
valaha az ő felekezetük még fel fog támadni. 

A fráterek (minoriták) minden igyekezetük daczára sem jutottak 
annak nyomára, hogy melyek ezen házak. 

Az 1865. évben hallottam Fra Grgo Martics szájából, hogy egé- 
szen Omer basa Boszniába érkeztéig akadt mintegy 16 ház Neretva 
ispánságban (Zsupa), a kik a patarén szektához tartozóknak tekintették 
magukat és vallásra sem törökök nem valának, sem az orhodox pópát, 
sem a frátert el nem fogadák. 

Evaryst de Saint-Marief volt franczia konzuli titkár Szerajevóban 
szintén mondotta volt nekem, hogy miután a konjicz-mosztári új 
országút megnyittatott a Neretva mellett, ő Jablaniczánál ff azon a 
helyen, ahol a Ráma folyó a Neretvába ömlik, valóságos nyomait 
figyelte meg az egykori bogumilismusnak. 

Még meg kell jegyeznem hogy Jablanicza és a környező helyek 
egész 1868-ig mintegy elzártak és megközelithetlenek voltak elany- 
nyira, hogy a török hatóságok is csak ritkán jutottak odáig, ekkor 
is sziklás úton, a Bórákon át. 

* Geschichte der Bulgaren. 
** Glasnik, XXIX, (1871.) 174. 
*** Bűvös titok, az „amulet" corrumtiója. 
f Irataiban nincs erről emlités. 

ff Ma egészen muhammedán, a nők azonban szabad arczczal járnak, a mi annyival fel- 
tűnőbb, mivel az országban sokkal szigorúbban tartják a fátyolt, mint bárhol a muhammedán 
világban. 

Ez okból azt hiszem, hogy a patarén szekta ott fenn maradha- 
tott egész a legújabb időkig, és hogy a lakosok nem régen térhettek 
át a muhammedanismusra.)) 

Teljesen összevág ezzel az, a mit ugyané vidékről a Bakula 
Péter-féle mosztári Schematismus mond: 

«In Doöacani família Helez non m ultis retro annis Muhammeda- 
nismum amplexata est quae fuerat postrema sequax deliriorum 
Bogumilb. 




A GYAURSZKO-POLJE BOGUMIL TEMETŐJE 



BOGUMIL-SIROK SZERAJEVÜ VIDÉKÉN. RADINOVICS PÁL, RADOJE KNÉZ, BATICS KNÉZ 

Q^zerajevo környékén, kivéve magát a Szerajevszko-Poljét, mindenütt 
)yJ találhatók régi bogumil-sírok. Mindjárt a vár fölött áll egy 
hatalmas csoport a rogaticzai országúton. Másfélórányira a várostól 
délkeletnek a prácsai úton Kotorszko romjainál egy Pavlovácz nevű 
dombon emelkedik egyike a legnagyobb régi sírköveknek egészen 
magányosan. Óriás sarkophag fehér mészkőből, egy darabban a kő- 
lappal melyen áll, egész épülethez hasonló messziről. Alighanem az 
1415-ben Osztója király és Szandalj Hranics vajda által meggyilkolt 
hatalmas dynastának, Radinovics Pálnak vagy legalább háza egyik 
tagjának sírja. Utána viselheti máig nevét maga a domb, a régi «C<?- 
mitatiis Berecyy, a Radinovics-ház ősi dominiumának területén, a Pál 
által épített várnak közelében. 

E köveken sem jel, sem felírás nem látható. De felirata által 
nevezetes két kő Szerajevo vidékén. Az egyik a Kiszeljk melletti 
Lepeniczánál így olvasható: 

((Ovaj je spomenik kneza Radoje velikoga kneza Bosanskoga a 
vojvoda mu bi sin njegov Radjimir, s bozijom pomocu i svojih vjernih 
i sinom Nikolom i sinom pomodji a ne sam». (Ez az emléke Ra- 
doje fejedelemnek a bosnyák nagy fejedelemnek; vajdája volt fia 

Radjimir, Isten segítségével és híveivel és Nikola fiával és segítsé- 
gével nem pedig egyedül . . . .) A kövön szőlő-levelek közt oroszlán, 
három csillag és üstökös látható. 

A másik emlék a Czrnji-Potok melletti Csemernzczdndl van és 
következőleg olvasható : 

((Na ime otca i sina i sv. Duha amin. Ovdje lezi knez Batic mi- 
losti Bozijom i slavnoga gospodina kralja Tvrtka knez nad bosanskim 
Visokim. Na svome zemljistu plemenitomu razbolje se na Dubokom i 
knjemu ljecnik dodje. Ovaj spomenik postavi gospodja Vukosava, 
koja mu zivu sluzase vjerno i mrtvu posluzb. 

(Az atyának, fiúnak, Szent-Léleknek nevében, Ámen. Itt fekszik 
Batics fejedelem, Istennek és a dicső Tvrtko király úrnak kegyelméből 
a bosnyák Viszoko fejedelme. Nemes birtokán megbetegedett Dubo- 
koban és hozzájött az orvos. Az emléket emelte Vnkoszava asszony, 
a ki híven szolgálta életében és halálában). 

De az egész messze vidéken, sőt az egész országban a leg- 
nevezetesebb, ha nem is a legnagyobb bogumil-temető a Kakanj-Doboj 
és Szutiszka közt fekvő Gyaurszko-Polje, egy órányira Szutiszka királyi 
városától, mely az uralkodók egyik kedvencz tartózkodási helye volt 
két órányira az egykori Bobovácz várától, a hol rendszerint székeltek 
és a bosnyák koronát is őrizték. 

Mielőtt azonban belépnénk ez ősrégi temetőbe, melynek emlékei 
megdöbbentők a mérvek colossalitása, elragadok a művészi faragvá- 
nyok gazdagsága és szépsége által, haad bocsásunk előre még néhány 
észrevételt átalán a bogumil-s^rokról. 

E sajátságos sírköveket, melyek előfordulnak mindenütt, a med- 
dig a bosnyák álladalom uralma terjedt, azontúl pedig sehol, néhol 
egészen magányosan, másutt három százával is egy csoportban, az után 
a mit utóbbi utazásaimon az ország különböző vidékein láttam, bátran 
merem 1 50,000 darabra tenni. A köznép többnyire mramor-nak nevezi, 
a mi visszavezet egész á, római márvány-sírkövekig. Nevezik még 
stécsák-nak is, a mi ((állót)), bileknek, a mi jelt (v. ö. ((billog)), ((bélyeg))) 
és gomilének, a mi régi sírt jelent, de kizáróbban csak az egyszerű kő- 
halom által jelzett praehistoricus sírokra szól. A közhit a grkeknek görög- 
nek tulajdonítja, mint minden ősrégi dolgot, a melynek összefüggését nem 
ismeri többé, jeléül annak, hogy a későbbi byzanczi uralom tovább őrizte 

meg emlékét a néptudatban, mint a megelőző római. A grkeknek 
tulajdonítják a fenmaradt római emlékeket és útnyomokat is. De szerte 
az országban hallható, hogy e sírokat a nép határozottan bogumil- 
síroknak is nevezi. 

Altalán el van terjedve a babona, hogy e sírkövek pora gyógy- 
hatással bír, nevezetesen visszaadja az anyatejet. 

A bosnyák minoriták, a kik a múlt századtól fogva említeni 
kezdték irataikban e sírköveket, a rajtuk előforduló glagolit írást, me- 

lyet vagy egyáltalán, vagy legalább régi jellege, hiányos kivitele és 
elkopott volta miatt olvasni nem tudtak, egyenesen gót írásnak mond- 
ták, és az illető köveket megkülönböztették azoktól, melyek az ismert 
ó-cyrill írást viselték* 

Kétségkívül ennek alapján tulajdonítja Blau porosz consul, ki 
először foglalkozott tudományos czélokból, és pedig Mommsen biztatá- 



*Még Bakula Péter mosztári vicariusnak 1867-ben Spalatóban és 1873-ban Mosztárban 
megjelent Schematismusában is, mely különben a dioecesisnek pontos régészeti áttekintését 
nyújtja. 

13* 

sara, az ország régiségeivel, ezeket a sírokat a keleti gótok múló 
uralmának* 

Sir J. Gardner Wilkinson, a ki a dalmát határon szintén talált 
ilyen sírkőveket, egyszerűen ccunknown sepulchres» nevezi őket, de 
jelvényeik után összefüggésbe hozza a bosnyák állammal és a XII — XVI. 
század közti korral ** "* 

Az angol Evans, a ki gyalog átutazott az országon Broodtól 
Metkovicsig, midőn először lát egy ilyen sír-csoportot az éjszaki Bosz- 
niában (Tesanj mellett), a hol csak kivételkép mutatnak faragványt 
vagy felírást, határozottan praehistoricusnak tartja a meglepő lát- 
ványt*** Midőn azonban később találkozik egyes példányokkal, melye- 
ken már faragványokat is talál, ingadozik a két feltevés közt, hogy ezek 
a sírok, melyeken semmi keresztény vagy más jelvény nincs, közép- 
kori zsidó-sírok, mivel hasonló, bár sokkal durvább köveket használ- 
nak a spanyol zsidók szerajevói és mosztári temetőikben ma is, vagy 
pedig bogumil-sírok és végre az utóbbi feltevésre hajol, midőn hallja, 
hogy így nevezi őket a nép is. 

Egy bécsi tudós, Sterneck, a ki az occupatio előtt utazta be az 
országot, határozottan praehistoricusoknak állítja e sírokat, f Evaryst 
de SL Marié franczia consuli tisztviselő néhány rajznak közlésére 
szorítkozott a párisi földrajzi társaság közleményeiben, ff Dr. Liischan 
ezredorvos Bihács-vidéki sírokat írt le egy bécsi lapban.f f f Thallóczy két 
rajzot közölt a stolaczi temetőből, és kiemelve a sírok ó-szláv jellemét, 
XIII — XV. század közti korát, abból a mit láthatott, általános követ- 
keztetéseket vonni nem akar. § 

Hoernes, kit az osztrák kormány küldött ki Bosznia római régi- 
ségeinek tanulmányozására, mellékesen érdeklődött a bogumil sírok 
iránt is. Jelentéseiben közölte a Bakula-féle schematismus egész régé- 
szeti részét, és az ebben előfordulókon kivül adta még azon sírkövek 
rajzát és leírását, melyekkel útján találkozott. A létezőknek csak cse- 

* Reisen in Bosnien und der Herzg. Berlin, 1877. 25. 1. 
** Dalmatia and Montenegró, II. 181. 
*** Evans, Bosn. and. Herzeg. London, 1878. ni.l. 

f Geogr. Verhált. in Bosnien, Herz. und Monteng. Wien, 1877, 45 56. 1. 
ff 1876, ápril — május, 
fff Deutsche Ztg. 1879. Sept. 14. 

§ Arch. Ért. 1880. 303. 1. 

kély részét látta, még kevesebbet a legjellemzőbbek közül és így álta- 
lános eredmények levonására nem is vállalkozott, csak annyit constatál, 
hogy e sírok a bosnyák középkorból valók. A keresztény jelvények 
ritkaságát egyszerűen a vallásos érzék teljes hiányának, a bosnyák 
nép mély barbarismusának tulajdonítja. Azt, hogy a keresztény jel- 
vények hiányának mélyebb oka van, és hogy épen e sírok egy jelenté- 
keny és nagyérdekű nemzeti kultúrának csaknem egyetlen maradványai, 
azt az általa látott sírok aránylag csekély mennyisége és másodrendű 
minősége mellett, történelmi megvilágítása nélkül alig is lehetett volna 
átérteni.* 

Egyes délszláv írók is foglalkoztak e sírokkal, ismertetve egyes 
példányokat zágrábi, raguzai .stb. lapokban. Leginkább az illető 
sírkő pontos leírására és a többé-kevésbé rejtélyes jelvények allego- 
ricus értelmének találgatására szorítkoztak. E sírok bogumil jellemét 
már a mai délszlávok közt élesen kifejlett felekezeti álláspontnál fogva 
is ignorálták. Sem az orthodox, sem a katholikus nem constatálja 
szívesen, hogy a bosnyák nemzet eretnek volt. Az orthodox Szerbiá- 



* Situngsberichte der k. Akad, Wien, 1880. 491. 1. és 1881, 799. 1. — Mith. 
Com. für Kunst- und Hist. Dcnkm. Wien, 1882, 17. 1. 

hoz számítja Boszniát, szerbnek , a bosnyákot ; a katholikus Horvát- 
országhoz az országot, a horvát nemzethez népét. Egyik sem látja 
szívesen, a mi egy önálló bosnyák nép, egy külön bosnyák culturai 
élet lételét bizonyítja. 

A legbecsesebb közleményeket maguk a bosnyák írók nyújtották, 
Bakula schematismusa, és Szava Koszanovics szerajevói metropolita, 

a belgrádi «Glasnik»-ban és a raguzai 
((Slavinac»-ban, továbbá Radics a curzolai 
tengerészeti iskola tanára a bécsi ember- 
tani társulat 1884-ik évi közleményeiben, 
Hoernest bírálgatva. 

Hogy e sírkövek a bogumil felekezettel 
állnak szoros kapcsolatban, hogy valóban 
a bogumilek sírkövei, arra kényszerítő 
erővel vall minden körülmény. 

Találhatók mindenütt, a hova a bos- 
nyák állam hatalma tartósan kiterjedt, 
tehát Montenegróban és Ó-Szerbiának 
egyes részeiben is. Túl e határokon meg- 
szűnnek egyszerre, mert egyfelől a római, 
másfelől a görög egyház befolyása nem 
tűri a bogumilismus terjedését. 

Az országban magában megszűnnek a 
török invázió után. Mikor a bogumilek 
tömegesen áttérnek az izlamra, a bogu- 
milismus uralma megszűnik, a felekezet 
* legfölebb lappangva, elalélve él tovább. 
Ha nem kiválóan bogumil jellemüek, 
hanem átalán bosnyák nemzetiek lettek 
volna, legalább azok ragaszkodnak vala a régi formákhoz, a kik 
keresztények maradtak. De a régi traditióknak némi, noha durva 
folytatását ezentúl és pedig mind a mai napig csak a szerajevói és 
mosztári zsidóságnál találjuk. A keresztényeknél nem, mivel katho- 
likusok és orthodoxok nyilván sohasem használtak ilyen sírköveket. 
A zsidók ellenben simultak az országban uralkodott szokásokhoz és 
pedig annyival inkább, mivel a keresztény egyházakkal ellentétben állott. 

Fogunk még találkozni sírkövekkel az ízlamra-térés első idejéből, 
és látni fogjuk, hogy valóságos átmenetet képeznek a bogumil sírkö- 
vektől a ma is szokásos muhammedán sírkövekhez. 

A sírok bogumil-volta egyszerűen magyarázza meg a keresztény 
jelvények szembetűnő hiányát. Magyarázatot csak az igényelne, hogy 
kivételkép miért találkozunk mégis keresztekkel: 

Ennek magyarázata pedig nem ütközik nehézségbe. Ahol az 
országban kétségtelenül régi kereszteket találunk, azok nem ilyen 
sírkövek, hanem régi templomok és zárdák mellett, katholikus és 
orthodox temetőkön állnak. Ilyenek a 
fojniczai kereszt és a ljeskovacziak a 
glamócsi kerületben, melyek díszítése 
mutatja, hogy a bogumil sírokkal egy- 
korúak. Ahol bogumil sírkövek közelében 
kereszt emelkedik, többnyire könnyen 
felismerhető, hogy ujabban alapították 
vallásos lelkek, leginkább olyankor, ha 
az ősi temető tovább is temetkezésre 
szolgált és a bogumil sirok közt ujabb 
keresztény sirok is feküsznek. 

Kivált a Herczegovinában, bár sok- 
kal ritkábban, az is előfordul, hogy mu- 
hammedánok ragaszkodtak az áttérés 
után is bogumil őseik temetkezési helyei- 
hez és a turbános oszlopokat rakták az 
ősi sarkophagok és koczkák közé. 

Ahol régibb sir fölött kereszt emelkedik, ott feltűnő az eltérés 
a többi síroktól. így például csak egyszerű kőlap fedi a sírt, az 
annyira jellemző sarkophag, koczka, vagy megfordított obeliszk nélkül 
és épen ezt pótolja a kőlap fején álló kereszt, mint p. o. a hercze- 
govinai Kovacski-Krsz kordonállomása alatti egyes síroknál. 

Végre előfordulnak magukon e régi r sírköveken is ritka kivétel- 
képen kereszt-alakú jelvények, de ez is csak megerősíti átalán bogu- 
mil jellemüket. 

Mert először sohasem az ország belsejében, hanem csak a határ- 
területeken fordulnak elő, ahol közvetlenebb volt az ellenőrzése, tar- 

tósabb a nyomása a magyar fegyvereknek, melyek mindig újra s újra 
a katholikus vallást imponálták a bosnyákokra, vagy ahol az illető 
területek egyideig, mint Szrebernik a szerb despota, Travnuje (Trebinje 
és Bilek vidéke) a zétai fejedelmek uralma alá került és az orthodox 
befolyás gyakorolta nyomását. Ilyenkor a bogumil urak kénytelenek 
voltak hajolni, és egyéb jelek közt olyanokkal is díszítették sajátsá- 
gos sírköveiket, melyeket legalább némi jóakarattal keresztre is lehe- 
tett magyarázni. De valóban többnyire olyanok is e keresztek, hogy 
kétes marad vájjon csakugyan keresztény jelvények akarnak-e lenni, 
avagy csak véletlenül képeznek kereszt-alakú díszítést, a minő előfor- 
dul Egyiptomban, Babylonban, Carthagóban is. 

A keresztény jelvények mellőzése tehát szándékos volt és nem 
a barbarismusból és a vallásos szellem hiányából eredt; a történelem 
ellenkezőleg végig azt bizonyítja, hogy a vallásos szellem Boszniában 
mindig és minden felekezetnél a legéberebb volt; de annál döntőbb 
bizonyíték a keresztény jelvény mellőzése, a sirok területi és korbeli 
elterjedése mellett pedig végleg megoldja a kérdést. 

Hogy miért találjuk oly kevés nyomát a többi felekezet régi 
temetőinek, ha mindezek csak bogumil-temetők, arra megfelel már e 
sírkövek tartós anyaga, monumentális kivitele, — egész 15,000 kilo- 
grammig egy darabban, — mely minden pusztítással daczolhatott. 

Ellenben nagyon valószínű, hogy a keresztes keresztény sirker- 

tekét a muhammedánok legalább a betörés első idején nem tűrték, 
pusztították. Rakitno mellett a hasonnevű fennsíkon, valamint a duvnoi 
fennsíkon Ancsicsi mellett két terjedelmes barlang, — az előbbi 164 
méter mély és 19 méter széles — feliratokkal van borítva és ma 
is vallásos tiszteletben áll a keresztény lakosság előtt. A török invázió 
első idején szolgáltak tán az isteni tisztelet czéljaira és temetkezési 
helyül. 

De tudjuk azt is, hogy épen a nemesség csaknem egészen bogu- 
mil volt és igaza van Hoernesnek, ha azt mondja, hogy e sirok leg- 
inkább a nemesség sirjai. Szegény ember nem győzhette előállitásu- 

kat, szállításukat. Hogy ott készültek, ahol állnak, mint némelyek 
hiszik, az tévedés. Mert gyakran százával találhatók, távol minden 
sziklától, kivált Boszniában ; mert Herczegovinában szikla mindenütt 
van. Hogy hogyan készültek, azt mutatja az egyik blácsai kő (Krstacz- 
Planina), mely készületlenül maradva, csak félig van kifaragva az eleven 
sziklából. 

De Hoernes nincs eléggé tájékozva, ha azt mondja, hogy e sírokat 
csak az apró nemesség használta. 

Ellenkezőleg számos kőnek jelvényei, felírása mutatja, hogy 
kiváló, sőt fejedelmi rendű halottat takar. Egyes sirok alatt gazdag 

fegyvereket, ékszereket, arany-szöveteket találtak, így Luschan Ravne 
Tresnje mellett, Vid Vuletic- Vukasovic a herczegovinai Gradacnál * 

A halottak 
előkelőségének 
fokozatait áta- 
lán szembetű- 
nően jelzik a 
kövek. A túl- 
nyomó több- 
ség sem fara- 
gást, sem irást 
nem mutat. Az 
írás egyátalán 
ritka. Vájjon mert mind elpusztította az idő 
és az emberek keze, a mint Vuletics vitatja, 
és a mint egyes köveken ki is mutatható, 
vagy nem-e inkább azért, mivel mesterség 
volt az átalán ritka irás itt is, mint mindenütt 
a középkorban? A körülmény, hogy több- 
nyire ott sincs irás nyoma, ahol a faragvány 
tisztán meg van őrizve, és semmi rombolás 
sem látszik, azt hiszem megadja a választ. 
A minden díszítés és felírás nélkül való, 
de azért gondosan és nemes dimensiókban 
faragott legnagyobb számú categoria után 
következik egy másik, melynek kövei többé- 
kevésbbé sűrűn vannak alakokkal ékesítve, 
de minden rendszer és stylizálás nélkül, 
kezdetleges, gyermekes rajzban úgy, mint kivitelben, falusi kőfaragók és 
dilettánsok műve, érdekesek inkább ethnographiai szempontból csupán a 
tárgyak megválogatása és felfogása által; többnyire ugyanazon emberi 
és állati alakok, fegyverek, égi testek, néha egészen rejtélyes vagy 
érthetetlen ábrák, amint a gyermekes képzelő dés szüli. 

Hiba volna azonban ezen szembetűnően barbár rajzokból átalá- 

nos barbarismusra következtetni. A szegény ember beéri az ügyetlen 
mesteremberrel, vagy épen maga utánozza ügyetlenül és egyszerűen 
a gazdagok és hatalmasok * művészi törekvésű emlékeit. Es mindenütt 
találunk amaz egyszerű kivitelű sirok közt olyanokat, melyek művészi 
törekvést és elevenen megőrzött művészi traditiókat mutatnak, egy- 
szerű bár, de pontos rajzban, szabatos stylszerű díszítésben, néha pedig 
felemelkednek a valóban művészi kivitelig, fényig. 

A sírkövek átalános alakján kivül, mely leggyakrabban a késő- 
római sarkophágot utánozza, ezek a művészibb törekvésű díszítések 
mutatják legvilágosabban, hogy itten a késő római kőfaragás és szob- 
rászat traditiói hatnak tovább. A mesterek, a kiktől a bosnyák közép- 
kori kőfaragók tanultak, az országbeli római 
sírkövek készítői voltak. A gosztilji római kövek 
lovas-alakja, már erősen barbár befolyás alatt, 
világosan mutatja az átmenetet az antik mű- 
vészetből a középkori bosnyákra, és akár 
bogumil-sirkövet is díszíthetne. Ilyen példákkal 
másutt is fogunk találkozni. 

Azon tetejükre állított sajátszerű obeliszkek 
melyek a bosnyák középkori sirok egészen ere- 
deti és a sarkophágok és egyszerű koczkák" 
mellett leggyakoribb alakját képezik, csaknem 
mindig román stylü ívezett oszloprendekkel 
diszítvék s ez áta- 
lán egyike a leg- 
kedveltebb díszíté- 
seknek. A román 
ízlés ismerhető fel 
az élő alakokat 
körül fogó keret- 
diszítéseken is. A 
byzanczi modor in- 
kább csak a szer- 
biai és monte- 
negrói határokon hatol be, de itt is főleg csak az esetleg elő- 
forduló kereszteken mutatkozik. Elvétve találkozunk gót motivu- 

mokkái is, a legszebb emlékeken pedig félreismerhetlen az olasz 
renaissance behatása, igy épen a Gyaurszko-Polje nagy emlékkövén is. 
Atalán gyakoriabbak és szebbek a díszítések a tenger közelében, 
a hol erősebben és tartósabban hatottak a római traditiók, majd az 
olasz befolyás. De ha Hoernes azt állítja, hogy a boszniai emlékek 
egyátalán csak igen ritkán diszítvék, és akkor is legfelebb csak orna- 
mentális ékítéssel, soha sem élő alakokkal, és ha ezt néhány rajzzal 
is támogatja, akkor ez oly tévedés, mely könnyen megesik, a hol 

• kevés számú példányból áta- 
lános következtetéseket akar 
az ember vonni. Mert ellen- 
kezőleg az élő alakokkal is 
díszített emlékek és az orna- 
mentális díszítésnek is legstyl- 
szerübb példányai véletlenül 
épen Boszniában vannak. Az 
utóbbit bizonyítja például egy 
obeliszk a Krsztácz-Planinán, 
Blácsa mellett, Konjiczától délre. 
Ez legszebb példánya az Anjou- 
liliomnak, mely különben egyike 
a leggyakoribb jelvényeknek, a 
mi egyszerű magyarázatát ta- 
lálja a magyar Anjouk és ná- 
polyi rokonaik sűrű összeköt- 
tetésében Boszniával. 
Az élő alakokkal díszített sírok egyik legszebbike pedig a 
gyaurszko-poljei után, szintén Boszniában áll, s ez egyúttal fontos bizo- 
nyítéka annak is, hogy nemcsak a köznemesség használta e sírköve- 
ket. Ez a sír a narentai Jablaniczától északkeletnek fekvő Bukovicza 
mellett áll sok mások közt. A tagozott sír lap fejénél emelkedik az 
emlékkő. 

Homlokzata viruló fát mutat. Jobb oldala fegyveres férfiút, 
baloldala koronás asszonyt. A kő csúcsban végződik. E csúcs jobb 
oldalán, a férfi fölött liliommal végződő sisakfedővel és kerék-jelvény- 
nyel ellátott sisak (nem gyermek, a mint közlője a Slavinacban hitte), 

baloldalán ó-cyril fölirás: «Szje grob Pavlovicsa Ivana)) — Pavlovics 
Iván sirja. Alighanem Radinovics Pál fiáé. Pál apjának, Radin Jab- 
lanicsnak neve Jablanicza vidékére utalja a család eredetét. 

Ha félreismerhetlen is mind e köveken, hogy a készítők a késő 
római kőfaragóktól tanultak és azokat utánozták több-kevesebb ügyes- 
séggel technikájukban, részben az emlékek alakjában, sőt egyes orna- 
mentális motívumokban is, és ha némi 
behatását látjuk a görög uralom és egy- 
ház által a byzanczi ízlésnek is : mégis azt 
kell mondanunk, hogy a bosnyák közép- 
kori kőfaragók erőteljes, eredeti nemzeti 
szellemmel sajátságos nemzeti élettel 
hatották és ily irányban alakították át 
azt, a mit az idegentől tanultak. így kép- 
viselnek az archaeologiában egészen ön- 
álló, eddig teljesen ismeretlen categoriát 
e bosnyák középkori síremlékek, a mű- 
vészetben egy eredeti ízlés-nemet, és 
ebben fekszik cultur-történelmi nagy fon- 
tosságuk. Ép úgy, mint a maguk nemé- 
ben az egyptomi emlékek, híven tükrözik 
a nemzetnek egész életét, annyival fon- 
tosabbak, minél kevesebb a fenmaraclt 
irott emlék s adalék. Emlékei azok 
egy egészen sajátságos nemzeti culturá- 
nak, mely noha idegen befolyások alatt 
fejlett, mint minden cultura, mélyen a 
nemzeti életben és szellemben gyökerezik 

és ezeket híven tükrözi. Annyival szembetűnőbben nyilvánul ez az 
eredeti nemzeti szellem, minél tanulatlanabb a kéz, minél egyszerűbb 
igénytelenséggel, naivitással szorítkozik annak ábrázolására, a mit maga 
körül észlel és érdekesnek tart : de ott is, a hol a technika emelkedett, 
az izlés nemesedett, ugyanezen nemzeti élet hű tükrözését látjuk. 

Útjainkon mindenütt fogunk még találkozni ez emlékekkel. Itten 
csak az átalánosan jellemző sajátságokat összegezzük, a typikus ala- 
kokat mutatjuk be. 

A legközönségesebb, a sarkophág alak, egyenesen a rómaiaktól 
van átvéve; sajátságos, hogy mindég kőlapon áll, melylyel gyakran 
egy óriás monolithet képez. Egészen eredeti inventio a hasonlóképen 
kőlapra állított megfordított csonka obeliszk, mely lefelé szűkül. Gya- 
koriságára nézve csak ezek után következik a kőlapon fekvő derék- 
szögű koczka vagy hosszad tömb, ugyanez kőlap nélkül, és a kőlap 
egyedül. A ritkábbak közül való a sírt fedő egy vagy egymásra rakott 
több kőlap fejénél emelkedő és csaknem mindig csúcsban végződő stéla. 

Általános a törekvés giganticus mérvek által pótolni a művészi 
hatást. Innen ered a temetők azon megdöbbentő benyomása, mintha 
óriás lények nyughelyei volnának, 2 méternyi hossz, 1 méternyi széles- 
ség, 1 Va magasság a közép-nagyság. 

Mint az egyiptomiaknál, itt is nyilvánvaló a törekvés, hogy a 
halott a maga kedvencz foglalatosságában és környezetében legyen 
feltüntetve. Többé-kevésbé művészi, többé-kevésbé gazdag harczias és 
vadász-jeleneteket mutat a legtöbb élőcsoport. Azon foglalkozások, 
melyek alárendeltek voltak a középkorban Európaszerte, földmívelés, 
ipar, irás, nem látszottak méltóknak ilyen megörökítésre. 

A vadászat gyalog és lóháton, kutyával, sólyommal, nyíllal és 
dárdával folyt s a szarvas volt a legnemesebb vad. 

Ilyen szarvas-vadászatot ábrázol primitív módon, de sok obser- 
vatióval egy cserini (Brocsno-Polje, Herczegovina) kő. A vadász itten 
meztelen, a mi különben ritkán fordul elé. 

Sajátságos jelmezekben, — csúcsos süveg, testhez álló köntös és 
nadrág, az egyik alaknál térdig érő csizma vagy harisnya, — látunk 
egy dárdás lovagjátékot egy borjei kövön (Trebizát-völgye, Herczego- 
vina), a nézők virágokat tartva, kólót tánczolva állják körül a lovagokat; 
az előtérbeli kólóban az asszonyok ugorva ábrázolvák. (Közölte Hoernes.) 

A kóló-táncz általán a legkedveltebb motívumok egyike s nyil- 
ván a népdalokban ma is említett halotti tánczot ábrázolja. Férfiak, 
nők, egyedül és vegyest, felváltva, több férfi és aztán több nő s igy 
tovább, minden képzelhető combinatióban. Hogy a hármas számnak 
jelentősége volna, a mint egyes kövek után állították délszláv 
irók, azon törekvésben, hogy minél több rejtett értelmet találjanak 
az ábrákban, az nem áll, mert a kóló előfordul minden lehető szám- 
ban, minden lehető combinatióban. Egy fatniczai kövön (Herczegovina.) 

két-két férfi közt látunk négy asszonyt. A női ruhák itten testhez 
állóbbak, a férfi-köntösök rövidebbek és az albániai fustanellára 
emlékeztetnek, mely ugyanitt egy másik kövön tisztán látható. A 
kóló mozgása itt igen kifejező. Egy radmilovicsi kövön (Herczegovina), 
fegyveresen tánczolják a kólót. Ugyanitt látható egy meztelen kóló 
is. De eléfordúl a kóló egészen szigorúan stylizált alakban is. így 
egy kövön Cserinnél, melynek keskeny oldala kardos pajzsot mutat. 
Ha az ipar nincs is dicsőítve e köveken és ha az írástudást 
csak gyér, de néha történelmi fontosságú feliratok képviselik, e kövek, 
azonkívül, hogy létükkel már egy előhaladott kőfaragó ipart tanúsíta- 
nak, ezenkívül is bő jelét adják az iparos tevékenységnek, nemcsak 
ruházatokban, hanem fegyverekben, vértezetben stb. Habár Raguza 
és Velencze is szállított fegyvereket, nincs ok kétkedni azon, a mint 

Hoernes teszi, hogy az oly harczias nép, mely közt mindég létezett 
jelentékeny vasipar, és mely ma is a maga nemében kitűnő és 
diszes fegyvereket tud készíteni, nagyrészt maga készítette fegyvereit. 
Hogy ez emlékkövek ábrái mily megbízhatóan hívek, mutatja az 
egybehasonlitás a sirok rajzai és a bennük talált régiségek közt. Mosz- 
tár mellett i' 2 m. hosszú három kardot ástak ki, melyek egyike bir- 
tokomban van. Hogy a középkori bosnyákok általán ezt a kardot 
használták, kitűnik abból, hogy a sirköveken szerte mindenütt ennek 
ábráját leljük. E kard vagy magában, vagy a paizszsal együtt fordul 
elé, mely soha sem a puszta ékül szolgáló későbbi czimer-paizs, 
hanem mindég a régi valóságos harczi paizs, a maga egyszerű alak- 
jával, egyszerű jelvényeivel. Egy gerenda, csillag vagy félhold e 
paizsok leggyakoribb jelvénye, a tengermelléken néhányszor az a 
kardos vértezett kar is, melyben némelyek Primőrje czimerét keresik. 

Fegyverek közül eléfordúl még a buzogány is. Félhold és csillagok, 
nap, sőt az üstökös is kedvencz díszítések, melyek ősidőktől fogva 
különben annyira közösek minden néppel, hogy a néha keresett 
magyarázatokra egyáltalán nem szorulnak. Égi szépségük a termé- 
szetben mindig megragadja az embert. 

Hogy a hold a csillaggal a bosnyák czímer volna, a mint né- 
mely irók mondják, tévedés; látni fogjuk a maga helyén, hogy ilyen 
czímere Boszniának soha sem volt. Ez a nagyon elterjedt ősrégi ékít- 
mény előfordul például Theodorik pajzsán is, a ravennai mozaikokon, 
így díszített paizsot mutat egy sirkő Mirucsinél, Bilek mellett. 

Egész vértezett alakok, melyek kétség- 
kívül a halottnak ábrázolására törekszenek, 
sűrűn fordulnak elé a stolaczi temetőben 
(Herczegovina), mely általán egyike a leg- 
nagyobbaknak, legérdekesebbeknek. A számos 
dombormű mellett itt is csak két felírás for- 
dul elé, ez is olvashatlan. De közelében a Dub- 
rava nevű tölgyes erdőben van még egy 
magános sirkő a következő érdekes felirattal : 
ccOvdje lezi knez Radoslav Vlatkovícs 
U to vrjeme najbolje muz u Dubrava ma 
bijah)). (Itt fekszik Radoszlav Vlatkovícs feje- 
delem. Ez időben ő volt a legjobb férfi Dub- 
ravában). A mindenütt előforduló egyenes kard 
mellett görbe kardot bogumil síron csak kettőt találtam, az egyiket 
Blacsa, a másikat Szrebernicza mellett (Bosznia). Az elébbí vadászatot 
is mutat kőszáli kecskére. Ez az állat is gyakran fordul elé. Hasonló- 
képen a népdalok halálmadara, a kakuk. 

A mythikus állatok közt gyakori a sárkány, mindenféle alakban. 
Oklaje mellett, Sirokibrignél Herczegovinában valóságos pegazus 
díszíti az egyik követ; de nem a görög mythosra, hanem a délszláv 
mondák röpülő lovára kell itt gondolni. 

Ezekkel körülbelül ki vannak merítve a rendesen ábrázolt tárgyak. 
Az egészen kezdetleges mívű köveken persze előfordulnak egészen 
felismerhetlen rajzok is. Meddő munka volna mindezekben mély jelen- 
tőséget keresni : «La pluspart des ses figures bizarres n'avaient aucune 

signification et n 'était que des ornament créés par la caprioe des sculp- 
teurs» — mint egy franczia iró mondja a régi egyházi faragványokról. 
Az ilyenek egyszerűen csak be vannak vésve, holott a művészibb köveken 
a basrelief modora van alkalmazva. 

Megjegyzendő még, hogy csak egy esetet ismerek, a hol a sar- 
kophág ki van vájva és fedeletlenül áll, (Plána mellett, Herczegovina) 
holott különben fedelével, sőt többnyire az alsó alap-lappal is egy 

massiv monolithot képez. Ez is azonban alighanem római, noha közép- 
kori sirok közt áll. 

A legnevezetesebb ilyen emlék, művészi kivitelében a legelső 
helyen álló, a ccGyaurszko Polje» temetőjén található. Két kilométer- 
nyire a Boszna jobb partjától, az e folyó balpartján fekvő Kakanj- 
Doboj és Szutiszka közt, a hol sűrűen tartózkodtak a bosnyák kirá- 
lyok, és két órányira Bobovácz várától, mely a Red hegyén, a Bukó- 
vicza és Borovicza patakok összefolyásánál állott és a királyok rendes 

székhelye volt, fekszik Aljinics helységénél a Szutjenszka-patak jobb 
partján a Gyaur szko-Polje, a ((hitetlenek mezeje», kétségkívül az 
ottani necropolis miatt igy nevezve a muhammedánok által. Óriás 
sírkövek hevernek köröskörül, mélyen besüppedve némelyik a földbe. 
Sem jel, sem irás nem szól a halottakról. Csak két kő képez kivételt 

és mutat gazdag díszítést: egy négyszögű 2 '/ 4 méter magas oszlop 
és egy hatalmas kettéhasadt sarkophág. Megjegyzendő mindjárt, hogy 
az olvashatlan cyril irást is mutató oszlop alakjánál és díszítésénél 
fogva analógiák után, melyekkel még találkozni fogunk, és melyek 
világosan utalnak az első muhammedán térítés idejére, egyike azon 
köveknek, melyek az átmenetet képezik a bogumil sírkövektől a török 

sírkövekhez, mint azokat a megtértek gyorsan elfogadták. A sarkophág 
sokkal régibb. Hossza 3, magassága 1 l j 2 méter. Az éjszaktól délnek 
irányított kőnek keleti oldala díszes liliomos ornamentum által hosz- 
szában ketté van választva. A felső mezőn öt vértezett lovag zászlós 
dárdával, köztük három liliom-diszítésű csillag, és egy negyedik liliom- 
diszítés. Az alsó mezőn vadászat. 

Egy fenyő-fajta fánál nyilas ember szarvast lő, melyet kutyák 
üldöznek ; egy jávor fa alatt szintén kutyák által 
üldözött vaddisznót öl le egy vadász dárdájával; egy 
cserfa mögött lánczon vadász-macska, fölötte repülő 
sárkány. A fák között és alatt itt is liliomok. A déli 
szélen egyszerű levél-ornamentum. 

A nyugati oldal tiz mezőre 
oszlik gazdag levél-ornamentumok 
közt. Fent négy mező ivezetek 
alatt egymás fölött álló kerek 
ablak - ornamentumot mutat, az 
ötödik stylizált-fát, a közökben 
rosettek és liliomok. Az alsó 
mezőkben négy lovag száguld az 
ötödik felé ; itt is egy-egy rosette 
minden mezőben. 

Az éjszaki keskeny oldalon 
legfelül öt torony látható ablakokkal, kapukkal, köz- 
tük rosettek, nyugati szélén cserfa; alattuk egy díszí- 
tés, melyet lépcsőknek, palizadoknak néztek, mely 
azonban nyilván stalakkit-diszítés ; közepében Krisztus- 
alakot kerestek, a mi azonban puszta feltevés, mert 
a három alak felismerhetlen ; * a sarkokban liliomok. 
Erre következik egy liliomos ornamentum, és alatta két szolga két 
nyerges lóval, a hézagokban rosettekkel. A két szélen végig levél- 
diszítés. 

A déli keskeny oldal rovátkos oldalkeretben nyolcz mezőre van 
osztva két vízszintes gazdag liliom-ornamentum és három függőleges 

* Lásd : Mitth. d. Ccntr. Com. fúr Bau- und Kunst-Denkm. IX. Jahrg. LXXVIII. 
— ahol e kő Hoerncs magyarázatával nem egészen pontos rajzban közölve volt. 

egyszerű levél-ornamentum által ; a felső négy mezőben két-két, az 
alsókban egy-egy kerek ablak-ornamentum, a sarkokban rosettek. 

Hoernes ezt az emléket egészen külön állónak tartja és idegen, 
művésznek tulajdonítja, a ki csak felhasználta a nemzeti szokásos 
motívumokat. 

Megvallom, sem külön állást, sem idegent nem látok semmit. 

Az egész és a részletek, 
felfogás, mozgás és a 
dekoratív elvek annyira 
megegyeznek az ország- 
szerte található sírokkal, 
a honos motívumokat oly 
tisztasággal és kizáróla- 
gossággal használja a mű- 
vész, a mint idegentől nem 
várható. A magas tökély 
és az itt is átható román 
modor mellett közbejátszó 
stalaktit-dísz és egyes by- 
zantin reminiscentiák a 
különben kizárólag nem- 
zeti motívumok mellett, a 
mint azokkal a bogumíl 
-- sírokon mindenütt talál- 
P. kozunk, legíelebb arra 
utalnak, hogy a művész 
külföldön, tán Velenczé- 
ben is tanúit, melylyel Bosznia sűrű összeköttetésben állott, és ahol 
épen e korban született román, byzanczi és szaraczén motívumok 
találkozásából a velenczei modor. Persze maguk a szutiszkai barátok 
idegen sirnak, idegen keresztes hadakkal átvonuló és itten elhalt ke- 
resztes vitéz sírjának mondják ez emléket.* Mások a liliomok miatt 
épen az Anjou-ház egyik tagjának sirját keresik benne. E feltevésre 
nincs semmi ok, mert a liliom átalán elterjedt az országban az Anjouk 

alatt és siirűn található a régi sírköveken. Keresztes hadak pedig 
átvonultak az országon, nevezetesen francziák, találkozni fogunk velük, 
de sohasem vették erre utjokat. A lovagok közt előforduló liliomos 
csillagokra lehetne ugyan erőszakolni, hogy egymásra fektetett ke- 
resztek: de keresztes vitézek sokkal pregnánsabban használták volna 
a kereszt-díszt. 

A Krisztus-kép is igazolatlan feltevés, épen a keresztény jelvé- 
nyek teljes hiánya utal 
itt is a bogumilekre, a 
hely, a környezet, az alak, 
a díszítés, minden vala- 
mely bogumil hitű bos- 
nyák főúr sírjára vall. 

írás nyoma sehol 
sem látható, bár a ke- 
leti oldalon levő két 
üres tábla tán arra volt 
szánva. 

Látva a gazdag lo- 
vagéletet, melyet ez em- 
lékek megőriztek, nem 
leszünk többé meglepetve, 
ha olvassuk, hogy a bos- 
nyák lovagok mindig ki- 
tüntetett vendégei voltak 
a budai királyi udvarnak, 
és mindannyiszor ki is 

tűntek a lovagjátékokban, magyar és idegen, lengyel, német, íranczia 
vetélytársak közt, a mire pedig a puszta brutális erő nem lett volna 
elégséges, hanem szükséges volt bizonyos lovagias műveltség és 
finomság is. 

Egészben véve azt kell mondanunk, hogy e középkori sirok 
hiven és gazdagon tükrözik a középkori boszniai életet és oly 
culturának nyomait őrizték meg, mely nem maradt el a XII — XV. 
századbeli átalános európai, különösen nem a közép-európai cultura 
mögött. 

Olaszországgal, mely akkor a civilisatio élén messze a többi 
nemzetek előtt haladt, szoros szellemi összeköttetésben állott, és a 
maga saját vallásos eszméivel Nyugat-Európára hatni is tudott, a 
reformatió megindításában fontos tényező volt. 

És annyival figyelemre méltóbbak e sirok, mivel mindez feledésbe 
ment, úgyszólván kiveszett az európai köztudatból és néhány romon, 
néhány elfelejtett iraton kivül csak még e phantasztikus megdöbbentő 
sírokon él. 




TÖRÖKKORI EMLÉKEK 



SZKRAJEVO MUIIAMMEDAN JELLEME. — ZENDÜLÉS AZ ORTHODOX KATHEDRALA EPITESE ELLEN.— A «SIDLER» 
TEMETŐJE. — SZKRAJEVO ALAPÍTÁSA. — A VÁROSRÉSZEK. — A BEGORA- ÉS A CZAREVA-DZSÁMIA. — 
A KOSZINA-CSUPRIA. — A SZERAJEVOI ARISZTOKRÁCZIA. — A TÖRÖK HÓDÍTÁS ÉS A RENEGÁT NEMES- 
SÉG. — A TÖRÖK HADSZERVEZET. — A SPAHIK. A BOSNYÁK RENEGÁT NEMESSÉG SZEREPE MAGYAR- 
ORSZÁG MEGHÓDÍTÁSÁBAN. — BOSNYÁK NAGY-VEZIREK. HERCZEGOVICS. SZOKOLOVICS. — A BOSZNAI 
VEZIRKK ÉS MAGYARORSZÁGI VALIK. — A CSÁSZÁRI ÉS MAGYAR FEGYVEREK GYŐZELMEI. — A BOSNYÁK 

ŐSNEMESSÉG FÖLÉNYE AZ ORSZÁGBAN. — A SZANDSÁK-BÉGEK ÉS KAPETÁNOK. — BÉGEK ÉS AGÁK. 

A FIÚ-ADÓ. — A JANCSÁROK. — A BÉGEK ÉS JANCSÁROK SZÖVETSÉGE A VEZIREK ELLEN. — A REFOR- 
MOK. — A BOSZNA-BÉGEK FELKELNEK A GYAUR-SZULTÁN ELLEN AZ IZLAM VÉDELMÉRE. — HUSSZEIN- 

AGA-BERBERI. — OMER-BASA. 



^zerajevón ma is meglátszik, hogy kiválóan muhammedán város, a 
török uralom alkotása. A bosnyák középkornak sehol sem maradt 
fenn oly kevés nyoma, mint itt. Nem is talált a török invasió e 
ponton egyebet egy pár erődítésnél és ebből teremtette gyorsan az 
új tartomány központját, mely a régibb telepeket lejebb a síkban 
hamar felszítta, jelentéktelenné törpítette. Az izlam győzelmes fegy- 
vereinek haladásával előre haladt a vezírek székhelye is. De Szerajevó 
központi domináló positióját nem adta fel többé. Valósággal innen 
kormányozta az országot egész a legújabb időkig, nem a szultán 
helytartó vezire, hanem úgy, mint annak előtte, az ország régi ariszto- 
krácziája, mely áttért az izlamra, de nem tért el harczias, fékezhetetlen, 
büszke úri hagyományaitól, egy valódi arisztokráczia, mely nem szolgál, 
hanem uralkodik. 

Szerajevónak ma már erős, öntudatos és vagyonos keresztény 
lakossága van. Az osztrák-magyar elem természetesen itt a legerősebb, 
a hol az országos kormány székel. Európai épületek folyton emelked- 
nek, köztük nem egy díszes középület. A városon végig megy a vasút 
és behozza kellő közepéig a pályaudvarról a megrakodott waggonokat. 
Hanem azért kezdve a bugyogótól, melyet a keresztény asszonyok- 

lányok is viselnek, egész a 1 1 8 mecsetig, mely az ég felé emeli 
minaretjét, az «aranyos» Szerajevo még mindig muhammedán város, 
«az északi Damaskus», ccmásodik városa az izlamnak» Európában. 
A katholikusok új díszes egyháza csak most emelkedik fel alapfalaiból. 
A jelentékeny orthodox lakosság messze feltűnő metropolitán tem- 
ploma, melynek phanariota modern byzantin-jellege annyira kirí e 
muhammedán városból, alig áll még másfél évtizede, és mikor fel- 
épült, akkor tűnt ki csak igazán, hogy Szerajevo mennyire muham- 
medán város. 

A minister, a ki most idejött az országot szervezni, véletlenül 
épen akkor is itt volt. Lóháton utazta be Boszniát, akkoriban bel- 
grádi íőconsul, a viszonyok tanulmányozása végett. A szerajevoi 
orthodox község élni akart a párisi congressuson felolvasott Hatt- 
Humayum adta jogokkal és nagyszerű metropolitán templomot akart 
építeni. 130,000 forintra mentek a költségek, a belső berendezés 
nélkül, melyet az orosz czár ajándékozott. 

A templom emelkedett és emelkedett, a leghőbb vágyaikban 
sokáig elnyomott keresztények elégtételt akartak szerezni, de a mu- 
hammedán lakosság napról-napra növekvő elkeseredéssel látta, mint 
emelkedik a templom feljebb és feljebb a mecseteknél, mint nézi le 
utoljára a czareva-dzsámia, a szultán mecsetjét is. Az elbizakodott in- 
sultus legnagyobb fokának vették azonban, mikor a tornyok maga- 
sába felhúzták a hatalmas harangokat, hogy felzavarják békés meren- 
géséből a jámbor igazhivőt, elnémítsák a muezzin szent hívását a 
bömbölő kongassál. Csakugyan alig volt még akkorában templom az 
országban, melybe máskép hívták volna össze a híveket, mint a tó- 
kával, ama fatáblával és kalapácscsal, mely a török időkből máig 
fennmaradt egész Délmagyarország községi házainál is. 

Izgatott tömegek vonultak át a főútczán, melyben a templom 
állott. Hadzsi Lója volt élükön, ugyanaz, a ki később az ellentállást 
szervezte az occupatió alatt. Mikor találkozott a belgrádi osztrák- 
magyar főconsullal, a ki mint egyszerű tourista nézte a forrongást, 
sötét fanatizmussal szögezte rá szemét és félhangon fogai közé vigyo- 
rított egy gyűlöletes <ngyaurty>. 

Mindenki bosnyák Szent-Bertalan éjtől tartott. Végre a consulok 
közbe léptek. A helytartó basa néhány izgatót kiszállított a városból, 

a legtekintélyesebb muhammedánokat személyesen felelőssé tette, a 
várost ostromállapotba helyezte, a csapatokat consignálta, a nyilvános 
helyiségeket három nappal elébb becsukatta, minden útczasarkra trombi- 
tást állított, hogy jelét adja a netán kitörendő zavarnak, a harango- 




A SIDLER-TEMETü 



zdst pedig eltiltatta. így szentelték be aztán a templomot húsvét va- 
sárnapján. 

A legrégibb török emléke Szerajevónak kétségkívül a «Sidler», 
a vértanuk temetője. A vártól délnek tátongó óriás sziklahasadék fö- 
lött fekszik, melyben a Miljacska folyik a város felé, túl a Koszina- 

Csuprián, a viznek jobb partján. Ősrégi török temető, melynek osz 
lopai nem mint közönségesen, a földben, hanem a sírokat fedő kő- 
lapokban állnak. A hagyomány szerint azon török harczosok nyu- 
gosznak itten, a kik elestek Starigrád .ostrománál, melynek romjai 
ma is láthatók a túlparton. Csak ez erődnek bevétele után foglalhat- 
ták el a törökök Vrhboszna várát, mely a mai szerajevoi várnak helyén 
állott. Már az első vrhbosznai basa, a Temesvár alatt elesett Izsák- 
bég alatt keletkezhetett itt az első török telep. A város maga akkor 
kezdődött fejlődni, mikor a törökök 1463-ban másodszor és végleg 
megfészkelték magukat Vrhboszna várában. A hagyomány megőrizte 
az első két bosnyák főúr, Szokolovics és Zlatarovics nevét, a ki az 
izlamra tért és itten a török fegyverek oltalma alá letelepült, és nekik 
tulajdonítja Szerajevo alapítását. 

Valóban Chosref basának, az első bosnyák vezirnek tulajdonit- 
ható, a ki a régi fellegvár alatt fejlődő mai felsővárost fallal körül- 
vette és itten pompás szerajt épített. Innen ered «Boszna-Szeraj»,. 
Szerajevo neve. E felső város fölött, a várhegy éjszaki csúcsán emel- 
kedő úgynevezett régi citadella volt alighanem az egykori Vrhboszna 
vára; a felső várostól délnek szorosan a sziklaszakadás fölött fekvő 
új citadella már a törökök által épült. Az egészet 3 méter magas, 
2 méter széles fal veszi körül, részben legalább még Chosref basa 
fala, melynek javításakor utóbb számos török sirkövet használtak föl, 
építettek be. A felső vagy török városnak mintegy kétszáz romladozó 
háza van; köztük most terjedelmes új kaszárnya rí ki az ősrégi 
épületek és falak közül. Az egykori szerájnak nincs többé nyoma. 
Három tornyos kapu nyílik a város felé, egy a keleti túloldalon a 
Romanja-Planina vadonának. Több kisebb kijárat éjszaknak. Az egész 
a mai várat vagy ó-várost képezi, melyet máig is kizárólag muham- 
medánok laknak. Az alsó városban is előszeretettel a két hegyol- 
dalra vonulnak a muhammedánok, a hol kertjeik közt távol a mozgal- 
mas zajtól, előkelő nyugalomban élnek. A Miljacska partjait átengedik 
a forgalom zajának, a keresztényeknek és a nagy középületek- 
nek. Itt állnak a bal parton a hatósági épületek, a nagyrészt fából 
épült új konak és a nagy kaszárnya, a jobb parton a bazárok és 
fürdők. Itt áll a két legnagyobb mecset is. A jobb parton a Bcgova- 
dzsámia, melyet a hagyomány szerint szintén Chosref bég alapított, és 

melynek hatalmas kupoláin csakugyan könnyen felismerhető a leg- 
régibb török mecsetek byzantin jellege; udvarán hatalmas hársfa alatt 
nemes izlésű kút a vallásos mosdásokra; a bejárat előtt két monolith 
oszlop barna márványból, nyilván lerombolt keresztény templomból 
átvéve; a mecsetben egy kápolna az alapitónak és nejének sírjával. 
A balparton a czareva-dzsámia, a császár mecsetje, melyet magának 
Mohammet szultánnak, Bosznia meghódítójának tulajdonítanak, és 

melyre a gróf Andrássy által kötött conventió alapján, még az 
occupatió utáni első években is felhúzták ünnepnapokon a szultán 
vörös zászlaját; ujabban azonban a muhammedánok önként fel- 
hagytak e szokással és csak a próféta zöld zászlaját húzzák fel. A 
czareva-dzsamia ép oly nagy, de építészetileg kevésbé érdekes épü- 
let, mint a Begova-gyámia. Mind a kettő egészen megtelik a min- 
denfelől összesereglő hívekkel legalább háromszor napjában. Ilyenkor 
nemcsak a mecsetek kútjainál, hanem végig a Miljacska partjain 
látni lehet a vallásos mosdásokat. Mind a két mecset kétségkívül a 

hódoltság első idejéből való, noha nem a legrégiebbek az országban, 
mert Fócsában, a hol legelébb ült török szandzsákbég, emelkedtek 
az első mecsetek is. 

A legrégibb török emlékek egyike a ((Koszina Csupria», a kecs- 
kék hidja is, mely 2000 lépésnyire a vár alatt egyetlen merész 
ivben veti át a Miljacska sziklaszakadékain a novibazári országútat. 
E hídnál szokták ünnepélyesen fogadni a Stambulból érkező helytartó 
vezireket. Ez is a XV. századból ered és az első szultánok alatt 
épült, ép úgy mint a többi hidépitészeti remekmű az országban, a 
mosztári, visegrádi, trebinjei stb. melyekkel rokonsága szembetűnő. 
Mind e hidakat tévesen szokták a rómaiaknak tulajdonítani. 

Messze a legérdekesebb emléke azonban a törökkori Szerajevo- 
nak az a fajára és nyelvére szláv, hitére muhammedán, intézményei- 
ben tisztán középkori feudális arisztokráczia, mely az egész törökkoron 
végig, a szultán helytartó vezirjeit csak tűrve, néha nem is tűrve, 
olygarchicus köztársaság gyanánt csaknem függetlenül kormányozta 
az országot egész a mi napjainkig. Mintha itten a török kormányzat 
mintegy borszeszben conserválta volna az európai középkor egy 
darabját, le egész a tizenkilenczedik századig, de úgy, hogy eleve- 
nen maradt. Bosznia mintha varázsálomba merült volna abban a 
pillanatban, midőn a szultán hatalmába jutott, tovább élt, de mozdu- 
latlanul megmaradt akkori állapotában. Csak az izlam lépett a bogu- 
mil hit helyébe, török jelmezek és bizonyos stambuli etiquette vál- 
tották fel a lovagkor jelmezeit és külsőségeit a nélkül, hogy ez vál- 
toztatott volna lényegén, a nagy bárók hatalmaskodásán, a kicsinyek 
garázdálkodásán, az állami tekintély ingadozásán, a polgári rendnek 
jelentéktelenségén, a népnek sanyarú elnyomottságán. A hűbéres 
rendszert látjuk, egy lovagias, mindig harczra kész nemességet részint 
az ország fővárosában, a hol maga mellett semmi idegen hatalmat, 
még a helytartó vezirt sem tűri meg, részint ostromra mindig kész 
váraiban, a hol a királyi jogokat felelősség nélküli kény nyel gyako- 
rolja és harcz, vadászat, vagy lakomák, troubadour-dalok, ősi dicső 
emlékek, rajongó vallásosság, generozus lendületek és durva kegyet- 
lenségek közt osztja meg életét, de semmi egyéb iránt érdeke nem 
ébred; mig a misera contribuens plebs az élet nyomorával küzd 
tompa alázatban. Időről időre azonban véres harcz tombol végig az 



TÖRÖKKORI EMLÉKEK t2 9 

országon, az urak harcza az uralkodó, vagy a pórnép fellázadása az 
urak ellen. Minden hegyszoros visszhangzik a csaták zajától néha 
éveken át, mig végre bástyák és tornyok magasáról százával hirde- 
tik karókra tűzött fejek, hogy visszatért a béke és marad minden, a 
hogy volt. 

Ez állapotok, melyeknek csak az occupatio vetett véget, a tör- 
ténelmi fejlődés által válnak érthetőkké. 

Az ozmán nemzet, melyben az uralkodó ház örökösödési jogán 
kivűl nem létezik semmi nyoma a születés különbségének, mindenütt 
érintetlenül hagyta az arisztokrata intézményeket, a hol hódításai- 
ban ilyeneket talált, feltéve, hogy az arisztokrátia elfogadta az izlamot. 
így maradt épségben az arabok törzsfőnöki arisztokrácziája és az 
izlamra tért bogumil arisztokráczia Boszniában. Szünetnélküli hódításaik- 
kal sokkal inkább el voltak foglalva a szultánok, sem hogy a belső 
organisatióval sokat foglalkozhattak volna. Elfogadták tehát ép úgy, 
mint a rómaiak, a meghódított országban elétalált organisatiót, fel- 
téve, hogy és addig a meddig világhódító czéljaikba beletalált, vagy 
azokat legalább nem zavarta és felmentette a központi hatalmat a 
locális gondoktól, ezzel is könnyítette a világhódító törekvéseket. Ez 
tette lehetővé a gyors térfoglalást, ez okozta persze a gyors hanyat- 
lást is. Mint az árviz terjedt a török hatalom, de le is folyt mint az 
árviz, és a mint lefolyt, nyomaival ugyan az árviznek, de különben 
változatlanul ugyanaz merült fel ismét, a mit elborított volt. 

Jajcza bukása után a magyar koronához ragaszkodó nagy csa- 
ládok, a Keglevicsek, Jélasicsok, Festeticsek, Gorázdaiak, a kik később 
a Teleki nevet vették fel stb. elhagyták az országot. Velők menekült 
a lakosságnak nagy része, főkép a katholikus, Horvátországba, Szla- 
vóniába, a Bácskába (sokáczok és dalmaták,) de raguzai és velenczei 
védelem alá Dalmatiába, osztrák védelem alá Stiriába és Krajnába is. 
Az, előbbiek Magyarországgal együtt nem kerülték el később a török- 
uralmat. Az utóbbiak, a hírhedt uskok-ok ellen nem sokára irtóhábo- 
rút kellett folytatni az osztrák hatóságoknak, oly garázdáknak mutat- 
koztak. A Zengg körül telepített uskok-ok annyira vitték a tengeri 
rablásban, hogy valóságos tengeri csatákat vívtak Velencze ellen, és 
oly vonzerőt gyakoroltak a világ minden kalandorára, hogy midőn 
a bécsi kormány 161 8-ban kénytelen volt, daczára a törökök elleni 

kitűnő szolgálataiknak, véres ítéletet tartani fölöttük, az aug. 14-én 
felakasztott uskok kalózok közt kilencz angol volt. 

Az el nem menekült lakosság egy része elpusztult a véres had- 
járatok alatt, egy része rabszolgaságba hurczoltatott, a fiú-gyermekek 
tömegesen vitettek el, hogy eunukokká vagy jancsárokká neveltesse- 
nek, a mi pedig megmaradt és keresztény hitéhez ragaszkodott, az a 
rájah sorsára jutott és megfosztva javaitól gyorsan elmerült a jobbágy- 
ság jog- és birtoknélküliek tömegében. A bogumilek azonban élükön a 
régi bogumil arisztokrácziával, mely már az előtt a törökkel szövetke- 
zett és a török hatalmat az országba behozta, tömegesen áttértek az 
izlamra és őket tárt karokkal fogadta az új hatalom. Nevezetesen 
a renegát fő- és köznemesség nem csak megmaradt, de növekedett 
is kiváltságaiban, birtokaiban, hatalmában, minél könnyebben volt 
beilleszthető a török hadszervezetbe és minél inkább bizonyult a leg- 
hasznosabb elemnek Nagy-Magyarország meghódításában. 

A török hadszervezet a jancsárok álló gyalog hada mellett a 
spahik felkelésén alapúit. 

Minden meghódított föld azonnal kiosztatott kardok és zászlók 
szerint. Az új birtokos nem csak maga volt köteles lóháton követni 
a szultán hadait, hanem a 3000 aspert meghaladó jövedelem után 
minden 5 — 5000 aspertől egy-egy lovast kellett magával hoznia. A 
nagyvezir a ruméliai és az anatóliai beglerbégnek, ezek a zászlós 
uraknak, a szandsák-bégeknek adták ki a parancsot és Ázsiából 
50,000, Európából 80,000 lovas vonult ki a háborúba. Az ilyen 
donatió, timár, nem volt örökös. A 700,000 asper jövedelemmel 
biró szandsák-bég fia például csak 5000 asperes tímárra tarthatott 
igényt. Az egyszerű spahi fiának az új adományt ki kellett érdemel- 
nie. De mindinkább szokássá vált, hogy csak a timarli fia kaphat 
ismét tímárt. 

így vált egy fogalommá a lovaskatona és a földesúr: a spahi. 
Innen nevezi a nép még ma is Délmagyarországon spahiának a föld- 
birtokost. A bosnyák renegát nemesség, hozzászokva már a nemesi 
felkelés magyar rendszeréhez, könnyen bele volt illeszthető a rokon 
török hadszervezetbe és az új török birtokosokkal együtt képezte 
ezentúl a bosnyák spahik felkelését. De ebben az új szervezetben 
mindjárt eleitől fogva oly állást tudott magának kivívni úri hagyomá- 

nyaijiál, harczban edzett erkölcseinél, de főleg azon szolgálatoknál 
fogva, melyekre egész helyzete által kiválóan alkalmas volt Bosznia 
biztosításában és Magyarország meghódításában, hogy csakhamar ép 
úgy mint az előtt az első szerepet játszsza Boszniában és kiváló sze- 
repet nem sokára Magyarországon is. 

Láttuk volt, hogy alig hogy a Herczegovina elbukott, az első 
és utolsó herczeg unokája a szultán nagy vezérévé emelkedik, Ahmed- 
bég Herczegovics, a ki a lepantói ütközetnél is szerepel. Az ő pél- 
dájára csinál carriéret a félholddal a bosnyák renegát ivadék egész 
hosszú sora. E volt bogumil urak, a kik örökös harczok tradicziói- 
ban nevekedtek, parancsolásra születtek, otthonosak voltak az or- 
szágban, jól ismerték Magyarországot és a magyarokat, régi fanatiz- 
mussal gyűlölték a katholikus egyházat, a magyarok elleni harczban 
kiváló szerepre voltak hivatva és mi természetesebb, minthogy csak- 
hamar ők voltak a kapetánok, szandsák-bégek, vezirek, sőt nagyvezirek, 
midőn a szultánok legfőbb törekvései Magyarországra irányultak? 

Bosznia birtoka adott volt domináló állást Magyarországnak a 
Balkán félszigeten. Most Bosznia vált az ázsiai invázió támpontjává 
Magyarország meghódításában. 

Már 1470-ben egy bosnyák születésű basát, a csajniczai Szinan- 
béget látjuk az újon meghódított tartomány élén. Neki tulajdonítják 
a csajniczai régi mecset építését. 1501-ben a herczegovinai szandsák- 
bég foglalja el Zárát. 1526-ban nagy Szolimánt követi Magyar- 
országba. 

1530-ban már Murád herczegovinai szandsák-bég pusztítja Ma- 
gyarország déli részét. 1541-ben az első bosnyák vezir, Cliozref, most 
már rumili-beglerbég, és a bosnyák csapatok döntő részt vesznek a 
Pest alatti csatában, melyben Mohammet nagyvezér megveri Roggen- 
dorf tábornokot, a ki az itt vett sebekben meg is halt. 1543-ban 
ugyané csapatok vesznek részt Székesfehérvár, 1544-ben Vácz és Vi- 
segrád elfoglalásában. 

1543-ban Halukogly basa vezényli a herczegovinai csapatokat 
Szolimán magyarországi seregéhez, 1556-ban Sziget ostroma előtt 
Kosztajniczát és Krupát veszi ostrom alá, melyeket Zrínyi Miklós 
szabadít fel. 1570-ben egy herczegovinai születésű renegát, Ali-basa 
emelkedik nagyvezérré. Utódja e legfőbb méltóságban, a török biro- 

dalom egyik legnagyobb államférfia és hadvezére, Mehemmet bég 
Szokolovics bosnyák renegát, ugyanaz, a kit a hagyomány Szerejevo 
alapítói közt említ. Szokolovics helységébén Visegrád mellett ma is 
mutatják a síremléket, melyet a keresztény hitben meghalt anyjának 
emelt. O építette a visegrádi nagy szerajt, melynek romjai ma is lát- 
hatók és a visegrádi híres hidat, melynek szilárdsága ma is példa- 
beszédes Boszniában. A folyó közepe felé emelkedő 1 1 csúcsív hordja 
a 170 méter hosszú, 6 méter széles remek alkotmányt. A hid köze- 
pén emelkedik a város kapuja, felirattal oszlopán, mely szerint a hidat 
Szokolovics nagyvezér a hedzsra 985-ik évében (1577) építette. Ro- 
kona és kortársa Musztafa bég Szokolovics Kis-Azsiában és Szyriában 
parancsnokolt és Erzerum, Damaskus és Jeruzsálem mellett ma is 
állanak az általa emelt nagyszerű épületek. Ugyanez időben Chozref 
utódja Ferhát basa 1576-ban Horvátországot pusztítja és többek közt 
az elfogott báni helyettest, Auersperg Herbertet is lefejezteti. Ferhát 
basától fogva, ki később budai basa és magyarországi helytartó lesz, a bos- 
nyák vezérek már Banjalukában székelnek, mert a hódításokkal együtt 
előretolatott a székváros is. De Szerajevó nem szűnik meg a benn- 
szülött muhammedán arisztokráczia központja lenni. Ferhát utóda a 
boszniai vezírségben, Haszan basa, és a bosnyák bégek a létrejött béke 
daczára sem szűnnek meg Horvátországot nyugtalanítani. Midőn 1 59 1 -ben 
Zágráb elpusztítása után Kapronczav István és Székely Mihály által 
visszaveretik, Szinán basa nagyvezir azzal az indokolással követeli a 
háborút, hogy ha a porta el találná veszíteni Boszniát, elveszti tekin- 
télyét a hatalmak előtt, de elveszti ama hősöket is, kiknek annyi 
fényes diadalt köszön. Haszan basa most már a szultán parancsára 
vezeti újra Horvátországba bosnyák hadait, elfoglalja Bihácsot, melyet 
Lamberg Kristóf védelmezett, de elesik Sziszeknél, a hol seregét meg- 
veri Erdődy horvát bán. Utódja Kucsuk Hasszán basa azonban elfog- 
lalja Sziszeket, a következő vezír Apardli-basa, kiben némelyek Árpád 
nevű magyar renegátot keresnek, a bosnyák hadak legnagyobb részét 
Buda védelmére küldi. A zsitvatoroki béke után Perzsia ellen harczol- 
nak a bosnyákok, de már 1629-ben újra Magyarországba törnek, hogy 
Rákóczy Györgyöt támogassák. De a szerencse kezdte elhagyni a 
bosnyák fegyvereket. Erdődy, Keglevics és Jelasics visszaverték a 
betörőket. 

Hasonló sors érte egyes kisebb vállalatukat. Az 1643-ban a 
szultán és a császár közt kötött béke alatt a bosnyákok szakadatlanul 
Velencze ellen harczoltak. E harczokban merül fel először a Cscngics 
név, mely onnan fogva máig megőrizte .tekintélyét a Herczegovinában. 
Zára, majd Makarszka ellen vezeti a herczegovinaiakat Ali-bég Csen- 
gics. Bécs ostrománál jelennek meg újra a bosnyák hadak, melyek 
Döbling alatt táboroznak, és utolsó fegyvertényük, ez is sikertelen, 
hogy 1684-ben Visegrádot védik a győzelmes császári hadak ellen. 
Buda bevétele után fordul a koczka, és a bosnyák hadak már nem 
többé Magyarországon, hanem saját földük határain és belsejében 
kénytelenek a magyar és német hadak ellen harczolni. 

A mohácsi ütközet után az Árpádok trónjára hivott új dynastia 
azon nagy missiót tűzte maga elé, hogy Magyarországot, mely immár 
csak egy keskeny karéj volt a styriai, osztrák és morva határon, mert 
a többi mind a szultán közvetlen uralma vagy legalább felsőbbsége 
alá jutott volt, — helyreállítsa régi épségében, nagyságában. Törhetlen 
kitartással, a balsorsban meg nem ingatva, semmi nehézség előtt 
vissza nem riadva, híven, győzelmesen teljesítette a nagy hivatást és 
a nemzeti területtel együtt hódította meg a balsorsban pártokra sza- 
kadt volt egész nemzet bizalmát. Midőn a szűkebb Magyarország terü- 
lete fel volt szabadítva, az uralkodó ház nem tekintette befejezettnek 
a szent koronával átvett missziót, hanem folytatta a magyar haza régi 
nagyságának visszavívására irányzott harczot, mely ezentúl az elveszett 
tartományok visszanyerésére irányúit. 

Már két évvel Buda felszabadítása után Boszniába nyomulnak a 
császári és királyi hadak, 1688 szept. 15-ikén badeni Lajos őrgróf 
ostrommal beveszi Zvornik várát, és hasonló sorssal fenyegeti Banja- 
lukát. Ez időben teszik át a bosnyák vezírek székhelyüket a bátor- 
talanná vált Danjalukdbbl Travnikba, de annak jeléül, hogy a szultán 
Magyarországról le nem mond, és hogy Boszniában még a magyar 
birodalom egy részét birja, a Travnikban ülő bosnyák vezírekre a 
((Magyarországi Vali)) büszke czíme is száll. 

1690-ben Percsinlija tábornok nyomul Tuzláig, a régi Só-föld- 
jére, a honnan 3000 katholikust hoz vissza, Draskovics horvát bán 
50,000 törököt ver meg Kosztajniczánál, 1693-ban pedig Batthyány 
Ádám horvát bán foglalja el Vranogracs, Novo-Todorovo és Velika- 

Kladusa várait és visszaveszi az egész földet az Unnáig. 1697-ben 
szavoyai Jenő a zentai ütközet után csupán 4000 lovassal és 2000 
gyalogossal elfoglalja Doboj, Maglaj, Zepcse, Vranduk erődéit, okt. 
22-én megjelenik Szerajevo alatt, és minthogy a várat el nem foglalhatja, 
felgyújtja a várost és visszatér 40,000 felszabadított kereszténynyel, 
mindezt húsz nap alatt. 

1717-ben Petrás tábornok nyomul Zvornikig, Draskovics pedig 
Novit veszi ostrom alá, de az elébbit Nuuman-basa Csuprilics bosnyák 

vezír, a másikat Alaj-bég Cserics a dolnje-vakufi kapetán megveri. 
Ennek daczára a poszareváczi békében az egész északi Bosznia Károly 
király kezében marad. Az 1737-iki hadjáratban Raunach tábornok 
Kulin-Vakuf és Osztrovicza erődéit, Hildburghausen herczeg Banjalukát 
veszi ostom alá, de Ali-basa Ecsimovics vezír által teljesen megverve, 
a császári sereg visszavonul Szlavóniába és a belgrádi békében ismét 
a Száva és az Unna lesz a határ. 1790-ben Laudon tábornok elfog- 
lalja ugyan megint az északi Bosznia egy részét, de a szisztovi béké- 
vel minden visszatér régi állapotába, hogy majdan csak az occupa- 

tionális hadjárat döntsön közel egy századdal utóbb a tartomány 
sorsa felett. 

Ez alatt sajátságos viszonyok fejlődtek. 

Ha az izlamra tért ősnemesség eleintén ragaszkodott is még ben- 
sőleg bogumil hitéhez és épen úgy csak külsőkép vette volt fel az 
izlamot, mint annyiszor a magyar fegyverek nyomása alatt a katho- 
licizmust; ha a nagy Szokolovics még keresztény síremléket emel 
anyjának, és keresztények ivadékai keresztény papot hivnak néha a 
keresztény ősök fölötti imára; ha titkos bogumil hagyományok leju- 
tottak egész a legújabb időkre és titkos bogumilek kétségkívül még 
századunkban is léteztek a bosnyák muhammedánok közt, egyes ke- 
resztény szertartásoknak pedig legalább babonaszerű erőt ma is tulaj- 
donítanak : egészben és nagyban az uralkodó osztály az izlam e szá- 
zados dominátiója és az izlamért folytatott e szakadatlan, dicsőségben 
és zsákmányban egyaránt gazdag harczok alatt teljesen muhamme- 
dánná vált és mélyen át volt hatva az izlam istenismeretének azon 
gőgjétől, mely csak megvetéssel tekint le a keresztényre, a ki Allah 
mellett még Issza prófétát, sőt egy fehér galambot is második és 
harmadik isten gyanánt imád. 

E mellett azonban ragaszkodott ősi, családi és nemzeti hagyo- 
mányaihoz, nyelvéhez, locális tekintélyével pedig nemcsak mindig felül- 
múlta a közéje telepített ozmanli jövevényeket, ha ezek még oly 
hatalommal és birtokkal is lettek volna felruházva, — mert hiszen a 
földmivelő köznép mindég és mindenütt többre becsüli a régi birtokost, 
még akkor is, ha tönkre ment, mint a fel vergődött jövevényt, — 
hanem az állandóan megtelepedett ozmanli családokat a nemzeti 
arisztokrácziák sajátságos erejével gyorsan assimilálta is. 

Vallásos és harczi buzgalmuk, valamint a velük szüíetett tekintély 
végre annyira megnyerte a porta bizalmát és kedvezését, hogy nem- 
csak birtokaikat és jogaikat szállíthatták apáról fiúra, hanem a leg- 
fontosabb állásokra is emelkedtek a szandsák-bégségtől egész a nagy- 
vezérségig, mikor pedig az ország megszűnt szandsákokra oszlani és 
a helytartó vezír alatt 48 kapetán kormányozta, ezen kapetánságok 
csakhamar, ha nem is jogilag, de tényleg örökösökké váltak a leg- 
tekintélyesebb, leggazdagabb birtokos családokban, melyeknek állása 
annyira meggyökerezett, hogy idegen kapetán az ő nyilt vagy alat- 

tomos oppositiójukkal szemben meg nem tudott volna állni, és hogy 
egyes balsikerek és csapások sem ingathatták meg tartósan e családok 
öröklött tekintélyét és hatalmát. 

Természetes tehát, hogy az ősi váraikban ülő harczias kapetánok 
keveset törődtek saját körükben a vezirrel, a ki különben is meg 
volt elégedve, ha megkapja békében az adót, háborúban a contingenst, 
és ezentúl nem sokat gondolt vele, ha a kapetánok egymás közt 
háborút is viselnek. A porta még legjobban járt, ha e kapetánok 
közül választotta a vezirt is, mert az ilyennek volt legtöbb tekin- 
télye, noha saját hatalmukat a többiek vele szemben is féltékenyen 
őrizték. A valláson, az általa feltételezett életmódon, a török ruháza- 
ton és a szultánok palotájából terjedő bizonyos illemszabályokon kivül 
tehát lényegileg minden a régi mederbe tért vissza egész az örökös 
czimekig. Herczegek és grófok, vajdák és knézek nem voltak többé, a 
két utóbbi czim átment a keresztény rájah vezetőire, vajdáknak nevezték 
magukat még a fekete hegyek alatt függetlenségükért harczoló keresz- 
tény törzsek vezetői, knézeknek a falusi keresztény kisbirák, de a régi 
arisztokráczia új örökös czímeket vett fel, a bég czímét mindenki, a ki 
szandsák-bégtől és basától származott, a szerényebb aga czímét a többiek. 

Ez állapotok mindamellett nem okoztak zavart és nagyobb ösz- 
szeütközést, a meddig a porta győzelmes hadjáratokra, fényes pályákra, 
dús zsákmányra tudta vezetni mind e kapetánokat, bégeket, agákat. 
Midőn azonban egyszerre elapadtak a dicsőségnek és gazdagságnak 
e forrásai, sőt a kapetánoknak maguknak kellett patrimoniumukat 
megvédeni az idegen hódítás ellen, akkor a porta és a vezir tekintélye 
rohamosan hanyatlott, a kapetánok elbizakodotsága határtalanul nőtt. 

A fordulatot még sietteté a válság felé egy ujabb tényező. 

A jancsárok álló gyalogsága, melyen a szultánok hadi fölénye 
alapúit, és melyhez hasonló szervezet az akkori Európában csak 
Mátyás fekete seregében és a svájczi zsoldosokban létezett, az ujon- 
czozás egy sajátságos nemével egészítette ki magát. Időről időre ki- 
szedték az emberanyag tizede gyanánt a rájah fiúgyermekeinek javát, 
de nem úgy mint a mi ujonczozásunknál meglett korukban, hanem 
hét éves koruktól fogva. Az újon meghódított tartományokban ez 
megtörtént mindjárt a foglaláskor. E válogatott gyermekeknek ismét a 
javát kiválogatták a palota testőrsége számára. Ezekből keletkeztek a 

szultánok legnagyobb államférfiai, hadvezérei; a rabságra vitt keresz- 
tényfiúk kormányozták a birodalmat és tették nagygyá. A többiek 
tömege kisázsiai parasztoknál nevekedett, mig a jancsárok számára 
megért. így ezek kis koruktól nem ismertek többé családot, a szultán 
volt uruk és apjuk, családot maguk sem alapíthattak, kemény fegye- 
lemben tartva, tán még szigorúbb volt életök békében, mint hadban. 

De a jancsárok már Szolimán alatt feleséget kezdenek venni. 
II. Szelim alatt kierőszakolták, hogy gyermekeik felvétessenek sere- 
gükbe. III. Murád viszont arra kényszeríti őket, hogy maguk közé 
fogadjanak az ő szigorú disciplinájukon kivül a családi körben neve- 
kedett született törököket, mert az emberségesebb európai szellem 
terjedtével a gyermek-ujonczozás kegyetlen szokása mindinkább szűnni 
kezd. Ahmet alatt a Stambultól távol a várakban és a határokon 
elhelyezett jancsárok polgári keresetre adják magukat. Végre példa- 
beszéddé válik, hogy a jancsárok éles szeme csak arra való, hogy észre- 
vegyék, hogy mikor kezdenek ingadozni a spahik, jó lábuk csak arra, 
hogy az elsők legyenek a futásban. De mint minden kiváltságos 
osztály, megtartották minden gőgjüket, zsoldjukat és előjogukat, miután 
már rég elvesztették mindazon tulajdonokat, melyek azokat igazolhat- 
ták. A birodalom támasza helyett veszélyévé váltak.* 

Midőn Boszniában a vezirek a jancsárokra akartak támaszkodni 
a kapetánok ellen, ezáltal csak még követelőbbé tették őket. Egyesek 
mindinkább kezdtek apró földbirtokot is szerezni, és mivel apró 
volt, kiültek a falura és még inkább zsarolták a rájáht, mint a vagyo- 
nosabb régi birtokosok, a kik váraikban és az ezek körül alakúit 
városokban éltek. Másfelől a szegényebb családok ivadékai, minél 
inkább fogyott el a hadizsákmány, a jancsárok közé tolultak már a 
zsold miatt is. Nemsokára a bosnyák jancsárok is csak vallásukra 
voltak törökök és ők is csak alkalmatlan, gyűlölt idegent láttak a 
portáról jövő ozmanlikban. így létesült a bégek és jancsárok termé- 
szetes érdekszövetsége a vezirek ellen, központjával Szerajevoban, ahol 
a leghatalmasabb családok állandóan képviselve voltak, a jancsárok 
pedig a várat őrizték, és a lakosságnak már egy hatodát képezték. 

A Boszniában máig fennálló ősi szláv zadruga, — a magyar volt 

* Lásd: Ranke: Die Osmanen. 4. kiad. 45. 1. 

határvidéken is csak most feloszlandó házközösség, — példájára a városi 
arisztokráczia örökös sztaresina, a jancsár kézművesekből, kereskedőkből 
alakuló czéhek választott sztár osztok által kormányozták magukat, a közép- 
kori városi patriciátusokhoz hasonló önállóságban és féltékenységben a 
központi hatalom, a mindinkább árnynyá sülyedő travniki vezirrel szem- 
ben. A Stambulból érkező vezirt tisztességgel fogadták, egy napon és 
éjen át közköltségen tartották, aztán elküldték Travnikba, tovább nem 
tűrték. A porta rendelte a kadit, a rájah bíráját, a muszallimet, és a jancsár- 
agát ; de ez utóbbi által a jancsárokkal szövetkezett bégek mindig el- 
tudták távolítani a másik kettőt, sőt a vezirt is, ha nem voltak ínyükre * 
II. Mahmud, a reform-szultán, e század elején rendet akart csi- 
nálni Boszniában is. Miután Szerbiát lecsillapította volt engedményei- 
vel, kemény férfiút küldött Boszniába azzal az utasítással, hogy 
minden ellenállást meg kell törni. Dzselaleddin basa, a szigorú életű 
Bektasi-dervisek rendjéből, nem talált erre más módot, minthogy a 
dynasta-családok egy részével szövetkezett a többiek ellen. Támaszá- 
val nevezetesen a hatalmas Csengics-családnak, ** melynek hűbérbe 
adatta a szultán által az egész Zagorjét az állami adókkal együtt, 
1821-ben ostrommal vette be Mosztárt és Szreberniczát, lefejeztette 
a derventi, banjalukai, fócsai kapetánt és a szerajevói legtekintélye- 
sebb bégeket. Hiába panaszkodtak a szerajevóiak a stambuli jancsár- 
aga által a szultánnál, hiába vádolták a vezirt, a ki álruhában vegyült 
a rájah közé és eljárt a keresztény templomokba is, hogy keresztény. 
A szultán megígérte, hogy visszahívja, de Dzselaleddin vezír maradt az 
1 8 2 1 -ben bekövetkezett háborúig. Ekkor a régi állapotok visszatértek. 
Midőn Mahmud lemészároltatta a stambuli jancsárokat és kiadta 1241 
szilkade 11-iki (1826 jun. 16.) fermánját, melylyel a jancsárokat 
eltörölte és az átalános ujonczozást elrendelte, a bosnyákok elűzték 
a reformokat kihirdető Hadzsi Musztafa vezirt. Az európai szabású 
uj egyenruhákra, a mellen keresztezett fegyverszíjakkal, azt mondták, 
hogy aha fel akarjuk venni a keresztet, nem a szultántól, hanem a 
bécsi császártól veszszük fel.)) Az uj vezir Abdurrahrnan, ostrommal 
volt kénytelen bevenni a fellázadt Szerajevót, ahol véres ítéletet ült 
és hét főnököt lefejeztetett, köztük Rusztsuklia jancsár-agát. 

* Ranke, Serbien und die Türkén, 294. 1. 
** Rankenél Dschindschajitsch. 

Abdurrahman megpróbálta a régi szokás ellenére Szerajevoban 
maradni. 1828 július havában azonban négy napi utczai harcz után őt 
is elűzte az orosz háborúba Szerajevón átvonuló csapatokkal szövet- 
kezett lakosság. Csak 1830-ban az oroszokkal megkötött béke után 
gondolhatott a szultán ismét a reformok komoly foganatosítására. Az 
ismét Travnikban székelő uj vezir, Ali basa Morálja alig tehette meg 
az első lépéseket. Husszein-aga-Berberli, a brebiri kapetán kitűzte a 
próféta zászlóját, szent háborúra hívta a ((dicsteljes büszke Bosznia 
oroszlánszívű fiait», «az ősök és a vallás védelmére)) és 40,000 emberre 
szaporodott sereggel megindult Konstantinápoly felé, «a gyaur-szultán » 
ellen, ((helyreállítani a valódi izlamot.)) 

Nem a nagyvezir fegyverei, hanem a bosnyák bégek egyenet- 
sége és féltékenysége tette tönkre a merész vállalatot. A szultán 
győzelme azzal végződött, hogy az egész Herczegovinát kénytelen volt 
átadni Ali bég Rizvanbegovics sztolaczi kapetánnak, a ki a Csengi- 
csekkel együtt Husszeint legyőzni segített. 1837-ben végre eltöröltet- 
tek az örökös kapetánságok. Az Abdul Medzsid által 1839 nov. 2-án 
kihirdetett gülhanei Hatti-Serif, mely a keresztényeknek akart bizo- 
nyos egyenjogúságot adni, ujabb felkelést okozott, melyet Szerajevo 
falai alatt vert le Velidzsid-basa. A bosnyák bégek panasza és fenye- 
getése, hogy áttérnek a keresztény hitre, elég hatályos volt azonban, 
hogy az erélyes vezir visszahivassék, a Hatti-Serif pedig irott malaszt 
maradjon. Midőn hosszú ingadozások után végre 1850-ben Omer 
basát küldte a szultán Boszniába, hogy a reformokat végrehajtsa és 
a forrongó rájáht lecsillapítsa, a Herczegovinában független úr gya- 
nánt gazdálkodó Ali basa Rizvanbegovics tűzte ki a fegyveres ellent- 
állás zászlaját. Omer basa leverte a lázadást, de a reformokat csak az 
ő erős keze tarthatta fenn. Utódai alatt csakhamar feledésbe mentek, 
a szultán által küldött effendik bábok voltak a hatalmas bégek kezé- 
ben, és 1856-tól fogva, midőn Luka Vukalovics állt a felkelő rájah 
élére, montenegrói segélylyel egyik keresztény-lázadás a másikat kö- 
vette egész az occupatióig. 

A VALLÁSOS SZELLEM A KELETEN. A KORMÁNY INTERCONFESSIONÁLIS POLITIKÁJA. 

A BOSNYÁK MINORITÁK. A KATH. EGYHÁZI ÜGYEK RENDEZÉSE. AZ ORTHODOX 

EGYHÁZI ÜGYEK. — A MUHAMMEDÁNOK. — A VAKUF. AZ ELKOBZÁS KÉRDÉSE. 

A RENDEZÉS. A MOLLÁHK. - A REISZ-EL-ULEMA. — A SERIÁT-BIRÓSÁGOK. 

A VAKUF-BIZOTTSÁG. CULTUS-BUDGET. A MUHAMMEDÁN TUDOMÁNY. A TUDÓS 

KÁDI NÉZETEI AZ EURÓPAI TUDOMÁNYRÓL. A MUHAMMEDÁN OKTATÁS. A FELE- 
KEZETI ÉS KÖZSÉGI TANINTÉZETEK. 

^Oosznia egész története az elnyomott felekezetek felkeléseiből áll. 
J--' Az üldözött bogumilek hívták az országba a törököt. Viszont az 
elnyomott keresztények az európai interventiót. A török uralom való- 
ban csak fokozta a bosnyákok régi vallásos szellemét. A porta uralma 
alá került fajok egyenesen rá voltak utalva a vallás eszméjére, ha 
külön egyéniségükhöz ragaszkodni akartak. A hol a haza tényleg meg- 
semmisült, és az uralkodó elem a jutalom és a büntetés minden nemé- 
vel törekedett az assimilátióra, a hol az ellentállók tömege gyorsan 
lenyomatott az anyagi és szellemi tehetetlenség legalsó fokára, ottan 
a nemzetiségi eszmény magára nem birt volna azon erővel, hogy a 
/íiúság, a tettvágy, az élvvágy századokon át ellentálljon minden kísér- 
tésnek. Ezt az emberfölötti erőt az anyagi és szellemi szegénységbe 
sülyedt tömegnek csak a vallásnak emberfölötti eszménye adhatta meg. 
Lemondani mindenről, tűrni mindent, fegyvert fogni a győzelem remé- 
nye nélkül is csupán az ellentállásért, és ezt tenni századokon át: 
erre a tömegnek csak oly érdekek adhatják meg az erőt, melyek 
nem e földről valók. Ezért látjuk a török birodalomban mindenütt a 
rajongás hőfokáig emelkedve a vallásosságot, és a legelfogulatlanabb, 
a legtürelmesebb, a leggenerosusabb még mindig maga a muhamme- 

dán marad, minthogy ő az uralkodó. Az uralkodó muhammedánnal a 
a keresztény alattvaló legalább modus vivendit találhat. Az uralomra 
jutó rájah a muhammedánt a szó szoros értelmében kipusztítja, lemészá- 
rolja, vagy legalább birtokáról és az országból elűzi. Keresztény 
nagyhatalmak alatt békében élnek a muhammedán lakosságok, de Oláh- 
országból, Szerbiából, Görögországból, Bulgáriából eltűntek, mihelyt 
ez államok megalakultak, sőt mind e felszabadult népek megőrizték 
teljes ellenszenvüket a más felekezetű keresztények ellen is. De a 
kedélyek fölötti legfőbb uralmat nemcsak az elnyomottaknál, hanem 
az uralkodó elemnél is megőrizte a vallás, daczára viszonylagos türel- 
metességüknek. 

Midőn a bégek az ősi jogokért és nemzeti autonómiájukért 
fognak fegyvert a szultán ellen, «a valódi izlam» védelmére hívják 
a népet. 

Ilyen múlt és ilyen dispositiók, oly területen, melyen három egy- 
aránt tekintélyes felekezet él egymás mellett, világossá teszik, hogy 
minden kormány, mely az egyiknek fogná pártját a többiek ellen, 
magával szemben találná e lakosság többségét, elkeseredett, kétségbe- 
esett harczra mindég készen. 

A bosnyák katholikus nép azon vezetőinek tehát, a kik az occu- 
patiótól százados ábrándok megvalósítását, a magyar királyok régi 
politikájának megújítását, szóval nem vártak egyebet, minthogy mos- 
tan az ország azonnal katholikussá lesz, ki kellett ábrándulniok. A 
kormány ellenkezőleg a leggondosabb pártatlanságot tette feladatává. 
Es ha voltak is buzgó katholikusok Boszniában és Bosznián kivül, a 
kik ezt a csalódás fájdalmával fogadták, legalább azok, a kik a leg- 
illetékesebb befolyást gyakorolhatják a katholikus népre, nehézség 
nélkül tájékozódtak az iránt, hogy a legkisebb elhajlás a kormány 
által adoptált politikától azonnal visszahat nemcsak az ország paci- 
ficatiójára, hanem azon érdekekre is, melyeket maguk leginkább hor- 
danak szivükön. 

Más irányban merültek fel komoly kérdések a katholikusokat 
illetőleg. 

A török uralom alatt, mint például maga a szent föld, Bosznia 
és a Herczegovina is a Ferenczrendi minoritákra volt bizva a szent 
szék által. A bosnyák minoriták folyton az ország lakosságából egé- 

szítették ki testületüket, és ezáltal határozottan nemzeti jelle- 
get őriztek meg, mely kifejezésre jutott külső megjelenésükben 
is. Eltérőleg a keleten működő kath. papoktól, szakált nem, csak 
bajuszt viseltek. Különben is ragaszkodtak régi hagyományaikhoz, és 
theológiai képzettségüket leginkább a magyar állam területén keres- 
ték. Híveik közt feltétlen tekintélyt és bizalmat tudtak fenntartani és 

elég ügyesek voltak bizonyos tekintélyt és bizalmat szerezni a mu- 
hammedán hatalomnál is, noha nem egyszer megtörtént, kivált az 
újabb időben, hogy egy-egy ilyen népszerű barát kereszttel és karddal 
állott a muhammedán urak ellen felkelő hivei élére. Ezen barátok 
tartották kezükben nemcsak az összes plébániákat, hanem a püspöki, 
apostoli vicariusi állásokat is. Az osztrák-magyar monarchia állandó 
protectiójában részesültek és viszont lehetőleg támogatták ennek 
érdekeit. 

Ennyi érdemnek bizonyára betetőzése volt, hogy midőn e tar 
tományokban végre megszűnt a porta uralma, eddigi kiváló állásuk 
és a vele járó előnyök egy részéről le kellett mondaniok. De a szent- 
szék a porta uralmának megszűnte után egyfelől természetesen meg- 
akarta szüntetni e missionárius egyházi kormányzatot is; normális 
állapotok mellett világi papok voltak hivatva az egyházi administra- 
tióra, és a barátoknak vissza kellett vonulni a zárdai életre. Másfelől 
ha a keleti viszonyok közt bizonyos keleti szellemre szükségük volt e 
bosnyák barátoknak, hogy nehéz feladatukra alkalmasak legyenek, 
most miután az ország úgyszólván visszajutott az európai áramlatba, 
európai szellemre kellett emelni a katholikus papságot is. A feladat 
tehát abból állott, eleget tenni ezen szükségeknek, de méltányossággal 
azon rend iránt, melynek érdemei és szolgálatai előtt szemet hunyni nem 
lehet. A római szent szék és a bécsi kormány közt már 1880-ban meg- 
kezdett tanácskozások eredménye az 1881 júliusában kiadott pápai 
bulla volt, melyszerint Bosznia és a Herczegovina külön egyházi tartomány 
Szerajevóban székelő érsekkel, ki alatt a banjalukai, mosztári és tre- 
binjei püspök áll, a 66 plébánia ellátására szükséges világi papok 
nevelésére pedig seminarium lesz felállítandó. Az érseki székre már 
ezúttal világi pap, a szigorú élete és tudománya által egyaránt kitűnő 
dr. Stadler József hivatott, a ki áldozatkészséggel cserélte fel theoló- 
giai tanszékét e díszes állással, mely azonban a kezdet nehézségei közt 
sok önmegtagadást és tapintatot igényel. Az érsek jelenleg még egy- 
szerű bérházban lakik, az érseki templom pedig oly kicsiny, hogy alig 
képes befogadni a híveket, a kik még nagyrészt keleti módra, maguk- 
kal hozott apró szőnyegen térdelve, felemelt és az oltár felé fordított 
tenyérrel hallgatják a misét. De az új érsek buzgóságával és a kor- 
mány támogatásával megindított önkéntes adakozásokból már kiemel- 
kedik alapjaiból az új monumentális kathedrále. A kik Bosznián kivül 
érdeklődnek a boszniai katholikusokért, bizonyára megragadják az 
alkalmat ez érdeklődésük tanúsítására, kivált ha hallják, hogy például 
a trebinjei katholikus templom felépítésére egy ottani előkelő muham- 
medán 5000 frtot adott. — Mosztári püspökké, valamint a banjalu- 
kai püspökség vicariusává bosnyák ferenczrendi barátok neveztettek, 
kíméletével a régi hagyománynak. A trebinjei püspöki hatóság egyelőre 
megmaradt a raguzai püspök kezében, a ki azt eddig is gyakorolta. 

Az érsek és a ferenczrendiek generálisa közt létesült egyesség szerint 
35 plébániát az érsek tölthet be, a többi a rendnek marad. De világi 
papok hiányában egyelőre csaknem valamennyi plébánia megmaradt 
a bosnyák barátok kezében. A Travnikban felállított szemináriumból 
azonban évenként 5 — 6 világi pap fog kilépni. 

Az orthodox egyház ügyeiben a konstantinápolyi patriarkhával 
kellett egyezkedni. Az egyezség értelmében a püspököket Felsége 

nevezi ki, közölve nevüket a patriarkhával, hogy ez eleget tehessen a 
kánoni követelményeknek. A püspökök által a phanarnak fizetett ösz- 
szeget évi 6000 írtban megállapítva, ezentúl a kormány fogja a pat- 
riarkhának fizetni. A patriarkháért való szokásos imák fenntartattak, 
valamint az is, hogy a szentelt olaj ezentúl is tőle vétetik. 

A bosnyák orthodoxok, a kik előtt a phanarból küldött, a nép 
nyelvét nem értő görög püspökök soha sem voltak népszerűek, öröm- 
mel fogadták a változást, mely által már 1881 elején Száva Kosza- 
novics személyében bosnyák születésű metropolitát kaptak. De még 

nagyobb elégtétellel fogadták, midőn Kállay mindjárt első szerajevói 
tartózkodása alkalmával elhatározta, hogy a «vladikarina», a terhes és 
sokszor kíméletlenül behajtott adó, melyet a hívek a püspöknek fizet- 
tek, megszüntetendő, és valamint a katholikus, úgy az orthodox püs- 
pökök is ezentúl az államtól fogják fizetésüket húzni. Valamint a 
katholikus, úgy az orthodox papság képzésére is szeminárium állítta- 
tott, és valamint az egyik, úgy a másik egyház is részesült egyéb 
anyagi támogatásban is. 

Az állam hasonló anyagi támogatását nem igényelték a muham- 
medán felekezeti érdekek, melyek a vaknfban gazdagon voltak dotálva. 
Emelkedtek ugyan hangok, melyek a fegyveres occupatio, valamint 
az 1881 — 1882-iki felkelés után jogosultnak tartották volna, ha a 
kormány a vakufot, sőt a bégek birtokait is egyszerűen elkobozza. 
Szerintük ilyen rendszabály tetemesen könnyítené az áldozatokat, 
melyekbe az occupatio került és egyúttal alapot nyújtana az agrár- 
kérdés legegyszerűbb megoldására is. Az ilyen tanácsokra azonban a , 
kormány nem hallgathatott. Először nem szokás az osztrák-magyar 
monarchiában elkobozni egyházi birtokokat és jámbor alapítványo- 
kat. Másodszor a legszembetűnőbb előny, melyet a monarchia az 
occupált tartományoknak nyújthatott, a rend és a jogbiztonság volt. 
Működését tehát nem kezdhette tulajdon- és jogfosztáson. Végre az 
ilyen rendszabály ugyanazonos lett volna egy egész osztály, — a bir- 
tokos osztály, — és egy egész felekezet kipusztításával, a mi nem fek- 
szik az uralkodóház politikájában. Az elkobzandó birtokoknál becse- 
sebb nyereség, hogy egy Horvátországban írt és Németországban 
megjelent röpiratra, mely egyebek közt a bosnyák muhammedánok 
kiüldözését óhajtja, a legtekintélyesebb bégek egyike a következő sza- 
vakkal válaszolt, melyekhez tömegesen érkezett a szerajevói lapokhoz 
társainak lelkes hozzájárulása és köszönete az ország minden pontjá- 
ról: «Nem-e bűn és gyalázat volna, ha Bosznia ősi lakói, a kik a 
bosnyák királyok ideje óta lakják és fenntartják hazájukat, mostan 
eltávoznának? Miután szét nem hulltunk és ki nem vándoroltunk, 
midőn Mehmed szultán meghódította ez országot, minő jogon men- 
nénk most? Hála Istennek, senki sem kerget, és százszorta jobb a 
sorsunk, mint gondoltuk és gondolhattuk volna. Senki sem üz el ben- 
nünket tulajdonunk szentélyéből és legfeljebb a szerző maga óhajtja, 

hogy kivándoroljunk Kis-Ázsiába. Valamiként hívek voltak a bosnyák 
bégek a szultánhoz, úgy megtartjuk a hűséget felséges királyunk 
I. Ferencz Józsefnek is, a kit az Úr Isten sok évekig tartson meg 
nekünk !» 

Egyetlenegyszer jött szóba tudtomra az elkobzás rendszabálya, 
ekkor sem a vakufot illetőleg. 1882-iki első útja alkalmával az 
újonnan kinevezett minister az akkor concipiált gyökeres administrativ 
és igazságügyi reformok mellett átalános megkegyelmezést is hozott 
javaslatba O Felsége előtt mindazok részére, a kik az imént lefolyt 
felkelés után tisztán politikai okokból menekültek, és közönséges 
bűnténynyel terhelve nem voltak. ((Miután megismertétek hatalmamat, 
akarom, hogy ismerjétek kegyelmemet is)). Vájjon ne végződjék-e a Fel- 
ségnek e kegyelmi manifesztuma azon záradékkal, hogy a ki pedig a ke- 
gyelemmel élni és visszatérni vonakodnék, annak birtokai lefoglalandók r 
— ez volt a kérdés. A Mosztárban tartott tanácskozásban a miniszter 
a különböző vélemények meghallgatása után úgy döntött, hogy miután 
a monarchia intézményei a vagyonkobzás büntetését nem ismerik, 
ilyen kíméletlen rendszabályt Boszniára nézve sem akar O Felségének 
javaslatba hozni. 

Ha azonban a kormány fenn akarta tartani a vakuf rendel- 
tetését, gondoskodni kellett, hogy attól mások se vonhassák el. 
A muhammedán felekezeti ügyek a viszonyok változása és a felke- 
lések által bizonyos anarchiába estek volt. Rendezésükre az occupa- 
tiótól 1882-ig még mi sem történt volt. Különösen a vakuf kezelé- 
sében már az occupatio előtt visszaélések honosodtak meg. 

E törekvésében a miniszter a legkevesebb nehézséggel sem, sőt a 
muhammedán tekintélyek legelőzékenyebb, legloyalisabb támogatásával 
találkozott. A hangulatot jellemezte, hogy O Felségének születése 
napján önként és egészen váratlanul , a czáreva-dzsámia imámja 
Mehmed Zahics effendi, a szultánt illető chutóét, mely azonban a szul- 
tánt sem mint uralkodót, hanem mint chalifát illeti, Felsége 
nevével hozta kapcsolatba. A muhammedán felekezeti ügyeket minden 
idegen befolyás nélkül magukkal a boszniai muhammedánokkal lehetett 
rendezni, és pedig annyival könnyebben, mivel a muhammedán vallás 
egyházat, hyerachiát, zárt papi rendet voltaképen nem ismer. Az 
isteni szolgálatra, a tanításra és a bírósági teendőkre minden igazhitű, 

tiszta életű, a törvény tudományában jártas férfiú képesítve van; tel- 
jesen képesített molláhk gyakran kizárólag polgári foglalkozásnak 
élnek, a tényleges alkalmazás csak a bizalom és a hajlandóság kér- 
dése és az uralkodónak, ha keresztény is, már azért is befolyást kell 
rá gyakorolni, mivel a vallásos és bizonyos birói functiók szoros 
kapcsolatban állanak. A boszniai muhammedán tekintélyek felhívattak 
javaslataik előterjesztésére, és ezek alapján történt a rendezés. 

Mtisztafa Hilniy effendi, a szent élet hírében és messze az ország 
hatján túl nagy tekintélyben álló szerajevói mufti és a begova- 
dzsámia imámja, már 1882 végével kineveztetett Felsége által a 
Reisz-el-Ulema méltóságára, melyben Boszniára és a Herczegovinára 
nézve mintegy a Seikh-ul-Izlam hatáskörébe lépett. Budapesten tette 
le O Felsége előtt a hűségi esküt. Melléje négy ulema rendeltetett, 
főkép a birói jelöltek megvizsgálására. Minden kerületben alkalmaz- 
tatott szintén a kormány által kinevezett kádi, a szerajevói országos 
főtörvényszéknél pedig muhammedán tanács szerveztetett, és ezek 
működnek első és másod fokban, mint ^rmV-biróságok a muhamme- 
dánok házassági, örökösödési és gyámsági pőréiben, valamint a vakuf 
ügyeiben, ha keresztény felek érdekelve nincsenek és ha maguk a 
felek a rendes állami bíróságokhoz nem kivannak fordulni. 

A vakuf igazgatására külön bizottság állíttatott, élén Mtisztafa 
bég Fadil-Pasics szerajevói polgármesterrel, a ki nem csak egyike a 
legnagyobb birtokosoknak, hanem egyúttal ((Edirné-mollaszi)) is, azaz 
drinápolyi mollah; mert a mollah, bár hol működjék, vagy ha nem 
is működik, a nagy városok után viseli czímét és fokozatos rangját: 
Stambul, Mekka, Drinápoly, Brussza, Damaszkusz, Kairó, stb. Mint 
mufetis Ibrahim bég Basaljics van megbízva a tulajdonképeni pénz- 
ügyi kezeléssel. 368 összeirt vakuf 167,000 frt évi jövedelmet mutat 
ki, úgy hogy az állam által kinevezett közegek fizetésén kívül 
muhammedán felekezeti ügyek csak kévételkép szorulhatnak állami 
segélyre. Ezen vakuf-jö védelmekből tartják fenn a bosnyák muham- 
medánok mecseteiket és iskoláikat. Azóta díszesen helyreállították a 
begova-dzsámiát és minthogy barátai minden haladásnak, villanyos 
világításra rendezik be. Hogy kádikat és ulemákat magában az ország- 
ban és minden idegen befolyástól menten képezhessenek, újabban 
magasabb iskolát állítottak Szerajevóban, melyben 50 tanuló a 

vakuf költségén nevelésben és teljes ellátásban részesül. De a vakuf 
terhére esnek oly intézetek is, melyeket felekezeti különbség nélkül 
mindenki élvezhet, vízvezetékek, kutak, hidak és a még Ghazi Chozref 
bég, az első vezir által alapított kórház is, melyet a modern tudo- 










mány színvonalán tart fenn a vakuf és melybe keresztényt és zsidót 
ép úgy felvesz, mint muhammedánt. 

Cultus-czélokra fel van véve az 1 886-iki költségvetésben: a kath. 
érsek fizetése 8000 frt, lakbére 1500, titkárja 1000, 4 kanonok 8000, 
mosztári kath. püspök 6000, banjalukai apostoli administrator 3000, 

szerajevói orth. metropolita 8300 frt, titkár és irnok 1000, második 
irnok, hiv. szolga és irodai költség 1500, 4 consistoriális tanácsos 
8000, tuzlai metropolita 5800 frt, mosztári metropolita 4500, titkár 
1000, reisz-el-ulema 8000 írt, titkár 1000, a medzslisz-el-ulema 4 
tagja 8000, 8 mufti 5500, katholikus seminárium 23,330 frt, orthodox 
seminárium 32,800 frt, cultus-szerek 6500 frt. Ezenkívül mint rend- 
kívüli segélyek 50,000 frt. E számokban is kifejezést nyer az egyenlő 
védelem és támogatás, mely a kormány rendszerének alapja az éber 
ellenőrzés mellett, hogy a felekezetközi béke, melyet ez ország tán 
soha sem ismert, fentartassék, és a felekezeti érdekek minden külső 
beavatkozás és villongás távol tartása mellett saját súlyuk által sza- 
badon fejlődjenek. 



A felekezeti ügyekkel szoros összefüggésben áll a tanügy és 
pedig ez országban még inkább, mint másutt, már azért is, mivel 
egész az occupatióig egészen a felekezetekre volt bizva. A keresztény 
felekezetek akkori helyzete mellett könnyen érthető, hogy iskoláik is 
a lehető legkezdetlegesebbek voltak. A muhammedán iskolák eme- 
lésére sokat igyekezett tenni az 50-es években Omer basa. De a 
muhammedán tanügy átalán azon a fokon áll, mint állott Európa- 
szerte a tanítás a scholasticismus idején. Az ismeretnek, valamint a 
magasztos és subtilis okoskodásnak egyenesen bámulatra méltó pél- 
dáit lehet gyakran feltalálni a muhammedán tudomány szövétnekeiben. 
De ez az egész tudomány a Korán megértéséhez s ükséges arab 
nyelvtanon kivül kizárólag transcedendentális dolgokra, és az embernek 
a vallás-erkölcsön alapuló kötelességeire vonatkozik. Es valóban nem 
könnyű válaszolni muhammedán tudósnak, midőn azt mondja, hogy 
a ki Istent és túlvilági életet hisz, annak ezen legfontosabb, legma- 
gasztosabb dolgok mellett szükségkép csak hitványnak tűnhetnek fel 
a földi életet illető dolgok. Az ő tudománya mellett tehát az európai 
modern tudomány, mely kizárólag ilyenekre vonatkozik, csak meg- 
vetésre méltó, és az észt ezen hitványságok által elvonni a fenségestől, 
bűn és ostobaság. Semmi sem lehet jellemzőbb e részben, mint egy 
nagy tudományú kádi levele egy angol régészhez : ((Oh híres barátom, 
öröme az élőknek! A mit kérdezel, káros és haszontalan. Noha min- 

den napjaimat ez országban töltöttem, soha se jutott eszembe megszám- 
lálni a házakat és lakóit. A mi e város múltját illeti, Isten jobban 
tudja mennyi tévelygésben tántorogtak lakói az izlam világossága 
előtt. Nekünk azokat ismerni veszélyes volna. Óh bárányom, ne keresd, 
a mihez közöd nincs. Nézd ama csillagot, mely a másik körül forog, 
és amazt, mely hosszú farkát hurczolja, évekig megy, évek múlva tér 
vissza. Hagyd el fiam, a ki teremtette, el is fogja vezetni. Azt mondod 
tán: ((Vonulj vissza, mert én tudósabb vagyok, és láttam, a mit te 
nem)). Üdv neked, ha azt hiszed, 
hogy ez által jobb lettél. A mit te 
láttál, én megvetem. Tudományod 
csinál-e neked új gyomrot, avagy 
mindent felkutató szemed látja-e a 
paradicsomot? Óh bárányom! Ha 
boldog akarsz lenni, mondjad, hogy 
((Nincs Isten, mint Isten» és ne 
cselekedj gonoszat, ne hogy félj az 
emberektől és a haláltól. Mert a te 
órád is el fog érkezni)). 

Minthogy azonban az izlam 
tudományának magasabb fokoza- 
taira valóban rendkívüli szellemi 
adományok és egy élet szorgalma 
kell, a közönséges iskolai tanítás a 
mecsetek mellett fennálló medrezék- 

HODZSA 

ben beéri annyival, hogy a tanuló 

olvasni, részben elmondani tudja az arab Koránt, a nélkül hogy csak 

meg is értené. Minden egyéb ismeret az életre van bizva. 

Az occupatio óta, mint már az elébbiekben láttuk, minden fele- 
kezet, a muhammedánok is kezdtek magasabb iskolákat is állítani, a 
népiskolákat emelni. A gazdag orthodox lakosság e részben mindenütt 
jelentékeny áldozatokat hozott, és kivált a leányiskolákra nézve so- 
kat tettek az országba települő apáczák. De ha a kormány hatáso- 
sabban akarta előmozdítani a tanügynek európai színvonalra emelke- 
tését, és főkép ha be akarta vonni a muhammedán ifjúságot is az 
európai eszmekörbe, akkor a buzdításon és támogatáson kivül példa 

is kellett : állami és községi iskolákat is kellett felállítani. Ezekkel 
csakugyan megbarátkoztak a muhammedánok is, miután mindenki 
saját lelkészétől nyeri bennük a vallásos - oktatást. Hogy minő óva- 
tossággal kellett eljárni, kitűnik az olyan jelenségekből, hogy például 
az orthodoxok vallásuk elleni merényletnek, katholizáló törekvésnek 
tekintették a szándékot, hogy ez iskolákban kizárólag a latin irás vé- 
tessék használatba, úgy hogy a cyril írás fenntartása az orthodoxok 
számára a megnyugvás követelménye volt. 

Az occupatio előtt muhammedán iskola volt 499 mekteb (alsó) 
és 18 medreze (felsőbb iskola), melyekben 660 hodzsa tanított 15,948 
fiút és 9360 leányt. Az orthodoxok 56, a katholikusok 54 népiskolát 
tartottak fenn összesen körülbelül 6000 tanulóval. Az orthodoxok ezenkívül 
már akkor kezdtek felállítani Szerajevóban és Mosztárban magasabb 
fiú- és leányiskolákat, sőt Szerajevóban gymnasiumot is. A Ferencz- 
rendiek latin nyelven részesítették gymnasiális oktatásban papnöven- 
dékeiket. 

1883-ban 1761 hodzsa 631 mektebben és 42 medrezében 
27,557 tanulót tanított és ezenkívül a tuzlai muhammedánok felállí- 
tották a legelső muhammedán népiskolát európai mintára. Az ortho- 
doxok 56, a katholikusok 36, a szerajevói zsidók 1 felekezeti népiskolát 
tartottak fenn. De ezek mellett már 42 nem felekezeti népiskola ke- 
letkezett volt, részben az állam, részben a községek által fenntartva. 
Ez összesen 136 népiskolából jutott a szerajevói kerületre 21 (ma- 
gában a fővárosban 5 felekezeti és 2 nem felekezeti), a mosztárira 
18, a banjalukaira 21, a bihácsira 9, a travnikira 22, a tuzlaira, 
mely a leghaladottabb volt 45. A nem felekezeti iskolákban 51 ta- 
nító működött (rendszerint 600 frt fizetéssel s lakással ellátva) és 8 taní- 
tónő. A felekezetieknél 96 tanító és 31 tanítónő (köztük 17 Ferencz- 
rendi és két trappista barát, 15 irgalmas rendű apácza, 4 ((leánya az 
isteni szeretetnek)) s ((nővére a nazarethi drága vér rendjének))). 

A népiskolai tanulók száma (a mektebek és medrezék nélkül) 
6240 fiú és 1874 leány volt, felekezetre 4459 orthodox, 2877 katho- 
likus, 443 muhammedán, 295 zsidó, 10 protestáns. 

Azóta e népiskolák és tanulóik gyorsan szaporodnak évről-évre, 
úgy hogy míg a kormány 1883-ban 26,330 frtot költött rájuk, az 
1 886-iki költségvetésben már 47,000 van az általános népiskolákra felvéve. 

A közoktatásról az orthodox és katholikus seminariumokkal 
kapcsolatos gymnaziumokon kivül most már egy állami főgymnazium, 
egy tanító-képző tanfolyam, egy magasabb leányiskola, egy katonai 
fiú-növelde Szerajevóban, és több kereskedelmi iskola gondoskodik. A 
kormány közoktatási költségvetése 1886-ra következőleg , alakult : 
Főgymnazium 28,068 frt, fiúnövelde 8000 frt, kereskedelmi iskolák 
15,000 frt, tanító-képző tanfolyam 3950 frt, népiskolák 47,000 frt (a 
községek járulékain kivül) felekezeti népiskolák segélye 8000 frt, tan- 
eszközök 4000 frt, ösztöndíjak 18,000 frt, tankönyvek kiadása 9000 frt, 
iskolaépítési segélyek 6000 frt. Összesen 147,000 frt. 

A népiskolákban az oktatás ingyenes, és a viszonyokhoz képest 
kötelező lesz. 

Mint a szellemi mozgalomat jellemző, említést érdemel, hogy 
Szerajevóban két bosnyák, egy török és egy német lap jelenik meg 
s múzeum-egylet alakult, mely az országos múzeum felállítását már 
meg is kezdte. 

^7?fz ősszláv zadruga, a középkori bosnyák úri és jobbágyjog, mely 
f^ maga olasz és magyar intézmények hatása alatt fejlődött, a 
Koránon alapuló muhammedán jog és a speciálisan török hűbérrend- 
szer annyira áthatották egymást a bosnyák birtokviszonyokban, hogy 
nem egy tanulmányozó kétségbeesetten riadt vissza a megoldhatlan- 
nak látszó zűrzavar, az elvek, ellentétek, kivételek, különlegességek 
látszólag rendezetlen, önkényes, véletlen összehalmozódása elől ; a kik 
pedig mégis tájékozást akartak nyerni és nyújtani, vagy csak igen 
felületes, egyoldalú képet nyújtottak, vagy épen balfogalmakat ter- 
jesztettek. 

Mind e különféle, egymástól eredetileg annyira idegen jog- 
rendszereket magán a helyszínén kell tanulmányozni, hogy kitűnjék, 
hogyan léteznek egymás mellett, hogyan törte át az egyik a másikat, 
hogyan olvadtak össze, és képeznek együtt egy teljesen befejezett 
rendszert, melyben hatalmaskodás és hanyagság sok zavart okozott 
ugyan gyakorlatilag, de melyben jogilag minden a legszebben ren- 
dezve van egész a legapróbb részletekig. Valóban földtani problémá- 
hoz hasonlítanak e birtokviszonyok, a hol ki kell mutatni, hogy az 
egyes epocháknak hatalmas forradalmak által el nem pusztított, de 

egymás közé sodort különböző rétegei, hol és miként helyezkedtek 
el egymás között, hogy érthető legyen az egésznek mai rendje. 

Az uralkodó réteg az utolsó eruptió, a Korán joga, és pedig 
sifita felekezetű elvek szerint. Ebben helyezkedtek el azután az ősi 
rétegek maradványai. 

A Korán-joggal egyidejűleg, a török foglaláskor fellépett spe- 
ciálisan török nemzeti hűbérrendszer, mely a védrendszernek volt 
alapja és csakis ennek érdekében létesült, mindjárt eleitől fogva eli- 
minálható. Először mivel a régi védrendszer megszűnte után maga is 
csakhamar megszűnt, és ma már csak csekély maradványai léteznek. 
Másodszor, mert a tulajdonképi birtokviszonyok ugyanazok voltak 
megszűnte előtt, mint megszűnte után. Itten, a hol e hűbérrendszer a 
birtokviszonyok szempontjából érdekel bennünket, helyén lesz helyre- 
igazítani azt az Európában általán, és az irodalomban is elterjedt félre- 
értést, mintha e hűbérrendszer magára a földnek birtokára vonatkozott 
és a birtokviszonyokat szabályozta volna. A spahiknak adományozott 
timár nem magát a földbirtokot, hanem csak a földbirtok fölötti állami 
felsőbbség jogait ruházta a timárlira, nevezetesen pedig a földadót, t. i. 
a termények tizedét, és továbbá azt a jogot engedte át annak, hogy a 
mindenkori új birtokost akár vétel, akár törvényes örökösödés folytán 
lépett az fel, az úgynevezett tápiával, bizonyos dijak ellenében az állami 
hatalom helyett ő helyezhette be az úgynevezett mirié-földek birtokába, 
melyek már nem ezen török nemzeti hűbér- és védrendszer, hanem a 
sifita muhammedán jog elveinél fogva a teljesen szabad egyéni mulk 
birtokkal ellentétben annyiban képeztek köztulajdont, hogy csak tápia 
által juthattak egyéni tulajdonba; eladhatók voltak ugyan, de végren- 
delkezés tárgyát nem képezhették, és ha a jogszerű birtokos törvényes 
örökösök nélkül halt meg, a köztulajdonba visszamentek, és ujabb 
tápiával tovább adományoztattak. Csak ennek esetén tarthatta a 
timarli a földet magának is, valamint művelés által elfoglalhatta az 
eddig nem művelt földet is, melyre a tápia mindég az első művelőt 
illette. 

A régi védrendszer megszüntetésének következtében azonban a 
porta már az 1839-iki Hatti-Seriffel megszüntette ezt az egész timar- 
rendszert, a létező spahik joga pedig megváltatott. Ha tekintetbe 
vesszük, hogy ilyen tímárok néha egész kerületekre szóltak: — Dervis 

bég Csengics például tímárt birt az egész bosnyák Zagorjére azon 
kötelezettség fejében, hogy megvédje területét Montenegró ellen, — 
érthető, hogy a timárli jövedelme igen jelentékeny is lehetett, és ha 
egyéb jövedelme egyátalán nem, vagy csak csekély volt, a megváltás 
reá nézve igen fontossá vált. Már most vannak Boszniában egyes 
volt spahik, a kik a váltságdíjt 1839-től az occupatióig hiába köve- 
telték a portától, akár mivel a porta kétségbe vonta jogaikat vagy 
követelt kárpótlást sokalta, akár mivel egyszerűen nem fizetett vagy 
a kiutalványozott megváltási összeg eltévedt. Eltekintve attól, hogy a 
népszokás ma is spahinak nevezi a földesurat, e ki nem elégített volt 
spahik máig fenntartott követelése képezi most már Boszniában az 
ozmán nemzeti hűbérrendszer egyedüli maradványát. A timár legalább 
jogilag nem lévén örökölhető, számuk természetesen magától enyészik. 
Minthogy ezek után az ozmán hűbérrendszertől bátran eltekint- 
hetünk, vegyük már most közelebbről szemügyre a Koránon alapuló 
azon jogelveket, melyek a birtokviszonyokat minden hanefita muham- 
medán államban szabályozzák, minden meghódolt tartományban ér- 
vényre emelkedtek és melyeknek keretén belül kellett elhelyezkedni 
a hódítás előtt fennállott ősi jogrendszerek azon maradványainak, 
melyek velük megfértek és ennyiben érvényben maradhattak. 

Ezen jogelveken alapúi a porta által 1758. (1274 Ramazan 7-én) 
kibocsátott földtörvény is, mely a boszniai birtokviszonyokra nézve 
ma is érvényben áll. Említettük már a mulk és a mirié fogalmát. 

Mulk a teljesen szabad ingatlan. Részben szabadabb a mi szabad 
birtokunknál is, mert még a tized, azaz a közönséges állami földadó 
sem terheli. Ide tartozik rendszerint, — látni fogunk kivételt is, — a 
zárt helységek beltelke a házzal együtt ; a hol pedig, mint Boszniában 
nagyrészt, zárt helység nincs, a helységhez tartozó ház az udvarral 
és kerttel egy fél dunumig. A dunum -_- 1000 négyszög méter. Ezen- 
kívül oly földek, melyek bizonyos törvényes határozatok alapján 
mirié-földekből váltak mulk-, azaz : teljesen szabad földekké. Az alap- 
törvényben említvék még az üserité-földek, melyek az elfoglalt tarto- 
mányokban mulk gyanánt adattak a győzteseknek, vagy hagyattak meg 
az izlamra térteknek, de tized-kötelezettséggel, és a Aaracsié-fcldek, 
melyek az elétalált keresztény-birtokosoknak meghagyattak a harács, 
vagy katona-mentességi fejadó ellenében. 

Mirié átalán a tized-köteles föld, mely voltaképen köztulajdon és 
közczélokra az által szolgál, hogy a chalifa által a tized ellenében műve- 
lésbe adatik. Ez tehát átalán a culturföld. Az alaptörvény állambirtok- 
nak nevezi, bár nem állambirtok a mi fogalmaink szerint. A hódítás az 
elétalált birtokost rendszerint birtokában meghagyta; de a chalifának tar- 
totta fenn p tizedet, az örökösödési rendnek és az élők közti forgalom- 
nak szabályozását, és az intézkedést az iránt, hogy műveletlenül ne ma- 

radjon és a tizedet mindig meghozza. A mirié-föld csak illetékkel terhelt 
((tápiá»-val adományozható és ruházható át, csak állami engedélylyel 
adható el, végrendelkezni nem lehet fölötte, csak egyenes leszárma- 
zásban és az oldalágak második fokáig örökölhető, azontúl pedig 
(cmalhub) lesz, az államra visszaszáll. Az államhatalom azonban a mirié- 
földet soha sem veszi vissza saját közvetlen használatára, hanem ha 
visszaveszi, vagy ha visszaesik, mindig újra kiadja tápiával és tizeddel. 

Európai értelemben állami-birtok csak az 1850-iki erdő-törvény 
által keletkezett, melylyel a porta elvileg közvetlen államtulajdonnak 
nyilvánított minden erdőt, csak a helységek fennálló faizási és legel- 
tetési jogát ismervén el. Ezen törvénynyel szemben azonban máig is 
keresi számos birtokos erdő-tulajdoni jogát, melyre vagy mulk vagy 
mirié gyanánt igényt vél tarthatni. Ez igények egyszerűen mellőzhetők 
nem lesznek. 

A vakuf, muhammedán jámbor alapítványok, mecsetek, iskolák, 
kórházak, fürdők, kutak, birtokai, tartozhatnak úgy a mulk, mint a 
mirié categoriájához. Az előbbi esetben igazi (szahihe) az utóbbiban nem 
igazi (tahsziszat) vakufot képeznek. Itt azonban előfordulnak különböző 
sajátságos viszonyok. A mulkból keletkezett vakuf lehet olyan, hogy az 
alapító és az általa substituált utódok birtokban maradnak és csak bizo- 
nyos szolgálmányra kötelezvék, néha csak egy lámpa fenntartására, egy 
szál gyertyára. Az ilyen apró alapítványnak rendszerint egyszerűen 
az volt a czélja, hogy a bírtok szent jellege által meg legyen védve 
minden hatalmaskodás, önkény, elkobzás ellen. Vagy a vakuf maga 
átveszi a birtokot, maga kezeli, vagy egyszerűn bérbe adja meghatá- 
rozott időre (egybérű vakuf), vagy végre örökös bérbe adja, úgy, 
hogy a folyó béren kivül minden örökös bizonyos átvételi illetéket 
is fizet (kettős bérű vakuf). Végre létezik még a mukata, mely abból 
áll, hogy az alapító mulk-birtokot adományoz magánosoknak a sza- 
bad végrendelkezés és eladás jogával, de a vakufnak fizetendő bér 
állandó kötelezettségével. Szerajevo legélénkebb része, a csarsia és a 
Ferencz-József utcza egy része Chozref-bég alapítványa folytán ilyen- 
formán «pod mukatem» áll. Itt van tehát annak esete, hogy a beltelek 
mulk ugyan, de nem szabad, hanem szolgálmánynyal van terhelve. 

A mirié-ből keletkezett vakuf, minthogy a mirié a köztulajdon 
jellemével bir, mindig csak a chalifa, az államhatalom helybenhagyá- 
sával létesülhet. A vakuf lehet egyszerű mirié-birtokos és ez esetben 
fizeti a tizedet. Vagy a birtokon kivül ráruházza az állam a tizedet 
is. Vagy végre a vakufot a mirié-birtok után, épen úgy, mint a régi 
spahit, csak a tized és az átruházási és tápia dijak illetik. E két 
esetben a régi hűbérrendszer maradványával van dolgunk, a vakuf 
itten mint régi hűbéres spahi szerepel. Szentelt jelleménél fogva a 
hűbérrendszer megszűnte daczára is megmaradt ebbeli jogaiban. 

A mulk- és mirié-földeken kivül áll a mevat, műveletlen föld, 
mely művelés által mirié-föld, adományozás által mirié-birtok lesz, és 
a metruke-íöXd, mely egy vagy több helység kizárólagos használatára 
van, egyfelől a mi köztulajdonunk, utak, terek, másfelől a mi községi 
tulajdonunk, erdők, közlegelők, melyek azonban itt nem tulajdonai a 
községnek, — mert például az erdő az erdőtörvény szerint mind 
tisztán állambirtok, — hanem csak át vannak engedve községi czé- 
lokra, melyektől sem az állam, sem a község, sem annak lakói által 
soha el nem vonhatók, tehát extra comercium állnak. 

Megjegyzendő végre, hogy előfordulhat az az eset is, hogy a 
föld maga mirié-föld, a rajta álló ház és fa pedig mulk és hogy 
ebben az esetben a mirié-földet az egyik, a mulk-fákat a másik 
tulajdonos is bírhatja. A ház t. i. rendszerint annak szabad tulajdona, 
a ki építette, a gyümölcsfa azé, a ki ültette és felnevelte. Különösen 
a» szilvafa e tekintetben hasonló szerepet játszik Boszniában, mint a 
pálma Észak-Afrikában. 

Ezek fő vonásai a régi muhammedán birtokjognak, melyet a 
jogérvényes földtörvény általán fenntart és complicált részleteiben is 
szabályoz, a nélkül, hogy a felmerülhető combinátiók mindenikét 
kimeríthetné. Miután pedig a muhammedán jog nem ismerhet keresz- 
tény egyházi birtokot, ez azonban mégis ős időktől fogva legalább 
tűrve, később törvényesen megengedve volt, a zárdák és egyházak 
földjeire nézve külön fejezetben azt határozza a földtörvény, hogy ha 
ősidőktől tápu nélkül vannak az illető testület birtokában, akkor 
czéljuktól el nem idegeníthetők. Ha a keresztény testület mirié-birtok- 
ban találtatik, az továbbra is mirié-birtok marad. De újabb mirié- 
birtokot nem szerezhet. Ez utóbbi határozat folytán az egyházak és 
zárdák már régóta azon gyakorlatot vették fel, hogy az előljáró 
nevére szerezték újabb mirié-földjeiket. Minthogy a mirié fölött vég- 
rendelkezni nem lehet, az ilyen földek természetesen a török uralom 
alatt csak tűrt visszaélés által maradhattak meg a templom vagy 
zárda tulajdonában. 

Ezen rendelkezések azonban nem birnak többé gyakorlati jelen- 
tőséggel. 

A mi már most a török hódítás előtti időkből fennmaradt 
földesúri és jobbágyi viszonyok maradványait illeti, miután a rétnek és 

szántóföldnek messze túlnyomó része mirié, ezek is lényegileg a mirié- 
földeken szerepelnek, és pedig a mirié-földek eddig felsorolt minden 
categoriájában. 

Ezen viszonyokra a földtörvény nem terjeszkedik ki, valamint 
hogy nem voltak semmi kapcsolatban a fennállott török hűbér- 
es védrendszerrel sem. Elétalálva a hódítás által, fennmaradtak az 
izlamra tömegesen áttért nemesség befolyásánál fogva és csak a 
felmerült visszaélések megfékezése végett szabály oztattak újabban az 
1859-ben (1276 szefer 14-én) kelt törvény által, a nélkül, hogy ennek 
határozatai, nevezetesen az irott szerződésekről szólók, valaha keresz- 
tül vitettek volna. 

A kmetnek (jobbágynak) háza, udvara, kertje, rendszerint a 
földesúr földjén áll és ez által tartandó fenn. A tizednek levonása 
után a termények egy hányada a földesúré. Ez a hányad V 5 -öd és 
V 2 közt váltakozik úgy a különböző termények valamint az 
egyes vidékek szerint. A hatalmaskodó földesúr felsrófolta, a lágy 
szívű vagy megfélemlített leszállította a maga részét és minthogy 
sem írott törvények, sem írott szerződések nem léteztek, hanem 
minden ősiszokáson és tényleges állapoton alapúit, az egyszer gya- 
korlatba jutott módozattól nehéz volt minden eltérés. Átlag azonban 
egy harmadrész illeti a földesurat. 

Eltérők a szokások abban is, hogy ki adja a magot, ki hordja 
be a földesúr részét. A munka és a mívelés mindig kizárólag a kmetet 
illeti. A kmet szabadon felbonthatja a viszonyt, de csak birói ítélettel 
mozdítható el, ha nem míveli a földet, vagy ki nem adja az úri részt. 
Ha az úr a földet eladja, a kmetnek elővételi joga van. Az új úr 
a földdel együtt megszerzi a réginek jogait is a kmettel szemben. 
A kmet joga örökös, de adás-ve vés tárgyát nem képezheti, másra át 
nem ruházható. A megürült jobbágy telket (csiftluk) az úr másnak 
adhatja, vagy maga foghatja mívelés alá. Ilyen «begluk», melyet az úr 
magának tart, minden nagyobb birtokon található. 

A kmet-telek nagysága abban találja természetes határát, hogy 
a kmet elveszti azt a földet, melyet állandóan elhanyagol. Egyes 
kmetek azonban igen jelentékeny földet képesek állandóan megmí- 
velni, ha az ó-szláv zadrugából fenmaradt házközösségben élő több 
családnak állnak élén családfő gyanánt. így játszik bele a bosnyák 

birtokviszonyokba a zadruga, közös eredetű több családnak ' ház- és 
vagyonközössége egy választott családfő patriarkhális hatalma alatt. 
E viszony igen gyakori a földmívelő családokban, melyek rá vannak 
utalva a napszámos erő hiánya által is, melyet nekik pótol. De elő- 
fordul gazdag birtokos nemzetségeknél is, melyek osztatlanul élnek, 
vagy legalább örömest maradnak közös családfő tekintélye alatt. 

A birtokviszonyokat szabályzó ez intézmények nevezetes kiegé- 
szítésüket találják még az elővételi jogban. Kizárólag a mulkra vonat- 
kozik a szomszédnak joga, 
(suf a) hogy eladás esetén ma- 
gához válthatja a földet az 
eladási összegen, és pedig nem- 
csak az eladáskor, hanem még 
azután is bizonyos határidő alatt- 
Közgazdaságilag sokkal fonto- 
sabb a miriére vonotkozó elő- 
vételi jog, mely az 1274 Ra- 
mazan 7-én és az 1293 Muharem 
7-én kelt törvények által van 
szabályozva. 

Az elővételi jog az előbbi 
törvény szerint megilleti élők 
közt: a társtulajdonost közös 
ingatlanban 5 évig; a mirié- 
földön álló mulk-épületek és 
fák tulajdonosát 5 évig; a hely- 
ség lakóját, az idegen helység- 
bélivel szemben 1 évig. Halál 
esetén megilleti a tápiajog, t. i. az igény a mirié-birtokot adományozó 
vagy átszállító tápiára: a rajta levő mulk végrendeletileg szabadon 
választható örökösét és pedig akár törvényes mirié-örökös hiányában, 
akár ezzel szemben is, 10 éven át; a társtulajdonost törvényes mirié- 
örökös hiányában, azaz, ha a mirié-föld különben az államra vissza- 
szállna, «malhul» lenne, 5 éven át; végre a helységnek földben szű- 
kölködő lakóját, ha a mirié-föld malhul lett, 1 éven át. Ezen kivül 
az 1293 Muharem 7-én kelt törvény értelmében a kmetnek eladás 

vagy árverés esetén egy esztendőn át elővételi joga van az általa 
mívelt földre (hahki rüdsán). 

Meg kell még jegyezni ezeken kivül, hogy minden föld, melyre 
kmetnek joga nincs, szabadon bérbe is adható, és hogy a kmetet a 
földje mívelésében és az állami közmunkán kivül egyéb munka-köte- 
lezettség nem terheli. A kmet-telek rendesen húsz hectár körül forog, 
és egyes hatalmas bégeknek birtoka felmegy 20,000 hectárra is. De 
vannak viszont apró agák, a kik hárman együtt birnak osztatlanul 
egy kmet-telket. 

Ha ezen intézmények nem is felelnek meg a mi fogalmainknak, 
a forgalomnak és fejlődésnek pedig már a sokféle jogok és igények 
complicatióinál fogva is útját állják és e tekintetben sürgősen köve- 
telik a reformot, mégis szembetűnő az azokban uralkodó emberséges 
szellem, a munka védelme és bátorítása. Ha a rájah sorsa elviselhetlen 
vala, ezt nem az intézmények maguk, hanem kezelésük módja és az 
elburjánzott visszaélések és hatalmaskodások okozták. Ezeknek meg- 
szüntetése, a pártatlan és hatályos jogorvoslat volt az első és lénye- 
ges reform, mely az occupatio után életbelépett. Ezen intézmények 
igazságos kezelése mellett a földmivelő sorsa kedvezőbb, mint sok 
előhaladott európai országban és annyi bizonyos, hogy Boszniában, a 
hol az állattenyésztés a földmivelő főjövedelme és a csaknem korlátlan 
legeltetési jog mellett úgyszólván semmibe sem kerül, a földmivelő' 
átalán több húst eszik, mint Németországban, Olaszországban, Eranczia- 
országban. Igaz, hogy az életfenntartásán kivűl alig van igénye, 
szobájában alig van bútor, és ha az életszükségek fedezése után 
pénzt gyűjthet, első sorban bársonyos, arany-paszomántos díszöltöze- 
tekre, az asszonyok ékszereire költi. De a fennálló viszonyokban 
meg van adva a lehetőség, hogy munkásság és takarékosság által 
szabad birtokossá váljék, és csakugyan napról napra szaporodik azon 
kmetek száma, a kik földjüket megváltják, vagy szabad földet 
vásárolnak. Persze igy is súlyos még a kmetnek helyzete abból az 
álláspontból, mely a földesúri jogot egyszerűen usurpatiónak, és a 
föld jogos tulajdonosának a kmetet tekinti, a földesúrnak örökölt 
vagy jóhiszemben szerzett tulajdonát egyszerűen megsemmisítendőnek 
tartja. Ilyen reformra azonban csak forradalom képes. A jogállam 
csak a jogok tiszteletével reformálhat. De a józan reform nemcsak 

a jogokat, hanem a köz- és ezeknek alapját, a magán-érdekeket is 
kímélni fogja. A gazdasági feltételek rohamos változása, még ha a 
jogok teljes tiszteletével történik is, válságba sodorja az egyes 
gazdasági existentiákkal együtt az egészet is. Ha lehetséges volna 
is egyetlen tollvonással modern európai állapotokká változtatni a 
muhammedán és középkori birtokviszonyokat, az átmenet átalános 
pusztuláson vezetne át. Semmi sem látszik egyszerűbbnek, mint nagy 
kölcsönt felvenni, a kmeteknek __ 

a földet, az agáknak a pénzt 
kiadni. A pénzbőség és do- 
logtalanság rövid mámorát 
az átalános tönkremenés kö- 
vetné. 

E birtokviszonyok reform- 
jára mindenek előtt a szilárd 
alapot kellett megteremteni. 
1882-ben a kataszteri munká- 
latok már meg voltak kezdve, 
háromszögelés alapján, az egyes 
parczellák és mivelési ágak 
szerint. Csupán 2.854,063 frtnyi 
költséggel hét esztendő alatt 
1880 — 1886-ig voltak befeje- 
zendők. Időközben megkezdő- 
dött, és most már teljes folya- 
matban van a hiteltelekkönyvek 
berendezése. Csak ha ezek által 
meg lesz állapítva minden jog, 
lehet szó az agrár-reformról. 
De a gazdasági állapotok emelése ez alatt sem marad elhanya- 
golva. A hiteltelekkönyvek elkészültéig a kormány közvetítésével 
nyújt földhitelt a bécsi Union -bank szerajevói fiók -intézete, első 
sorban beruházási czélokra. Iskolák, telepítés, gazdasági egyletek hat- 
nak haladottabb földmívelésre, tenyészállatok által emelik az állat- 
tenyésztést, és a kmetek törekvése tulajdon föld szerzésére támoga- 
tásban részesül. 

Hogy az úthálózatnak gyorsan fejlődő kiépítése milyen áldásosán 
hat a forgalomra, elképzelheti mindenki, ha figyelembe veszi, hogy 
mi volt a bosnyák forgalom az occupatio előtt, midőn lóháton 
szállíttatott minden teher. 

Hogy mennyi még a tenni való, első sorban a munkásság és 
mívelési mód fejlesztésében, azt mutatja egy pillantás a statisztikai 
adatokra. De mutatja azt is, hogy mennyire fejlődésképes az ország. 

Bosznia és a Herczegovina 5.410,200 hectárnyi területéből 
1.811,300 a mívelt föld. A földmívelés termelését a nélkül hogy 
eziránt teljesen hiteles adatok léteznének, jelenleg 500 millió' kilo- 
grammra becsülik és pedig 100 millió kilogramm kukoricza, 49 búza, 
38 árpa, 40 zab, 10 bab, a többi rozs, kása, hajdina, szorgho, repcze, 
burgonya, répa, hagyma stb A zabtermelésre lehető legkedvezőbb 
viszonyok daczára a lovasság számára Magyarországból kell hozni 
a zabot, és a nagy városok magyar liszttel élnek. A búza gyenge 
és kevés a hiányos mívelés miatt. A miben azonban Bosznia mindig 
az első rangot foglalta el, az a szilva-termelés. Ebben is már-már 
túlkezdte szárnyalni az occupatio előtti utolsó években Szerbia, 
nevezetesen czélszerűbb aszalási készülékek által. De most már 
Bosznia e tekintetben is igyekszik visszavívni régi fölényét. A kivitel, 
és pedig Amerikáig, kedvező években 60,000 tonnáig megy. 

Herczegovinában, a hol kedvező kísérletek történtek már a 
rizszsel, olajfával, narancsfával, a hol szabadon tenyészik a gránátfa 
és egyes helyeken kitűnő vörös bor terem, a dalmatához hasonló, 
a dohánynak jut az a fontos gazdasági szerep, mely Bosszniában 
a szilváé. Mig Boszniában átlag 636 kilogrammot számítanak egy 
hectárra 150 — 200 Irt értékben, Herczegovinában 3000 kilogrammig 
terem egy hectáron 2000 forint értékben. A monopólium behozatala 
óta a termelés gyorsan terjed és javul és a felállított gyárak új kereset- 
forrásokat nyitottak. 1886-ra dohánybeváltásra elő van irányozva 
700,000 frt. Bevétel a regié saját készítményeiből 1.750,000, kül- 
földre és a magyar és osztrák regiének eladandó 1600 métermázsa 
nyersdohányból 160,000 frt, a magyar és osztrák regié készítmé- 
nyeiből (a vételáron) 250,000 frt. Összkiadás 1.457,870 frt, összbevé- 
tel 2.282,000 frt Tisztajövedelem: 824,130 frt. A saját fogyasztásra 
adott termelési engedélyek száma 10,000 körül forog. 

Házi használatra a kendertermelés, sőt Herczegovinában a selyem- 
termelés is átalánosan el van terjedve. 

Nagy jövője van Boszniában az állattenyésztésnek. Hiteles sta- 
tisztikai felvételek még nem léteznek. Oly népnél, mely még nincs 
hozzá szokva, hogy az állam mindenbe beleavatkozzék és melynek 
susceptibilitása könnyen felriasztható, a szükséges intézkedések is csak 
fontosságuk és sürgősségük rendjében követhetik egymást. De az 
1879-iki hozzávetőleges becslés szerint ló van 158,034, összvér 3134, 
szarvasmarha 762,077, juh 839,988, kecske 430,334, sertés 430,354. 
Majorság és méh csaknem minden háznál van. A területhez képest 
kedvezőtlen, a lakossághoz képest azonban rendkívül kedvező az arány. 
És ez arány, valamint a minőség is gyorsan javul az újabb intézke- 
dések folytán évről-évre, a ló- és marha-kivitel folyton emelkedik. 
Kivált a lóanyag és a vaddisznóhoz hasonló sertés igér gazdag ered- 
ményeket a nemesítés által. 

Mindez állatok eddig csaknem minden gondozás nélkül, szabadon 
növekedtek kiterjedt legelőkön és erdőkben, a hol maguk keresik 
élelmüket úgy, hogy eltartásuk alig kerül valamibe. Az erdő-törvény 
államtulajdonnak nyilvánította ugyan az erdőt, de alig korlátozta a 
községek legeltetési jogát. Kivált a kecske borzasztó pusztításokat 
vitt véghez az erdőben. Mindamellett az erdészeti közegek számítása 
szerint az 1.667,500 hectar lombos, és 1.059,700 hectar fenyves 
erdőben, mely ma már a lakosság érdekeinek teljes megóvásával 
kellő védelem alá van helyezve, 24.946,000 köbméter építő és 
114.025,000 tüzelőfa van. E roppant kincs csak a közlekedés fejlő- 
désével lesz értékesíthető. 1880-ban 116,007 frt, 1884-ben 200,000 frt 
volt tisztajövedelme. 1886-ra 350,000 frt van előirányozva. 

Összehasonlítva a jelenlegi helyzetet a normálisnak nem vehető 
rájah-felkelések epochája előttivel, 1865-ben az ország közjövedelme 
55 millió forint volt, míg 1886-ra 85 millióval van előirányozva. 
1865-ben 1 milliónyi lakosság mellett 55 forint esett egy lélekre, 
1886-ban kereken 13 milliónyi lakosság után 65 frt. Az adók össze- 
vetése következőleg alakúi: 

i865 1886 

Tized ___ ___ ... ___ .... 1.250,000 frt 2.410,000 frt 

Jövedelmi adó ._. ... ... 1.584,200 « 640,000 « 



A MRTOK-VISZONYOK 



•67 





i865 

Korcsmaadó 


200,000 


frt 


40,000 frt 


Harács ___ 


750,000 


(( 


— 


Bélyeg _._ __.. 


I 50,000 


(( 


470,000 « 


Fogyasztási adók _.._ __ _._ 


200,000 


«• 


54,000 « 


Apró-marha-adó ___ 


2 20,000 


(( 


342,300 (c 


Határvám 


403,900 


(( 


726,000 (( 


Templomadó 


I 20,000 


a 


— 


Kereseti, mennyekzői, ajtó- és 








ablak-adók __. 


I 50,000 


(C 


— 


Tápia ___ 


p 




10,300 (( 


Kávé-monopol 


45,000 


(( 


— 


Dohány-adó (monopol) 


300,000 


a 


2.282,000 « 


Sójövedék 


40,000 


a 


952,854 (( 


Híd- és útvám, puskapor __. 






30,800 (( 


Összesen _ ._ 


5413^00 


frt. 


7.958,254 frt. 



Éhez az államtulajdon (erdők és bányák) tisztajövedelme: 1865-ben 
70,000 frt. 1886-ban 500,000 frt. 

Az adó fejenként 60 krral emelkedett, de eltekintve a ratio- 
nálisabb elosztástól, és az egykori adóbérlők és közegeik vissza- 
éléseitől, relatíve jelentékenyen csökkent, mert átlag a termés meg- 
kétszereződött. 

^Pt ferencz józsef-utcza, mely a Miljacska jobb partján vezet a város 
f^ szivébe, napról-napra európaiasabb jellemet ölt. Mindjárt elején 
áll a katonai casinó impozáns épülete, a felhagyott régi török temető 
és kertje közt, mely lehúzódik a folyóig és egyike a legszebb kilá- 
tású sétányoknak. Majd az orthodox kathedrále, tovább az új nagy 
vendéglő következik, mely a monarchia legjobb provincziális vendég- 
lőivel versenyezhet. Köztük egyik szolid kőépület a másik után emelke- 
dik európai modorban, európai igények számára, holott a nagy középü- 
letek, a Ferencz József-utcza végén fekvő ((Latinszki Moszt» (katholikus 
hídon) túl a czareva-dzsamia körül csoportosuló konak, a nagy lovas 
kaszárnya, a hatósági épületek még mind fából és vályogból honi 
módon készült alkotmányok. Mert az új kormány-épület, mely hatal- 
masan emelkedik a város elején, még a Ferencz József-út előtt, a 
dohány-gyár és a katonai fiú-növelde közt, csak 1 886-ban lesz ren- 
deltetésének átadható. A Ferencz-József-utczában vannak az európai 
igényeknek berendezett többi jobb vendégfogadók is, az európai 
fürdő, a legtöbb európai bolt, persze többnyire csak a legrosszabb 
bécsi ""és pesti portékával, valóságos zsibárúval csodás árak mellett. 
De itt van néhány más derék bolt közt Königsberger könyvkereske- 

dése is a kitűnő bosnyák photographiákkal. Csak a muhammedán 
sírkövek és kutak, egy-egy régi roskatag épület és az élénk forga- 
lom emlékeztet még a Keletre. 

De ez cceurópai)) utczának végén, balkézre, erős régi falból 
alacsony sötét bolthajtás ürege tátong ki, és a mint ebbe belépünk, 
egyszerre vége van Európának. Ez a bezesztán, a bazár hosszú kes- 
keny csarnoka, végig fülkék mindkét oldalán, melyekben a boltosok 
felhalmozott tarka árúik mellett guggolnak. Igaz, hogy itt is az árúk 
többnyire cseh, morva és bécsi eredetűek ; de azokból valók, a melyek 
a Kelet számára keleti ízlésre készülnek, fezek, papucsok, nargiléhk, csibu- 
kok, hamis ékszerek, hitvány ezüst és arany-himzések, tarka karton és rossz 
selyem kelmék; ezek mellett azonban a bosnyák házi szövő-ipar szép és 
kitűnő czikkei is és legalább kivételkép a honi díszmű-ipar egyes apró- 
ságai. Tisztán keletiek azonban az árúsok és modoruk. A boltosok túl- 
nyomó része spanyol zsidó, kiknek itt van főhadi szállásuk. Csak kevés a 
muhammedán. Noha az öltözékben csekély az eltérés és legfelebb a zsidók 
által használt sötétebb színekben és európai czipőikben mutatkozik, 
a physiognomiákban és még inkább a modorban a különbség szembe- 
szökő. Míg a muhammedán tartózkodva, közönyösen várja a vevőt, 
bizonyos udvariassággal szolgálja, és csak nehezen alkuszik, még 
leginkább ha cigarette, kávé és barátságos beszélgetés mellett felme- 
legedett, a zsidó élénk, alázatos és tolakodó, árúit végig dicséri és 
végig kínálja, a vevőt mindig vissza-vissza hívja, hogy a távozónak, 
végre az eredeti ár egyharmadáért kínálja portékáját. Meg kell 
azonban jegyezni, hogy a spanyol zsidóknak csak apraja az, a ki 
itten kereskedik. A szerajevói spanyol zsidóközség bizonyos tekin- 
télynek örvend már gazdagsága által is. Az occupatio előtt kizárólag 
ők voltak a bankárok és most is ők a legfőbb uzsorások. Ebbeli 
tevékenységük természetesen nagyon meghanyatlott, mióta bécsi és 
pesti pénzintézetek fiókokat nyitottak Szerajevóban. Az ország nyel- 
vét tisztán beszélik, de maguk közt íjiég mindig azt az ó-castiliai 
nyelvet használják, melylyel kiűzött őseik elhagyták Spanyolországot. 
Az ottani szép napokról örömest emlékeznek, és spanyol büszkesé- 
gükben nem szeretnek összevegyülni az occupatio óta tömegesen 
bevándorló askenáz zsidókkal. Az öregek közt patriarkhalis alakok, 
ifjú lányaiknál buja szépség gyakran található. Az apró aranyakkal 

ékített sötét-vörös fez még fokozza kihívó bájaikat. Az asszonyokat 
eltorzítja a hajat állandóan elrejtő sapka lapos vörös fedelével, vas- 
tag sötét karimájával, mely alól szintén apró aranyak lógnak a hom- 
lokra. A chachambasi, a szerajevói főrabbi, maga is tekintélyes alak, 
intézi minden ügyüket néhány községi taggal úgy, hogy a bírósá- 
gok elé csak a legritkább esetben kerülnek. A törvénynyel Összeütközni 
óvakodnak, gyilkosság, lopás, erőszakoskodás miatt soha sincs panasz 
ellenük, szegényeikről maguk gondoskodnak, úgy, hogy koldulniok 
nem kell, és noha iskoláik még egészen keleti színvonalon állnak 
legalább héber betűkben írni és a számokkal bánni mindenikük tud. 

A mint elhagyjuk a bezesztánt, a túloldalon, egy nagy török 
fürdő ólomkupolái emelkednek előttünk. A begova-dzsámia vakufjá- 
hoz tartozik és szintén Chozref-bég alapítványa. Mindenesetre sokkal 
tisztább és kellemesebb, mint a Ferencz József-utczai európai fürdő. 
A véghetetlen gond és gyöngédség, melylyel a muhammedán fürdő- 
szolgák az embert hideg és meleg, tiszta és szappanos vízzel öntözik, 
dörgölik és utoljára kendőkbe göngyölik, hogy kávé és cigarette 
mellett pihenve teljesen lehűljön, magára kiváló élvezet. A társaság 
igaz, hogy vegyes, tisztasága nem mindig gyanúsíthatlan. De az em- 
ber könynyen fürödhet egyedül is a déli órákban, ha előre 
jelentkezik. 

Keskeny, meredek utczán megyünk keresztül, mely a bezesztán 
külfalán vezet fel a hegyre. Itt árulják a húsokat, zöldségeket, élelmi 
czikkeket. Mindenfelé lógnak a nyúzott bárányok, lazaczok, rákok, 
pulykák, vadak és a nálunk is szokott zöldségek mellett mindenféle 
idegenszerűek is. Itt süti kenyerét a pék az utczán, itt tolja ki bádog- 
hengerből a végnélküli vékony laska-fonalakat, melyek a juhzsirral 
bekent forró bádogtálon kirántva, mézzel áztatva a bosnyák-konyha 
egyik büszkeségét képezik. Itt vannak a laczi-konyhák, és pokoli zaj 
tölti be a keskeny utczát, mert az árusok mindenike időről időre vad 
üvöltésbe tör ki, hogy áruját és árát hirdesse. 

A mint ez utczát kereszteztük, a begova-dzsámia mellett hala- 
dunk el. Ünnepélyes csend még akkor is, ha imára rajzik az ájtatosok 
sokasága. Azután a csarsiába jutunk: egy egész városrész csupa 
fabódéból, melyben csak az otthonos igazodik el. Ez a szerajevói city. 
Valamint Londonban, ugy itt is csak az üzletet végzik *e város-részben. 

A lakások a hegyoldalon felhúzódó kertek közt vannak. Mert a muham- 
medán, ha csak czipész is, mindig ur, a maga házában és kertjében 
szeret lakni, távol a forgalom zajától, és lehető legtávolabb a kocsi- 
zörej által fellármázott európai utczáktól. A csarsia pedig kizárólag a 
muhammedán üzletvilág szintere. Nincs is itt más lakás, mint a régi 
karavánszeraj, a hova a vásárosok most is szállnak. Hatalmas, de 
romba dőlt falakkal környezett óriás udvar, földszint az istállók, fent 

a szobák, egyik apró czella a másik 
után- csupán c§ak egy darab rongyos 
szőnyeggel és számtalan poloskával 
bútorozva. Ide száll az úri nép; a 
szegény paraszt az udvaron táboroz. 
Hála a karaván-szeraj-nak a csarsia 
nem csak a városi, hanem az egész 
országos pletykának központja. Ez a 
fórum, a tőzsde, és ez pótolja a sajtót. 
A csarsia-beli kávéházakban végzik az 
európai politikát. Itt magyarázza a 
pápaszemes vén Hadzsi-Ahmed-aga 
egy török ujtságot tartva a kezében, 
— igaz hogy megfordítva, — a bá- 
muló hallgatóságnak, hogy mit csinál 
a hat király: a moszkvai fehér czár, 
a bécsi czár, az angol király, a franczia 
király és a spanyol király és az a sze- 
gény hatodik, a ki messze a magas 
éjszakon örökös sötétben és fagyban 
didereg. Mint jöttek Stambulba rimánkodni a szultánnak, hogy engedje 
meg, hogy ők végezzenek a muszka czárral, mikor ez nem akarta 
tovább fizetni a tributumot; mert hiszen nem érdemes rá, hogy a 
szultán maga vesződjék vele. De hiába rimánkodtak a többi királyok. 
A szultán maga akart végezni a muszkával: így folyt le a kon- 
stantinápolyi konferenczia és támadt a nagy háború; csak a bécsi 
czárt, mivel olyan derék ember, bizta meg a szultán, hogy csináljon 
rendet Boszniában, ahol a rájah mindig fellázadt; mert azzal igazán 
nem érdemes, hogy a szultán maga végezzen. A muszka elég vakmerő 

volt, hogy elment Konstantinápolyig; de utójára is csúful ki kellett 
takarodnia az országból, ha nem akart odaveszni. Igaz, hogy annyira 
elbízta magát a szultán béketürésében, hogy a tributumot tán még 
most sem fizeti. Hanem majd leszámol vele a szultán, ha kijön a 
béketűrésből. Addig pedig könnyen várhat, mert a sok aranytól úgy 
sincs hely a pinczéjében. 

A bécsi czárnak pedig, a kit nagyon szeret, továbbra is meg- 
hagyta Boszniát, mert ugy is jobban tudja fenntartani a rendet, mint 
a régi vezirek. A hallgatóság ebből megérti, hogy a bécsi czár ellen 
felkelni nagy hiba volt. Hanem annak 
csak a montenegrói hazugságok az okai . . . 

A csarsia egyik kedvencz tartózko- 
dási helye az utczai koldusoknak és a 
Szerajevóban támadt Mahdinak is, a ki 
időről időre végig látogatja a hivatalno- 
kokat, hogy megmagyarázza nekik, hogy 
az occupatio a Koránban meg van jöven- 
dölve és Isten rendelése. Azután két ha- 
tost kér. 

A csarsia azonban mindenekelőtt 
és kiválóképen a serény munka helye. 
A bódékbeli árúk legnagyobb része ott 
készül, a járó-kelők szeme előtt, és ha- 
bár a bódék nemcsak pénteken vannak 
becsukva a muhammedánok ünnepnapján, 

hanem nagyrészt szombaton is a zsidók, és vasárnap a keresztények 
iránti udvariasságból, — á mi kézmíveseink példát vehetnek maguknak 
azon a kitartó serénységen, melylyel a többi napokon a bosnyák 
munkások kora reggeltől késő estig dolgoznak. 

A czéhrendszer, melylyel az európai cultura már teljesen szakí- 
tott, — noha Magyarországon és Ausztriában ismét visszatérünk hozzá 
— itten még rendületlenül uralkodik. A mesterségére büszke kézmű- 
ves, a ki épen úgy dolgozik, mint elődei, visszautasít minden észre- 
vételt, mely nem «majszton)-tól ered, azt tartja, hogy minden úgy 
van jól, a hogy van, és a muhammedánizmusban átalán uralkodó e 
conservatismus alapján fennmaradtak a czéhek, a nélkül, hogy vala- 

kinek csak eszébe is jutott volna, hogy az ipart a szabadság alapján 
is lehetne szervezni. A czéhek, mint átalán a középkori intézmények 
és szokások túlnyomó része, különben is az araboktól származván, — 
a német «zunft» szó is az arab «szinf»-ből ered, — a törökök mintegy 
a vallással együtt kapták ez intézményt, mely a muhammedánoknál 
még ma is sokszorosan összefügg vele. Minden bosnyák czéh élén a 
senior (pír) mellett egy seikh áll, a ki mintegy hitszónoka a czéhnek. 
Utánuk következik a «nakib», főfelügyelő, a «kjaja», alügyelő, a 
mesterek «aga», a főlegények «jigít basileri;; és a legények, «csaucs». 
Minden czéhnek megvan a maga védszentje, a hogy megvolt a ke- 
resztény Európában is. Ádám volt az első földművelő, Enoch az első 
szabó és irnok, Noah az első ács, Ábrahám, a Káába építője az első 
kőműves, Izmail az első vadász, Izsák az első pásztor, Jakub az első 
dervis, Jusszuf az első órás, mert ő találta ki az egyptomi sötét bör- 
tönben a homok órát, hogy meghatározhassa az imák idejét. Daud 
(Dávid) pánczélingeket, Szuleiman (Salamon) kosarakat készített, Jere- 
miás sebész, Sámuel jós, Jónás halász, Issza (Jézus) utazó, Muhammed 
kereskedő volt. A czukrászok védszentje Omar Halvaj; tőle szárma- 
zik a mézből és mandulából készült «halva», mely «halavicska» neve 
alatt máig is. ismeretes a dél-magyarországi városokban is. Omar ben 
Omran Berberi, a próféta tanítványa készítette a legelső azemid» és 
((guladzsián» nevű süteményeket, melyektől a mi zsemlyénk és kalácsunk 
származik. Hiób a selyemfonók védszentje, mert a testet rágó férgek- 
től jöttek az első selyemfonalak. A czéhek alapítását egyenesen 
Muhammedre vezetik vissza. O viselte az első kézműves-kötényt; 
Gábriel arkangyaltól kapta zöld selyemből. Ebből lett a próféta 
zászlaja. 

A csarsijában egyes iparágak magukra egész utczát foglalnak el. 
De megtörténik, hogy egy-egy bódéban három üzlet is van. 

A legjelentékenyebb és legnemesebbek egyike a rézmiveseké. A kö- 
zönséges házi használatra szolgáló edények alakjaiban is nemes izlés 
uralkodik. A vert-mívű korsók, szelenczék, tálak, füstölők, kávés csészék 
és ibrikek valóságos remekek. Rendesen csak beónozvák, de ezüs- 
tözve, aranyozva vagy akár az eredeti mély rézfényben is, a legbüsz- 
kébb termeket díszíthetik. Byzanczi és velenczei minták uralkodnak 
ép úgy, mint az ezüst-filigránnál, melynek minden nagyobb bosnyák 

városban megvannak még a művészei, a legjelesebbek Fócsában. 
Sajátságos bosnyák műipar az ezüst-sodrony nyal kirakott fekete fa. 
Otthona Livno és livnói munkának is hívják, de azért vannak mes- 
terei Szerajevóban is. Szoros rokonságban áll e műiparral a dísz- 
fegyverek és kések készítése. Noha az átalános fegyverviseléssel együtt 
meghanyatlott a kitűnő fegyver-kovácsolás és a fegyverkereskedés is, 
díszfegyverek, handzsárok, pisztolyok, puskák, buzogányok mindig 




MŰIPAR 

találhatók a csarsia és a város keleti tárgyú raktáraiban. A markolat 
és hüvely vert ezüst vagy filigrán művészi kivitelben, a kitűnő penge 
és a csővek legalább a készítő nevével, de gyakran egész mondatok- 
kal és ornamentumokkal kirakva, ezüst vagy arany török irásbaa A 
mesterek leginkább maczedo- vagy kuczo-vlahok, az úgynevezett czin- 
czárok, kik az európai keletnek iparában és kereskedelmében átalán 
nagy szerepet játszanak és a monarchiában is képviselve vannak oly 

gazdag családok által, mint Bécsben a Dumbák, Magyarországon a 
Mocsonyiak. Ezek járják be minit vándor építő-mesterek és mű-ácsok 
is az egész Balkánfélszigetet, és a remek fa-plafondok , mélyek egyes 
bégek házában találhatók, az ő ügyes kezüktől erednek. 

Késeket és ollókat a csarsia számos bódéjában készítenek, kitűnő 
aczélból, damascirozva, kirakva a pengéket és a gyakran színezett 
csont-nyeleket. Az olló a hosszú keskeny középkori olló, rugóra 
nyiló gyűrűkkel, homorú metszőkkel, a mint ma már csak a Keleten 
és Norvégiában van szokásban. A műiparhoz számítható legalább, az 
alakok bájánál fogva a cserépkészítés is. A hímzés gazdagon van 
képviselve ruhákon, kezkenőkön, bőrneműeken. A szabók, czipészek 
két-három utczát foglalnak le. Mindketten lábukkal is dolgoznak : a 
szabók lábukkal vasalnak, a czipészek nagy lábujjukhoz kötik a drat- 
vát. Egy egész utczában csak patkót készítenek : mint átalán a Kele- 
ten, kerek vaslap, lyukkal a közepén. A lakatosok elegáns alakú arab 
lakatokat készítenek kapuk, ajtók, szekrények és a Konjiczdban készülő 
ékes faragott ládák számára. A szűcsök nagy számmal vannak kép- 
viselve. A hosszú tél, a gyakori esőzések alatt a bosnyák szereti a 
bundát, a prémes kaftánt és 50 — 60,000-re teszik az országban éven- 
ként lőtt prémes vadak számát. Mind ez iparágak czéhekben vannak 
szervezve és csaknem kizárólag muhammedánok által űzetnek. A 
szőnyeg és átalán a szövő-ipar csak mint házi ipar létezik és a fehér- 
nép téli foglalkozását képezi. Ehhez képest a szőnyegek ritkák is a keres- 
kedésben, a csarsia raktáraiban csak kivételkép találhatók, rendelni 
kell, de kivált Zenicze és Petrovácz körül készítenek olyant, mely a 
ruméliaival vetekedik. Ára 4 — 8 frt egy kgr. Mert súlyra mérik. 

A csarsiához tartozik a honi gyógyszertár is. Ilyennek képzel- 
hetjük a középkorban. Komoly tekintettel, hosszú szakállal ül fado- 
bozai közt a vén spanyol zsidó. Van neki szere minden bajra, maga 
rendeli és adja az utasítást. Nagy szerepet játszik a pulverizált mú- 
mia. Drága, de sok betegség ellen jó. A kinek pénze van, jól teszi, 
ha megveszi az Indiákból hozott amulettet a feltűzött carneol nyíl- 
hegyekkel. Minden bőrbajtól megóv. Van egyéb amulet a gonosz 
szem ellen, részben legalább nyilván még a classikus ó-kor, a régi 
Bizáncz maradványa, madár karma, . szarvas-bogár szarva, faragott 
állatocskák stb. A babona általánosan el van terjedve minden fele- 

kezetben és rétegben, és a keresztény ép úgy megveszi a varázserejü 
pecsétgyűrűt Korán-mondattal és cabbalista jelekkel, mint a muham- 
medán a Zágrábban és Zárában nyomtatott apró czédulákat a szent 
irás verseivel, melyeket a barátok árúinak és ajándékoznak. 

A ki ért hozzá, maga is ir ilyen varázserejű czédulát, mely a 
népdalban is gyakran szerepel. 

Négy varázslevelet ir a visszautasított legény: 

Egyet ir s a tűzbe dobja : 
«Ne tégedet emésszen tűz, 
De eméssze Mára eszét». 
Másikat ir s vizbe dobja : 
«Viz ne vidd el a levelet, 
Vidd el inkább Mára eszét». 
Harmadikat szélnek adja : 
«Szél ne vidd el a levelet, 
Vidd el inkább Mára eszét ». 
Negyediket ágyba teszi: 
«Ne te feküdj itten levél, 
Feküdjék szép Mára itten ». 

Mára csakugyan még az éjjel eljön és rimánkodva kéri a legényt, 
hogy bocsássa be. Mert az ilyen varázsnak, melyet természetesen a 
leány is alkalmazhat, nehéz ellentállni. 

Nagy kedveltségnek örvendenek a rézcsészék is, melyeken Ko- 
rán-mondatokkal ellátott ólom-táblácskák lógnak. Minden tábla más- 
más hatással bír, ha az ember beledobja a vizbe, melyet a csészéből 
iszik. Mindezeket a drágaságokat a csarsiában is árulják és itten jár- 
nak-kelnek a mekkai arabok is, a kik csoportosan vándorolják be az 
egész muhammedán világot, hogy jó pénzen megbízásokat vállaljanak 
a mekkai Kaábához való zarándoklásra azoktól, a kik e szent köte- 
lességet személyesen nem végezhetik. Ha jó csomó megbízást és pénzt 
összeszedtek, haza térnek és naponként más-más megbízójuk helyett 
elzarándokolnak lakásuktól a Kaábához. 

Gyakran hallani a panaszt, hogy a városi, nevezetesen az ipa- 
ros és kereskedő elem szegényedik. Minden rohamos culturai válto- 
zás megveszi a maga áldozatait. Egyes iparágak és iparosok nem 
képesek versenyezni a monarchiából beözönlő európai iparral és ipa- 
rosokkal. A szegényebb bosnyák városi nép nagy előszeretettel és 
tömegesen foglalkozott apró-kereskedéssel, mely sem tőkét, sem gon- 

dot, sem munkát nem igényelt. Ez persze épen nem tartható fenn 
az európai versenyben. Egyes honi műiparágak, melyek nem csak 
megérdemlik a fenntartást, de fejlődésképesek is, méltán igénylik 
a védelmet és támogatást, hogy átmehessenek a válságon, a nélkül, 
hogy elbukjanak vagy legalább zamatos eredetiségüket elveszítsék. 
Kétségkívül sok kárt tesz a selejtes elem, mely minden európa occu- 
patiót követ és meghonosította itt is a szédelgő csődöket. E mel- 
lett azonban a forgalom nagyban emelkedett, számos új keresetforrás 
támadt és ha egyes városok, mint Szerajevo és Banjaluka szenved- 
tek is, mások, mint Dervent, Doöoj] Tuzla, Bihács, Rogaticza, Fócsa, 
Csajnicza } a hol ezelőtt alig létezett üzleti élet, gyor- 
san fejlődnek. Az orthodox üzletemberek, a kik fő- 
képen a terménykereskedést és exportot tartják 
kezükben, a forgalmi utak és közlekedési eszközök 
gyors fejlődése által rendkívül nyertek. A katonai 
szállítások, többnyire a szigorú megbízhatóságúk által 

kitűnő muhammedánok kezében, új és nagy üzleteket teremtettek. 
Egyes muhammedánok, mint például a novií Ahmed-bég Csertcs, utódja 
azon xMujaga Cserics dolnje-vakufi kapetánnak, a ki 1717-ben megverte 
Draskovics grófot Noví alatt, sikeresen jelentkeztek már mint vasút- 
építési vállalkozók is Sok a panasz a posták, távírdák, vasúti szállítások 
árszabásai ellen, melyek jóval magasabbak, mint a monarchiában. De 
bizonyos, hogy jelenlegi ideiglenes árszabásaik mellett is jelentékenyen 
könnyítik és olcsóbbá tették a forgalmat. 

Ha a csarsia görbe bódé-útczáiból még görbébb utczákon át 
egyenesen le megy az ember a Miljacskához, a legközelebbi híd át- 
vezet a hivatalos világba. Mindjárt az első utczában, melyet a Mil- 
jacskán pilótákon álló házsor képez, találjuk a belediát, a városházát. 
Itten gyakorolja tekintélyét a molláhk fekete talárjában és fehér tur- 
bánjában Musztafa bég Fadil-Pasics^ és ez a tekintély a született 
nagy úr, az egyházi méltóság és a főpolgármester hármas tekintélye. 
Ősz szakálla daczára erőteljes férfi, a kinek még 6 éves édes 
öcscse van. Atyja, az imént elhalt Fadil basa mint magán ember is 
hatalmasabb volt Boszniában a vezírnél, és e befolyását az occupatiót 
megelőző években fiával osztotta meg. A főpolgármester mellé 
kormánybiztos van adva, de a város kormányzata most már rep- 
rerezentativ és autonóm alapon nyugszik. 1884 márczius idusán 
történtek az első választások az 1883 deczember 10- én kiadott sta- 
tútum alapján. 1106 választó közül 4 választókerületben szavazott 
839, és a választás eredménye ellen sehonnan sem történt felszólalás. 
A községi ügyek és a községi vagyon kezelése ez által a lakos- 
ság bizalmi férfiaiból alakuló hatóság kezébe ment át, mely a mon- 
archiában divó szervezeí szerint városi tanácsra és képviseletre osz- 
lik, hasonló competentiával, mint a monarchiabeli rendezett tanácsú 
városok. A főpolgármester végrehajtó közegei az egyes kerületekben 
a kerületi mukhtárok. A kormánybiztos körülbelül a magyar városi 
főispánok hatáskörével a kormány ellenőrző közege. A fő- és alpol- 
gármester kineveztetik. A képviselet, egy harmad részben kinevezve, 
két harmadban választva, 24 tagból, és pedig 1 2 muhammedánból, 
6 orthodoxból, 3 katholikusból és 3 zsidóból áll, a felekezetek szám- 
arányának megfelelőleg. A választás három évre szól. Választó a 
bosnyák, vagy osztrák-magyar alattvaló, a ki bizonyos idő óta Sze- 
rajevoban állandóan lakik, és ingatlan után 2 frt, kereset után 9 frt, 
korcsma után 25 frt adót fizet. A passiv választójog e census három- 
szorosát igényli. Az értelmiség adócensus nélkül gyakorolja a válasz- 
tói jogot. A választhatósági censust 500 egyén éri el. A felekezetek 
nem magok közül választanak, hanem minden választó valamenyi válasz- 
tandóra szavazhat az előirt számarányban. De a választók nem éltek 
mindnyájan e joggal, úgy hogy míg a legtöbb szavazat egy jelöltre, 
mely a főpolgármesterre esett, 719 volt, a legkisebb szám 53 volt. 

Absolut többség különben igényelve nincs. 

Ez az első kísérlet reprezentatív intézmények behozatalára lassanként 
kiterjesztendő lesz a többbi városokra is. Egy másik kísérlet az igazság- 
szolgáltatásban történt és ép úgy mint amaz, teljesen igazolta magát : 
bagatell-biróságok alakultak, melyek a járási főnökből és a felekeze- 
tek választott bizalmi férfiaiból állnak, minden egyes községben idő- 
ről-időre megjelennek és az 50 frton aluli ügyekben Ítélnek. A leg- 

több esetben azonban a feleket barátságosan kibékítik. így megkez- 
dődött a népnek nevelése saját ügyeinek intézésére. 

E városrészben, melynek központja a czáreva-dzsámia , áll 
mint már említők, a Konak, daczára annak, hogy csak fából és 
vályogból épült, imponáló palota magas emeleteivel. Itt lakik az 
országos főnök és katonai parancsnok, báró Appel lovassági tábornok. 
Fölötte, már a hegyoldalon, rendezett be magának egyszerű bosnyák 
házakból díszes nagyúri lakot keleti fénynyel polgári adlátusa báró 
Nicolics. vezeti közvetlenül a polgári kormányzatot, melynek három 

nagy osztálya, a közigazgatási, az igazságügyi — melyben a codifi- 
catio is gyors egymásutánban készül — és a pénzügyi, szintén a 
Konak körül van egyes házakban elhelyezve mindaddig, mig a közös 
nagy kormány-épület elkészül. Itt mindig nagy sürgés-forgása van 
tehát az egyenruháknak; a monarchiában ismeretes mindennemű kato- 
nai egyenruhák közt az idegenbe nézve egészen újak is, a tisztviselők 
magyaros szabású egyenruhái, és a bosnyák benszülött katonaság 
tetszetős viselete, világos kék posztóból rövid kabát és térdig bugyogó, 
azon alul feszes nadrág, a muhammedánok számára a fez, hogy az előirt 
módon végezhessék imájukat, fedett fővel is érinthesse homlokuk a 
földet. 

Harczias, délczeg alakok, még akkor is, mikor kedélyes bosnyák 
módra párosával sétálnak kis ujjukat egymásba fonva, a mi a leg- 
szorosabb barátság kifejezése. 

1882-ben állíttatott fel az első 4 század, egy-egy Szerajevóban, 
Mosztárban, Banjalukában és Dolnja-Tuzlában. 1883-ban négy újabb 
század. Eleintén a katonai körök is némi aggodalommal tekintettek 
a merész kísérlet elé. Hiszen a védkötelezettség behozatala képezte 
volt a rendzavarások egyik alkalmát nemcsak a Boccheben, hanem 
188 i-ben Boszniában és a Herczegovinában is. A zászló alá hívott 
újonczok magatartása azonban bebizonyította, hogy az újonczozás 
csak ürügy volt az izgatásra, és hogy az ellenszegülés mesterségesen 
terjesztett tévhiten alapúit. Az első újonczoknál a legnagyobb bizal- 
matlansággal találkoztak a tisztek és instructorok, a kik e nehéz fel- 
adatra nagy gonddal választattak. De teljes birtokában az újonczok 
anyanyelvének, és nemcsak mint katonák, hanem mint emberek is 
képesítve a bizalmatlan és daczos elemekkel való bánásmódra, csak- 
hamar legyőzték a bizalmatlanságot és ezzel együtt le volt győzve 
minden nehézség. Mert a bosnyák harczratermett, szereti a katona 
mesterséget, könnyen bírja fáradalmait, szokott nélkülözései és szigorú 
életmódja mellett a katonai ellátás reá nézve bizonyos szokatlan bő- 
séggel és kényelemmel jár, természeténél fogva komoly és a katonai 
fegyelemre rendkívül képes. Az első kiképzés után fontos katonai 
objectumok, puskaporos tornyok, hidak, sőt erődök őrizete bízatott 
reájuk, és a bizalomtfak mindig teljesen megfeleltek. A katonai szol- 
gálat évről évre nyer népszerűségben, a felhívott újonczok teljes 

számban jelennek meg, és évről évre fejlődik az intézmény, melynek 
nemcsak katonai, hanem politikai és culturai fontossága is van. Gyak- 
ran jelenkeznek önkéntesek is, és van a ki már elérte a cs. kir. 
tiszti fokot is, a mi büszkesége az egész rokonságnak, vidéknek. 

Ha a hivatalos és katonai élet centrumából tovább haladunk le 
a Miljacska bal partján, a hosszú és előkelő Terézia-utczán át kiju- 
tunk lassanként a város vége felé, a hol európai módú nyilvános 

kertek kezdenek alakulni a régi populáris kávéházak mellett: a viz 
partján, fák alatt fapadok, melyeken a vendégek órákon át guggol- 
nak. Mindsűrübben találkozunk kalandos, gyanús alakokkal is. A 
czigányvárosrész tőszomszédságában vagyunk. Muhammedán nők, a 
kiknek életmódjuknál fogva a fátyolt viselni török szokás szerint meg 
van tiltva, kihívó tekintettel haladnak el, és éjjelenként erre osonnak 
olyanok is, a kiknek kalandjaira a rendőrség még nem jött rá, és a 
kiken a lefátyolozás megbélyegző procedúrája még nem volt végre- 
hajtható. 

Első szerajevói tartózkodásunk épen a Ramazan havába esett 
és nem szenved kétséget, hogy a bosnyák főváros ilyenkor a leg- 
érdekesebb, olyformán, mint az olasz fővárosok a carneval idején. 

Mert igaz, hogy a Ramazan voltaképen a muhammedán bojt, de 
azért allegálni lehetne azt is, hogy tulajdonképen muhammedán 
farsang. Valamint nálunk a mulató világ elalussza, elheveri a nappalt, 
mert éjről éjre vigalmaknak él, hasonlókép igyekszik a muhammedán 
is, — már a ki teheti — elaludni, elheverni a nappalnak szigorú 
bőjtidejét, hogy annál mohóbban élvezhesse az éjjelt. Persze nehe- 
zebb azoknak a sorsa, a kiknek a mindennapi, többé-kevésbé súlyos 
munkát a Ramazan alatt is végezni kell. Ok is mulatnak éjjel, a 
mennyire csak módjukban van, de nappal étlen-szomjan kell munkáju- 
kat végezniük mezőn, műhelyben, boltban és igazán bámulatos, milyen 
szigorú lelkiismerettel vetik alá magukat mindnyájan e könyörtelen 
követelménynek, hogyan bírják a nélkülözést és a nélkülözés daczára 
a munkát, a legsúlyosabbat is. Böjtjük e szigorában van annak leg- 
főbb oka, hogy minden hitetlen közt valamennyi muhammedán tar- 
tományban a protestáns részesül a legkevesebb tiszteletben, mint a 
ki egyátalán nem böjtöl. 

A török városrészek nappal mintha ki volnának halva. A kit a 
munka nem kerget ki a házából, otthon alszik, vagy legalább hever 
és nyög. Az utczán csak egyes lézengő alakok mutatkoznak. Az üzlet 
és forgalom központjai, a csarsia persze ilyenkor is megőrzik élénk- 
ségüket. De a muhammedánok itt is bágyadt, kimerült alakok, ha 
munkájukat nem 4 is hanyagolják el. Sem enni, sem inni, sem illatot 
színi, sem asszonyt csókolni, sem szivarozni nem szabad. A szigorú 
még nyálát sem nyeli le és dühbe jön, ha a hitetlen szivarozva 
halad el mellette, mert orrát érinthetné a szivarfüst. Nem is tanácsos 
ilyenkor a csarsiában szivarozva sétálni. Feddő tekintetek, .ha nem 
feddő szavak könnyen érik az embert. 

De ha naplemente közeledik, akkor valamennyien cigerettel az 
egyik, izzó parázszsal a másik kezükben várják az ágyú eldördülését, 
mely jelenti, hogy 12 óra van és megszakadt a bojt. Muhammedán 
időszámítás szerint t. i. mindig naplementkor van 12, napfelkeltekor 
24 óra. Ha a napnak változó menetével nem vág össze a zsebóra, 
akkor ez a gyaur órásnak a hibája. Az első tehát az ágyú eldördü- 

lése után egy pár szippantás a cigaretteből ; csak aztán következik a 
pohár viz és erre aztán mindenki siet haza, az ebédre, mely rend- 
szerint nagy lakoma egyik, vagy másik ismerősnél. 

A mufti, Hilmy effendi hitt meg bennünket ilyen ebédre, mely- 
nél a legnagyobb pontosságot követeli az udvariasság, mert a 
muhammedán asztaltársak alig várják az ebédet. A mint az ágyú 
eldördül, körül hordanak apró frissítőket. Azután egy mellékteremben 
díszes medenczéket és kannákat nyújtanak a szolgák, mert a muham- 
medánok mint az angolok kézmosással kezdik az ebédet, jó szokás, 
ahol mindenki kezével nyúl a közös tálba. Az ebédlőben két asztal 
kürül foglalnak helyet sűrű 
körben a vendégek, mert az 
ebédlő - asztal csak alacsony 
állványra állított 1 — 1 1 / 2 mé- 
ternyi átmérőjű kerek bádog- 
tálczából áll és a vendégek 
sokan vannak: a hivatalos és 
a muhammedán egyházi világ 
kitűnőségei és a legelőkelőbb 
muhammedán magánosak. Ez 
utóbbiak közt két érdekes alak 
Szunullah effendi Szokolovics és 
Ali basa Csengics. Az előbbi 
megtört agg, de a sasnak 
büszke orrával és tekintetével, 
a ki az occupatio előtt Fadil basával és később ennek fiával, a jelenlegi 
polgármesterrel osztozkodott a bégek közvéleményének vezetésében. 
Ali basa Csengics sohasem volt hivatalban, sem nem szerepelt soha, de 
gazdag mezében, délczeg ifjúságában egyike a legszebb férfi-alakoknak. 
Czímét apja érdemeinek köszöni, ama Szmail-Aga Csengics hősi halálá- 
nak, a kiről az ismert dél-szláv eposz szól. Czíme pedig ' egyike a leg- 
büszkébbeknek : ruméliai begler-bég. Oly czím, mely egykor csak az 
összes európai török hadak vezérét illeté, de ma már, mint puszta 
dignitás egyszerre több kitűnőségnek adományoztatik. Még pompá- 
sabb a czím, ha szószerinti értelmét vizsgáljuk. A török hódítók 
Byzanczban, a kelet római birodalomban, egyszerűen a római biro- 

dalmát látták. Rumélia, «rumili)), a római birodalom, ruméliai begler- 
bég pedig eredetileg és voltaképen ((Róma fejedelmeinek fejedelme.)) 
A római fejedelmek e fejedelme különben csendes visszavonultságban 
Szerajevo és Ilidzse közti terjedelmes villájában él asszonyai és nagy 
számú cselédsége közt és összes szereplése a nyilvánosságban, mint 
a hogy igazi nagy úrhoz illik, arra szorítkozik, hogy díszes megjele- 
nésével emelje a báró Nicolics fényes ünnepélyeit és egy-egy előkelő 
lakomát. A Csengics-nemzetség politikai befolyásának érvényesítését a 
zagorjai várában lakó Dervis-bég- Csengicsre bízta. 

A bádog-tálczákat abrosz födi, köröskörül apró kenyerek és 
középkori alakú csontkanalak minden vendég számára. A kézmosásnál 
használt, végein díszesen hímzett hosszú törülköző-kendő egészíti ki 
ez egyszerű evőeszközöket. Egy belsőbb kört apró tányérocskákon 
édes csemegék, olivák, túrók, stb. képezik, melyekbe az egyes fogások 
közt tetszése szerint ki-ki belenyúl az ujjaival. Az ételek nagy tála- 
kon jönnek e belső körbe, hosszú sorban, gyors egymásutánban, 
úgy, hogy az egyik asztalnál, ahol exclusiv muhammedán társaság 
ül, egy fél óra alatt végeznek 12 tál étellel. Mi ügyetlen kereszté- 
nyek persze lassabban haladunk. A tálakat a (cvezin), az első szolga 
néma vezénylete alatt számos cseléd hordja. A háznak ifjabb rokonai 
és csemetéi az ajtók mellett állva ügyelnek, hogy semmiben senki hiányt 
ne szenvedjen. Ha egyikünk ügyetlenül elégeti az ujját, midőn a forró 
egész sült bárányból le akar szakítani egy darabot, oda siet valame- 
lyikük, kitép egy porhanyó, könnyen elváló izomdarabot és esetleg a 
szájunkba is dugja, oly szolgálat, melyet különben szívesen végez a 
szomszéd is. Minthogy ebéd alatt beszélni nem igen szokás, és a 
szolgák mezítláb járnak, ünnepélyes csönd uralkodik. Villa, kés, pohár 
nem csörög, mert nincs. Egészen Schweníngernek a Keleten már 
ősidőktől szokásos módszere szerint, ebéd alatt senki sem iszik. 

íme a menü: Csorba sárija, tésztás leves; Zlatka, csemegék, 
és pedig sir, sajt, maszlive, olivák A ruzsicse, rózsalevelek, visnye, 
megygy, asleme cseresznye, narandzse narancshéj ; janjc, egész sült 
bárány, rizszsel és fűszerrel töltve; szukbnrek, húsos rétes; jalani 
dalma, olajban főtt töltött káposzta hidegen; elemek kadaif, a már 
említett laskás tészta tejfellel; borovicze, málna; szel-kadaif, az elébbi 
laskás tészta mézzel; szutlija rizskása-liszt czukorral tejben főzve 

hidegen; szárma vagdalt hús szöllő levélben; szakz kabagi főtt tök 
fokhagymával ; piláf i kisela mlijeko főtt rizskása aludt tejjel. Az 
ételekhez csak a jobb kézzel kell nyúlni; a bal kéznek más rendel- 
tetése van és a muhammedán tisztasági ösztön ebben igfen szigorú. 
Hosszú, élvezetteljes böfögések időre időre a háziúr megtiszteltetésé- 
hez tartoznak. Ebéd után ismét kéz- és ezenfelül szájmosás, de most 
már szappannal. A keserű fekete kávé és cigarette, szivar, csibuk 
mellett megélénkül a társalgás és ilyenkor helyükön vannak az élezek, 
a merészebbek is. 

A főtisztelendő úr, a ki különben magas méltósága, tudománya 
és szent hire mellett is mindég jóízűen mosolygó köpezös úri ember, 
odáig megy a bizalmasságban, hogy hamis mosolylyal elmohdja, hog^ 
neki két felesége van, de az egyiket falun tartja, mert ha együtt 
vannak, mindegyik megkíván mindent, a mit a másik kap. 

Ilyen lakomák után gyakran tamburások énekelnek a vendégek 
mulattatására. Egy hegedűs, egy guzlás, (egy húrú öblös guitárral) 
egy dobos kísérik a nótát és mondják együtt a referaint. Ilyen alka- 
lommal hallottuk török nyelven és a délszláv egyhangú énekeknél 
harcziasabb, mozgalmasabb accordokban a Plevna-nótát : 

Zavar támadt Plevnában, 

Benyomul az ellenség ! 

Ozmán basa, mi lesz vélünk ? 

— Az Izlamért haj elesünk, 

Haj haj ! elesünk ! 

Plevna telik muszkával, 

Allah legyen irgalmas ! 

Ghazi Ozmán hova leszünk ? 

Az izlamért mind elveszünk ! 

Hidat vertek a Dunán át, 

Drótot húztak Istambúlig, 

Az istenért mi lesz velünk ? 

Haj haj, mind meghalunk, 

A nemzetért mind elesünk ! 

Fekete füst száll Plevnából, 

Sir a füstben fehér bárány, 

Mi lesz velünk az Istenért ? 

Vértanúk az izlamért ! 

Ássák a sirt nagy Plevnában, 

Vértanúknak sírjait, 

Ghazi Ozmán mi lesz velünk az Istenért ? 

Haj haj, meghalunk a hazáért! 

24* 

Félesztendőt megállottunk, 
Bukik Plevna dicső várunk 
Sötét az ég, borúi a hold - 
Plevna nincs, Plevna volt ! 



* 
* * 



Ebéd után kezdődnek a látogatások, ellenkezőleg a rendes élet- 
móddal, mert a ramazan idejét kivéve, naplemente után otthon sze- 
ret ülni a muhammedán családja körében. Most azonban férfiak és 
.asszonyok külön-külön csoportokban bejárják az utczákat, hogy láto- 
gatásokat tegyenek. Minden csoport előtt színes papir lámpát hord 
a szolga. Valódi farsangi képe van a minaretek világ-koszorúi által 
illuminált városnak, és az illúziót még fokozzák a domino-álarczosok- 
hoz hasonló nők, a kik még kezüket is elrejtve némán osonnak át 
az utczákon. Mig ők a háremeket látogatják, a férfiak szelamlikjában 
keresik fel azt, a kit megakarnak tisztelni. Az előkelőbbeknél egészen 
el van különítve, külön udvar, külön kert, külön épület, a hárem a 
házi úr lakásától. Már a kapuban szolgák várják a vendégeket. A 
lépcsőházban a házi úr fiai, öcscsei, rokonai. A házi úr és a vendég 
egymáshoz való viszonyához, előkelőségük és állásuk arányához 
képest végtelenek változatai a köszöntésnek, melynek lényege min- 
dég a mellnek, szájnak, homloknak néma érintése. Ősi keleti szokás, 
melylyel összefügg a keresztény keresztvetés is homlokon, szájon, 
mellen. Mindég az előkelőbb köszönt először, az üdvözölt siet a 
köszöntést ((felfogni)), annál gyorsabban és mélyebben nyúlva le 
kezével mielőtt melléhez emelné, minél nagyobb tiszteletet akar 
tanúsítani. Az ajtóval szemben levő falnak balra eső sarka, ott, a hol 
a körülfutó diván a legbujábban van felpárnázva, a legelőkelőbb ven- 
déget illeti. Tőle balra ül a házi úr, a többiek tovább előkelőségük 
fokához képest. Gyakran nagy hézag támad, mert nagy az állás 
különbsége az egymásután következőkben. Ilyenkor az előkelőbb 
maga mellé inti a szerénykedőt, a ki mély hajlongások és folytonos 
kézmerítések közt közeledik. Az ajtó falán sorban álló nepoták és 
szolgák feszült figyelemmel lesik, hogy kit kell cigarettel, csibukkal, 
málnás, czitromos vízzel, kávéval, csemegével megkínálni. A társal- 
gás ünnepélyes és vontatott. Leginkább a házi úr és az előkelőbb 

vendégek ismételt tudakozódásából áll, melyet hogyléte iránt egyik- 
másik jelenlevőhöz intéznek. A szomszédok suttognak. Hosszú szüne- 
tekben élvezi mindenki maga alá húzott lábakkal a kényelmet, a hűs 

esti levegőt, mely a nyitott ablakokon beszállingózik, a gyönyörű 
kilátást, a dohányt, a csemegéket. A vendégek folyton jönnek- 
mennek, a helycserék folyton folynak, az üdvözlések folyton ismét- 
lődnek. 



* * 

A hegyoldalak kertjeiből ezalatt messze elhangzó, éles orr és 
fejhangokban sikoltó egyhangú ének szól át a városon. A lányok a 
hárem és a fátyol szigora mellett is megtalálják a módját, hogy 
magukra vonják a legények figyelmét. Az utczán sétálók nem győzik 
dicsérni a gyönyörű hangot, ha nagy távolságon képes áthatolni a 
rikoltó énekszó. Az elragadott legény követi a hangot, odalopódzik a 
kerítéshez, és igy kezdődik a legtöbb házasság. A legény tán ismeri 
még a leányt suhancz-lány korából, mikor még fátyol nélkül, csak 
fejére borított nagy kendővel járt. Tán látta a kifejlett szüzet még 
az utolsó napon, mielőtt felvette a fátyolt. Ha az igazi legény jön, a 
félénk őzike, egy pár ilyen kerítés-látogatás után, végre szóba áll vele. 
Egy hét múlva tán fellebbenti a fátyolt. Ha egyszer a kerítésen vagy 
az ajtónyiláson át meg hagyja ragadni a kezét, akkor ez a beleegye- 
zés jele, és ha a szüléknek is tetszik a legény, semmi sem áll boldog- 
ságuk útjában. De az éber anyától különben sem igen jutnak ennyire 
a dolgok, ha a szüléknek nem tetszik. Van gonosz legény, a ki egy- 
más után kezdi az ilyen játékot több lánynyal. De hamar hírbe jön és 
az anyák intik előle a leányokat. ( 

Ilyenről szól .a nóta: 

«Jer ki Uma, jer ki lelkem, 
Fekete szemeddel nézz rám!» 
Harapja a kigyó Urnát, 
Kicsalja az ifjú szava, 
Rá néz Uma, kék szemével, 
Kék szemét a hogy meglátja 
így szól hozzá ifjú Mújo : 
«Menj csak férjhez, akárkihez, 
Csak reám ne várakozzál ». 

«Menj csak Mújo, szól a leány, 
Máma föd még a zöld dolmány, 
Zöld fű födjön holnap téged. 
Selyem ing föd máma téged 
Holnap födjön fehér lepel, 
Piros sapka a fejeden, 
Holnap legyen fehér kendő ». 
S úgy lön a mint Uma monda, 
Szegény Mújo, szegény anyja ! 

Ha a szerelmesek a szülék ellenzésére találnak, gyakran történik 
szöktetés is. Ha sikerült, akkor itt ép úgy, mint másutt, elébb-utóbb 

megjön a szülék kénytelen-kelletlen megegyezése. A nagy családoknál 
itt is, mint mindenütt, családi érdekek kötik .a házasságot, és ilyen 
esetekben történik leginkább, hogy a férj csak a lakodalom után látja 
feleségét. A csalódottnak fennmarad a kárpótlása a több-nejüségben 
és az elválásban. De mind a kettő ritka kivétel a bosnyák muham- 
medánoknál. Legalább az alsó és a középosztályoknál a szerelem 
ábrándja épen nincs kizárva a házasság előtt, és rendszerint a kérő 
legalább egyszer találkozhatik a leánnyal, szemtől szembe láthatja, mi- 
előtt végleg elszánná magát. Ha a házasság-közvetítéssel üzletszerűen 
vagy kedvtelésből foglalkozók kölcsönö- 
sen eldícsérték egymásnak a fiatalokat, 
jó tulajdonaikat, vagyonukat, ha vala 
mennyi fél hajlandósága meg van nyerve, 
a fiatal ember látogatást tesz a lányos 
háznál, és ez alkalommal a leány fátyol 
nélkül szolgálja fel neki a csemegét. 
A bosnyák női divat leplezetlenebbül 
mutatja bájait, mint az európai. Néhány 
nap múlva a legény elküldi a gyűrűt 
bevésett nevével. A lakodalmi ünnepek 
zeneszó és végtelen lakomák mellett 
eltartanak nyolcz napig is. Végre ünnepi 
díszmenetben, zeneszóval, lövések közt 
viszik az arát a vőlegény házához. 
A fehér patyolatba öltöztetett meny- 
asszony barátnői és nőrokonai körében leborulva, földre hajtott fővel, 
még egyszer imádkozik. Egyik a másik után távoznak a vendégek, és mikor 
az új asszony egyedül maradt, még mindég imádkozva, lép be a férj. 

A bosnyák nő átalán, minden felekezetben és osztályban erényes, 
a tilos kalandok a ritkaságok közé tartoznak. Különösen a muhammedán 
nőről a szokásos véleményekkel egészen ellenkező felfogást tolmácsolt 
egy szerajevói lapban egy európai hölgy, a ki sűrűn érintkezett velük. 

Egyátalán nem látja benne az elnyomott, akarat és elv nélkül 
való hárem-rabszolgát, a kinek Európában a muhammedán nőt kép- 
zelik. Fesztelen természetességben egészségesen fejlődik, és többnyire 
csak szíve választottját követi, hű feleség, gondos anya lesz. Tanunk 

nem győzi dicsérni a példás családi életet, melyet átalán tapasztalt. 
A hűtlenség hallatlan és ha mégis előfordul, annyira föllázítja az 
erkölcsi tudatot, hogy a bűnöst mindenkorra kitaszítja a családi körből, 
a tisztességesek társaságából és az európai társadalomban oly gyakori 
elnézésre egyátalán nincs eset. A hű feleség, kitűnő anya, egyúttal a 
leglelkiismeretesebb, legtakarékosabb, legigénytelenebb házi asszony és 
a miért lenézi az idegen, méltán dicséri férje. Családjánál, házánál 
egyebet nem ismer: oly dicséret, melyre bizonyára sok európai férj 
felsóhajt, a ragyogó nőre gondolva, a ki vagyonát és nyugalmát tönkre 
teszi czivilizált igényeivel. Az európai társadalom ((briliáns hölgye» 
mellett jár a demi monde, a prostitutió, a női proletariátus, a vén 
szüzek sokasága: a Keleten csaknem ismeretlen dolgok, kivált a 
meddig az európai invázió nem hatol be. A mi iskolai nevelésünkkel 
persze nem bir a bosnyák nő. De az anya karjaiból ép, erőteljes 
nemzedék lép ki, melynek gyakorlati eszén gyakran elég nehézséggel 
kerekedik felül a mi tanulmányokban ellankadt elménk, a mi leány- 
neveldéink kézi munkái pedig úgy ízlésben, mint művészi kivitelben 
messze elmaradnak a muhammedán nők hímzései mögött, ha mindjárt 
ráadjuk még a «Cloches de Monastére»-t vagy ((A szűz imájá»-t is. 

Nagy óvatosságra lesz szükség, ha a bosnyák nő szellemi színvo- 
nalát emelni akarjuk, a nélkül, hogy elveszítse megbecsülhetetlen erényeit. 

A női cultust, és azt, hogy mit becsülnek a nőben, mutatják a 
női nevek: Sefika, az irgalmas, Aina y a szemfény, Semza, a nap, 
Vasfia, a bizonyító, Habiba, a szeretetreméltó, Fatma, a jó, Asida, 
az éleseszű, Zlatka, az aranyos, Dervis a, a szentéletű, Nuria, az 
isteni sugallatú, Serif a, a magasztos, Haszna, a szép, Meira, Mária. 

A bosnyák szívvilágot a lányok szerelmi dalaiból ismerhetjük 
meg. íme egy kis gyűjtemény: 

MANDULAFA. . . 

Mandulafa nő magasra, 
Kedvesével Mehmed aga 
Elalusznak, el alatta. 
Harmatos fű puha ágyuk, 
Csillagos ég borúi rájuk, 
Édes párna puha karjuk. 

* 
* * 

A FÉRJ 



Jaj be szép az Állagának felesége! 

Nincs több ilyen szép fehér nép Boszniában, 

Boszniában, sem a Herczegovinában ! 

De hiába virágzik az ő szépsége, 

Mert All'aga rá se néz a szép asszonyra, 

Jobb szeretné Omer lányát, arany szüzet, 

A ki felnőtt egymagában, kalitkában, 

Nem érintve sem a naptól, sem a holdtól. 



ANYAI TANÁCS 

«Hallgass reám fiam Lázár, 
«Hogyha leány után nézel, 
«Ne nézd sokat a ruháját, 
«Nézd a szemét, a lépését. » 

* * 
SZŰZ ÉS ÖZVEGY 

Sólyom röpül, árnyat keres, 
Szerajevo városánál 
Fenyőt talál patak fölött, 
A pataknál Jáczint asszonyt, 
Özvegy asszonyt s Rózsa szüzet. 
Nagyot gondol sólyom-madár 
Jáczint asszonyt csókolja-e 
Avagy inkább Rózsa szüzet r 
«Jobb az arany viselve is, 
«Mint az ezüst, hogy ha új is.» 
Megcsókolja Jáczint asszonyt, 
De a Rózsa így fakad ki : 
«Szerajevo Isten verjen, 
«Te szülted a gonosz szokást, 
Hogy az ifjú asszonyt szeret, 
((Vén emberek ifjú szüzet ! 

A SÁRKÁNY ARÁJA 

Sárkány repül a tengertől a Dunához, 
Szárnya alatt szüzet ragad el magával, 
Egyik szárnya a szép szűznek fehér testét, 
Másik tartja fehér szűznek a ruháját. 
Erdő fölött megszomjazik tüzes sárkány, 
Elereszti fehér szüzet szárnya alól, 
Hozzon vizet az erdőnek forrásából. 
A forrásnál három ifjú ül pihenve, 
Szól az egyik: Honnan jösz te, szép leányka? 
Szól a másik: Jösz e velünk barátkozni ? 
Harmadik szól : Jösz-e velünk csókolózni ? 
De a szép szűz büszke szóval igy szól vissza : 
«Félre innen három legény, csihaj legény! 
«Lánya vagyok a fenséges magas czárnak, 
«Húga vagyok a bosnyákok basájának, 
((Felesége az én tüzes sárkányomnak.)) 
Szólt haraggal és elrepült át az erdőn 
Szélsebesen mint a csillag az ég boltján. 



NE HARAGUDJ. . . 

Ne haragudj édes rózsám, 
Mert ha én is megharagszom, 
Ki nem békit sem Bosznia, 
Sem a szép Herczegovina. 



A KEDVESHEZ 

Oh leányom, budai vezirem * 
Sétálsz, mint a szarvas az erdőben ! 
Bár elfogna téged a vadász, 
Nekem adna ajándék fejében ! 



* E sajátságos elnevezés a Bosznia fölé is helyezett basa magas állásától ered. 

A BÜSZKE 



Viola-szál, letépnélek, 

De nincs kinek, hogy küldjelek, 

Alibégnek, ha elküldlek, 

Büszke fejét felemelné, 

Nem kell neki minden virág, 

Rózsa csak és piros szegfű. 



A SZÉP ASSZONY 

Szerajevo fölött erdő 
Omer bégnek udvaránál, 
Az erdőben puha mező, 
A mezőn a kólót járják. 
Damjan neje tánczol benne, 
Kimagaslik a szép feje, 
Zavarja az egész kólót. 
A kólóból súg Nikólo : 
« Damjan neje fedd el arezod, 
«Mert a fehér arezod miatt 
« Damjan még ma halál fia.» 



SÓLYOM-SZEMEK 

Az én szemem sólyom szeme, 
Nincsen a ki ne szeresse, 
De leginkább Ozmán aga. 
Közbeszól az édes anyja : 
«Kaczér leány, csábító te, 
«Ne kendőzzed az arezodat, 
«Ne csalogasd Ozmánomat, 
« Elviszem a zöld hegyekbe 
«A fekete fenyőfából 
« Sötét udvart emelek ott, 
«És becsukom a fiamat. » 
Oh Ozmánnak édes anyja, 
Az én szemem sólyom szeme, 
Megnyitják a fenyves udvart, 
Ozmánomhoz elvezetnek. 

A TÜRELMETLEN 
Roskadjatok mind ti házak, 
Tűz emésszen bűvös Csarnok! 
Unom már, hogy leány vagyok, 
A párnákon magam alszom, 
Jobbra-balra hánykolódom, 
Senki sincs se bal, se jobbról, 
Unom már a hüs takarót, 
Ég a szívem, ég a vágytól. 
De egyedül nem maradok. 
Elmegyek a nagy szultánhoz, 
Kilencz évig szolgálom öt, 
Basa leszek Boszniában, 
Csodadolgot parancsolok : 
Egy garas a fiú ára, 
Az özvegyé marék dohány, 
De a lányé ezer arany. 

* 

* * 

JANJA SZEME 
Sötét felhő Travnik körül, 
Tűz döhöng-e vagy a pestis •? 
Avagy Janja sötét szeme 
Gyújtotta fel Travnik várát ? 

* 

* * 

JÓ TANÁCS 
A kedvesem ambrát lehel, 
Tanácsot ír a lányoknak, 
Fehér kézzel, hegyes náddal : 
«A 'ki kerül, ne kövessed, 
« Kinek kellesz, ne mondj nemet. » 

* * 
FATIME 

Szép Fatime, török Fáta, 
Mért szerettél a parasztba ? 
Egész nap az ekét fogja, 
Éjjel alszik majd meghalva. 
Szeresd inkább az effendit, 
A ki nappal ir és olvas, 
Éjjel Fátát csókolgatia. 

A SZEMÉRMES 

Ne nyúlj hozzám édes kedves, 
Az emberek nyelve gonosz ! 
Mindenkiről tud valamit, 
Rólunk azt, hogy csókolózunk, 
Pedig soh'se csókolóztunk, 
Csak az este és ma reggel. 
Gyere este hozzánk édes, 
De az anyád szeme előtt, 
Húgodnak a szeme előtt. 



VÉGRENDELET 

Édes anyám, mit kérdezel, 
Felgyógyulni nem akarok, 
Nem kivánom, csak a halált. 
Hogy ha aztán kiterítnek, 
Hívjad össze édes anyám 
A lányokat valamennyit, 
Rajok hagyom mindazokat 
A kik belém szerelmesek, 
Egyedül csak a szép Mújót 
Nem hagyhatom meghalva sem. 



A BAJRAKTÁR * 

» Ali bégnek, ifjú bégnek 

Szép lány viszi zöld zászlóját, 
Hordja nappal a zöld zászlót, 
Éjjel hál a sátorában. 
Szólnak Ali leventéi: 
« Hagyjad el a bajraktárod, 
«Vagy elhagyunk téged magunk !» 
Ám felel az ifjú bégjük : 
«Nem hagyom a baj raktárom 
«Akár hogy ha mind elhagytok! 
«Vitéz sok van Boszniában, 
«Nincs több ilyen bajraktárja !» 

* * 
* Zászlós. 

íme két szerelmes nóta, mely még a törökkor előtti időkből 
való, magyarkori emlékekkel : 

AZ ERDÉLYI BÁNNÉ. 

Az erdélyi bánnak neje 
Fenyőt ültet, igy szól hozzá : 
«Nőjj az égbe, nőjj fel fenyő, 
((Bocsásd le a hosszú ágad, 
(Jussak fel a csúcsodra fel, 
«Lássam Budim* fehér várát, 
«Lássam benne ifjú Jóvót.» 
Erdélynek a bánja kálija 
Az asszonynak titkos szavát : 
«Isten verjert hűtlen asszony, 
«Budim jobb-e tán mint Erdély, 
«Jobb-e Jóvó, mint a bánod ?» 
Vissza szól a bánnak neje : 
((Erdélyednél nem jobb Budim, 
((Náladnál nem jobb a Jóvó, 
((Ámde első szerelmem ő! 
((Első kedves virág-serleg, 
((A második boros pohár 
«A harmadik méreg-kehely.» 



DOITSIN PETAR 

Nagyot iszik Doitsin Petár 
Varadinnak vitéz bánja. 
Darab aranyt három százat 
Eliszik egy éjszakára, 
El aranyos buzogányát 
A fekete lovát rája. 
Szidja őtet Mátyás király, 
Az országnak nagy királya: 
(dlogy az Isten bár megverne, 
Varadinnak vitéz bánja! 
Darab aranyt három százat 
Eliszol egy éjszakára; 
Mért iszod el buzugányod, 
A lovadat is reája ?» 
* Buda. 

«Ne szidj király, Mátyás király, 
Az országnak nagy királya! 
Hej ha velem ittál volna, 
Ittál volna a korcsmában, 
Csaplárosnét megcsókolnád, 
A hogy magam megcsókoltam : 
Elinnád a pesti pusztát 
Ráadásul Budim várát. » 



Még egy tréfás dal: 

VIGASZTALÁS 

: Csalogatja a leánykát, 

A lugasba a szép ifjú, 
Kigombolja szűk. derekát, 
Összetépi ingecskéjét. 
Sír a szegény kis leányka, 
De a fiú vigasztálja, 
Szabólegény az én öcsém, 
Szépen himez az én húgom, 
Lesz új inged, új derekad. 

* 

* * 

Vén férjhez menő lány sorsát kesergi a következő nóta : 

KÉT KÉRŐ 

* Fátma után két -kérő jár, 

Az egyik az ifjú Alii, 
Másik a vén Jemin Aga. 
cMenj el hozzá, szól az anya, 
Jcminhez menj, az öreghez. 
Mindazt, mivel Alii csak bir, 
Nászajándék gyanánt adja, 
A dúsgazdag Jemin Aga.» 
Fatma hallgat és az anyja 
Odaadja vénjeminnek. 
A mint viszik a menyasszonyt, 
Odaszól az asszonyoknak, 
Kik mellette lovagolnak : 

«*Melyik ő, az ifjú Alii? 
«A vén Jemin, melyik vájjon ?» 
Visszaszólnak az asszonyok : 
«Ime ő az ifjú Alii, 
A ki szegény köntöst visel, 
Játszik nehéz buzogánynyal, 
Boldog asszony a ki szülte, 
Boldogabb, kit majd megölel. » 
«Az amott meg Jemin Aga, 
Zöld bársonyból a ruhája, 
Hófehér a nagy szakála, 
A vőfénynek oldalánál.)) 
Fatma hallgat, szót sem szólhat, 
Néma könyű hull szeméből. 
Várják Jemin udvaránál 
Az agának nővérei, 
Mézzel várják és búzával. 
«Termékeny légy, mint a búza, 
wÉdes méz légy, sógorasszony !» 
Visszaszól a szép Fatima : 
«Ne bántsatok édes vérim, 
Ne nyújtsatok mezt és búzát, 
Vigyetek a nagy csarnokba, 
Vessetek ott ágyat nekem, 
Mondjátok meg az anyámnak, 
Megölt Jemin gazdagsága, 
És a vágy a szegénységre. 

* 

A Ramazan idejére esnek a dervisek legsűrűbb összejövetelei is 
Egyik pénteki napon az üvöltő dervisek szertartásait néztük meg. Esti 
tiz óra felé indultunk fel a Miljacska jobb partján emelkedő hegyol- 
dalon jó magasan fekvő Szinan-Thékiába. E thékia, — dervis- mecset, — 
alapítójától veszi nevét, a híres bosnyák dervis-seikhtől, a ki nagy 
tekintélyben, sőt varázsló hírében élt volt. Csöndes, elhagyott hely, 
roskatag épület. Figyelmeztetnek, hogy óvatosan haladjunk fel a fa- 
lépcsőn és csöndesen foglaljunk helyet a tágas fakarzaton, nemcsak 
mivel már megkezdődött a . szertartás, hanem azért is, nehogy lesza- 
kadjanak a korhadt gerendák. A kupolás tág csarnokot* csak homá- 

lyosan világítják meg a gyertyák. Velünk szemben, a kiblá, a Mekka 
felé tekintő imádkozó fülke előtt szikár agg áll, fehér szakállal, komor 
tekintettel, fakó, színehagyott kaftánban, zöld turbánban, a seikh. 
Előtte körben áll mintegy húsz férfi, a szerajevói középsorsú muham- 
medánok közönséges öltözetében. Becsületes vizhordók, kereskedők, 
kézművesek. Mert valamint az izlamnak nincsen egyházi hyerarchiája, 
a dervisek sem képeznek külön rendet, mint a mi szerzeteink, noha 
hasonlóképen a mysticismusból és ascesisból keletkeztek. A hol a nem- 
zetek egész csoportjainak összes nevelése egy szent könyvnek, a 
Koránnak magyarázásából és tanulmányozásából áll, a hol ezenfelül 
az egész mozgalom élén álló fajt már létfeltételei, a sivatag-élet 
külviszonyai is fantasztikus merengésre, szőrszálhasogató okoskodásra, 
rajongásra és az ascesisra viszik, korán és gyorsan ki kellett fejlődnie 
a mysticismusnak. Valamint a kereszténységben és pedig részben 
ugyanazon a talajon és hasonló körülmények közt, úgy az izlamban 
is kétfelé ágazott ez az áramlat. A mysticus elmélkedés, a nehezen 
érthető vagy épen ellentétes iráshelyek mindig továbbmenő magya- 
rázatokra vezettek, úgy hogy az allegoricus magyarázat végre túltette 
magát a vallás pozitív tételein és eljutott az izlamban is csakúgy, 
mint másutt, egész a pantheismusig, ratíonalismusig. E folyamatban 
egyfelől nyílt felekezetek támadtak, melyek véresen üldözték egymást, 
keletkeztek másfelől titkos tanok, valódi mysteriumok is, melyekbe csak 
lassanként avattattak be a tanítványok, de melyeknek mesterei és hívei, 
akár a hatalomtól való félelemben, akár mivel valósággal nem tekintették 
igazságaikat a tömeg számára valóknak, a vallásos külsőségek szigorú 
megőrzése mögé rejtették veszélyes, gyakran egészen vallástalan ma- 
gyarázataikat. De viszont voltak mysticusok*, a kik hitükkel megma- 
radtak az orthodoxia kebelében, de a végletekig vitték a vallás szigo- 
rát, főleg pedig a Koránban is, mint minden sémita eredetű vallásban 
fellelhető azon felfogás, hogy a földi élet értéktelen csalódás, a leg- 
jobb esetben súlyos küzdelem és megpróbáltatás. A szigorú istenről 
szóló tanok, maga az istenfélelem fokozta ezt a pessimista világnéze- 
tet. A világi életnek és örömeinek megvetése, a testnek elölése, érzé- 
ketlenné tevése volt a nagy törekvés, mely által épen úgy, mint a 
keresztény remeték és barátok, az istenség közvetlen, intuitív, extaticus 
megismeréséhez, a túlvilági élet elnyeréséhez akartak jutni. Mielőtt vég- 

legesen szabadulhattak volna a földi bilincsektől, legalább ezen bilin- 
csek ideiglenes levetése által akarták ideiglenesen elérni az istenség- 
ben való felolvadást. 

Kiváló szellemek, mint Hafiz a költő, ápolták ez irányt, mely 
az izlamban is rendezett szervezetekre, már a XII. században számos 
dervis-rendnek alakulására vezetett. Később kiveszett belőlük az 
eredeti szellem, az extasisba jutásnak úgyszólván csak mechanicus esz- 
közei maradtak meg, de ha a tudós ulemák kicsinylik is őket, azért 
a nép előtt máig megőrizték nagy tekintélyüket. A felvétel több- 
nyire egyszerű és könnyű, a dervis-seikhnél való jelentkezés után 
imák által történik, az illetőt sem családi, sem polgári életében és 
foglalkozásában nem korlátozza; mindamellett magasabb tiszteletben 
áll a «fakir», a ki feleségek tartásáról és minden keresetforrásról 
lemond és abból él, hogy «dzikr»-jét temetéseknél és egyéb ünnepé- 
lyeknél végzi, a jó lelkek könyöradományait várja, de soha meg nem 
köszöni, mert hiszen a jó isten ugy is vissza fogja fizetni. Egyiptom- 
ban, Szyriában, Arabiában ma is ép ugy mint Krisztus idején sűrűn 
vannak, a kik kimennek a pusztába és ottan mint szent János és a 
próféták csupán valami bőrrel fedve, doronggal felfegyverkezve, bolyong- 
nak, csak ritkán tévednek emberlakta helyekre. A legnagyobb tiszte- 
letben az őrültek részesülnek, mivel ezeknek már sikerült szellemüket 
az Istenséggel állandóan egyesíteni. Hires bosnyák seikhek voltak a 
már említett Szinan Seikhen kivül Abdul Latif és Dervis Szulejman. 
A mostan élők közül a legtekintélyesebbek: Seikh Latif Effendi a 
Kisseljak meRetti Oglovakban; ő és a vezetése alatt álló thékia 
szent hírben állnak; Seikh Dervis Becsir Vrago a szerajevói Szkender- 
basa-thékiában ; Dervis Edhem Evancsikovics, ugyanaz, a ki ime velünk 
szemtől szemben áll. 

Kezdődik a ((dzikn). A seikh metsző és hosszan tremolázó han- 
gon énekli ugyanazt a a confiteort, melyet a müezzin hirdet a minaret 
magasáról: « Allah akbár» mondja háromszor: Isten a legnagyobb. 
« Ashadu anna : la illah ill Allah — Ashadu anna : Muhammed raszulu 
'Hah)) mondja kétszer: tanúskodom, hogy nincs más Isten mint Isten, 
— tanúskodom, hogy Muhammed Isten küldötte. 

Ezalatt a dervisek kezdik fejüket lassan és röviden bólintani és 
minden fejbólintáshoz szuszognak egyet. 

((Hajjá allahszaláh !» Jöjjetek az imához, foly tata kétszer az öreg. 
aHajja allah falláhb) jöjjettek az isteni szolgálatra. «Allahu akbár» — 
(da illah il Allah!)) 

Minthogy az utóbbi mondatok is ismétlődnek, ideje volt a der- 
viseknek fokozatosan gyorsabb tempóba jönni. Mélyebben, gyorsab- 
ban hajtogatják fejüket, utána lódítják egész felső testüket, mind 
hangosabban szuszognak. A mozdulatok fokozódnak, a szuszogás 
lihegéssé válik. A kettő együtt történik, és valamennyinél egyszerre, 
ütemre. 

A lelógó karok már a földet érik, a lihegés már hangos «hu», 
annyi mint «ő», az Isten. Kezdődik az extasis. Egy pár fez és turbán 
elrepül, a fejen át és vissza vetődik a hosszú sörény, a beretvált 
koponyákon a meghagyott hosszú hajfonadék. A karnak unisono 
hu-jába, mely már-már valóságos ugatás, belevegyül egy-egy lelkesült- 
nek extaticus «allahá»-ja. Csorog a verejték, némelyiknek a szája 
tajtékzik, van a ki téglavörösre pirul, mig a másik halálsápadt. Most 
a félkör közepébe ugrik egy fiatal ember, és szétterjesztett karokkal 
elkezd forogni mint az orsó, mindig sebesebben és sebesebben. A 
félkör abba hagyja hajlongását, egy pillanatig kiszuszogják magukat, 
és aztán elkezdik elébb fejüket és majd váltakozva egész felsőtestüket 
erőszakosan jobbra-balra fordítani. E mozdulatok őrjöngő sebesség- 
gel folynak vad huhogással kisérve, mig a fiatal ember szakadatlanul 
forog, égnek meredő szemmel, kiterjesztett karokkal. Sápadtabb és sápad- 
tabb lesz. Már-már fakó mint a halál. Szeme becsukódik. Félóra óta 
forog és már hatvanat egy perez alatt. Az ember mind várja, hogy 
összerogyik. De felhangzik az öregnek tompa éneke, az ordítás meg- 
szűnik a mozdulatokkal együtt, a dervisek némelyike földhöz vágja 
magát, a dzikr-nek vége van. 

Egészben kevéssé különbözött a szertartás azoktól, melyeket a 
muhammedán világ szivében láttam. De befejező jelenete volt, melyet 
nem láttam eddig sehol, és mely páratlan a maga megható ünne- 
pélyességében 

Mig a dervisek egyike sorban oltogatni kezdte a gyertyákat, a többi 
egyik a másik után a legnagyobb tisztelet jeleivel közeledett a még 
mindig a kibla előtt álló vén seikhez, mélyen meghajtotta magát, a 
seikh pedig kétszer megölelte; azután távozott, és a következő lépett 

a seikh elé. Az az egyszerű természetesség, az a mély bensőség, 
mely e néma jelenetben nyilvánult, egyenesen leírhatatlan. Egy fel- 
vonás végén, a színpadon, egyike lett volna a leghatásosabb zárjele- 
teknek. Csak hogy, hol találni együtt annyi művészt, a ki ennyi 
egyéni változatot, ennyi életet tudjon egy ugyanazon actio folytonos 
ismétlésébe hozni, a ki mindnyája egyesíteni tudná ezt a szabad, 
nemes magatartást ezzel a hódoló mély tisztelettel, a seikhnak komoly 
méltóságát atyai meleg indulatával: Egyik gyertya a másik után 
elaludt, egyik dervis a másik után búcsúzott és távozott, mind homá- 
lyosabb lett a kupolás csarnok, sötétebb a kép, derengőbb a seikhnak 
tisztes alakja, mig végre csak egy maga állott ottan alig láthatóan 
az egyetlen gyertyavilág mellett. Társaim már lehaladtak volt a lép- 
csőn, én alig tudtam megválni e jelenettől, melyben olyan mély, 
olyan igaz és emelkedett érzés nyilvánult. 

A mint későn éjjel, úgy 1 1 óra körül a még mindig élénk 
városban csatangolunk, vidám zenét és zsibongást hallunk egy kertből 
a Miljacska jobb partján. Itt a város kellő közepén ritkaság a kert, 
és ez is annak köszöni fenmaradását, hogy Szerajevo leghíresebb 
mulató helye, a Bend-bási-kávéháza. Mostanában van Szerajevónak 
néha két színtársulata is, német és nemzeti, sőt volt már operája is. 
De azért mi ez a Bend-básihoz képest! 

A színes papirlámpákkal vigan kivilágított kert zsúfolásig megtelt 
mindenféle rendű* társasággal. Itt ül nyájas méltóságban Musztafa 
bég Fadil Pasics és körülötte egy csomó tisztviselő és katonatiszt 
európai székeken sátor alatt. Mögöttük a Miljacska zúg terebélyes 
fáknak árnya alatt, a holdnak áttörő fényében. Milyen élvezet a forró 
nap után hűvös áramlata . . . Fenséges csöndben csilláruknak át mesz- 
sziről a túlparti minaretek magasan lebegő lángkoszorúi. De körös- 
körül annál élénkebb a világ. Mig amott a félreeső árnyas zugban 
egy csinos keresztény leány, kaczér fezzel a feje búbján, édes rózsa- 
vizet szürcsölve hallgatja a legény suttogását, a fák alatt karonfogva 
sétálnak az asszonyok, a túloldalon spanyol zsidónők pletykáznak 
nemük és fajuk élénkségével, a kert közepén sűrű embercsoport 

tódul össze az élénk, ideges zene körül. E szabad tér széles, támlás 
fapadokkal van körülállítva. A padok egyikén guggolnak a czigányok: 
egy szál hegedű, három-négy tamburicza. A többi padokon maguk 
alá húzott lábszárakon ül a muhammedán hallgatóság csibukkal, 
cigarettel a szájában, kávés csészével a kezében, különben némán 
és mozdulatlanul, mint ha bábokat ábrázolnának. Szemük a kör köze- 




A BEND-BASI KERTJE 



pén folyó tánczra van függesztve, melyet leányoknak öltöztetett fiúk 
végeznek keleti vastag érzékiséggel. íme a muhammedán farsang. 

A tánczot énekek váltják fel. Hős dalok, melyeknek néha vége- 
hossza nincs. A régiek között eléfordulnak egészen közel álló esemé- 
nyeket tárgyalók is, melyek rendkívül érdekes betekintést engednek 
a politikai mozgalmak felfogásába, a modorba, a hogy a világ e 
részében a politikát kezelik. Érdekes és jellemző az az úri objectivi- 
tás, melylyel a muhammedán hősdalok a keresztény ellenfelekről szólnak, 

szemben a török-gyülölettel és megvetéssel, mely a keresztény nóták- 
ban található. Ilyen a agnszinjei nótay) is, mely a jelenlegi montene- 
grói fejedelem harczairól szól: 

Boroznak a vitéz czrnagorczok 
Petrovics knéz biljárdájában, 
Sokat beszél Petrovics Nikola, 
Végül az arnauták országáról : 
«Törjünk be Albániába, 
Nagyobb lesz majd az országunk. » 
Felel neki harmincz vitéz kapetán: 
«Oh jó urunk Petrovics Nikola, 
Hogy ha hallgatsz a szavunkra, 
írd meg Ali guszinjei basának, 
Hadat akar, vagy megadást? 

Aztán megírják a levelet: 

«Ali basa, török basa 

Itten jön a tarka levél, 

Megadod-e tenmagadat 

Átadod-e a kulcsokat, 

Avagy velünk szembe szállsz-e ?j> 

A féléijk küldonczöt igy biztatják: 

«Czrnagorcz te, kígyó marjon, 

Nem bűnös a levélhordó, 

, Meg nem ölnek levélhordót, 

íme itt a tarka levél, 

Fogjad, vigyed, Guszinjébe». 

Nem kell több a czrnagorcznak, 

Felköti az opánkákat, 

Átveti a tarka tarsolyt, 

Átveti a darócz sztrukát, 

Megfogja a hátultöltőt, 

Végighalad Montenegrón, 

A határon fogja botját 

Hasadékban a levéllel, 

így viszi el Guszinjébe. 

Bajraktárok * harminczhatan 
* Zászlósok. 

Veszik körül Ali basát, 
Csillognak az érdemjelek. 
Bajraktárak félre állna, 
Czrnagorcznak helyt csinálnak, 
A basának térdeire 

Oda teszi le az irást. , . 

«Hallod Rusztem bajraktárom, 
L4sd el ifjú levélhordót 
Étel ital legyen bőven, 
Legyen minden, a mi kedves. » 
Olvas mostan Ali basa 
Nagyot kaczag a levélen. 
Fogja magát, irja vissza : 
((Petrovics Nikola hallod 
Sem a várost, sem a földet ! 
Mit akarsz te szegény ember r 
Szedd össze a seregedet 
Vezesd ide Guszinjébe, 
Hadd lássuk, hogy ki az úr itt, 
Az országban, a városban ? 
Küldj el ide két kapetánt, 
Az arnauta kemény hitre 
Nem lesz semmi bántódásuk, 
Nézzék meg a seregemet, 
Melylyel várlak, én a basa, 
** Ne hogy mondjad, megcsaltalak.)) 

Negyven darab aranynyal megajándékozva tér vissza urához a 
küldöncz. 

A kapetánok a földre szegzik tekintetüket, midőn a fejedelem 
kérdi, melyikük menne a basához. De 

Nem néz földre Lázó Szósicza 
Néz a knéznek fekete szemébe; 
((Adjad mellém Ilicza kapetánt, 
Elmegyek én a basához. » 

Harmincz arnautát küld elibük a basa, rriegvendégli oldjedijével 
(csemegékkel) és üditő italokkal, nyolez napig maradnak Guszinjében, 
elmondják, hogy a fejedelem hitet tett a keresztre és (dngyib-re 
(evangéliumra), hogy felakasztatja a basát. 

Bosznia 27 



B O S Z N I A 



Ali basa megajándékozza őket két pár «ledenice», albán ezüst 
pisztolylyal : 

«Menjetek édeseim szerencsével, 
Köszöntsétek Petrovics Nikolot.» 

Rusztem és Iliász bajraktárok kisérik őket a határig: 

«Oh te török, Iliász bajraktár, 

Mért van a föld Guszinjénél 

így felszántva, igy felásva ?» 

«Nincs felszántva, fel van ásva, 

Török sir ok vannak itten. » 

« Kitol estek ők el, itten ?» 

« Petrovics Nikola ellen. » 

«Tán az orosz seregektől ?» 

«Nem, Petrovics Nikolótól.» 

«S mennyi itt a sirok száma ?» 

«Sirok száma három ezer.» 

«Oh te török, Rusztem baj raktár, 

lm e sirok nyitva vannak, 

De nincs bennök halott egy sem.» 

«Rátok várnak im e sirok, 

Három ezer jó arnauta 

Megesküdött kemény hitre, 

A vallásra, az imámra, 

Egyszer lőnek, handzsárt fognak, 

Tüzes késsel nektek mennek, 

Kinek-kinek bármit rendel 

Jó szerencse és a végzet. » 

így kisérték a határig, 

Megcsókolták, oda hagyták. 

A kapetánok jelentenek a fejedelemnek: 

«Gyüjtsed össze seregedet, 
Azt üzeni Ali basa, 
Vágyódik a tefericsre.»* 
Hét levelet ir Nikola, 
Széjjel küldi a hét hegyre, 
Kettőt a két Moracsába, 

* Kirándulás a zöldbe. 

Egyet az Asane törzsnek, 
Másikat kap Levrecsáne, 
Egyet elküld Kutye felé, 
Másikat kap Vaszajevics 
Dobrnják is kap levelet, 
Másikat kap Niksics vára, 
Niksics várán Milán kapetán. 
Két hét múlva összegyűlnek, 
Czrnagorczok ötven ezren, 
Haragosak mint a kigyó, 
Tudnak vágni, tudnak futni, 
Lesni tudnak vészes helyen, 
Neki menni a fegyvernek, 
Sietni a sebesülthöz. 
«Oh apósom, jó Vukotics 
Itt van ötven ezer ember, 
Harminczhét a tüzes ágyú, 
Elég bomba várak ellen, 
Hozd el nekem Ali basát, 
Hozd el nekem elevenen, 
Foglald mind el az országot, 
Az arnauták egész földjét 
Szalonikhi városáig.)) 
«Oh jó uram, Petrovics knéz, 
Dicső hősök az arnauták, 
Nem oly könnyű ottan győzni. » 
Haddal indul Vukotics Szteváír 
Elvezeti a sereget 
Guszinjének síkságára. 
«Ne ülj basa a szobádban, 
"Leszállnak a hegyek fiai.» 
^Nézzetek ki bajraktárok 
Az üveges ablakokon », 
És a basa körültekint, 
Nem sápadnak bajraktárok ? 
Bajraktárok nem sápadnak, 
Veszedelmet csak kaczagnak. 
Felugrik most Ali basa, 
Felhúzza az emenijét * 
Megindul a csarsijára, 

Elhivatja ott a pópát, 
El az egész rájah-népet. 
«Guszinjei rájah halljad, 
«Petrovicsnak hada jön rám, 
«Hogyha ötét szeretitek, 
«Menjetek el seregéhez, 
((Szögezzétek rám a fegyvert, 
«Adok nektek hozzá töltést ». 
Hódolattal szól a rájah : 
((Urunk basa, Ali basa, 
«Téged. halva is szolgálunk, 
(dnkább semhogy hozzá álljunk. 
«Elmegy veled, el mindnyájunk)). 
«Nem kell nekem segítségtek, 
((Elveszne a szegény rájah, 
((Reám szállna anyaátok 
((Maradjatok csarsijában 
«Én vagyok a ti atyátok ». 
Végig megy a telál * hangja ; 
«A ki szökik Guszinjéből 
Tűzre jutnak a szolgái. » ** 
Szól a várból ágyú szava, 
Harczra hivja arnaütákat, 
Fejükön a fehér csulok *** 
Hátukon a fusztanella 
Lábukon a fehér nadrág 
Kezükben a hátultöltő, 
Háromezer arnauta. 
Egyet lőnek, handzsárt rántnak, 
Kinek-kinek bármit rendel 
Jó szerencse és a végzet. 



A basa aranyba-ezüstbe öltözködve, fegyveresen végig nyargal a 
török sereg előtt, utána az arnauták. A mecset előtt imára megállnak. 
Az asszonyok oda szólnak fiaikhoz: 



«Oh ti fiúk, átok, átok, 
«Ha gyalázat szállna rátok, 
((Anyátoknak kínná váltok». 

* Kikiáltó. 

** Asszonyok, gyermekek. 
*** Fehér fez. 

A harcz megindul, miután mind a két fél visszautasítja a felhívást, 
hogy adja meg magát. A basa a golyózáporban kivont karddal rohan 
a czrnagorczokra, utána a karcsú bajraktárok éles handzsárral. 

Es jönnek az arnauták: 

Egyszer lőnek, handzsárt rántnak 

Tüzes késsel rárohannak, 

Édesen a czrnagorcznak, 

Torkán fogják, fogják kontyon, 

Puskalövést nem hallani 

Csak a kardok csattogását. 

Beleszól az ágyú szava 

Fekete föld majd meghasad, 

A derült ég majd leszakad, 

Csillag hull a láthatárra, 

Holtak födik már a mezőt, 

Egyik jajgat : « Szegény anyám !» 

Másik mondja: «Nem segit az! 

Kard és handzsár, anyád, apád.» 

Áttör Ali az ellenen 

Hidat ver a Lim vizén át 

Letekint a véres vizbe, 

Tele elhullt arnautákkal. 

Fejedelmi ágyú dörög, 

Túlkiáltja Ali basa : 

«Ne féljetek jó fiaim 

Segítség jön négyezrivel, 

Pesteráczból , Kolasinból . » 

Ágyú dörög, török ágyú, 

Jön a pópa, jön a rájah, 

Ágyút húznak le a várból, 

Segítik a tüzéreket : 

Nem látni a Limnek vizét 

Czrnagorczok hulláitól. 

Két víz folyik itten össze, 

Limnek vize és a Zéta. ' 

Nem folyhatnak a sok holttól, 

Kiáradnak a mezőre 

Kivetik a sok hullákat. 

Körültekint Ali basa : 

«Jajj a Vlasik merész törzse 

Behatol már Guszinjébe I» 

De egy vitéz arnauta 
Visszaveti vérben okét : 
((Védelmezd csak hideg Limet 
«Édes basa, Ali basa». 
S mit tesz Rusztem, a bajraktár ? 
Hidat ver a Zéta vizén, 
Letöri az ellen hidját, 
Nem ereszti át az ellent. 
Fehér lovon vágtat elé 
Kifent karddal egy arnauta 
Kifent karddal a kezében, 
Nehéz sebbel a szivében : 
((Védelmezd a hideg Limet 
«Édes basám, Ali basa, 
(dliasz a jó bajraktár 
«Arnautákkal, háromszázzal, 
((Elfoglalta az ágyúkat, 
((Fejedelmi jó ágyúkat 
«Levágta a tüzéreket », 
Áttekint a Limnek vizén 
Vitéz basa, Ali basa, 
Csodát lát a túlsó parton, 
Futnak már a czrnagorczok ! 
((Megállj Szteván, jó Vukotics, 
((Állj meg kérlek még egy szóra !» 

— «Hagyj békében, kemény basa, 
((Kudarczomban seregemnek 
«Oda veszett egy harmada !» 

— «Megállj Sztevan, jó Vukotics, 
((Fogd e kardot, tartsd magadnak, 
«Fogd ez irást, az uradnak ! 
«Hadd tudja meg Petrovics knéz,- 
«Ne vádoljon téged soha, 
«Tudja meg, hogy jól harczoltál, 
«Vitézül az embereid, 

«Im a muhur * reá ütöm.» 
Átúsztat a Limnek vizén 
Át a karddal, az Írással, 
Iliász a jó bajraktár. 
Ezüst pénzt kap három százat 
És hozzá egy izenetet : 
* Pecsét. 

((Helyettem a nagy basának 
« Kezet csókolj oh bajraktár. » 
Guszinjében ünnepet ül 
Vitéz basa, Ali basa. 
Csetinjében könyekben ül 
Petrovics knéz, a Nikola, 
Odaveszett sok vitéze 
Tizenhárom kapetánja. 



Egy órakor ismét dördül az ágyú, a mulatók oszlanak, mindenki 
siet hazafelé, és mire 2 órakor az utolsó ágyúszó eldördül, néma és 
sötét az egész város, beállott ismét a szigorú bojt. 

SZERAJEVÖBÓL A VADONRA. ÚTI ALAKOK. AZ ÁLARCZOS HÖLGY. PRÁCSA. 

RANJEN-KARAULA. A BÉRCZ-TENGER. - GORÁZDA. — FERHÁD BÉG HP:REN1)Ía, A 

FELKELÖ-VEZÉR. 



1882, augusztus havában. 

'^PÍ'bban a reggeli pongyolában volt még Szerajevo, mely éppen a 
j^ nagyobb, élénkebb városoknak ad olyan sajátságos, szokatlan 
physiognomiát. Az éjjeli pihenés után rendre-rendre ébred a város, hol 
ácsorogva, hol sietve látnak a házakból kibújó emberek az új munká- 
hoz, álom és friss élet együtt van, minden készületlen és készülődő. 
A muezzin felébresztette már messze kihangzó méla énekével a hívő- 
ket, némelyek épen az ima előtti mosakodást végzik a nyilvános kutak 
előtt. A szűk és meredek bazár-utcza egy-egy fülkéje előtt le van már 
eresztve a deszka, melylyel el volt zárva és rajta ül már békésen 
csibukozva a kereskedő. A szomszédban most szedik le a lakatokat, 
másutt még minden éjjeli állapotában van. Hiányzik még a nappali 
forró pezsgés, de meg van már mindenütt a reggeli frisseség. A lus- 
tákat nem látni, ők még alusznak. Az európaiak közül nem a leg- 
elegánsabbak, de a legdolgosabbak, a magyar zsidók és a krajnai 
munkások mutatkoznak apró csoportokban. Sűrű tömegek nincsenek 
még, de van néző elég, a ki megbámulja a kényes és fényes huszá- 
roktól környezett kocsikat, melyekben a miniszter és kísérete útnak 
indul, hogy meglátogassa mindenekelőtt azokat a kerületeket, melyek- 
ben még leginkább mutatkoznak a felkelés maradványai. 

A citadellán és a sivár tetőkön hosszan elnyúló várfalak alatt 
vezet utunk, eleintén egyenesen napkelet felé, ama szűk szikla- 
hasadékon át, mely az egyetlen kijárás a várost három oldalról 
elzáró bérezek amphitheatrumából. Mögöttünk marad a gazdag sík- 
ság, mely nyugat felé tágul, mögöttünk a száz minaret, gyorsan 
emelkedik a sziklafalba repesztett út, lent a Miljacska zöld vize fehér 
tajtékot vetve zúg sárga-vörös szikla ágyában, túl a vízen vakmerően 
emelkednek tépett falak, óriás oszlopok és tornyok, mind csupa merő 
meztelen kőszikla, újabb s újabb phantastikus alakok, minden kanya- 
rulat után. Nemsokára a ((kecskék hidja» veti át egyetlen merész 
ívben az utat a mély örvény másik oldalára s alig egy félórányira 
az élénk várostól olyan néma magányos vadonban vagyunk, melyben 
csak a katonáink által épített út emlékeztet emberi civílisatióra és 
forgalomra. 

Csak a patakot látjuk és sziklát és az alacsonyan kúszó bokro- 
kat. Hirtelen fordulókon lassan haladunk feL 

Ljubagosta sötét kunyhói alatt másodszor hidalja át az út a 
Miljacskát, elhagyjuk a patakot, mely egyenesen a Romanja-Planina 
vadonának nyugoti falairól szakad le, utunk délnek kanyarodik, a 
bokrok mindinkább magas, hűvös, árnyas erdővé emelkednek, mert 
itt még nem pusztított a fáknak két nagy ellensége, az ember, a ki 
levágja és a kecske, a mely újra nőni nem engedi; a vidék tágul, 
időről-időre egyes községeknek mértföldekre elszórt magános faházai 
tünedeznek fel az erdős völgyekből, itt-ott egy kis kukoricza vagy 
hariskásaföld mutatkozik, jobbról a Trebevics sötét hegyes csúcsa, bal- 
ról a magas erdő tetejéről a Romanja-Planina déli oldalának fehér 
sziklabástyái tekintenek le reánk. 

Es itten nem hiányzik már az élet sem. Jól illenek a vad táj- 
képhez a vörös turbános bosnyák hajcsárok, kik hordókkal, ládákkal, 
deszkákkal, sőt gerendákkal súlyosan megterhelt apró lovak hosszú 
sorait hajtják. Mindenütt felhatolnak, a hol az ő alig járható útjaik 
átmetszik az országútat. 

Ezt nem használják. Nincs is reá szükségük, mert a szekér 
itten ismeretlen, az apró bosnyák lovak mindent elvisznek a hátukon 
és a régi utak, ha meredekebbek bár, de árnyasabbak és a mi a fő, 
rövidebbek a katona-útnál. 

Bosznia 28 

Biztatóbbak ránk nézve ez alakoknál, melyek tán még tegnap 
rablók voltak, s holnap megint azokká lehetnek, katonáink, kikkel 
mind sűrűbben találkozunk. Valóságos tábori élet ; látszik, hogy hábo- 
rús országban vagyunk. 

Az úton őrjáratokkal, az utat áttekintő egyes dombokon tábori 
őrségekkel mindig találkozunk. De majd minden mellékútról, minden 
bokorból bakák nyomulnak előre : hazatérő tartalékosok, a kiket 
mostan kivonnak Boszniából. Mert jóllehet a felkelés minden utó- 
nyoma még meg nem szűnt, sőt épen e kerületekben még szerve- 
zett bandák léteznek, a pénzt kímélni, a csapatokat lehetőleg 
redukálni kell. 

De nemcsak ilyen harczias, hanem egészen idylli jelenetekkel is 
találkozunk. Alattunk a pataknál egy kis csoport. Egy utazó 
muhammedán hölgy itatja a hűvös árnyékban lovát O maga egé- 
szen hófehér köpenybe burkolva a lovon ül férfi módra, mellette 
a lovat vezető ember. A nő, a hogy észre vesz bennünket, gyorsan 
felteszi utazó álarczát. A fáradságos utazás alatt nagyon kényelmet- 
len, fullasztó volna az a szigorú, sűrű lefátyolozás, mely Boszniában 
szokásos. E helyett tehát álarczot tart kezében az utazó nő, melyet 
arcza elé emel, mihelyt idegennel találkozik, egészen mint a velenczei 
signorák. 

így érjük el délfelé ebédlő állomásunkat, Prácsát. Mig lovainkat 
váltják, az alatt a katonai barakkok előtt elköltjük a tojásokból és 
conservekből álló egyszerű ebédünket. 

Szűk völgyben, 706 méternyi magasságban a Prácsa vizének 
mentén áll vagy- 15 ház, egy hán körül csoportosulva. Jigy kis 
katonai tábor élénkíti és nagyobbítja ma. De régen, azt mondják, 
nagy város volt, 60,000 lakossal. Mindenesetre igen régi hely, mert 
már egy XIII. századbeli okmány mint püspöki székvárost említi. 

Az omladozó prácsai mecset udvarán őriznek egy sarkophágot, 
mely tán római, mert a bosnyák középkori sírkövek, ha sarkophág 
alakúak is, kivájt üreggel nem szoktak birni. Középkori sírkövekkel 
sűrűn van behintve az egész környék. Inkább a dimenziók mint díszí- 
tések által tűnnek ki, nagy részük felhasználódott az új út építésé- 
nél. A legnagyobbak azonban ma is állnak másfél kilométernyire 
délkeletnek Prácsától a pavlováczi várhegyen, mely alatt szűk szikla- 

szorosban vezet tovább az út. Az olvasó ismeri már e sírkövek leg- 
nagyobbikát, melyet a hagyomány Radinovics Pál fejedelemének 
tart. Mindenesetre ő emelte volt a pavlováczi várat, melynek romjai 
ma is állnak a Vlaska Stjena nevű sziklafalak alatti dombon, bal- 
partján a Prácsa vizének, egyik főhelye egykor az ő dominiumát 
képező (ccomitatus Berec»-nek, melyhez Vlaszenicza, Olovo, * Prácsa, 
Dobrunj, a drinaparti Usztikolina, sőt egy ideig a Vrhbosznai vár is 
tartozott. ((Növi in Praza)) nevezik a raguzai követek, a kik itt 
keresték fel Pálnak fiát Radoslav Pavlovicsot 1423-ban. 1550-ben a 
vár már romban hevert. A ((Pavlovácz)) neve, a körülmény, hogy 
Pál fia alatt még ((Ujvár»-nak nevezték, elég alapot nyújt arra, hogy 
Pálnak tulajdonitsuk. 

A vizmentén termékenyebb földek közt lefelé haladunk egy 
darabig, de azután elhagyjuk a Prácsát, mely egyenesen keletnek, 
óriás sziklakoczkák és sűrű erdők között tör magának utat a Drina 
felé. Utunk egyenesen délnek fordul, gyorsan emelkedik mind magá- 
nyosabb, vadabb környezetben, merész serpentinák kanyarodnak fel 
a vízválasztón és sem embert, sem házat nem látunk többé, míg a 
szorosnak magaslatát el nem érjük a «Ranjen-Karaulá»-nál. 

Ranjen-Karaula, «a sebesültek őrháza» nem hiába viseli e nevet. 
Itten vérrel van áztatva minden talpalattnyi föld. 

A szerajevo-novi-bazári út e magas bérczvadonban fekvő szoros 
szűk kapuján vezet át. Ősidőktől fogva itten szoktak lesben állani 
a rablók és felkelők. A legutóbbi felkelés is itten látta egyik nyitá- 
nyát. Gorázcla felől jött fel katonai fedezet alatt egy öszvér-szállít- 
mány. A mint befordulnának a szorosnak szűk kapujába, kereszttűz 
fogadja őket a fákkal es bokrokkal benőtt dombokról, melyek a ka- 
punak mintegy oldalfalait képezik. Azóta erős őrséget tettek e pontra, 
melynek kemény harczokat kellett kiállani a múlt télen. Csak mióta 
a székelyek tartják megszállva a karaulát, őrizkedtek a felkelők a 
támadástól; de néhány órányira a karaulától, fent a hegyekben még 
aug. 8-án is harcza volt az őrség egyik részének, mely rablókat ment 
üldözni. 

A ((Ranjen Karaula» nyergétől délfelé egyike nyilik a legna- 
gyobbszerű kilátásoknak, melyeket látni, melyeket képzelni lehet. Es 
talán könnyebben lehet elképzelni, mint leírni. 

28* 

Uj világ nyílik, a mint átlépjük a szoros magaslatát: a bérezek 
egy tengerén tekintünk végig, túl Montenegrón egész Albániáig. 

Valóban, mint a vihartól felzudított tenger, úgy hullámzanak 
alattunk az erdős bérezek, melyeken sziklák képezik az egyes hullá- 
mok fehér taraját. így esik le gyorsan és mélyen egyik terraszról a 
másikra ' a talaj és egészen alant széles, csöndes, sima folyó fé- 
nyes ezüst szalagja kanyarog a tág völgyben falvak és buján termő 
földek között. A Drina vize ez, mely a montenegrói határon a Fara 
és a Piva összefolyásából eredve mindjárt mint nagy folyó jelenik 
meg az országban. A folyón túl pedig, egyik a másik mögött és fö- 
lött, nyolez külön hegylánczolat emelkedik, merész és vad körvonalok- 
ban, a távolsághoz képest mindenik más-más színezetben és világítás- 
ban, árnyas erdők sötét zöldjében, napégette sziklák fényében, kékes 
derengésben, egész a legtávolabb, legmagasabb lánczolatig, mely csak 
itt-ott emelkedik ki az előzők magaslatai mögül, mintegy odalehelve 
csupán, úgy, hogy az ember nem tudja szikla-e vagy hó az a sok 
fehér rovás, mely a kék párázatból átvillog. Ez a végső lánczolat már 
az albán határon áll. De a legimpozánsabbak a közvetlen előtte szé- 
lesen, zordonan, feketén emelkedő montenegrói hegyek, ezek közt 
egészen jobbra egy valóságos, élesen négyszögű kapu a bérczekben, 
olyan forma, mint Erdélyben a tordai hasadék, de sokkal nagyobb: 
ott töri át útját a Drinába igyekvő Szutjeszka. Mögötte a 9000 lábnyi 
Durmitor, a montenegrói hegyek fejedelme, melyen még a kőszálli 
kecske él, 70 kilométernyi egyenes távolságban. 

Az őrház előtti padokon bámultuk a kilátást fekete kávé mellett, 
melylyel egy volt rabló kedveskedett, a ki most az őrség szolgálatában 
áll. Körülöttünk is a leggyönyörűbb vidék. Lágy gyep közt, friss for- 
rások alatt vezet fel a dombon a bükkfák sűrűjébe keskeny út. Az ember 
azt hinné, hogy angol parkban van, ha nem tudná, hogy rablók útja. 
És míg a tiszt nekünk elbeszéli a vitéz őrség hadi kalandjait, addig 
a fehér sátorok előtt álldogáló székelyfiúk annak örülnek, hogy az 
idegen urak: ((Magyarul beszélnek — — — magyar emberek!)) 

Rövid pihenés után neki indultunk megint, nagyot kanyarodtunk 
végig az egész hegyoldalon és aztán hosszú serpentínákon kezdtünk 
leereszkedni; csak az utolsó fordulónál pillantottuk meg 11 órai uta- 
zás után Gorázdát, a Drina zöldes vizén. 

Gorázda a Teleki grófok ősi fészke; innen jöttek Magyarországba, 
mint Buzinból a Keglevichek a török foglalás elől. Teleki Mihály a 
Cserei által is említett bosnyák családi neve mellett viselte a Go- 
rázda nevet is és a széki Teleki nevet csak Erdélyben vette fel. 

A város a folyó magas balpartján meredek hegyoldal alatt 
nyúlik el. Az egykor jelentékeny hely ma lesülyedt 800 és egyne- 
hány lélekre. Virágkora a XV. századba esett, midőn a halomföldi 
grófok a szomszédos Szamobor várában szoktak nyaralni, melynek om- 
ladékai 1 3 kilométernyire a várostól a Janina és a Drina össze- 
folyásánál ma is láthatók. Egy félórányira ugyanazon irányban, a csaj- 
niczai úton ma is mutatják Szent-György templomának romjait, me- 
lyet a hagyomány szerint István herczeg a Herczegovina alapítója 
épített. Még 152Q — 1531-ben nyomda létezett a városban, melyből 
cyril egyházi könyvek maradtak fenn. 1568-ban Musztafa budai basa 
kőhidat építétett a 150 lépésnyi szélességű folyón. A pillérek még 
mindig állnak, két négyszögű a partokon, négy hatszögü a vízben. 
Rajtuk fekszik a mai fahid. A második pilléren cyril sírfelirat van 
befalazva, jele, hogy már akkor kezdték a régi sírköveket építésre 
használni. Abból az időből származik az ívezett kapuval ellátott tá- 
gas épület is szemben a hiddal, mely egykor karavan-szeraj volt, ina 
istállónak használtatik. A kapu mellett két, vele szemben hét kandalló 
látszik még a fennmaradt körfalakon. Két római sarkophag nem 
messze innen állott egész 1880-ig. Azóta eltűntek. 

Mostan Gorázda apró, szegény helység, mecsetei is csak fából 
valók és csak a terjedelmes katonai barakkok adnak neki bizonyos 
jelentőséget. 

De ha Gorázda magára nem is érdekes, itten folyt le utunk 
egyik legérdekesebb jelenete, 

Alig estünk túl a hivatalos fogadtatáson és bemutatásokon, és 
alig kezdte meg a minister audentiáit, jönnek és jelentik, hogy Ferhád 
bég Herendia, a híres fölkelő vezér beizent fiával a faluba, mely előtt 
fegyveres embereivel áll, hogy szabad kíséretet kér, mert beszélni 
akar a ministerrel. 

Ferhád bég a salvus conductust megkapta, és a mint a tiszti 
barakkban a kitűnő vacsoránál ülnénk, jelentik, hogy már itt is van. 
A minister siet a konakba, a mi alatt egyébiránt csak közönséges 

török faház értendő, három kis szobával az emeleten. Itt várjuk 
Ferhád béget, a minister, a kerületi főnök Szerajevóból, a járási 
főnök Csajniczából és én. 

Avd'aga, egy becsületes muhammedán bosnyák, a ki mint helyet- 
tes járási főnök működik Gorázdában, vezeti be. Ferhád bég Herendia, 
a mint a tisztesség megkívánja, levetette papucsát és mezítláb lép 
be, magas ruganyos alak, sasorral, lenyúló fekete bajuszszal, vörös 
turbánban, kék dolmányán a Medsidie-rend és egy vitézségi érem, 
melyet a montenegróiak elleni harczokban mint török jüszbasi szer- 
zett. Egész utunkon observálható volt, hogy a miniszter előtt a benszii- 
löttek, egy pár nagy bég és kádi kivételével csaknem mind reszketve 
állnak, remegve beszélnek. Ez nem. Sem kihivó, sem alázatos, sem 
félénk nem volt magatartása. Kállay kérdésére, hogy mit akar, nyu- 
godt lélekkel elmondta, hogy a montenegróiak félrevezették őt min- 
denféle ámításokkal; de ő belátta, hogy csak fajának régi ellenségeit 
szolgálja; hogy azért eljött magát alávetni és megadni; és ha kegye- 
lembe felfogadják, ő viszont fogadja, hogy Ferencz József császárnak 
leghívebb alattvalója lesz. 

Ezután Kállay beszélt az ő muhammedán szívéhez; beszélt arról, 
hogy épen a muhammedánok nem tarthatták volna fenn magukat 
ebben az országban, ha mi nem jövünk; megmondta neki, hogyha 
semmi közönséges bűntettet nem követett el, hanem csak ellenünk 
hafczolt, akkor O Felsége, kinek hatalmát most megismerték és 
kinek meg fogják ismerni jóságát is, megkegyelmez neki. De adjon 
kezet, fogadjon hűséget ((kemény hitére)), mert ha bármit cselekednék 
még egyszer O Felsége ellen, akkor nem lesz neki többé meg- 
bocsátva. 

Es Ferhád bég odalépett a ministerhez, felemelte fejét, lel kezét 
és azután sajátságos hirtelen mozdulattal kezet adott és fogadta han- 
gosan ((legkeményebb hitére)), hogy hű lesz és engedelmeskedni fog 
O Felségének és tisztviselőinek, és így végezte, hogy : ((Zsivió, zsivió, 
zsivió !» 

Azután felszólította még a minister, hogy most már adja át 
fegyvereit. 

Ferhád bég lement és nem sokára felhozta az én szobámba, a 
hol a kerületi főnökkel és Abdagával vártuk, a maga és fiának fegy- 

véreit, kendővel egy csomóba kötve, egy Winchester- és egy Snyder- 
puskát, handzsárt és két pár pisztolyt. De mindjárt előadta a kérel- 
mét is, hogy fegyvereit megtarthassa : mert, úgymond, jó barátságbán 
volt ugyan eddig Kovacsevicscsel és Tunguzzal, de most meglehet, 
hogy rátámadnak, ha otthon lesz. Majd belenyugodott a főnök biz- 
tatásába, hogy egyelőre hagyja nála fegyvereit, később, ha szüksége 
lesz rá a maga védelmére, majd visszakaphatja. Aztán elszíttuk a 
béke-cigaretteket. 

^^ad ordítás riaszt fel álmomból. Egészen sötét van még. A kiál- 
V tás olyan fanatikus, olyan harczias, annyira szívből, lélekből fakad 
és annyira közelemben van, hogy az első pillanatban nem tudom mire 
vélni. Most értem: «Hajah, álla fallah!)) Nem felkelők, csak az ártat- 
lan müezzin hivja reggeli imára a jámbor lelkeket. De a gorázdai kis 
falusi mecset fa-minaretje oly alacsony, a nem különben fa-konaknak, 
melyben hálunk, annyira közelében van, és az itteni müezzin a szokott 
méla, chromatikus moll- és orrhangokba olyan délczeg és szilaj ria- 
dókat vegyít, hogy csaknem idegeneknek váltak előttem az ismert 
hangok. 

Egy óra múlva már lóháton ültünk. Mert Fócsába még nem 
vezet szekérút. Most építik a katonák a ürina balpartján, és a mun- 
kálatoktól néha annyira az örvény szélére szorultunk, hogy csak ló 
ló után, ember ember után mehettünk. Igazán vadregényes utazás volt. 
Vadregényes a vidék, a helyzet, az emberek, a környezet. A zöldhajtókás 
székely ezredből való szakasz egészen a harcztéri szabályzat szerint 
masíroz. Huszárok nyitják meg és végzik a hosszú menetet. Mi czivi- 
lek közre vagyunk fogva. így haladunk nem sokára magasan fenn a 
Drina medre fölött, néhol valóságos örvény szélén; sziklák, bokrok 

közt, melyeket csak itt-ott vált föl egy-egy hatalmas facsoport. Jobb 
kézre meredeken emelkedik a hegyoldal. Balra alattunk részint egé- 
szen kopár a hirtelen leeső lejtő, részint fákkal van még borítva, 
melyek vagy már kidőlve feküsznek, vagy alig-alig kapaszkodnak még 
messzenyúló gyökereikkel. A fák közt czifra levelű haraszt burjánzik, 
a kopár helyeken nagy magányosan egy-egy öles vad mályva sárga 
virága. Mélyen alant a Drina folyik csendesen. Nem mint ha sima 
ágyban folyna. Medre nem agyag, sem nem homok, sem nem kavi- 
csos. Hanem csupa merő eleven kőszikla. A viznek szélein áttetsze- 
nek a kimosott, kiköszörült összevissza tépett szirtek, melyek színük, 
alakjuk, mélységük szerint magának a viznek is a legkülönbözőbb 
színeket adják. Ezeken a széleken néhol zúg is és csak úgy veti a 
fehér tajtékot a folyó. De a szélektől lefelé mind mélyebben esnek 
le a sziklák, már-már csak alig tetszenek át a vizén és végre egész- 
szen eltűnnek. Es itten széles középmedrében olyan tiszta, mély, zöld 
és olyan sima a folyó, mint a smaragd; mert noha szikla a meder, de 
mély és a mély vizek csöndesek. 

Túl a vizén változik a tájkép. Oda át csak lassabban emelke- 
dik a vidék és a viznek szélén mindenütt helyet ád a többnyire 
gondosan bekerített gabona- és kukoricza földeknek. Csak ezeken 
túl emelkednek erdős hegyek, melyek mély szakadással és hegyi- 
patakok által vannak egymástól elválasztva. Oda át is masíroz egy 
gyalog szakasz. Mondják, hogy a táviró biztosítása végett. Az is 
meglehet, ha nem is mondják, hogy miattunk. 

Ezen a vidéken a felkelésnek még vége nincs. Augusztusban 
még tettleg csatáztak. Rablótámadások még ma is előfordulnak és a 
hatóságnak öt-hat, féíig rabló, félig felkelő bandáról van tudomása. 
Es ha a fedezet, mely alatt vagyunk, komoly akar lenni, szükséges, 
hogy odaát is legyen őrség, mert ha onnan átlőnének, a vizén át 
sem nem üldözhetjük, sem el nem kergethetjük őket. 

Friss reggeli levegő; harmattól és napsugártól ragyog minden. 
A székely fiúk magyar nótákat dúdolnak. A hol kissé kitágul a talaj, 
akadnak egyes házcsoportok, vagy házak, messze elszórt községek 
részei, ha egyéb nem egy ronda hán, ha még ez sem, akkor legalább 
egy kávéház: lombsátor a vadonban, mely alatt egy kis parázs mel- 
lett hamar megfőzi a frissítő italt a kafedzsi. Ilyen jó üzletet régen 

csináltak. Mindenik kap egy pár forintot. Az ilyen kávéállomásokat 
koldusok és parasztok felhasználják, hogy a miniszter elé járuljanak. 
Furcsa kis tarka társaság. De semmi sem lehet furcsább és tarkább, 
mintha úgynevezett pandúrokkal találkozunk. Felfegyverzett benszü- 
löttek, a kik két-két katona kíséretében szintén részt vesznek a biz- 
tonsági szolgálatban. 

Fegyverük katonai. Öltözetük a népviselet. Némelyik feltűzi 
turbánjának oldalára a basák régi jelvényét, szárnyat ábrázoló pléh- 
forgót. 

Ilyen megszökött pandúrokból került ki a felkelő-vezérek egy 
része. De a visszatérő megnyugvásnak jele, hogy a biztonsági szol- 
gálatra ismét fel lehet használni a benszülötteket is. 

Egészen máskép néz ki a lovascsapat, mely leszállva a lovakról, 
ottan vár reánk, a hol az Osanica-Rjeka vize szakad keskeny hegy- 
hasadékon át a Drinába. Messziről megismerjük Dervis bég Csen- 
gicset. Zömök, haladt korú, de még ruganyos férfiú; élesen metszett 
sasorr, mélyen fekvő komoly szemek setét tűzzel, deresedni kezdő 
hosszan lekanyarodó fekete bajusz. Képzelni sem lehet szebb ősi 
képet. Már Szerajevóben meglátogatta volt a minisztert és úgy lát- 
szik, megtetszettek egymásnak. «Én nem akarok tőled semmit, de 
eljöttem, hogy megmondjam, hogy ezt és ezt kellene tenni. Mert az 
jó lesz. Ha pedig nem teszed meg, akkor rossz lesz». Aztán beszélt 
ötszáz éves családjáról, mely a kis-ázsiai Csengeriből jött ide és 
eddig harmincz vezért és basát számlált. És azon végezte, hogy örül, 
hogy a császár végre küldött valakit, a ki tud a nép nyelvén beszélni 
és a kivel szabadon beszélhet a nép. 

Dervis bég Csengics tehát, a ki nem feje ugyan a családnak, 
mert az egy még sokkal öregebb úr, a ki már nem mozdul falusi 
kastélyából, de lévén a családnak mozgató lelke, kilencz Csengics- 
csel várja itt a ministert; mert ez a kerület és különösen a Zagorje 
a Csengicsek fészke, száz Csengics család van itten és az ő kezükön 
majdnem az egész földbirtok. Valamennyin meglátszik, hogy urak, és 
meglátszik, hogy ez a tisztelgés nincs hivatalosan rendezve. A barát- 
ságos üdvözlések után a Csengicsek kíséretükkel együtt a menet 
élére állnak s úgy vonulunk be 1 1 óra felé Uszti-Kolinába, melynek 
fehér mecsetje már messziről int. 

Mig a sok lovat átszállítja a komp, addig az ottani őrség vendégei 
vagyunk és a hűvös lombsátorban élvezzük a jó reggelit, melylyel vártak. 
Aztán mi is átkelünk a Drinán, hogy a jobb parton folytassuk utunkat. 

A túlparton is őrség táboroz sátrakban ; katonáink itten odáig 
vitték az éberséget, hogy innen telephon összeköttetésük van Fócsá- 
val. A nap már forrón égetett, untam a folytonos lépésben lovaglást, 
előre sarkaltam lovamat s egyedül haladtam élénkebb tempóban a 
mívelt földektől borított lankás alatt, itt-ott hatalmas dió- és bükk- 
fák árnyában. A fele úton találkozom Obadich tábornokkal, a ki 
tisztjeivel a minister elé lovagolt. Egy-egy mezőn munkások dolgoz- 
tak, egy-egy sövény-gunyhó szűk ablakán bozontos arcz tekintett 
kíváncsian reám. Egy óra körül volt, mire Fócsa elé érkeztem, a 
hol a tisztviselők és elöljárók, a tanítók iskoláikkal már kivonultak 
volt és a lakosság festői csoportokban hevert a szilvafák alatt, 
valamennyien a ministert várva. 

Fócsa egészen körül van véve erdős hegyekkel és egyike a 
legszebb fekvésű helyeknek. Itt egyesül a Csehotina friss vize a 
Drinával, a viznek tehát, mely a tájkép költészetének egyik legfőbb 
eleme, itt nincs hiánya. Két fahid vezet át a Csehotina bal partjára, 
a hol a városnak főtömege fekszik; egyes külön szárnyak és csopor- 
tok a jobb parton húzódnak fel a hegyek oldalán. Az ország leg- 
régibb mecsetei itt találhatók és mivel az ozmán hatalom fénykorá- 
ból valók, szépségben is felülmúlják a többieket. Nem külső czifraság, 
hanem a tömegek elrendezése, a monumentális falak faragott kőből, 
az impozáns kupolák, melyeknek ólom fedele, különösen holdvilágnál, 
mint az ezüst ragyog, és a magas minaretek arányai valóban gyönyö- 
rűvé teszik e régi szent épületek némelyikét. Középkori emlékekből 
itt is csak bogumil-sirok maradtak fenn. Az egyik Bitorg mellett két 
sor tánczossal ékítve, ccBranislav Brsnil fejedelem, a derék vitéz» 
emlékét tartja fenn. Talán ama szép épületek hatása, hogy itten 
tovább maradt meg, mint másutt, romlatlanul a keleti műizlés. Fócsá- 
nak jelentékeny műipara van, mely érdemes a leggondosabb ápolásra. 
Ha az ország megnyilik egyszer a közforgalomnak, a vagyonosodás 
egyik forrása lehet ez az ipar, mely már-már kivesző félben van 
világszerte a gyárszerű tuczat-munkával szemben. Délután megláto- 
gattam a bazárt. Az ezüst-filigrán ipar rokon azzal, mely századok 

előtt Erdélyben is virágzott; a fócsai handzsárok híresek az egész 
keleten és egyéb apróságokon kivül kések is készülnek itten, melyek^ 
nek berakott csontnyelei valóságos díszművek. 

A fócsai kerület be van ékelve a novibazári szandsák és Mon- 
tenegró közé, itten mondhatni szüntelenül foly a határháború, melyet 
ha nem az országok és a kormányok, a bégek és a vajdák folytat- 
nak a maguk szakállára. Számos népdal és ballada története itten 
szerepel. Fócsai kis helyőrségünk, meglepve az események által, alig 
200 emberből állva, nehéz napokat élt itten az utóbbi felkelés kez- 
detén, mikor néha a környező hegyek mindenikéről levillogtak a fel- 
kelők őrtüzei. Ma is ez a vidék a legveszélyesebb. Épen megérkezé- 
sünk napján több ezer forint értékű marhát hajtottak el a rablók. 

Ez a harczias világ természetesen nagy lendületben tartotta a fócsai 
fegyver- és kés-ipart. Érdemes ráügyelni, hogy a harczias világgal együtt, 
melynek most már hihetőleg vége lesz, ne tűnjék el ez az ipar is. 

A minister, mint mindenütt, úgy itt is azonnal kihallgatást tar- 
tott és itt is, mint mindenütt, csak úgy tódultak az emberek a 
kifogyhatatlan türelemmel mindenkit végig hallgató «musir)) elé. 

Persze nem minden kívánság nyerhetett teljesülést. Egy fiatal 
suhancz, sötéten lesütött tekintettel, útlevelet kér. a Az én apám és 
az én nagyapám és minden őseim, háromszáz esztendő óta mind becsü- 
letes emberek voltak. Az országúton jártak és nem mellékutakon. 
Adj nekem útlevelet, mert én is a nagy úton akarok menni és 
nem akarok kibujdosni a mellékutakon. Ebben az országban pedig 
nem maradok.)) A minister tudakozódott viszonyai után. Anyja és öt 
testvére van és mindent el akar hagyni, mert, a mint monda, ((tör- 
vénye nem engedi meg, hogy maradjon.)) — ((De hát a legnagyobb 
hodzsák és muftik is megmaradnak itten és ők csak jobban ismerik 
a törvényt mint te. Hát te mért nem maradhatnál r» Hiába való 
volt minden okoskodás. ((Én nem maradok, én megyek.)) Mivel 
azonban még katonaköteles korban volt, a kivándorlási engedélyt 
nem kaphatta meg. Másokat, kik hasonló kérelemmel jöttek, sikerrel 
beszélt rá a minister, hogy ne hagyják el hazájukat. Az ilyen egyes 
jelenségek mellett azonban fel kell említeni a nagyszámú kérelmet 
visszatérési engedélyért és a 400 menekültet, a kik épen a minister 
itt tartózkodása idején tértek vissza Montenegróból. 

Azok közt, a kik vissza akarnak térni, sokan vannak a leg- 
befolyásosabb férfiak közül, és nem csupán volt felkelők, hanem még 
többen, a kik a felkelés elől menekültek, miután figyelmeztették a 
hatóságokat, hogy a felkelés ki fog törni és katonai fedezetet kértek. 
Minthogy ezt meg nem kaphatták, menekültek, nehogy a felkelésben 
részt venni kényszeríttessenek. 

Fócsán kőből épült szép orthodox iskola is van, melyet a minister 
szintén meglátogatott. Fócsai érdekes élményeink közé tartozott az 
ebéd is, melyre Avd aga, a polgármester hivott meg bennünket. A 
legelőkelőbb bosnyák ház is csak fából és vályogtéglából épül. De 
mondhatni, hogy a legszegényebben is meglátszik a keleti embernek 
a szép iránti érzéke és a keleti fantázia közreműködése. Ezért olyan 
festői minden bosnyák helység. Bármily rondák legyenek a házak 
közelről és belülről, távolról megannyi elegáns villát vél az ember 
látni. A legkisebb ház is emeletes és a jobb lakosztályok, persze 
többnyire csak két szoba, az emeleten vannak. Az emeletnek vagy 
két széle vagy közepe jóval kiugrik a földszinten túl ; a háremből 
ered a szokás, hogy az asszonyok, kiknek a különben is sűrű 
farácscsal fedett ablakokon kihajolni nem szabad, az előugró részek 
ablakaiból még is áttekinthessék az egész utczát, a mi egyik legfőbb 
szórakozásuk. Az emeletnek az udvar felé eső részén mindig van 
egy deszkákból és gerendákból emelt nyilt tornácz, melyről messze 
ki lehet tekinteni, a csaknem mindig gyönyörű kilátást élvezni. A 
szoba egyik oldala mindig el van rekesztve külön könnyű deszka- 
fallal, mely jobbról-balról faliszekrényeket, néha gőzfürdő-helyiséget 
képez, mig a deszkafal közép nyilasából kitekint a nagy cserép 
kályha, fehér vagy sárga, tányérforma fénymázos zöld mélyedésekkel 
tarkítva, alakjára sokszögű obeliszk. Ez a deszkafal és egyátalán a 
háznak minden farészei, úgy kívülről, mint belül, többé-kevésbbé gaz- 
dagon és ha durván is, de jó keleti ízléssel ki vannak faragva. Az 
ablakok ivezve, a tornáczok nyílásai csúcsívekkel vannak ékítve. A leg . 
rosszabb ház is legalább festői, kivált ha az idő már megfeketítette a 
farészeket. De az olyan jó karban és tisztán tartott házak, mint Avd-agáé, 
nemcsak festőiek, hanem lakályosak is a falakon és a tornáczokon körül- 
futó menderlikekkel és a mindenütt kiterített szőnyegekkel, melyek kö- 
zött, mint mindenütt a keleten, néha itt is yalódi._remeket lehet találni. 

Az előkelő házakban a belső falak nincsenek meszelve, hanem a falak 
fehér, a piafond kék, vagy szürke fénymázzal, olajfestékkel vannak 
mázolva és festve, úgy, hogy szinte márványra emlékeztetnek. 

Avd-aga számos vendéget hivott meg, köztük volt Dervis bég Csen 
gics és öt más Csengics, de mindezek álltak és szolgáltak, csak mi 
európai vendégek ültünk az alacsony kerek asztal körűi. Épen igy 
volt egyik arab barátomnál, a kinél felső Egyptomban ebédeltem. 
A ki megtud barátkozni a juhszaggal, az a jó török konyhát nem- 
csak jónak fogja találni, de találni fog valódi delicatesseket, zöldsé- 
geket, melyek Európában ismeretlenek, kitűnően sült húsokat, tésztákat. 
Kifogásolni főkép azt lehet, — de nem egészségi szempontból, — 
hogy félig hidegen, félig melegen tálalnak mindent. Avd-aga ebédjén 
a piéce de resistance egy pompás sült bárány volt, mely a maga igaz 
alakjában került az asztalra, rizszsel, vagdalt hússal, mindenféle fűszer- 
rel és mazsola-szőlővel töltve. 

Ebéd után közénk ültek a földre borított szőnyegekre a benn- 
szülött uraságok és kitűnő török kávé és csibuk mellett folyt a tár- 
salgás, főkép a környékben elhelyezett székely ezredről. 

Mióta az exponált őrállomásokat a székelyek tartják megszállva, 
nem fordult elő többé támadás. A már lefegyverzett lakosoktól a 
székelyek, ha parancsot kaptak, hogy nézzenek fegyverek után, egy 
szempillantás alatt kiszedtek még egy pár száz fegyvert. «Zöld 
magyarokénak nevezték őket a zöld hajtóka után, vagy «pravt 
arnauti», valódi arnautiaknak. «A törökök, mondja Avd-aga, ha valahol 
ki akarták pusztítani a rablókat, arnautákat — albánokat — küldtek. 
Nektek magyarokat kell küldeni. Mert vagy az arnauták a magya- 
roktól, vagy a magyarok az arnautáktól származnak.)) Mikor meg- 
mondták neki, hogy a társaságban hárman vagyunk magyarok, a 
minister, Obadich tábornok és én, nem is igen jött zavarba, csak 
annyit mondott, hogy: «A hogy Isten akarja.)) 

A török módra naplementekor kezdődő és igen .hosszan tartó 
ebéd után még sokáig ültem künn a mi lakásunk tornáczán és néz- 
tem, hogyan ragyognak a sötét hegyek alatt a Drina csöndes vize és 
a mecsetek csendes ólomkupolái a holdnak tizenöt napos- világában. 

^^ora reggel indulva Fócsából, 7 órai lovaglás után visszaérkeztünk 
J^- Gorázdába, a hol török ebéddel várt bennünket Avd' aga, 
helyettes járási főnök. A házi urat nagy előzékenységgel és mély 
respectussal adta, jóllehet a ministert sohasem köszöntötte máskép, 
mint aServus Excellentia.» így tanulta a tisztektől, hogy «servus» az 
európaiak köszöntése. 

Ebéd után azonnal kocsira ültünk, hogy újabb hat-hét órát 
utazzunk Rogaticzáig. Egy darabig ugyanazon serpentinákon haladunk 
felfelé, melyeken a Ranjen-Karaulától jöttünk le. Sokáig int felénk 
látszólag egészen közelről egy kis falu, de sokáig nem érjük el, mert 
körül kell kanyarognunk az egész hosszú hegyháton. Hires régi 
rablófészek, Karovics a neve. Mire elhaladunk közvetlen fölötte, jól 
betekinthetünk a bégnek feudális kastélyába; erős bástyatornyok, 
magas kőfalak szűk kapuval veszik körül az éles szögű fedelekkel 
födött épületeket. Túl a Drinának most már mélyen alant fekvő völgyén 
mindinkább fölemelkedik a montenegrói fekete hegyek megdöbben- 
tően sivár -és nagyszerű panorámája. Utunk még mindig ugyanazon 
széles hegyháton felfelé kanyarodva, végre elválik a Ranjen-Karaulá- 
hoz vezetőtől. Forrón verik vissza a déli napsugarakat a sziklák, 

melyekbe az út törve van. De egyszerre, egy csapásra, megváltozik 
minden. Elértük a gerinczet, hirtelen fordul az út, lefelé kanyarodunk, 
mint varázsütésre eltűnt a montenegrói panoráma, el a Drina szép 
völgye, de el a csaknem kiállhatatlan forróság is, hűvös áramlat, az 
erdő zúgó-búgó levegője leng bennünket körül. Sűrű magas bükkös- 
nek mély árnyában haladunk. 

És nem sokára ujabb változása a decoratiónak. Száz operát is 
ki lehetne állítani ennek az országnak folyton változó, de egyaránt 
megragadó tájképeivel. 

Ha egyszer megnyíltak ezek a tartományok a civilisatiónak és 
ezzel együtt a tourista-áramlatnak, akkor ez magában is egyik pénz- 
forrásává válhat a lakosságnak. A Svájczon s a Pyreneákon kivül nincs 
ezeknél szebb vidék Európában. A sűrű erdő tágul; letekintünk a 
mély völgyekbe; a bükkfa-csoportok közt roppant sziklakoczkák hen- 
teregnek, némelyik akkora, mint egy négyemeletes ház. Iszonyú pusz- 
tításokat és forradalmakat vihetett végbe itten a víz, mielőtt meg- 
alkotta ezt a titáni tájképet. Most zúgva és tajtékozva bár, de nem 
tombolva többé, töri magának útját a széthányt sziklakoczkákon át 
a Prácsa vize, lefelé sietve a bérezek magasáról a Drina ölébe. 
Békésen tenyészik ott, a hol a sziklákat mossa, a hatalmas bükkfák 
árnyában a puha moh és a czifralevelű sűrű haraszt. 

Itt is őrház áll a vadonban. Katonáink kíváncsian várják a 
menetet. Hiszen különben embert is csak elvétve látnak, azt is leg- 
inkább csak rajok tüzelő és aztán gyorsan a sziklák tömkelegében 
eltűnő rablót. Néhány tiszt és tisztviselő, a ki már Rogaticzából jön 
a miniszter elé, megsarkantyúzza a lovát és körülveszi a minister 
kocsiját, úgy, hogy innen fogva igazán fényes harczias kísérettel 
utazunk, melyben huszárjaink mellett képviselve van mindenféle 
egyenruha, nyugati és keleti jelmez. 

Meredeken haladunk lefelé; mélyen alant nagy fahíd vezet át a 
Prácsa vizén. A túlparton kafedsi vár bennünket viskójában kávéjával 
és gyönyörű pisztrángokkal, melyeket hatosával kinál. Tovább nem- 
sokára már a rogaticzai lakosság egyes apró csoportjaival találko- 
zunk. Többnyire folyamodók. Minduntalan megáll a kocsi és az egész 
menet, a minister átveszi a folyomodványokat és a konakhoz ren- 
deli az embereket. így állunk meg egy rongyos czigány előtt is, a 

ki mély alázattal nyújtja át folyamodó levelét. Tovább megyünk. 
«Halt!» A minister felbontotta, elől, hátul megnézte az írást; mi volt 
rajta? Két darab bélyeg az egyik sarkán, egyéb semmi. Tiszta — 
üres papiros, egy árva betű, még a folyamodónak neve sincs rajta. 
Legalább ezt meg kell tőle kérdezni. Arról tehát nyilván gondos- 
kodva volt, hogy legalább a bélyegtörvények mélyen áthassák a 
lakosságot. Mit gondolhatott ez a czigány? «Minek irjak sokat, 
mikor úgy sem tudok irni: A musír az első ember a császár után, 
az úgy is jobban tudja, mint én, hogy mit akarok. De a bélyeget 
rá teszem a papirosra, mert a nélkül semmit sem szabad kérni, sem 
panaszolni, különben jaj nekem !» Vagy azt is gondolhatta: «majd 
elmondom élő szóval, mi a bajom, csak a bélyeg legyen meg)). — 
Csak mióta a minister lejött, kapták a néppel érintkező közegek azt 
az utasítást, hogy lehetőleg mindent élő szóval, vagy rövid jegyző- 
könyvvel intézzenek el, és kíméljék meg magukat és a népet a sok 
írástól és bélyegtől, melyhez szokva nincs. 

Végre kitágul előttünk, nagy hegyektől körülvéve, a rogaticzai 
nyájas síkság, a viruló életnek tarka képe, a leáldozó napnak utolsó 
sugaraitól aranyozva. A Rakitnicza-Rjeka, a ((Rákos patak)) öntözi 
buja kertjeit, rétjeit, termő földjeit. Nagy boglyákban van már össze- 
halmozva a búza, magasan lengeti hosszú leveleit a kukoricza. A 
város maga fehér házaival a mosolygó jólétnek képe: sok gazdag 
bégcsalád lakik itten; köztük ugyanazon ma is hatalmas Szokolovics 
család, mely a leghíresebb nagyvezérek egyikét adta a török biro- 
dalomnak. De a 2000 lakossal bíró kis város nemcsak szép és gaz- 
dag, hanem híres szent város is. Nem hiába int felénk annyi karcsú 
minaret. 

Rogaticzának — törökül Cselebí-Pazár — na gy neve van az 
izlamban. Mostani muftija is, — különben egyike az elsőknek, a ki 
a ministernél tisztelgett, és igazán előkelő finom modorú ember, — 
egyik szövétneke a szent tudományoknak. Érti is, hogy kicsoda- 
micsoda, és mikor aranyos himzetű fehér turbánjával, arany gallérú 
világos kék kaftánjában a minister előtt állott, egész tartása azt lát- 
szék mondani: te a miniszter vagy, hatalmas vezír, de én a rogaticzai 
mufti vagyok és az is valami! Hiszen rogaticzai születés volt az 
elébbeni seik-ül-izlam is. 

A rogaticzai bégek nagy fanatismus és türelmetlenség hírében 
állottak volt. A mit mi láttunk, az legalább nem erre mutatott. 
Kállay, miután másnap kora reggel már tovább akart utazni, vissza 
Szerajevóba, mindjárt vacsora után, melyre a tiszti menageban vol- 
tunk meghiva, még az nap este fogadta elébb a hivatalnokokat és 
aztán, mint mindenütt, mindazokat, a kik a ministerrei szólni akartak. 
Az előkelő muhammedánok az orthodox község elöljáróival együtt 
jelentek meg. Miután az előbbiek átvették és megköszönték az összeget, 
melyet egyházi czéljaikra kaptak, a minister hasonló összeget adott 
az orthodox község elöljáróinak is mostan épülő templomuk számára.. 
És ezt nem csak ezek köszönték meg, hanem utánuk felkelt ülő- 
helyéről egy fiatal, igazi uri kinézésű bég is, odalépett a minister elé, 
és szép, illő szavakkal a muhammedánok nevében is megköszönte a 
keresztény templomnak szánt adományt. Igaz, hogy volt benne valami, 
mint a mikor illőnek tartja az ur, hogy megköszönje, a mi jót tett 
valaki az ő emberével. 

Rogaticza és környéke valóságos tárháza a régiségeknek. Egyik 
kőnek töredékes felírása ismeretes Mommsen gyűjteményéből.* Blatt 
fedezte fel. Abid bég házánál fekszik a visegrádi úton. Három má- 
sikat közölt Hoernes.** Egy sarkophág fedelével együtt a ladjeviczei 
úton fekszik. Az új szerb templomba be van falazva egy római 
genius, melyet Hoernes nem emlit. Középkori sirkövekkel csaknem ki 
van kövezve az egész város, és ilyenekből készült a két hid egyiké- 
nek mellvédje; egy felemelt kar látható itt a kövek egyikén. Két 
kard a fő-mecset előtt folyó patakon átvezető kövön. Valamivel 
feljebb hasonlóan alkalmazott kövön egy egyenes kard. Blau eze- 
ket tévesen tekintette, rómaiknak. Ilyen középkori sírokban az egész 
környék rendkívül gazdag. Vladjevine mellett, 6 km.-nyire a város- 
tól, félórányira terjednek az út hosszán nagy csoportokban. A 78-ik 
gyalogezred tisztjei, a kik e sírok közt ástak, arany gyűrűt találtak 
nagy amethyst kővel és arany szövetek foszlányait. Nevezetes a kö- 
vek némelyike a különben oly ritka felírások által Az egyik felírás, 
feltűnő módon jobbról-balra így olvasható: 

«Va íme otca i sina i sv duha. Ovdi leíi Vlatko Vladjevic kojí 

* C. I. L. III. 2766. 
** Arch. Epigr. Mitth. aus Oesterreich. 1880. 45—46. 

30* 

nemoljase otca, ni mater, ni sina, ni brata niti i jednog coveka, 
ősim greha (?). Obidje mnoge zemlje kod kucje pogib. I na njega 
usijece kamen njegov vojvoda Miotos i druzina s Bozijom pomocu 
i knezá Pavla miloscu, koji pirhrani Vlatka, spomenuo Boga.)) 

((Az atyának, fiúnak és szent léleknek nevében. Itt nyugszik 
Vlatko Vladjevic. Nem volt sem atyja, sem anyja, sem fia, sem test- 
vére, sem senkié, csak bűne.» (Tán bogumil felfogás szerint felesége.) 
Bejárt sok országot, meghalt itthon, Emlékét faragta vajdája Mijotos 
és hivei, Isten segedelmével és Pál fejedelem kegyelmével, a, ki Vlat- 
kot eltemette Isten nevében ». 
Egy másik kövön : 

Va ime otca i sina i sv. Duha. Ovdje lezi vojvoda Miotos sa s 
vojim sinom Stjepkom, s vome gospodinu Vlatku Vladjevicu, koji 
mu posluzi zivu i sujtra pobiljezi Bozijom pomocu z kneza Pavla mi- 
coscu. A i pokopavajte se ondi na plemenu i na pravi vojvodah 
Miotos koliko ocete, od moje ruke na zemlji cija je ona, od mene 
niko ne bio mitav, no kriv ubit». 

«Az atyának, fiúnak, szent léleknek nevében. Itt nyugszik Miotos 
vajda Stjepko nevű fiával, urának, Vlatko Vladjevicsnek lábainál, 
a kit életében híven szolgált, halála után sírt emelt neki, Isten sege- 
delmével és Pál fejedelem kegyelmével. Es temessetek el itten erre a 
nemzetségre, a Mijotos családból való igaz vajdára a mennyit akar- 
tak, e földbe akár kié legyen, miattam senki azért meg ne haljon, 
sem bűnösen meg ne ölessék* 

Két órányira a várostól keletnek a visegrádi úton még egyszer 
előfordul a Mijotos név : 

((Ovdje lezi Grubaca vojvode Miotosu i n to » 

(dtt nyugszik Grubacsa, a Mijotos vajdáé)) (felesége?) és itten . . .» 
Mellette kisebb emlékkövön asszony felemelt kezekkel félhol- 
don állva. Egy másik kőnek felső élén ismét a hosszú egyenes kard 
fordul elé. Az itt is nagyszámú emlékek jó része az egész környé- 
ken elő nem forduló márványszerü vörös mészkőből készült.** 

* E két nehezen olvasható és még nehezebben értelmezhető felírást Hoernes is közli, 
de igen csonkán : Ber. d. Akad. d. Wiss philol. hist. Cl. XCIX- Bd. II. H. 857. 

** Hoernes u. o. ezt a csoportot is emliti báró Löffelholtz kapitány közlései után. 
A sírkövek egy része felhasználtatott az útépítésnél. 

Eddig még ismeretlen feiratok közül az Obrenovics család em- 
lékét tartja fenn egy kő Rogaticza mellett: 

«Va ime otca i sina i. sv. Duha. Ovdi lezi dobri vojvoda od 
dobroga dáma Obrenovicsa sin. U to dóba nebijah se omrazio zlu 
ni dobru ni kogod me poznavase svako me zaljase. Htjedo Osti do- 
bár junak, ali mi smrt to prekvari. Otidoh ad otca veoma pecalna 
i posvit inoj druzini obicnim vojin novim putem; sam 
odoh na ovaj svet.» 

«Az Atyának, Fiúnak és Szent-Léleknek nevében. 
Itt fekszik a jó vajda, fia a jó Obrenovics háznak. 
Ebben a korban még nem gyűlöltettem meg magamat 
sem a jók, sem a gonoszok által. A ki ismert, mindenki 
sajnált. Jó vitéz akartam lenni, de megrövidített benne 
a halál. Eltávoztam igen szomorú atyámtól, és egy 
szövetkezethez akartam menni közönséges új utamon. 
Korán jutottam jobblétre.)) 

Igen nevezetes és eddig tudtomra szintén isme- 
retlen a Rogaticza melletti Brankovics helységnél álló 
egyik sírkő. Mint Vledjevina (Vladjevics) úgy ez a hely- 
ség is úri családjától veszi nevét, a mi általán gyakran 
fordul elő az országban. A sírkő azért nevezetes, mert 
átmenetet képez a középkori síroktól* a muhammedán 
sírokhoz. • A díszítés, a felírat, ó-cyril betűi és fordulatai 
még a régi nemzeti. Az alak azonban már a muham- 
medán sír-oszlop, de még a turbán nélkül. Szembetűnő 
az analógia a kakanj-doboji temető bogumil sírjai közt 
egyedül álló oszlopsírkővel és világos a bizonyság, hogy 
az is már az izlamra térítés első idejéből való és egyáltalán nem 
egykori a többiekkel, mint eddigi ismertetői hitték. A sír tán az első 
muhammedán Brankovicsnak sírja : 

(d pogibe na bitkama despotovim, a ovaj biljeg Mahmuta Bran- 
kovica na svojoj bastini na Petrovu-polju. Nebi osobena ruka, koja 
ga snese i napisa.)) 

((Elesett a despota csatáiban és Mahmtid Brankovics ezen em- 
lékét tulajdon birtokán a Petroyo-mezőn nem a saját keze volt, ame- 
lyik idehozta és irta.)) 




MAHMUD BRANKOVICS 
SÍRJA 

Egészen hasonló kő áll a szomszédos Ofirasics-nál a következő 
felirattal : 

«A ovo je biljeg postenoga viteza vojvode Radivoja Ovodaica. 
Dok sam bio, posteno sam i glasovito zívio, a legoh na tudjoj zemlji 
u biljeg mi je taj na basi.» 

((Emléke a becsületes vitéznek, Radivoj Óvodai cs vajdának. A 
meddig voltam, becsületesen éltem és dicsőén. Idegen földbe feküd- 
tem, a hogy ez az emlék mutatja.)) 

A visegrádi úton középkori sírcsoportok csaknem szakadatlanul 
követik egymást, felváltva praehistorikus, egyszerű kőhalmokból álló 
sírokkal egész az 1400 méter magas Szemecs-^ÁZirimáxv. Innen egy 
mellékút vezet a Zsépa vize melletti Vratarhoz. Mintegy tuczatnyi 
török ház áll magasan a viz fölött a meredek sziklaoldalon, melynek 
csúcsát várrom és számos sarkophag és koczka-sírkő borítja minden 
felírás és jelvény nélkül. A legmagasabb ponton két trónszerű kar- 
szék van az eleven sziklából kifaragva. Fejedelmi urak tekinthettek 
ki innen a gyönyörű kilátásra. 

A Rogaticzából Szerajevóba vezető utat is csaknem végig kisé- 
rik sírtelepek, épen csak a Romanja-Planina sziklavadona által meg- 
szakítva. Praehistoricus kőhalmok, bogumil-sarkophágok és koczkák, 
régibb s ujabb török sírok, sőt Rogaticza közelében nagyobbszerű 
krypták romjai is. Bizonysága, "hogy ez egyike volt a leglakottabb, 
legélénkebb útvonaloknak. Különösen az Iván-polje és az ezt követő 
glasináczi fennsík, valamint az ettől északnak, Vlaszenicza felé húzódó 
Kossuticza-polje^ van a szó szoros értelmében behintve középkori sírok- 
kal, ami sajátságos ellentétben áll azzal, hogy alig mutatkozik messze 
távolságokra itt-ott egy-egy lakház. A sírok különben a legegysze- 
rűbbek közül valók, minden díszítés és felírás nélkül, kevés amelyiken 
akár csak egy-egy egyenes kard, vagy más eféle egyszerű jelvény 
látható volna. 

Embernek és emberi culturának alig van nyoma az egész úton, 
melyet csakis katonai és közbiztonsági tekintetekből építettek már a 
mi katonáink Szerajevótól Rogaticzáig. A rogaticzai síkságon még 
mindig házcsoportok és buja kertek közt haladunk. De aztán fel- 
kanyarodunk az éjszak-nyugati hegyoldalon, Han-Kovicsnál utolsó 
pillantást vetünk az 500 méterrel alattunk fekvő síkságra és az 

Iván-polje-re érkezünk. Szomorú fensfk, mintegy iooo méternyire a 
tenger fölött, fátalan, kövekkel és szikladarabokkal behintett sovány 
havasi legelő. Néhány óra után Han-Romanjánál még inkább emel- 
kedik a talaj, még magasabb fensíkra érkezünk, de ez, ha vadabb 
is, legalább nem olyan sivár, mint az Iván-polje. Egyes árva fenyő- 
fák igyekeznek megélni a sziklás síkságon, lassanként csoportosulni 
és magasodni kezdenek, majd egész fenyveserdők emelkednek előt- 
tünk, ezek fölött pedig magasan és messze húzódik egy hosszú 
fehér sziklafal, az égnek meredve csupa éles fogakkal, mint valami 
óriás fürész. A Romanja-Planina hírhedt fensíkján vagyunk: most is 
rablóbanda tanyázik itten és épen tegnap jelentettek Rogaticzában 
innen egy nagyobb rablást. 

A Románja vadona mindig egyik főtanyája volt az uralkodó 
renddel szembeszálló rablóvilágnak. Számos vitézi ének szól a junakok- 
ról, szabad hajdúkról, a kik akár kalandvágyból, akár politikai okok- 
ból, akár mint közönséges rablók, e hegyekbe vetették magukat. 

Itten szerepel a Novák-mondakör is, ilyen rabló dalok egész 
sorozata. 

Midjárt az első dalnál látjuk, hogyan kever össze a monda kü- 
lönböző korokat és viszonyokat. Itt az öreg Nóvák elmondja Boga- 
szov knéznél borozva, hogyan lett hajdú (rabló). Jerina (Irena, Branko- 
vics Pál neje) felfogadta volt napszámba Szendrő várának építé- 
sénél, de mit sem fizetett. Azután adót irt ki a tornyok aranyozá- 
sára, három litra, az az háromszáz drb. aranyat udvaronként. Nóvák 
nem tudván az adót fizetni, fogja a baltáját, átmegy a Drinán és a 
Romanja-Planinába bujdosik. Egy utazó török, a kinek útjában áll, 
megostorozza. Nóvák agyonveri a törököt és magához veszi az or- 
szágban dívó párbaj szabályok szerint a nála talált három zacskó 
aranyat (zacskó = 10 körmöczi arany), fegyverét, lovát. 

Azóta, mondja: 

Otthonom a Planina, 
Szerzek itten jó magamnak 
S társaimnak a mi csak kell, 
Ügyes vagyok menekvésben, 
Ügyes vagyok üldözésben 
Megállom a vészes helyet, 
Az egy Istent rettegem csak. 

Mikor egyszer kifogy a bor és a dohány, Nóvák és társa Radi- 
voj elhatározzák, hogy eladják az elébbinek Grujo fiát. Ez aztán 
hadd lássa hogyan szabadul. El is viszik kalmároknak öltözve a sze- 
rajevoi vásárra. Egy török hajadon két tavár (lóteher) portékát kí- 
nál a leánynál is szebb ifjúért. De egy özvegy asszony megveszi há- 
rom tavárért. A leány elátkozza: 

Vidd a rabot, Djafer bégné, 

De sokáig ne élvezzed, 

Egy éjjel csak, és ne tovább ». 

A bégné megmosatja, megvacsoráltatja Grújót, aztán puha ágyba 
fekszik vele. Másnap reggel pompásan kiöltözteti tulajdon kezével. 
Maga a forgó ezer aranyat ér. A kardnak markolatja megéri a szul- 
tán három várát. «Drága rabom, miért vagy szomorú ?» kérdi a bégné. 
Grújo vadászni vágyik. 

A bégné elbocsátja, de őrizetül harmincz embert állit melléje. 
A Románja erdejében egy csapásra ketté vágja az őrizet parancsno- 
kát lovastól együtt és vissza szökik atyjához. 

Mire Nóvák megvénül, Radivoj és harmincz társa elhagyják ; ma- 
gára maradt Grújo és Tatomir fiaival. De a szerecsen Mehmed és 
harmincz embere levágják Rodivoj társait, magát elfogják. Nóvák 
látja mint jönnek a törökök : Mehmed mellett a megkötözött Radi- 
voj és minden török lándzsán egy-egy keresztény fej. Nóvák lelövi 
a szerecsent, megszabadítja Radivojt és négyen lekaszabolják mind 
a harmincz törököt: 

Mondd meg öcsém, Radivoj te, 
Mi ér többet, harmincz vitéz, 
Vagy az öreg Nóvák maga r 

Egy másik dalban máskép vész el a szerecsen Mehmed, a ki 
a keresztény menyasszonyokat elrabolja, egy hétig magának tartja 
és aztán eladja. Grújót menyasszonynak öltöztetik és úgy vonulnak 
el a szerecsen udvara alatt. A szerecsen utánuk vágtat, megfogja 
Grujo lovát, átöleli Grújót. De mig a szerecsen elcsodálkozik: 

Lányka olyan ifjan adnak, 
Hogy még nincsen kebeled sem ? 

Grújo kirántja kardját a hosszú fátyol alól és levágja a szere- 
csennek fejét. 

Egyszer a zagorjai Besir basa Csengics leküld egy levelet a 
grahovoi knéznek: tartson készen harmincz szobát harmincz leánnyal, 
a fehér toronyban pedig vessen ágyat a basa számára és hagyja 
ottan Ikonia leányát is. Novákovics Grújo öltözködik leánynak 
harmincz ifjú társával. így várják a basát és kiséretét és éjjel leölik 
valamennyit. 

Csak a zsófiai görög Manoiloval nem bir Nóvák sem. Manoilo 
megsebesítette már Rodivojt, Tatomirt, Grújót és most Novákot 
kergeti, kinek kardja összetört a rettenetes görögnek pajzsán. Ekkor 
maga a vila, a Romanja-Planina tündére, a ki testvéri frigyet kötött 
volt Novákkal, szép leány alakjában elámítja a görögöt, Nóvák utána 
dobja buzogányát és leüti. Grújo most magának tartja Manoilo meny- 
asszonyát, a Piadin (palatínus) leányát. 

E frigynek azonban rósz vége lesz. A szép Maximia, elárulja az 
alvó Grújót három töröknek. Amint azonban a három török Maxi- 
miával együtt elaludt, Grújo kis fia szét vágja az apja békóit, Grújo 
a három törököt megöli, Maximiát melléig ellássa, szurokkal, kénnel 
és puskaporral bekeni, pálinkával leönti és meggyújtja. Hiába kö- 
nyörög az asszony a csöndesen borozó Grújónak, hogy kímélje meg 
fekete haját, melyet annyiszor simogatott, fekete szemét, melyet any- 
nyiszor csókolt, fehér arczát, melynél szebbet nem talál a világon- 
Csak mikor a tűz már a keblet éri és Grújo kis fia könyörög az 
apjának, hogy kímélje a fehér keblet, mely őt táplálta, oltja el Grújo 
a tüzet és eltemeti az asszonyt. 

Áthaladva a Planina pusztáján, egyenesen neki tartottunk az 
áthághatlannak látszó sziklabástyának, mely a Planina határát képezi. 

Az útépítészet remeklése által mégis keresztüljutunk e meredek 
fogak közt. 

A szoros magasán áll a Ferencz József-karaula 1406 méternyire 
a tenger felett. 

Erős katonai fedezet van itten, mely nehéz napokat élt a fel- 
kelés alatt. 

Innen fogva gyorsan és meredeken kígyózik lefelé az út sziklák, 
hatalmas bükk- és cserfák között a mélyen alattunk fekvő Mokro felé. 

Bosznia 3 1 

Ez a kis falu egyike a legszebb fekvésű és leghirhedtebb hely- 
ségeknek. Rablás a lakosságnak kedvencz keresetmódja. Innen kerül- 
nek ki leginkább a Planina hősei. Most itt is erős helyőrség fekszik, 
közte még egy hegyi üteg is, melynek apró ágyúit már messziről látjuk. 

Mokron túl ismét emelkedünk, feljutunk a szerajevói hegyekre 
és a magasan, merészen vezetett török vízvezeték mentén végre 
mintegy 12 órai kocsizás után, szakadó esőben, a szerajevói 
citadellába. 




A NARENTA 



TARCSIN. — A PAZARICSI SÍRKŐ. AZ ADRIA ÉS A PONTUS VÍZVÁLASZTÓJA. 

KONJTCZA. — A RÁMA. — JABLANICZA. A KARSZT. MÁS EMBERFAJ. DÉLI 

NÖVÉNYZET. 



•Y5 lazsujnál válik el a mosztári út attól, mely Szerajevóból Zenicza és 
*U Bród felé vezet. Egy liánnál, mely még Blazsujhoz tartozik, balra 
fordulunk a Zsujevina-patak völgyébe. A kis patak délnyugatról jön 
a Szerajevszko-Polje felé, ahol nemsokára a Bosznába szakad. A 
völgy erdős dombok közt mintegy félórányi szélességben tágul. Nem- 
sokára elérjük az úttól jobbra fekvő Malatina messze szétszórt köz- 
ségét, mig balról, túl az úton és túl a vizén egy magányos kula, az 
Uzinics család festői kastélya tekint át. A mi saját katonai fedeze- 
tünkön kivül sűrűn találkozunk őrjáratokkal. Épen a napokban újra 
nyugtalanították nagyobb fölkelő és rabló csapatok Mosztár környé- 
két. Hadzsics nevű magános csárdánál átmegyünk a Zsujevina bal 
partjáról a jobbra és ezen maradunk Dubováczig. Régebben itten 
nevezetes puskamüves ipar virágzott. De a Winchester- és Snyder- 
fegyverek még évekkel az occupatio előtt tönkre tették ezt az ipart. 
Dubováczon túl a völgy gyorsabban emelkedik és összeszorul 
valóságos szorossá, melyet balról a Dubova-hegység , jobbról a 
Gradácz képez, már herczegovinai körvonalokban merészen emelkedő 
sziklabércz, tele barlangokkal és tépett szirtekkel. A hasonnevű falu 
jobbról az úttól szűk sarokba szorul. Félóra múlva ismét kitágul a 

völgy, másik patak, a Krupácz szakad délkeletről a Zsujevinába, és 
körülvéve festői hegyektől, kitárul a pazaricsi katlan, melynek nyugati 
szélén fekszik szántóföldek közt maga Pazarics. 

Az itteni katonai állomásnál őriznek egy római sirkövet, mely 
cca. 2 méter magas, 4 széles ; az elhunytnak mellképe tógában, korinthi 
oszlopok közt, melyek háromszögű fedélzetet tartanak, az utóbbiban 
kos fő és delphinek. Hasonló oszlopok közt a kép alatt már teljesen 
elmállott felirat. 

Zordonan emelkedik fel a héttérben 6200 méternyire a tenger 
szine fölé a Hraniczava-Planina kopár tömege, nagyszerű kilátásáról 
hires hegység. A völgyet elzárja egy hegyhát, a Vilovácz, és elhagyva 
a Zsujevinát, ezen át megy utunk, levezetve túloldalán Tarcsinba, ahol 
először váltjuk lovainkat. Gyönyörű erdei idyll. Tarcsinon túl ismét 
egy kisebb patakon megyünk át, mely délről egyenesen éjszaknak 
folyik; balról mindig a Hraniczava-Planinát látjuk; utunk délnyugat- 
nak az Ivan-Planinán vezet fel. 

E fensiknak bő forrásai sokáig a legnagyobb nehézségeket 
gördítették az útépítés elé, és azután is, hogy a porta roppant 
költséggel angol mérnökök által tovább vezettette az utat Tar- 
csinnál, minduntalan át kellett tenni. Csak a mi katonáink igazítot- 
ták meg úgy, hogy most már mindennel daczol. — A mintegy 
20 házból és hánból álló Bradinánál, régi török őrház mellett érjük el 
az 1010 méternyi nyerget, mely a vízválasztót képezi a Száva és a 
Narenta folyam-területe, az Adria és a Pontus közt. Bradinán túl mély 
völgybe leszakadó hegyi patakhoz érünk, mely egy balról jövő 
másikkal a Tersanicza patakját képezi. Jobbról-balról hatalmas tölgy-, 
bükk- és hársfa-erdőség. Az út magasan a szakadás szélén annak 
minden kanyarulatát követve ereszkedik le. 

A tájkép nagyszerű lesz. Magasan emelkednek balról a tépett 
Bjelasticza mészkő tömegei az alacsonyabb erdős hegyek mögött, 
óriás sziklavárhoz hasonlóan, hatalmas meredek bástyákkal, valóságos 
kerek tornyokkal. Jobbra egy másik sziklabástya, melynek aljába van 
repesztve az út, a barnának, narancs-szinnek, sőt a rózsaszínnek leg- 
csodásabb árnyalataiban , néha valósággal tündökölve a napnak 
ragyogó fényében. így haladunk két órán át a Narenta völgye felé, 
mely már az útnak felén meglepő szépségeinek egész nagyszerüsé- 

gében tárul ki előttünk titáni hegyeknek valóságos amphitheatrumá- 
ban. Az átmentén most már egészen fehérré vált mészsziklák fölött 
emelkedő gesztenyefacsoportok mutatják, hogy más, délibb vegetá- 
tióbá jutunk. Lent a Tersanicza vizén malmok zúgnak. Kétszer 
hidaljuk át e patakot és miután elhaladtunk egy meredek sziklán 
fekvő rom, Gyaurszki-Grad, a «keresztény-vár» mellett, mely alatt 
számos, de jeltelen bogumil sirkő fekszik, elértük Konjiczát a Nareiita 
két partján. 

A Narenta, vagy a mint a lakosság szlávul nevezi Neretva^ a 
délkeleti Herczegovinában a Csemerno hegység alján eredve, éjszak- 
nyugatnak folyik szűk sziklavölgyeken át Konjiczáig, a honnan fogva 
hirtelen nyugatnak fordul, hogy később ismét csaknem egyenesen 
délnek vegye irányát Mosztárig és azontúl, míg Metkovicsnál délnyu- 
gatnak, már dalmát területen az Adriába szakad. A Konjiczáig vad 
hegyi folyam csak itten lesz, bár itt is csak lapos csolnakok számára 
hajózható. De még itt is veszélyes, mert örvényei a leghatalmasabb 
fatörzset is a meder alatti karsztbarlangokba képesek sodorni. Ember 
és állat el van veszve, ha ilyen örvény megkapja. A város jobbparti 
része, az, melyet utunkon először érünk, maga is a Neretva nevet 
viseli. A balpartra, a tulajdonképeni Konjiczába szép régi kőhíd vezet, 
itt is, mint a régi hidak az országban mindenüt, a helységnek egyik 
legszebb, legfestőibb ékessége. Tulajdonították a rómaiaknak, tulajdo- 
nították mondaszerű szláv királyoknak, de bátran feltehető, hogy leg- 
alább a mostani építmény szintén az első török szultánoknak, e nagy 
híd-építőknek korában épült: az egyik oszlopon 1093 arab évszám lát- 
ható; muhamntedán traditiók szerint Ahmed Szokolovics. a bosnyák 
eredetű nagyvezér építette. 

Konjicza egyébiránt mindenesetre régi történelmi hely. Már a ró- 
maiak katonai útja Dalmátiából Pannoniába itt vezetett át. Némelyek 
szerint a római Brindia a mai város helyén állott volna. 1446-ban 
Tomasevics István bosnyák király itten hirdetett országgyűlést. Az előtt is 
híres volt a város a ferenczes barátok nagy zárdájáról, melyet 1534-ben 
döntöttek romba a törökök. Még egy pár évtized előtt jelentékeny 
kereskedelme volt Konjiczának. Ma már csak lópokróczait és kitűnő 
gyümölcseit viszi le ama lapos csolnakokon egész Mosztárig. Lakos- 
sága is lesűlyedt mintegy 1500-ra, többnyire törökök és alig ötven 

katholiku's és e hanyatlás látszik az épületeken is, kivált a tulajdon- 
képeni török városrészen, a balpartin. Vas- és kőszénbányák is van- 
nak közelében, sőt ezüst és arany is található állítólag a szomszéd 
Zlatarnál, amire már különben e helység neve is vall. Zlato, Zlatina, 
Zalathna mind arany. De mindez csaknem teljesen el van hagyatva. 
Csak festői szépségétől nem foszthatta meg e várost sem idő, sem 
viszontagság és hanyatlásában is gyönyörű látvány széles folyójával 
a sziklamederben, ódon hídjával, minaretjeivel és kupoláival, buja, 
már-már déli növényzetével a kopár sziklahegység alján. Tán majd 
újra feliendűl, ha majd átvezet rajta a vasút Szerajevóból Mosztárba 
s a tengerig. 

Az uj műút mostan egyideig a Narenta balpartján a folyó szűk 
sziklavölgyében marad és ezzel együtt egyenesen nyugatnak megy. 
Mind fehérebb lesz, mindinkább összeszorul a sziklaszoros, a folyó 
smaragd vizével mélyében. Mind égetőbb lesz a nap. A faházak 
megszűntek. Fehér kőből emelkednek, tornyokhoz, erődítésekhez ha- 
sonlón. Háromnegyed órányira van Cselebics, egy további óra után 
jön egy magányos régi görög templom Lizisics mohamedán faluval 
szemben, aztán Osztrasácz és végre Papraska, három órányira Kon- 
jiczától. 

Itten a Narentának meg kell kerülni a Prenj -hegységet, hogy 
majdan derékszögben fordulva, azontúl egyenesen délnek induljon. 
A hegység úgy oda szorul a folyóhoz, hogy az út nem követheti a 
víz mentét, hanem kénytelen a magaslaton átkelni. Ezentúl ismét 
mély, szirtes szakadás jön le balról a szőlők közt induló úttól, úgy, 
hogy az útnak az új vas-hídon át kell kelni a Narenta jobb partjára. 
Valamivel a híd fölött szakad a Narentába a Ráma történelmi emlé- 
kezetű folyója, melytől az ország neve a magyar közjogban, ccrámai 
királyság)) ered. De nem csak azért nevezetes, mivel partjain fészkelte 
meg magát először a magyar hatalom, nevezetes vadregényes tájképi 
szépsége által is. Néhány évvel ez első utazásunk után, 1885-ben, 
Mosz tárból jőve, a Ráma völgyén át vettük utunkat a szőnyegeiről 
híres Prozorba és a Vakúf és Fojnicza közti rengetegen át Szerajevőba. 
Amint a Ráma erdős sziklavölgyének háttere gyanánt feltűnnek Prozor 
mecsetei a völgy ölében, egymásba Ömlő három ragyogó vízeséssel 
fölöttük, a látvány elragadó, leírhatatlan. 

A Narenta-hídtól, a hol Gornja- (Felső-) Jablanicza fekszik, nem 
sokára elérjük Dolnja- (Alsó-) Jablaniczát. Jablanicza áz első igttz, tiszta 
herczegócz helység. 

Benne vagyunk a Karsztban. Elmaradt fa és erdő. Csaknem 
sivatagszerű a sziklavilág, mely bennünket környez. A hirtelen leeső 
Narenta partokat is csak alacsony cserjés borítja, különben pedig 
csupán a sziklatalaj egyes mélyedéseiben tartja magát a termő föld, a 
hol tudniillik el nem moshatja a víz és csak ilyen helyeken zöldül, itten 
persze buja is a növényzet. Holott Boszniában még a falrészek is 
leginkább fából készülnek, itten az épületeknek farészük alig van, a 
legszükségesebbre szorul. Jablanicza házai nagyrészt fekete-fehér salak- 
lávából emelvék, fedve pedig azon agyagos palakő lapjaival vannak, 
mely a jura-mész mellett az itteni sziklavidéken az uralkodó anyag, 
és phantastikus alakjaival és rétegeivel néhol olyanná teszi a szűk 
szorost, melyben mélyen alant a Narenta vize folyik, mintha emberi, 
vagy még inkább emberfölötti kezek úgy építették volna. 

Mindez, a nehéz, solid, szinte erődítésszerű házak ép úgy, mint 
a vidék, valami zordon, daczos jelleget ad az egész tájképnek. Illik 
ehhez maga a lakosság is. Daczos, ^büszke, hatalmas férfiak, határo- 
zottan déli vonásokkal, csaknem mind fekete, holott Boszniában sok 
a szőke; viseletök már közelebb áll a montenegróihoz, mint a török- 
höz, mely Boszniában az uralkodó. Az asszonyok is fölötte állnak a 
bosnyákokon. Nem mintha nem volnának ezek is szépek, sőt feltűnően 
sok nemes ábrázatot és alakot találni Boszniában is. De az ottani 
nők többnyire" lapos mellűek, míg itten megannyi hatalmasan ki van 
fejlődve. 

A lakosság szívós, daczos jelleme, vagy az itteni nők feltűnő 
szépsége okozta-e, vagy mindakettő együtt, de tény, hogy noha egész 
Jablanicza áttért a mohamedán hitre, az idevaló asszonyok soha sem 
fogadták el a fátyolt, és míg a szomszéd Boszniában szigorúbban 
viselik, mint bárhol a keleten, az itteni asszonyok és leányok nyilt 
arczczal járnak úton és mezőn. Vannak, a kik a fátyol e visszautasí- 
tását titkos bogumil hagyományokhoz való ragaszkodásnak tulajdo- 
nítják. Á vidék régi emlékei, melyekről már volt szó, mutatják, hogy 
egyik központja volt e hítfelekézetnek, mely e vadonban tovább is 
élhetett, mint másutt. 

Jablaniczán alól a világ egyik legnagyszerűbb útszorosa kezdődik. 
Közvetlen a helység alatt mintegy amphitheatrumban tágul még egy 
szer a vidék buja termő földeknek adva helyet. Körös-körül impo 
záns Colosseuma a titánoknak. A folyó a Ráma beszakadásánál mint- 
egy sarkon fordul és egyenesen délnek csaknem párhuzamosan folyik 
felső részével, mely eredetétől fogva Konjiczáig éjszaknak tört át 
a hegyeken. A Narenta-szakadás e sajátságos áttörése e hatalmas 
bérez- és sziklavilágon épen Jablanicza alatt, ahol kereken kitágul a 
völgy, sajátságos megdöbbentő látványát teremti a mély szakadások 
által elválasztva egymás mögött és egymás fölött köröskörül tor- 
nyosuló pikk-eknek. E meredeken, és a legkalandosabb alakokban 
felszökő sziklacsúcsok különböző távolsága és magassága, a kristály 
ragyogású hó, mély nagy részüket borítja, a mély árnyak kék és lila- 
szín derengése, a napnak tündöklése a fehér, szürke, topáz-szinű ko- 
párságokon, a távoli bükk- és közeli gesztenyeerdőségek és szőlők 
zöldje és alant, csodás ellentétben e vadonnal, a bájos idyll, a csön- 
desebben, kényelmesen kanyargó folyón szétszórt ház-csoportok, buja 
földek, terebélyes fák, a színek és hatások végtelen változait 
nyújtják. 

De túl ez elragadó arénán újra szűkül a völgy. 

Balról mindég e Prenj-Planina, jobbról a Plaza-Planina mész- és 
palasziklái közre veszik és jól összeszorítják a Narentát, mely mélyen 
alant szirteken át töri útját. Az út magasan a jobb oldali sziklafalon 
húzódik eleintén, egyike Európa legnevezetesebb műutjainak, melyet 
még 1870-ben kezdett épitetni a török kormány. A sziklák réseiben 
délies növényzet. Minduntalan kisebb nagyobb vízesések. Mintegy fél- 
órányira Jablaniczától közvetlen az út fölött sötét-fekete víztömeg 
magából a sziklafalból tör ki és zuhog le a Narentába. Híd viszi át 
e zuhatagon az utat. Egy magános őrháznál nemsokára átkel az út 
a bal partra. Szép vashíd vezet át a folyón. De a vidék marad 
ugyanaz. A sziklák számos szakadékain mind zuhatagok alakjában 
száguldnak le a hegyi patakok, Szjenícze kis községe előtt pedig ala- 
gút töri át a sziklatömeget. 

Négy órányira tart ez a defilé, 2000 méterig emelkedő szikla- 
bérczek közt, melyekben a dolomit folytonos változatosságban való- 
ságos gót- és román-modorú várromok alakzatait veszi fel, réteges 

hosszú falakkal, merészen felszökő kerek tornyokkal, széles négyszögű 
bástyákkal, erkélyekkel, terraszokkal. 

Aztán a Bjela patakján túl római romok közelében hirtelen és 
szélesen kitágul a völgy és a Bjelopolje síkságát képezi, jobbról a 
folyóval, balról a vadregényes Porim-Planina gigantikus magaslatai- 
val. Csak mintegy a közepén szűkül ismét e síkság egy magános 
magaslat által, melyet a Velesz-Planina küld le a folyó felé. Mind e 
helyek, kivált ez a gula-forma árva magaslat, hamvasszürkék és úgy 
színükben, valamint alakzatukban és absolut kopárságukban valamely 
tűzokádó kiégett, elpusztult, láva- és hamuborította részeihez hasonlí- 
tanak. De e síkságban a -köves, terméketlen foltokat oázisok váltják 
fel buja déli növényzettel. Végre, ahol a Velesz-Planina újra leszorul 
a folyóhoz és újra szorosba jutunk, sátortábor és puskaporos tornyok 
emelkednek, erős katonai őrizettel, minden mindig harczra készen, és 
azután, ott, a hol a Velesz és a túlparti Huni újra egészen összeszo- 
rítják a Nacentát, berobogunk estefelé Mosztár főutczájába és meg- 
lepetve látjuk a városnak már-már olaszos épületeit, kertjeinek füge- 
és gránátfáit. 

A VÁROS HARCZIAS JELLEME. — A NARENTA HÍDJA. TÖRTÉNELMI EMLÉKEK. 

LAKOSSÁG, 



^TTÉLKx keletű, félig olasz város, és egészen herczegócz. Pittoreszk és 

I monumentális. Harczra és háborúra emlékeztet minden kő s nincs 

város több a világon, mely annyira, mint ez hirdetné, kiáltaná, hogy 

magát, eredetét és létét is harcznak és háborúnak, kemény dacznak 

és védelemnek köszöni. 

Hosszú mértföldeken át folyik, előbb éjszaknak, majd nyugatnak, 
végre délnek mély sziklamederben a Narenta zúgó-zajgó, küzdő, 
tajtékzó vize roppant kanyarodásban át a Herczegovina kopár szirt- 
vadonán. Sziklahegyek szorongatják mindenütt, okádva rá dühös 
zuhatagokat. Csak közvetlen Mosztár előtt nyilik a viznek balpartján 
hosszabb és aránylag tágabb síkság. Visszahúzódnak a Porim-Planina 
és Velesz-Planina zord vadonainak hamvas-szürke kifutói a Folyamtól, 
mintha csak az ország fővárosának akarnának tiszteletteljesen helyet 
engedni. Csak a túlparton esnek le itt is meredeken a mész- és palakő- 
falak. Buja déli növényzet, gyönyörű dohányföldek borítják e keskeny 
síkot, de a várost hiába keresi a szem. Nem akad meg, csak egy 
pár puskaporostornyon és mióta katonáink ott vannak, barakk-táboro- 
kon. Miért nem épült ide a város, miért nem kellett alapítóinak e 
szélesen, kényelmesen kínálkozó hely? Csak ottan, ahol a síkság 

ismét bezárul, ahol a Podvelesz ismét egészen odaszorúl a Narentá- 
hoz és csaknem össze akar csapni a túlparti Hum gulás hegyével, 
csak ottan jutunk be keskeny, hosszú, egyenetlen utczán át Mosztárba. 
Miért? Azért, mert a herczegóczok katonák voltak mindig, akkor is, 
mikor még nem is voltak herczegóczok, hanem Isten tudja miféle 
fajok laktak itten történelem előtti időkben és tették le az első 
követ emberi lakhoz. Katonák voltak, nagy taktikusok és stratégák, 
nem a síkságra építkeztek, hanem megszállották a sziklaszorost, ép 
úgy, mint a Boszna-völgyében a kisebb Vranduk alapítói, lakói. 
Csakhogy itten sokkal fontosabb pontot szállottak meg. Erre kell 
menni mindenkinek, a ki a tengertől jő, hacsak járatlan utakon 
tévedni-veszni nem akar, és a kereskedő és fegyveres hódító másutt 
nem is mehet. Ez a sziklakapu a Podvelesz és a Hum között, melyen 
zúgva tör át a Narenta, az ország belsejének egyetlen kapuja a 
tenger felől és ezért támadt itten az ország fővárosa, daczra és 
védelemre. így hát persze nem is terjeszkedhetik kényelmesen. 
Eleintén épen csak egyetlen egy utczasornak van helye a Podvelesz 
és Narenta közt. A házak egyik sora a sziklákkal van összenőve, 
melyek meredeken a vízből emelkednek. A másik sor hátát már 
hegynek támasztja. A házak, mint mindenütt a faszegény Herczegovi- 
nában, csupa kőből épülnek, palakő még a fedelük is; a földszinten 
kifelé alig van, még az emeleten is csak kevés, keskeny és kicsiny az 
ablak. Hadd lehessen rajta könnyebben kilőni, mint belőni, vagy épen 
benyomulni. De a lapos fedelek, a művésziebb arányok, egy erkély, ablak 
vagy apró díszítés már olasz ízlésre vall és mutatja, hogy a chelmi grófok 
ép úgy, mint a török szultánok sokszor hittak meg ide az Adria part- 
jairól olasz építészeket. Tovább, a hol a Podvelesz valamivel kevésbé 
meredek, társakat kap a magányos utcza és a házak felmásznak a 
hegyháton odáig, ahol mostan magasan fent a,z orthodox khatedrála 
nehéz, masziv, szinte erődítésszerű tömegei lombos fák közt állnak. 
Alant, szorosan a vízen, ősrégi tornyok és bástyák emelkednek a partnak 
hatalmas sziklatalaján, hogy erejükkel pótolják a mit erőben e szoros 
veszít az által, hogy itten már tágabb, a hegyhát járhatóbb. Innen 
aztán mindinkább nyílik a szoros, ismét kis síksággá tágul egész a 
Búna vizéig, de itt aztán már vége is van Mosztárnak. Ama tornyok- 
ban és bástyákban laktak egykor a török basák és régente tán a 



MOSZTÁR 2 55 

chelmi grófok és herczegek is. Még régibb váruk ott áll a második 
síkság végén, a Búna forrásainál, Stepano-Grad merész, puszta romjai. 
Ott a hol . a városnak mintegy közepén ama bástyatornyok 
emelkednek ki a Narentából, hatalmas régi falaikkal és az eleven 
sziklákba vájt földalatti útjaikkal, ott vetődik át egyetlenegy merész 
ívben a mosztári méltán hires híd a Narenta vizén, hogy összekösse 
a várost a túlparti Hum alatti kisebb és szegényebb katholikus rész- 
szel. Fölebb ugyan, a város éjszaki része felé, a merre bejöttünk, 
annyi szikla áll ki a folyam medréből, hogy alacsonyabb vízállásnál szik- 
láról-sziklára ugorva is át lehet jutni a folyón, noha annak vize a sziklák 
közt akkor is még mély. De ez természetesen nem tehet eleget a 
rendes forgalomnak, sem a katonai szállításoknak. Minthogy a ten- 
geri forgalom egész a legújabb útépítésig Mosztártól fogva már a 
túlpartra volt utalva, kétségkívül már a rómaiak építettek itten hidat. 
Hiszen erre vitt az ő utjok Pannoniába, és Illyria ezen részeiben, 
melyek még a római Dalmátiához tartoztak, nehéz harczokat vívtak 
hosszú időn át, nem csak mig a tartományt meghódították, hanem 
azután is. A kik a római történelem kevésbé taposott útjait is járták, 
tudják, hogy a mai Herczegovina ős lakói éppen annyi bajt és za- 
vart okoztak örökös felkeléseikkel, mint utódjaik a későbbi hódi- 
tóknak, sőt ami igen érdekes, a római krónikák szerint á felkelések 
természete és harczmodora is ugyanaz volt, mint ma. Vannak is, a 
kik római műnek szeretik tekinteni a mai mosztári hidat. Lehet, 
hogy egyes részei, alapjai még római eredetűek. De a mai híd két- 
ségtelenül a török kornak és dalmata olasz építészeknek műve. Sem 
a hídon, sem környéken római feliratot, vagy faragást nem talál- 
tak eddig. Sőt az egyedüli írásjelek, melyek közel a víz színéhez a 
parti hídoszlopok két kövébe vannak vésve, kétségtelenül törökök, 
habár nehezen olvashatók. Arab számok a hedsra io-ik századára 
látszanak utalni. Es miután a prisrendi Drinhíd és a szerajevói 
Csupria Kozina a Miljacskán át, nabár kisebbek, de különben egé- 
szen ugyan e modorban vannak épitve és a fentebbi dátum körül- 
belül egyezik amaz idővel, midőn 1483-ban a bosnyák begler-bég 
Musztafa bég Jurevics meghódította II. Bajazid szultán számára a 
Herczegovinát, bátran fel lehet tételezni, hogy a szultánok építették 
e hidat is, habár dalmata, vagy velenczei mester által. 

Hadsi Halfa az arab iró, a ki a 17-ik század elején irt Rumé- 
liáról és Boszniáról is, leírja e hidat, mely szerinte 974-ben épült. 
((Minthogy a legtöbb kert a folyón túl fekszik (a Radobolje patakján, 
mely szorosan a híd mellett ömlik a Narentába), lánczokon lógó 
nagy fahid vezetett volt át, mely azonban, oszlopai nem lévén, any- 
nyira ingadozott, hogy csak • halálos félelemmel jártak rajta. A hódí- 
tás után a lakosság kérelmére Szulejman szultán elküldte Szinan épí- 
tészmestert, hogy építsen kőhidat. Ez azonban látván a helyet, lehe- 
tetlennek nyilvánította a feladatot. Később egy helybeli ügyes ács- 
mester azonban jót állott a sikerért és a híd létre is jött.» (Bosz- 
niában még ma is egyazon mester szokott asztalos-, ács- és kőmi- 
ves munkát végezni.) «A híd oly remekmű, mely a világ minden épí- 
tészét tönkre teszi.». E hagyomány most is él mosztári muhammedá- 
nok közt. A keresztények szerint a rabságba esett Rade építőmester 
e híd által nyerte vissza szabadságát a törököktől. Az építmény 
mindannyiszor összedőlt, mig a vila, az erdei tündér tanácsára be 
nem falazott egy szerelmes párt a hídnak alapzatába. Hasonló ha- 
gyomány gyakran fordul elő, és hogy legalább megholt gyermeket 
falaznak be nagyobb épületek alapjaiba, ez az országban még mos- 
tanában is előfordul. Megtörtént a trebinjei hídépítésnél is, a hetve- 
nes évek elején. 

A hid maga egyik partról a másikra egyetlenegy egy magas, 
szabad csúcs-ivet képez és avatag sárga köveivel rendkívül impo- 
náló a különben is festői környezetben. Az ívnek benső magassága 
1785 méter, a ipellvéddel együtt egész magassága 19 méter; az 
ivnek hossza egy oszloptól a másikhoz, egyenes vonalban, 2734 mé- 
ter; a mederszélesség 3 8- 50, a híd szélessége 456 méter; ez ará- 
nyok kölcsönzik a nagyszerű alkotásnak külső báját. Az ívnek köze- 
pén és magasán állva bármerre forduljunk, meglepően szép látvány 
tárul szemeink elé. És minthogy a forgalom élénk, a keleti ember 
pedig azt tartja, hogy a sietés az ördögtől, a türelem az Istentől 
éred, és szeret ácsorogni, főleg pedig a szép természetben gyö- 
nyörködni, soha sem hiányzanak alakok, a kik a hídon merengve, 
andalogva gyönyörködnek a látványban: alattunk a Narenta, mely 
sziklatömegek közt kanyarog és kóvályog és kivált a partokon néha 
valóságos szirttekervényekén át kénytelen habzó vizét tovább szőri- 

tani. A balparton a bástyák és nagy házak a sziklával összenőve 
egyenesen a vizből látszanak kiemelkedni. Magasról tekint le rájuk 
a kathedrála csoportja és a Podvelesz kopársága. A jobb parton 
részben még a meder szikláin malmok, kunyhók és vityilók szorul- 
nak össze, képzelhetetlen, leírhatatlan, csak a keleten látható kalan- 
dos alakokban és állapotban. Gránátfák és fügefák bólintgatják dél- 
szaki lombozatukat. E kunyhók közt folyik a Narentába a Radobolje pa- 
takja a Hum hamvas szürke gúlájának alján. Húsz ősrégi kőhíd vezet vi- 
zén át. Egyetlenegy nagyobb épület áll ez oldalon, már távolabb a 
folyótól: a katholikus templom, szép nagy épület, tág udvarral, ben- 
sejében díszítve egyebek közt az osztrák dupla sassal és a magyar czímerrel, 
a miből azt lehet következtetni, hogy legalább a mosztári káptalannak 
helyes fogalmai vannak a monarchia közjogáról. 

De ha Mosztár e része szegényebb is épületekben, dúsan kár- 
pótolja a szemet a már délszaki buja növényzet, a sok virágos kert, 
gránát és fügefa, szőlő és gyümölcsös; üdítő látvány a sziklás hegyek 
kopár pusztasága alatt. 

Vájjon minő korra esik Mosztár eredete, s mi volt neve az 
ókorban, még ma is homályos kérdés. Némelyek a régi Andetrium 
és Bistué helyét keresték itten. Újabb kutatások ez ókori váro- 
sokat tovább nyugatra vitték. Mások a szláv «moszt)) — «híd» szóval 
hozzák kapcsolatba nevét, «pons vetus»-szal a várost. Régi olasz 
művekben előfordul, mint «Umove id est Mosaro» és mint «Mosa- 
rum» ; az ((Umove)) a chelmi grófsággal függ össze. Szemben a Her- 
czegovina délkeleti részével, mely Zachlumia néven szerepelt, a minek 
nevét máig fentartja Zahlum-Palanka régi vára, a miben a szláv 
(cZa» a hátsót jelenti, az ország nyugati része egyszerűen Chlum, 
vagy Chelm, latin okmányokban Ochlumia, terra Cholim nevén isme- 
retes a középkorban. Chlum, Hlum és Hum, ma is a mostari hegynek 
neve, pedig identikus. 

A városnak a hetvenes évek vége felé volt mintegy 2200 mu- 
hammedán, 500 orthodox, 400 római katholikus, 100 czigány és 20 
zsidó családja, összesen talán 14 — 15,000 lakosa, 30 mecsetje, két 
görög és egy katholikus iskolája; nagy és díszes temploma van úgy 
a görög metropolitának, mint a katholikus püspöknek, kiknek szék- 
helye a város. 

Kedvezőbb, élénkebb benyomást alig nyerhetni a várostól, mint 
a minőt mi nyertünk, midőn hosszú szekerezés után, egy augusztusi 
délutánon bevonulását tartotta Kállay. Sauerwald kapitány, a derék 
muteszarif már Jablaniczánál várt bennünket kerülete határszélén. 
Mosztár előtt Ignatios metropolita, a kath. püspök, a tábornokok. 
Jöttünket messziről a hegyek- 
ről signalizálták és mozsarak 
hirdették. Diadalkapuk ter- 
mészetesen itt sem hiányoz- 
tak. De a legérdekesebb a 
sűrű zsongó tömeg volt, mely 
nemcsak a főutczát, hanem a 
házak lapos tetőit is ellepte. 
A külvárosokból — «mahala» 
«palanka» — mind aki csak 
tehette, betódult a belvárosba 
— aváros » — és a környék- 
beli falusi nép is tarkította a 
tömeget. Ugyanazon magas, 
ruganyos, erőteljes alakok, 
mint Boszniában, ugyanazon 
edzett, barna arczok, tele 
büszke férfias szépséggel, 
ugyanaz a nyugodt méltóság 
még a legrongyosabb öltö- 
zékben is. De némi különb- 
ség mégis szembetűnő. 'Dé- 
liesebbek az emberek, a mi 
főkép az ábrándosabb szem- 
ben, a fekete dús hajzatban, a kerekebb idomokban és mozdulatok- 
ban nyilvánul. A muhammedán lakosság, férfiak és nők viseletében 
nem különbözik a bosnyáktól ; csak az asszonyok arcza van lehető- 
leg még jobban rejtve, a mennyiben a szem fölötti ellenző nem csak 
fátyolból, hanem szilárd anyagból, gyakran bársonynyal bevonva ala- 
kul. De a keresztényeknél, főkép az orthodoxoknál a viselet már 
sokkal közelebb áll a montenegróihoz és még külsőleg is azonnal 

felismerhető a Czernagorával való szoros összeköttetés. Es még 
egy szembetűnő különbség. A bosnyák asszonyok is szépek, nyúlánk, 
ruganyos alakúkkal, nemesen metszett ábrázatukkal. De ha a férfias 
vonalaknak szögleteseknek, éleseknek, a nőieknek hullámosoknak kell 
lenni, a herczegócz nő határozottan felülmúlja a bosnyákot, mert 
nála a hullámos fejlődés sehol semmi kívánni valót nem hagy, sőt 
a legfokozottabb igényeknek is eleget tehet. 

És még egy különbség: Mosztárban találkoztunk először európai 
civilisatióval. Házigazdánk és szép olasz felesége ugy elláttak bennünket 
európai kényelemmel, sőt fénynyel két emeletes szép házukban, hogy 
utazásunk sok nélkülözései után egy kis paradicsomban képzelhettük 
magunkat. Ablakaink alatt a katona-zene játszott, és hullámzott a 
tarka-barka tömeg a tengerről átható könnyű sirocco meleg, buja le- 
vegőjében. Az alacsony szomszédház lankás fedelén hasalva, félig 
keletiesen meghúzták magukat, félig déliesen kaczérkodtak a kivilágítás- 
ban, zászlókban, zenében gyönyörködő kíváncsi leányzók. 

És mindebbe, mint a bomba üt bele egyszerre a hír, hogy a 
város előtti sátortábort megtámadták a felkelők. 

De csak vak lárma volt. Jöttek ugyan felkelők, de csak azért, 
hogy kegyelmet kérjenek és meghódoljanak. 



A BÚNA FORRÁSAI 



HKRCZEGOVINAI IDYLL 



Z?a vannak emberek, a kik rosszul választották szüleiket, határo- 
Jv zottan rosszul választották szülőföldjüket a Búna forrásai. Ha a 
Svájczban volnának, vagy a Pyrenaeákban, szóval ottan, ahol százával 
és ezrivel utaznak azok, a kik minden koczkázat és kényelmetlenség 
nélkül akarják élvezni a természet szerelmének és titkos bájainak 
kéjeit, «a Búna forrásai)) a leghirhedtebb helyek egyike volna, le 
volna írva újra s újra számtalan útirajzban, le volna photographirozva, 
lithographirozva sok ezer példányban, s ismét s ismét látható volna 
minden műkiállításon, csakúgy, mint Capri barlangja, melyhez annyira 
hasonlít kék világításban derengő csarnokának magasztos csendjében; 
csakhogy a nápolyi tenger hullámai helyett Herczegovinának még va- 
dabban hullámzó sziklatengere veszi körül. Nincsen folyó, mely a vad- 
regényességnek annyi gyönyörében bővelkednék, mint a Narenta Kon- 
jiczától Mosztárig. A mosztári hídnál azt hinné az ember, hogy most 
már elérte a gyönyörök tetőpontját. De mintha a természet és a 
história szövetkeztek volna, hogy még egyszer össze foglalva és foko- 
zottan nyújtsák a jövevénynek e gyönyöröket, — a legzordonabb 
fenség ölelkezését a legédesebb bájjal, úgy tárja ki előttünk a blagáji 
gigantikus sziklacsarnok tátongó üregeit azzal a sima-csöndes viztü- 

körrel, melyből frissen és vigan folyik le a Búnának forró nyáron is 
hideg vize. És vannak emberek, a kik Mosztárban jártak, a nélkül, 
hogy a világ e csodájáról csak hallottak volna is. Megfoghatatlan; 
de megfoghatatlanabb még, ha valaki hallott róla és még sem nézte 
meg. Pedig lesz idő, majd ha megszelídült a vad Herczegovina és 
a tengertől vasút vezet Mosztárba, — hogy csak úgy zarándokolni 
fognak ide a természet barátai. 

Valamint közvetlen a herczegócz főváros előtt, úgy közvetlenül 
Mosztáron túl is kitágul egy darabnyira a Narenta sziklaszorosa. A 
Podvelesz, mely úgy odaszorítja a házakat a Narentához, félbalra be- 
kanyarodik az utolsó házaktól fogva és míg a folyó egyenest délnek 
szakad és zuhog egészen Búna falváig, a kopár sziklahegység mind- 
inkább keletnek húzódik, mind meredekebben, egyenesebben emelkedő 
fehér falaival egészen Blagaj falváig. E helységtől azután Búna falváig 
megint egy másik sziklafal húzódik csaknem egyenes vonalban, a 
Dubrava-Planina bástyázata, és e fal alatt folyik a blagaji sziklabar- 
langból eredve, Búnánál kilencz íves híd alatt a Narentába sza- 
kadva, a Búna patakja. Apró szétszórt falvakkal, magányos házakkal, 
ősrégi egyes bogumil sírokkal és főkép dohányföldekkel beborított 
háromszögű síkság ez tehát a sziklák tengerében, nem nagyobb, mint 
hogy mindenütt átlehet tekinteni, északi csúcsa Mosztár, a nyugati Búna, 
a keleti Blagaj falva. Egyik oldala a zúgó Narenta, másik kettő a 
Podvelesz és a Dubrava-Planina merev, meredek, hamvas-fehér falai. 
A mosztári út mindig szoroson a Narentán megy tovább Metkovics 
és a tenger felé. A Mosztár és Búna közti útrésznek felén, mintegy 
hat kilométernyire Mosztártól, ágazik el ettől egyenesen Blagaj nak és 
a két sziklafal által képezet saroknak tartva a másik út, mely e sar- 
kon és e sziklafalakon át Neveszinyébe visz. Már az útnak elágazásá- 
nál látjuk Blagaj messze szétszórt házait és magasan fölötte, nyolcz- 
száz lábnyira felszökő sziklafalon, a Podvelesz utolsó csúcsán, egy 
messze kiterjedő, magasan tornyosuló fejedelmi várnak, Stepáno- 
grádnak romjait. Építve sok század előtt, mikor fénykorukat élték az 
itten uralkodó chelmi vagy chulmi grófok, átmenve azóta, szintén 
már századok óta, az emberek kezéből a természet kezébe, alakzat- 
ban, anyagban, színezetben egygyé vált ismét sziklaalapjával, úgy 
hogy innen alulról alig lehet már megkülönböztetni, hol kezdődik, hol 

végződik az emberi kéz, hol a természet műve; bástyának látszik és 
toronynak, a mi termésszikla, szirtnek és kőhalomnak, a mi meré- 
szen emelt bástya, beomlott őrtorony. Puszta, sivár, kietlen az egykor 
fejedelmi pompától pezsdülő magas vár, mint a napégette, tépett, 
kopár hegység, melyet koronáz; de valamint a hegység, úgy a vár 
még romjaiban is gőgösen, daczosan áll hozzáférhetetlen, szédítő 
magasában. 

És e vártól egyenesen esik le a sziklafal, szoros zugot képezve 
a másikkal, mely itten találkozik vele. Az egyenes sziklafalból hatal- 
mas szirtek nyúlnak ki a levegőbe, fenyegetve, hogy összezúzzák a 
merészt, a ki alattuk jár. És hogy ez nem puszta fenyegetés, mutatja 
a sok sziklagörgeteg, mely az egész tájat borítja, száz fordulóra 
kényszerítve az áradozó patakot. És mutatja a zúgnak alján épült 
magányos mecset, mely romokba van dőlve, mivel összezúzta egy 
olyan lezuhanó kőszikla. Ali basa Risvánbegovics építette, és mint őt 
magát, művét is összezúzta a balszerencse. Csak ama régibb, kisebb 
épület áll még a romok mögött, mely egy török szentnek sírját fog- 
lalja magában, kedvelt búcsú-helye a muhammedán lakosságnak. A 
külső falra kard és buzogány van festve, bent a sötét kryptában 
szőnyeggel letakart két egyszerű fakoporsóban nyugszik a szent és hű 
szolgája. A falon maga a kard és buzogány lóg, mely kivül le van 
festve. Hős volt e szent, aki meghalt az izlámért harczolva; ezek a 
fegyverei. A krypta mellett lakó őr minden este beállít egy vizes 
korsót és egy kezkenőt, mert a meghalt szent még most is végzi 
éjjelenként a vallásos mosdásokat. Reggelenként a kendő nedves, a 
korsó vize megapadt. A mohától benőtt kirúgó sziklákon sasok 
fészkelnek és sasok úsznak a levegőben Stepanográd fölött egyedüli 
örökül. És a kirúgó sziklától hosszasan nyúlnak le phantastikus 
csepkő-alakzatok, valóságos stalaktit-diszítések, akár valami mór 
épületen. 

A romokba dőlt mecset mögött pedig rengeteg csarnok nyílik 
a sziklafalban, kivűl és belül gazdagon megrakva ama csepkő-díszít- 
ményekkel és amint betekintenénk a mecset egyik faerkélyéről e 
csarnokba, rejtelmes, tündéries kék világításban dereng benne min- 
den, alját pedig, mely beillenék jókora teremnek, csöndes, mély víz- 
tükör borítja, sima, kék és nyugodt, mint az aczél és e víztükörből 

szakad ki a Búna patakjának ezüst-vörös pisztrángokkal eleven vize, 
és ha köveket dobunk a barlangba, galambok repülnek ki, félénken 
menekülve a magasban czirkáló sasok elől. 

Hát nem-e mese ez, elátkozott fejedelmi várról r És csöndes 
muzulmánok társaságában némán tekintve le az erkélyről, nem-e azt 
várjuk, hogy egyszerre csak kizöldül a hamvas szürke kopárság, mint 
csupa vértezett vitézek vonulnak le az újra ragyogó Steponográd 
sasai, tündér-szépségű hajadonokká lesznek a kristály barlang félénk 
galambjai és Isten dicsőségére zendül ünnepi ének a romjaiból újra 
felemelkedő imaházban. 

Nem, nem . . . Nem támadnak fel többé a chelmi grófok, sír- 
jaikat is feldúlta százados vérengzés, hamvaikat is régen széjjel szórta 
már a szél. Maga a ((nagyhatalmú István, Szent-Száva herczege,)) — 
a mint a konjiczai országgyűlés határozata nevezi, — ő sem támad 
föl többé, a ki e büszke várat lakta ötödfél század előtt és merész- 
séggel és ügyességgel csalva és biztatva a bosnyák királyt, a szul- 
tánt és Frigyes római császárt, ettől kieszközölte magának, a többi- 
vel elismertette herczegi czímét és megteremte a chelmi grófságból 
a csaknem független «Herczegovinát.)) 

De a rövid fényre gyorsan bekövetkezik az átok. Saját fiai 
taszítják le az uralomról, ezek pedig már 1483-ban, alig 40 esztendő- 
vel a herczegség alapítása után és húsz esztendővel, miután Toma- 
sevics István a bosnyák király a törökök által Kljucsnál elfogatott 
és elevenen megnyúzatott volna, Magyarországon és Raguzában keres- 
nek menekülést, Stepanográd várát pedig letöri Musztafa, a boszniai 
beglerbég. 

Még egyszer támad csaknem független fejedelemség e romok 
árnyában. Ali bég Rizvánbégovics, a leghatalmasabb ősi renegát csa- 
ládok egyikének feje, a szultán mellé áll, mikor 1831-ben fellázadnak 
a bégek. A lázadás leverése után csaknem korlátlanul uralkodik a 
Herczegovinán a szultán nevében. Levágott fejekkel díszített ezer 
karó hirdette kastélyáról hatalmát. De 1850-ben maga állott újabb 
lázadás élére, 1851-ben pedig búnai nyaralójában elfogatta és főbe 
lövette Omer pasa. 

Azóta más Rizvánbégovicsok a szultán nevében harczolva, estek 
el Stolácz ostrománál. 

Nem hihetetlen tehát ennyi vérengzés mellett, ha azt beszéli a 
nép, hogy ez elátkozott helyen, a Búna forrásának barlangjában, nem- 
csak galambok és pisztrángok, hanem néha-néha levágott fejű hullák 
is jelennek meg. Valahol Neveszinye mögött dobják bele a vízbe, 
a vízzel együtt eltűnik a Karszt-hegység üregeiben és mértföldek 
távolságára itten lát napvilágot megint a vízzel együtt. 

Nem varázs, csak hosszú, fáradságos gond és munka fogja meg- 
törni a vérengzések ez átkát, fogja visszaadni e vérmosta vadonnak 
a jólét mosolyát; és e jólétnek, a békés munka örömeinek közepette 
borzalmas szépségével csak távol múltra fog emlékeztetni a Búna 
forrásának tájképe. 

MOSZTARTÓL A TENGERIG 



A RÉGI BÓNA ÉS A MAI BÚNA. ALI BASA RIZVANBEGOVICS. A «ZATON» ÉS A MOSZ- 

TARSZKO BLATO. ZITOMISL ÉS A MILORADOVICS GRÓFOK. A DUBRAVA SIVATAGJA 

ÉS A DOMANOVICSI OÁZIS. POCSITELJ. A NARENTA-DELTA. VELENCZE VETÉLY- 
TÁRSA. NEUM ÉS A KLEKI ÖBÖL. 



-fT~) A már, 1885 nyara óta vasút köti össze Mosztárt Metkovicscsal, 
I J-^ a hova kisebb tengeri hajók a Narenta torkolatában felhatolnak. 
A hol most a gőzkocsi robog, a lolyó jobb partján, első utazásunk 
alkalmával, 1882-ben még csak veszélyes lovas ösvény vezetett át a 
sziklameredélyeken. Maga a balparti szekér-út is, melyen az országot 
elhagytuk, csak néhány év előtt készült volt el. Ez az út szorosan a 
folyón halad Búna helységéig, mely a hasonnevű folyó torkolatán, 
nem messze a blagaji út elágazásától, a Mosztártól délre terjedő kis 
síkság végpontján fekszik. «Bóna» várát már Constantin császár említi 
és pedig ((Chlum)) várának tőszomszédságában, szerinte egy ugyan- 
azon hegyen. E «Bóna» azonban nem lehet a mai hasonnevű helysége 
ahol semmi régi rom sincs, a hova semmi hagyomány sem utal, 
hanem nyilván a vele szemben a háromszögű síkság másik sarkában 
fekvő Blagaj a Búna forrásával és a fölötte emelkedő stepanográdi 
rommal «Blag» az ó-szláv bonus. Csakugyan itt volt egész a 
XV. századig az egész tartomány főhelye. A Constantáinál említett 
«Chlum» vára, melytől az egész tartomány nevét vette, valószínűleg 
a mai Mosztár fölött feküdt, mint Vrhboszna vára a mai Szerajevo 
fölött. A Hum hegyén ma is láthatók kiterjedt várromok. Egy 1452-iki 

kéziratban előfordul : «do castelli al ponté de Neretva» ; vájjon «Chlum» 
és «Bóna»-e? — vagy a chlumi várral szemben állt-e még egy másik 
a Podvelesz alatt? — amint ott is található csekélyebb romokból, 
és a máig is álló oszlopból kö vetkeztetik — Annyi bizonyos., hogy 
Afosz/ár, mint annyi más város, csak a török uralom alatt keletkezett 
a régi várból a hegyszorosban és szívta fel magába a síkságon állott 
középkori várost. 

A mai Búna, melyre a folyó szállította át a réginek elfelejtett 
nevét, újabb keltű. Legrégibb építménye a későbbi török korból való 
híd, mely kilencz íven vezet át a Búna torkolatán. Némi jelentőségre 
csak Ali basa Rizvanbegovics által emelkedett, a ki hatalmának fény- 
korában előszeretettel tartózkodott itteni gazdag nyári lakában, mely 
ma is látható túl a hídon, egykor gondosan ápolt, ma pusztuló kert- 
jében, maga is omladozó jelképe minden földi hatalom múlandóságá- 
nak. Ugyan-e nyári lakban fogatta el a szerdár-ekrem, Omer-basa a 
hatalmas lázadót, a kiről büszkén beszél még ma is minden hercze- 
govinai bég, mutogatva az utazónak szerte az országban kastélyait, 
villáit és legszebb emlékeit, az általa meghonosított olajfákat és rizs- 
culturákat. 

A stolaczi magas, daczos kővár volt ősi fészke, maga örök jogon 
stolaczi kapetán. O és a gaczkói Szrnail-aga Csengics voltak az egye- 
düli nagy vazallok, a kik hívek maradtak, midőn Husszein-aga Berberli 
1831-benConstantinápolynaka ((gyaur-szultán» ellen vezette a reformok 
miatt fellázadt bosnyákokat. Ok segítették megdönteni a lázadót, 
helyre állítani a Porta tekintélyét. Ali bég jutalma a bosnyák vezir- 
től független herczegovinai kormányzóság volt. A teljhatalmú új basa 
alatt a Herczegovina. alapítójának, István herczegnek napjai látszottak 
visszatérni, merész és véres, de erélyes és eszes kormányzat alatt 
mindinkább független országgá látszott emelkedni a tartomány. Midőn 
a fellázadt gaczkó-vidéki keresztények, a czrnagorczok által segítve, 
táborában megölték Izmail-aga Csengicst, 1840 aug. 29-én, Ali basa 
két évig hadakozott Petrovics Péter vladikdval. 1842-ben azonban 
személyesen találkozott a két ellenfél Raguzában, és nem csak fegy- 
verszünetet kötött, hanem állítólag titkos szövetséget is a Porta ellen, 
melynek felsőbbségét le akarta rázni úgy a csetinyei püspök, mint a 
herczegovinai basa. 

Egész 1848-ig nem nyilt alkalom az összeütközésre, mert hiszen 
ama felsőbbség ügy is már csak névleges volt. E mozgalmas évben 
azonban Boszniában is újra kitörtek egyfelől a keresztény felkelések, 
másfelől a bégek mozgalmai a porta reformjai ellen, melyeket a vezir, 
Tahir basa erélyesen akart keresztül vinni. Ali basa a keresztények 
ellen hatalmának egész súlyával lépett fel. Karókra tűzött emberfejek- 
kel díszítette várait, kastélyait. A bégek mozgalmát azonban támo- 
gatta, ezekre alapította merész függetlenségi tervét. 

1850-ben azonban közeledett a förgeteg: Omer basa 15 ezer 
emberrel, harmincz ágyúval. Mig Omer basa Boszniát pacificálta, a 
Bem alatt Erdélyben is harczolt lengyel Jelinszki, muhammedán nevén 
Iszkender bég, az ottomán sereg egy részével a gyanús A ti basa 
ellen indult. Ez jól tudta, hogy függetlenségi álmainak vége van, ha 
Omer basa felülkerekedik. Az ellentálló bégeket támogatta tehát egész 
erejével. De «ravasz farkas » létére nyitva akart tartani magának 
kibúvó ajtót. Nem állt maga az ellentálló csapatok élére, hanem fő- 
hóhérjára bizta azoknak vezetését és stolaczi várában várta a harcz- 
nak kimenetelét. A fő-hóhér az Ali basa csapatainak egy részével 
erősített felkelő bégek élén elállotta az egész vonalat, mely a Porim- 
Planinán, Zimje-Poljén, Lipeto-Planinán, a Borke-síkságán és a Vrabacz 
hegységén át Konjiczától Mosztárig mintegy egyenes metszésben elvágja 
a hosszú zsákot, melyet a Narenta kanyarulata képez. Ez volt t. i. a 
régi út Mosztárba, persze csak lovjs ösvény a hegyeken át, mielőtt 
elkészült volt a Narenta-menti szekér-út. Jelinszki gyorsan vissza- 
vetette a vrabaczi -előőrsöket, a borkei síkot egy órai ágyúzás után 
elfoglalta és átkergette a felkelőket a Pórimon, melynek magasáról 
tovább ágyúzta a Bjelopoljén át Mosztárba menekülőket, a kik innen 
vezérükkel együtt nagyrészt osztrák területre futottak. Néhány nap 
múlva bevonult Omer basa Mosztárba. Ali basa a harcz kimenetelé- 
nek hírére erős őrizet alatt hagyva Stolacz várát, csapatainak egy 
részével Búnába sietett és itteni nyaralójában akarta bevárni, vájjon 
Omer basa mi szándékkal van iránta, ellenségnek tekinti-e, vagy kész 
a barátságos egyezkedésre. De Omer basa sem volt nálánál kevésbé 
ravasz. Nagy tisztelettel kereste fel a herczegovinai helytartót a búnai 
nyaralóban és személyesen hívta meg ebédre Mosztárba, a hova a 
legnagyobb kitüntetések mellett kisérte. Az ünnepélyes ebéd alatt 

császári csapatok indultak Búnába és Stolaczba, hirdetve, hogy a 
helytartó el van mozdítva és a szerdár-ekrem foglya. Bennszülött 
történetíróktól megjelent Ali basa életírása, az egyik Bécsben, a má- 
sik Szt.-Pétervárott* Az utóbbi így adja elé végét: 

((A vénségtől járni már alig képes Ali basát felhurczolták a 
Narenta hídjára, itten szamárra ültették. így vitte magával Omer basa 
a Krajnába, a hova a felkelők ellen vonult. Ali basa elkeseredve a 
megaláztatáson kifakadt a szerdár-ekrem ellen: ((Miért gyötörsz? Te 
is vlach vagy, vlachnak fia.** Honnan veszed a hatalmat így bánni 
velem? Sőt, ha maga a szultán ellen fogtam volna fegyvert, te nem 
vagy méltó, hogy úgy bánj velem, mintha csatában fogtál volna el, 
ha háromszor is szerdár-ekrem volnál. Oh tisztátlan vlach, küldj 
inkább a padisah elé, hogy ítéljen fölöttem és ne gyalázzál meg vén 
napjaimra.)) Omer basa mostan félni kezdett, mert Ali basának sok 
hatalmas barátja volt a padisahnál, a kiknek rengeteg sok pénzt szo- 
kott küldeni a Herczegovinából. így Omer basa forgatva fejében a 
dolgot, azt találta, hogy jobb, ha Ali-basa nem marad e világon. És 
így éjjeli két órakor lövés hallatszott és híre jött Omer basához, hogy 
véletlenül elsült a puska és a golyó keresztül ment Ali basa fején, 
így halt meg Ali basa Rizvanbegovics 185 1 márczius 20-ának napján.)) 

Búnán túl a Narenta, melyet Mosztártól idáig jobról-balról sík- 
ság kisért, együttesen a ((Biscse» nevét viselő, ismét magas szikla- 
szorosba lép. Keletről a Gubavicza, nyugatról a Trtre hegye képezi 
e két órányi szorost, mely a «Zaton» nevét viseli. Valóban zátony- 
nak tartja a monda, melyet szerinte emberkéz tört át, hogy lefolyást 
engedjen a vizeknek, melyek azelőtt a Bjelopolje és a Biscse síksá- 
gában állandó tavat képeztek. A környező hegységeken mutatják 
még a régi vízállás nyomait, sőt vasgyűrükről is beszélnek, melyek- 
hez a tóparti lakók csolnakaikat kötötték volna. Tény, hogy Mosztár- 
tóf éjszak-nyugatnak a Hum-hegyén túl Sirokibrigig több órán át 
terjedő síkság, az Ugrovacza és Listicza egyesűit vizeivel táplálva, az 
évnek legnagyobb részén át viz alatt áll és sohasem szárad ki 
egészen, holott magasabban fekszik a Mosztárt közbefogó síkságoknál. 

* Herzegovina za 19 gadinak vezirovaniah Ali-Pasa. U Bécsu, 1863. — «Gisznc Ali- 
Pasi Rizvanbegavitza». 

** A hírneves Omer basa Lotis Mihály szökevény határori altiszt volt. 



MOSZTÁRT ÓL A TENGERIG 2 7 ! 

Neve is ccMosztarszko Blato», mosztári tó vagy mocsár. Vizei «pono- 
rokon» át folynak le a föld alatt. A kormány most foglalkozik kiszá- 
rításával. Ama «Zaton» jobboldali meredek falaiba kellett repeszteni 
a vasútat. A baloldali part is ép oly meredek, j es csak egyik pontján 
ereszkedik le a folyóhoz keskeny völgy, melynek ölében buja nö- 
vényzet, százados fák közt fekszik a zitomisli ódon orthodox zárda, 
állítólag 1585-ben alapítva a Miloradovics család által. E herczegovinai 
családból származik a két gróf Miloradovics orosz tábornok, kiknek 
egyike a Napóleoni hadjáratokból, másika az utolsó keleti háború- 
ból ismeretes. Ez utóbbi néhány évvel ezelőtt meg is látogatta a 
zárdát. 

A szekérút, elkerülve a zárdát, — melyhez csak gyalog és 
lóháton, vagy a túlpartról csolnakon lehet eljutni, — Búnán túl fel- 
emelkedik a Dubrava-Planina kietlen fennsíkjára, a hol mintegy négy 
órán át marad, elterelve a sziklaszoros által a folyótól, melyhez csak 
ennek végén, a regényes Pocsitelj alatt kanyarul vissza. A lejtő, 
melyen felkapaszkodunk, mergelyből és folyó-kavicsból áll és az 
egykori tóról tanúskodik. Felérve, mély sziklaszakadások által tépett 
fennsíkon vagyunk, a hol még egyes tölgy- csoportok beszélnek az 
egykori erdőségről, melynek nevét köszöni. Csak nagy ritkán, messze 
távolban tűnnek fel egyes házak e víztelen kietlenben. Csak két 
órányira Búnától van egy szegényes hán egy cisternával, a hol vizet, 
s tehát kávét is kapunk. Különben csak szirteket és görölvényt, a 
kövek között mérges kígyót és scorpiót, hosszú gyíkot, elhullott álla- 
tok csontjait, kidőlt fák törzseit és gyökereit látjuk. Az ég átlátszó 
halvány azúr, a sziklák hamuszürkék itt-ott homoksárgába, vagy 
rozsdaszinbe játszva, a növényzet kiaszott szürkés zöld. Az egész 
egy délszaki pusztaság, csaknem sivatag, sivár és kietlen. De mégis 
szép, mert olyan a természet, hogy a hol a földön csaknem eltűnnek 
a színek, ott az atmosphaerának csodás világítási hatásai annyival 
hatályosabban ragadják meg az utast és e hatások alatt, kivált a 
kora reggeli órákban, melyekben ide feljutottunk, élénk sáfrány és 
gyöngéd baraczk-szinben ragyogtak a távolibb sziklák, és a tiszta 
éles világosságban, melyhez hasonlót csak Afrikában láttam, a kalan- 
dos körvonalok a legnagyobb távolban is a legélesebb határozottság- 
gal rajzolódtak. 

Domanovicsnál, a Planina végén, egyszerre e sivatagnak buja 
oázisába jutottunk; egy kis patak, mely gyorsan elmerül egy ponorba, 
élénk zöld növényzetet teremt hatalmas facsoportok árnyában. Innen 
ágazik el a sztolaczi út keletnek. A fontos pontot erődített kaszárnya 
őrzi, melyben lovakat váltván, rövid pihenőt tartottunk. A helyőrség 
tisztjeinek csak rövid sétát kell tenniök, hogy*szalonkát, zergét, med- 
vét lőhessenek. Az út most gyorsán lekahygrodik a Narentához, melyet 
Taszovcsics helységénél érünk el. A fordulónál alig látjuk kiemelkedni 
egy pár ódon vártornyát a regényes Pocstteljnek, melyet megkerü- 
lünk. A Narentából csaknem függőlegesen felszálló sziklafalon lóg az 
egész helység, a legsajátságosabb látványok egyike a túlpartról, a 
honnan neháiiy évvel később a vasútról néztük. Fel és le húzódó 
várfalak és, kerek tornyok közt apró kőházak, minden a termés szik- 
lának hamvas-színében, semmi növényzet, de fényes smaragd zöldben 
alant a folyó. A várat Tortko király építette 1383-ban. 

laszovcsicsnál, melynek festői temetőjében békés nyugalomban 
emelkednek egymás mellett muhammedán turbános oszlopok, katho- 
likus faragott keresztek és ősrégi óriás bogumil-kövek, mocsáros 
sikság nyílik a Narentától keletnek a hegyek közé húzódva. A túl- 
parton a Trebiszát buja völgye húzódik le Ljubuski felől. A Trebiszát 
vizének háromágú torkolata fölött egy magános torony közelében 
Csapljina helysége, azóta már vasúti állomás, a honnan komp köz- 
lekedik az innenső parttal. Magunk is a kompon keltünk át, midőn 
később, 1885-ben Dalmátián és Ljubuskin át utaztunk Stolaczba. 
A Trebiszát deltájában gazdag rizsculturák vannak. Taszovcsicson túl a 
Stolaczból jövő vad Bregovát hidaljuk át régi török kőhídon, és 
áthajtva a keskeny síkságon, annak másik, déli szélén a Krupa vizét, 
Dracsevo helysége előtt, a hol szintén találkozunk bogumil-sirokkal. 
Túl á már messze kiszélesedő és elágazó Narentdn mocsarakból 
emelkedik ki omladozó falakkal és tornyokkal körülvéve Gabella 
egykor velenczei, később török határvár. Azon túl fekszenek a Norni 
patakán, már dalmát területen a római Narona romjai. A mi par- 
tunkon még hegyoldalon vagyunk. De túlnan a láthatárig terjednek 
a mocsarak, melyek közt bivaly-gulyák lomhán mozognak. Nem 
sokára átlépjük a dalmát határt és leereszkedünk Metkovics városá- 
hoz, mely előtt már látjuk a Narenta deltájában idáig felhatoló 

kisebb tengeri hajókat. Tikkasztó, nedves levegő fojtja az embert és 
vaspánt-ként fekszik a homlokra. Az ég gyorsan borul és még 
mielőtt leérünk a városba, megered a szakadó eső. Viz mindenütt. 
Metkovicson túl a Narentának már mindkét partján mind messzebb s 
messzebb terjednek a mocsarak, részint buja culturákkal, részint 
pangó vizekkel borítva. A kis dalmát városban ki sem szállunk, 
noha a járási főnök a szakadó eső daczára kíváncsian összefutó 
lakosság közepette fogadja teljes díszben a minisztert. A kiaszott 
sárga arczok mutatják, hogy itten tartózkodni nem jó. Soha sem 
szűnnek meg a veszélyes mocsár-lázak, melyekben hat óra alatt meg- 
halhat az egészségesen ide érkező ember. A Narenta deltája egyike 
volna a világ legtermékenyebb pontjainak. Egyes szilárd területeken 
szinte erdővé- emelkedik a kukoricza, buján tenyészik minden cultura 
nélkül a szőlő, és a szederfa olyan vastag lesz, hogy négy ember 
alig foghatja körül. De a lázak, melyek minden nyáron újra meg- 
támadnak minden egyes lakót; tönkre teszik az embereket, a 
Narenta mocsarai tönkre teszik a földet. Régóta foglalkoznak a 
szabályozással, de óriási a munka és a költség, mely még hátra van. 
Pedig ez nem volt mindég igy. Itt állt volt a rómaiak virágzó városa, 
Narona. És miután avarok és szlávok elpusztították volt 639-ben, 
egy kalóz állam keletkezett itten, mely századokon át az egész Adria 
rettegése volt. Narona helyén a pogány isten nevét viselő Viddo 
emelkedett, ma jelentéktelen falu. 873-ban Bazilius byzanczi császár 
admirálisa Niketas a kereszt felvételére kényszeríté a lakosságot. De még 
Constantin császár mint «Paganiát» említi a cmarentánusok)) tartomá- 
nyát. 827-ben megtagadták Byzancztól a tributumot és a következő 
században az emelkedő Velenczét kevésbe múlt, hogy csirájában 
el nem nyomták. Velencze kénytelen volt tőlük tributummal meg- 
vásárolni kereskedelmének szabadságát. Csak 997-ben sikerűit 
II. Pietro Orzeolo dozsénak a narentánusok hatalmát megtörni és 
őket velenczei fensőség alá hajlítani. Ez a tett volt Velencze világ- 
hatalmának megalapítása. Egy századon át azonban kérdéses maradt, 
vajjön nem e mocsarak . mostani nyomorult lakóinak ősei fognak-e 
felülkerekedni a büszke Velenczén ? 

Noha csak lovakat váltva, minden tartózkodás nélkül tovább 
siettünk, mégis még mintegy másfél óráig kellett a mocsarak mérges 

levegőjét szívnunk. Mocsarak és lagúnák közt vezet az út a Narenta- 
Delta déli szélén egész a Kutyi taváig, a hol ismét felvezet a mere- 
dek, puszta sziklahegyekre, melyek balkézt folyton kisértek. Hosszú 
szerpentinákon másztunk fel, vissza-visszat£kintve a szakadó esőtől 
homályos mocsár-vidékre, melyből ködösen emelkedik ki a Narenta 
két ága közt Fort Opíis. A hegyháton már megint régi herczegovinai 
területen vagyunk, a keskeny nyelven, mellyel megszakítva Dalmátiát, 
a Herczegovina itten kiért a tengerhez, a kleki török öbölhöz. De 
az út, melyen haladunk, mindig osztrák etappe-út volt. A mint fel- 
jutottunk, a sűrű eső borzasztó förgeteggé változott. Mennydörgés 
és villámcsapás csaknem szakadatlanul követte egymást. így értük 
el a Stolaczból jövő török katonai utat, mely az osztrák utat 
metszve, bevezet Neumba : egy vendéglő a meredek, sivár sziklahegy 
oldalán, egy vámház és három-négy gunyhó a tengerparton, ez az 
egész. Hiába kereste szemünk a hadihajót, melynek már itt kellett 
volna lenni. Hiába táviratoztunk Zárába, Triesztbe, Bécsbe. Mindenütt 
csak azt tudták, hogy a hajó • elindult néhány nap előtt és már 
régen Neumban kellene lennie. Nyilván a zivatarok miatt késik. 
Már-már azon tanakodtunk, vájjon ne induljunk-e vissza r Végre 
már az éjnek sötétjében pislogó világ jelenik meg a hosszú kleki 
öböl végén. Majd rakéták szállanak fel a levegőbe : hadi hajó. 
Csakugyan az mAndreas Hoferi) volt, a dalmát helytartó rendelke- 
zésére levő corvette, melylyel még éjfélkor megindultunk Triesztbe. 

